
I$VI ,nOS3NIN3 `W, ` 


Manualul de Creativitate din colecţia „Talentum” reprezintă traducerea selectivă a zece dintre 
cele 22 de capitole ce alcătuiesc Handbook of Creativity, una dintre publicaţiile de mare circulaţie 
şi de o excepţională actualitate ştiinţifică ale prestigiosului concern editorial Cambridge University 
Press. Dreptul de a opera selecţia capitolelor ne-a fost înlesnit, cu o deosebită amabilitate, de 
coordonatorul tratatului, Robert J. Sternberg, profesor la Yale University, SUA, psiholog şi pedagog 
reputat în comunitatea mondială de specialitate. 

În voluminoasa ediţie engleză (peste 500 de pagini tipărite în caracter foarte mic), lucrarea este 
structurată în şase părţi, abordând evoluţiile semantice ale conceptului de creativitate (D, meto- 
dologia cercetării creativităţii (ID, fundamentele biologice ale creativităţii şi evoluţia procesului 
creativ de-a lungul ontogenezei (III), raportul dintre creativitate, sine şi mediu (IV), domenii 
aplicative speciale ale creativităţii, ca, de pildă, modele computerizate ale creativităţii sau crea- 
tivitatea organizaţiilor (V) şi un demers concluziv (VI). Ediţia română a Manualului de creativitate 
cuprinde exhaustiv părţile I şi a II-a şi partial partea a IV-a. 

Pentru selectionarea capitolelor, am avut în vedere contribuţia acestora la actualizarea teoriilor 
şi a metodologiei de cercetare a creativităţii, în orizontul publicaţiilor de specialitate din tara 
noastră. Ne-a animat intenţia de a le oferi cercetătorilor, universitarilor, profesorilor şi studenţilor 
o actualizare in complexa problematică a creativităţii, prin prisma unora dintre cele mai prestigioase 
voci ale lumii ştiinţifice de azi. 

Autorii studiilor cuprinse în acest volum sunt lideri de opinie în domeniile psihologiei cogni- 
tive, psihologiei creativităţii, psihologiei si pedagogiei sociale, creativităţii aplicate în diverse 
segmente ale pietii muncii, precum şi in psihopedagogia excelentei intelectuale si a talentelor. 

Cititorii români vor fi încântați să descopere, în paginile acestui tratat de creativitate, informaţii 
inedite, interpretări deosebit de elaborate asupra genezei, a procesualitátii şi a formelor de mani- 
festare a creativităţii, esenţializări pertinente ale cercetării interdisciplinare a expresiei creativ-pro- 
ductive din ultimii 50 de ani. Dar ceea ce caracterizează fundamental acest tratat este o nouă viziune 
conceptuală şi metodologică de abordare a creativităţii. Această viziune sintetizează şi marchează, 
culminativ, stadiul actual de evoluţie a cercetării ştiinţifice a domeniului. . 

Opiniile cuprinse în volumul de faţă sunt legitimate ştiinţific şi devin puncte de reper prin larga 
lor vehiculare internaţională conferită de puternica editură Cambridge University Press. La aceste 
opinii se vor referi, desigur, mult timp, cursurile academice din întreaga lume, comunicările stiin- 
tifice din cadrul manifestărilor internationale, programele de formare profesională în domeniile 
atât de diverse ale manifestării creativităţii, ca parte a talentului individual şi colectiv. Colecţia 

»Talentum” a Editurii Polirom invită publicul român interesat să fie părtaş la aceste dezbateri. 


Prof. univ. dr. Carmen Creţu 

Conceptul de creativitate : perspective si paradigme 


Robert J. Sternberg şi Todd |. Lubart 


În selecţia celor mai străluciți romancieri şi artişti, a celor mai eficienţi oameni de 
afaceri sau chiar directori de companii, este foarte probabil că persoanele creative vor fi 
preferate. Într-adevăr, în zilele noastre, criteriul de selecţie a majorităţii poziţiilor din 
topul managementului întreprinderilor nu îl constituie personalitatea agreabilă (este 
dificil să fii perceput ca o persoană agreabilă când te afli în situaţia de a trebui să 
concediezi 20% din personalul companiei). sau capacitatea de învăţare şi memoria 
(responsabilitatea de a stoca informaţiile revine computerelor sau subordonatilor), ci o 
viziune creativă necesară transformării companiei. 

Creativitatea desemnează capacitatea de a realiza creaţii inovatoare (originale, inge- 
nioase), dar şi adecvate (utile, adaptate în funcţie de cerinţele sakcinii — Lubart, 1994; 
Ochse, 1990; Sternberg, 1988b ; Sternberg şi Lubart, 1991, 1995, 1996). Creativitatea 
are o sferá de cuprindere largá, semnificativá atát la nivel individual, cát si social, ce 
vizeazá o multitudine de domenii de activitate. La nivel individual, de exemplu, creativi- 
tatea este utilă în rezolvarea problemelor întâmpinate de un individ în viata sa profesională 
sau cotidiană. La nivel social, creativitatea poate genera descoperiri ştiinţifice, noi 
curente artistice, invenţii şi programe sociale inovatoare. Relevanta economică a creati- 
vităţii e evidenţiată prin faptul că noile produse ori servicii înseamnă noi locuri de 
muncă, iar pentru a rămâne competitivi indivizii, organizaţiile şi societatea sunt nevoite 
să-şi adapteze resursele la cerinţele activităţilor în perpetuă schimbare. 


Creativitatea - un domeniu de cercetare neglijat 


La jumătatea secolului XX, cu prilejul discursului său în calitate de preşedinte al 
American Psychological Association (APA), Guilford (1950) i-a îndemnat pe psihologi 
să acorde atenţie unui aspect neglijat, dar extrem de important - şi anume creativităţii, 
Guilford a putut constata că un procent mai mic de 0,2% din articolele publicate în 
Psychological Abstracts până în anul 1950 au avut ca subiect creativitatea, 

Interesul faţă de studiul creativităţii a început, într-o oarecare măsură, să ia amploare 
in anii *50, când au fost înfiinţate câteva institute de cercetare în domeniul granua, 
Cu toate acestea, numeroşi indicatori ai volumului de studii consacrate creativității 
demonstrează că, până de curând, cel puțin, acest domeniu a fost relativ margi deat te 
cadrul psihologiei. Am întreprins un studiu privind numărul de referințe la crea 

din Psychological Abstracts publicate intre anii 1975 si 1994. Pentru realizarea proiec- 
tului, am investigat baza computerizată de date PsychLit conţinând articole publicate, 
utilizând ca termeni-cheie creativitate, gândire divergentă şi evaluare a creativității, 
termeni atribuiţi articolelor din baza de date cu un conţinut centrat in principal pe 
domeniul creativităţii. Am identificat, de asemenea, înregistrări suplimentare care 
conţineau rădăcina creativ — fie în titlul, fie în rezumatul articolelor -, dar care nu au 
fost indexate de nici unul dintre termenii-cheie specifici creativităţii. Am examinat un 
eşantion aleator al acestor înregistări suplimentare, însă din analiza lor a rezultat că nu 
vizează în mod semnificativ obiectul creativităţii, putând fi excluse din lista articolelor 
referitoare la creativitate. Rezultatele investigaţiei noastre evidenţiază că aproximativ 
0,5% din articolele indexate în Psychological Abstracts între anii 1975 şi 1994 au 
abordat tema creativităţii. Prin comparaţie, studiile axate pe tehnicile de citit reprezintă 
aproximativ 1,5% din totalul articolelor cuprinse în Psychological Abstracts în acelaşi 
interval de 20 de ani. 

Dacă luăm în considerare şi indexul manualelor introductive de psihologie, desco- 
perim că noţiunea de creativitate beneficiază de atenţie minimă. În timp ce inteligenţa 
ocupă, de pildă, o parte considerabilă dintr-un capitol sau chiar un capitol întreg, 
creativităţii îi sunt dedicate abia câteva paragrafe. Facultăţi renumite de psihologie oferă 
rareori cursuri de creativitate, deşi unele programe de psihologie educaţională includ şi 
astfel de cursuri. I 

Cát priveste pozitiile academice, in facultštile de psihologie oferta functiei de expert 
în cercetarea creativităţii este aproape absentă. De obicei, nu există un departament 
special pentru studiul creativităţii (să spunem, spre deosebire de catedrele specializate 
în psihologie cognitivă, socială sau clinică). La convenţia American Psychological 
Association, studiile de creativitate au fost încadrate în categoria „Psihologie şi artă” 
(Secţiunea 10) sau aleator printre secţiunile destinate psihologiei cognitive, sociale sau 
clinice. Este însă important să observăm că, prin sponsorizarea unei conferinţe despre 
creativitate organizate în anul 1995 şi datorită prezentării unor studii de creativitate în 
ediţia din august 1995 a APA Monitor, APA a început să acorde în ultima perioadă o 
anumită atenţie domeniului. 

Din perspectiva publicaţiilor de specialitate, lista celor mai prestigioase reviste nu 
include publicaţii vizând creativitatea (spre deosebire, de exemplu, de cele despre 
percepţie, învăţare şi memorie, relaţii interpersonale sau personalitate). Trebuie semnalată 
existenţa a două reviste de psihologie dedicate studiului creativităţii, care nu au o largă 
circulaţie. Revista Journal of Creative Behavior a fost inaugurată în anul 1967, odată cu 
creşterea interesului pentru dezvoltarea creativităţii umane. Analiza cuprinsului acestei 
reviste a scos la iveală faptul că ponderea articolelor empirice este redusă în comparaţie 
cu cea a articolelor nonempirice şi că subiectele cel mai frecvent dezbătute sunt dez- 
voltarea şi educarea creativităţii (Feist şi Runco, 1993). Creativity Research Journal - o 
revistă dedicată cercetării — a fost lansată abia în anul 1998, 

Creativitatea joacă un rol esenţial în societate, dar a constituit, prin tradiţie, un orfan 
al psihologiei. Încercăm să găsim motivaţia acestui fapt. Considerăm că, din punct de 
vedere istoric, studiul creativităţii a întâmpinat cel putin şase obstacole majore : a) ori- 

ginile cercetării creativității ü în tradiţia misticismului şi a spiritualităţii ce pare indepen- 
dentă sau chiar contrárá spiritului ştiinţific ; b) impresia creată de abordarea pragmatică, 
comercială a creativităţii prin care cercetării ei îi lipseşte fundamentarea psihologică 
teoretică sau validarea prin intermediul experimentelor psihologice; c) distantarea 

tematică şi metodologică a studiilor iniţiale de creativitate faţă de principalul curent al 
psihologiei teoretice şi experimentale a transformat creativitatea într-un fenomen marginal 
în raport cu preocupările centrale ale întregii sfere psihologice ; d) dificultăţi în definirea 
şi stabilirea criteriilor creativităţii ce au conferit fenomenului o apartenenţă eludantá sau 
trivială ; e) abordări ce au insinuat că fenomenul creativ este un produs de excepţie al 
proceselor şi structurilor curente, iar cercetarea ei izolată nu pare a fi o necesitate ; 

f) abordările unidisciplinare ale creativităţii tind să confunde un aspect partial al creativi- 
tăţii cu fenomenul în ansamblu, de cele mai multe ori relevând o viziune limitată asupra 
creativităţii şi percepţia că sfera ei nu este atât de cuprinzătoare ca în realitate. 

În capitolul de faţă, vom dezbate cele şase obstacole şi în timpul analizei vom lua în 
considerare şase abordări sau paradigme care au contribuit la înţelegerea conceptului de 
creativitate: mistică, psihanalitică, pragmatică, psihometrică, cognitivă şi socială/de 
personalitate. Desigur că aceste abordări nu acoperă toate teoriile formulate pe tema 
fenomenului creativ, iar un scurt capitol este incapabil să acorde atenţia cuvenită tuturor 
celor şase paradigme menţionate, dar credem că succinta lor prezentare va reuşi să 
surprindă câteva dintre ideile principale. Considerăm că există şi o a şaptea abordare, de 
natură să contribuie la dezvoltarea cercetărilor viitoare — cea a confluenței teoriilor -, pe 
care o vom trece, de asemenea, în revistă. Aceste teorii utilizează diverse abodări multi- 
disciplinare asupra creativităţii, combinând anumite elemente ale unor perspective unice 
şi dezvoltându-le. " 


Perspective mistice asupra studiului creativităţii 
Studiul creativităţii a fost dintotdeauna receptat — unii susţin depreciat — prin prisma 
asociaţiei fenomenului cu credinţele mistice. Probabil că însemnările cele mai vechi 
despre creativitate au avut la bază intervenţia divină. Individul creativ era perceput ca un 
recipient gol pe care fiinţa divină îl umplea cu inspiraţie, pentru ca apoi el să îşi reverse 
ideile pline de inspiraţie, creând un produs dintr-o altă lume. 

, Astfel, Platon afirma că un poet este capabil să creeze numai ceea ce îi dictează Muza 
şi până în zilele noastre oamenii se referă la Muză ca la o sursă proprie de inspiraţie. În 
Viziunea lui Platon, o persoană poate fi inspirată să compună cântece corale, iar o alta 
poeme epice (Rothenberg şi Hausman, 1976). Deseori, comentariile introspective ale 
Creatorilor indică surse mistice (Ghiselin, 1985). Rudyard Kipling (1937/1985) se referea, 
de exemplu, la un „Daemon” care sălăşluieşte în condeiul scriitorului: „Daemonul meu 
m-a însoţit în Cărțile Junglei, în Kim şi în ambele volume ale lui Puck şi aveam multă 
grijă să păşesc cu blandete, ca nu cumva să se retragă... Când Daemonul este în acţiune, 
lasă conștiința la o parte. Lasă-te purtat de el, aşteaptă şi supune-i-te" (p. 162). 

R Probabil că, din cauza abordării creativității din perspectivă mistică, psihologiei 
Ştiinţifice i-a fost mai dificil să se facă auzită. Multi oameni par să creadă, ca despre 
dragoste (vezi Sternberg, 1988b, 1988c) că sfera creativității nu se pretează cercetării cu 
instrumentele Ştiinţei, dat fiind că ea reprezintă un proces spiritual. Credem că abordarea 
Ştiinţifică a întâmpinat dificultăţi în încercarea de a zdruncina convingerea adânc înrădă- 

Cinată a unora conform căreia, cumva, psihologia ştiinţifică îşi depăşeşte competentele. 

Abordarea pragmaticá a studiului creativităţii 


În opinia noastră, un impact la fel de nociv asupra studiului creativităţii l-a avut adoptarea 
domeniului - aşa cum a fost el perceput de marea majoritate - de susținătorii aşa-zisului 
curent pragmatic, care s-au preocupat, înainte de toate, de dezvoltarea creativităţii, însă 
mai putin de înțelegerea ei şi aproape deloc de testarea validității ideilor lor teoretice. 
Probabil că promotorul cel mai remarcabil al acestei abordări este Edward De Bono, 
ale cărui studii despre gândirea laterală şi alte aspecte ale creativităţii au avut parte de un 


succes comercial considerabil (De Bono, 1971, 1985, 1992). De Bono a fost interesat, în- 


principal, de aspectele practice, şi nu de cele teoretice. De exemplu, el sugerează utili- 
zarea unui instrument care evaluează aspectele unei idei catalogându-le drept plusuri, 
minusuri sau interesante (ca în PMI) sau utilizarea termenului po, derivat din ipoteză, 
supozifie, posibilitate şi poezie, menit mai curând să inducă ideile decât să le evalueze. 
Un alt instrument, „pălăriile gândirii”, îi solicită unei persoane să poarte pălării simbo- 
lice — de exemplu, albă pentru procesare, roşie pentru gândire intuitivă, neagră pentru 
gândire critică şi verde pentru gândire creativă - în scopul perceperii realităţii din 
perspective diferite. 

De Bono nu este singurul care întreprinde acest lucru. Pe baza experienţei sale în 
agenţiile de publicitate, Osborn (1953) a dezvoltat o tehnică de brainstorming care să 
stimuleze oamenii să rezolve probleme în mod creativ şi să descopere cât, mai multe 
soluţii posibile într-un mediu constructiv, şi nu în unul critic sau inhibitor. Gordon 
(1961) a încercat, de asemenea, să stimuleze gândirea creativă printr-o metodă numită 
sinectică, care implică, în principal, analogii. ^ 

Autori precum Adams (1974/1986) şi von Oech (1983) au indicat, mai recent, cà 
oamenii îşi construiesc:adesea un set de credinţe false care se rásfráng negativ asupra 
performanţei creative. Unii consideră, de pildă, că există un singur răspuns-valid si că 
ambiguitatea trebuie evitată cu orice preţ. Oamenii pot deveni însă creativi identificând 
şi înlăturând astfel de blocaje mentale. Von Oech (1986) sugerează, de asemenea, că, 
pentru a ne cultiva productivitatea creativă, e necesar să adoptăm diverse roluri, precum 
cel de explorator, artist, judecător şi războinic. 

Aceste abordări au beneficiat de multă atenţie din partea publicului, la fel ca şi 
studiile despre dragoste ale lui Leo Buscaglia, fără a exclude utilitatea lor. Totuşi, din 
punct de vedere psihologic, astfel de abordări sunt private de orice fundamentare teoretică 
riguroasă şi de eforturi temeinice de validare empirică. Fără îndoială că tehnicile pot 
funcţiona şi în absenţa unei teorii sau validări psihologice, dar consecinţele unei asemenea 
perspective conduc deseori la confundarea fenomenului cu succesul comercial şi la 
perceperea lui ca subiect prea puţin demn de cercetarea psihologică. 


Abordări psihodinamice ale studiului creativităţii 


Abordarea psihodinamică poate fi considerată principala paradigmă a studiului creativi- 
tăţii din secolul XX, Pornind de la principiul conform căruia creativitatea este rezultatul 
tensiunii dintre realitatea conştientă şi pulsiunile inconştiente, Freud (1908/1959) susţinea 
că produsele creative ale scriitorilor şi artiştilor reprezintă modalitatea lor de exprimare 
a dorințelor inconştiente într-o formă acceptabilă din punct de vedere social. Astfel de 

apex (Vem 19D tede de putere, posesiuni materiale, prestigiu; onoare, 
da Vinci (Freud "1910, i 1964) 1i de caz asupra unor creatori eminenti, precum Leonardo 
Mai tárziu teoria siha: itic Ma mici ira ed UL voal i 
Weadaplare ? labe P: nal itică a introdus în studiul creativităţii noţiunile de regresie 
de adaptare şi elaborare (Kris, 1952). Procesul primar, de regresie adaptativă, implică 
interferența conţinuturilor neprelucrate în sfera conştientă. Conținuturile nemodulate pot 
apărea în timpul procesului activ de rezolvare a problemelor, dar mai ales în timpul 
somnului, fanteziilor şi reveriilor sau în cazul intoxicaţiilor cu droguri şi al psihozelor. 
Elaborarea, procesul secundar, presupune reprelucrarea şi transformarea conţinutului 
proceselor primare prin gândire controlată conştient, orientată spre realitate. Alţi teoreti- 
cieni (Kubie, 1958) au arătat că adevărata sursă a creativităţii e preconstientul, situat între 
realitatea conştientă şi inconştientul cifrat, fiindcă, oricât de ambigue şi instabile ar fi, 
ideile pot fi supuse interpretării. Spre deosebire de Freud, Kubie afirma că, în realitate, 
conflictele inconstiente influenţează negativ creativitatea prin generarea ideilor fixe şi 
repetitive. Studiile recente subliniază atât importanţa proceselor primare, cât şi a celor 
secundare (Noy, 1969; Rothenberg, 1979; Suler, 1980; Werner şi Kaplan, 1963). 
Deşi abordarea psihodinamică a elucidat, poate anumite aspecte ale creativităţii 
teoria psihodinamică nu a ocupat un loc central în evoluţia psihologiei ştiinţifice. Şcolile 
de psihologie ştiinţifică de la începutul secolului XX, şi anume structuralismul, functiona- 
lismul şi behaviorismul, nu s-au concentrat, practic, deloc asupra studiului creativităţii. 
Gestaltismul a investigat doar una dintre laturile creativităţii - insight-ul -, dar cercetările 
au vizat, de regulă, numai identificarea insight-ului, nu şi caracterizarea fenomenului. 
„Ulterior, cercetări izolate asupra creativităţii, teoria psihodinamică şi alte lucrări 
iniţiale pe tema creativităţii au fost elaborate exclusiv pe baza studiilor de caz efectuate 
asupra unor creatori renumiţi. Criticile aduse metodologiei respective au fost cauzate de 
dificultatea de a evalua constructele teoretice propuse (precum procesul primar de 
gândire) şi selecţia si interpretarea laborioasă impuse în mod obişnuit de studiile de caz 
(Weisberg, 1993). Deşi nu există nimic care să confirme ineficienta apriorică a studiilor 
de caz, dezvoltarea psihologiei ştiinţifice a pus în valoare metodele experimentale de 
control. Astfel, atât aspectele teoretice, cât şi cele metodologice au favorizat izolarea 


studiului creativităţii de psihologia tradiţională. 


Abordări psihometrice ale studiului creativităţii 


mediat în minte numele unor artişti sau savanţi 
eminenti, precum Michelangelo sau Einstein, Totuşi, numărul acestor persoane deosebit 
de creative este relativ mic, iar cercetarea lor într-un laborator de psihologie e un demers 
anevoios, În discursul său la APA, Guilford (1950) a remarcat că raritatea acestor 
indivizi a dus la scăderea numărului de experimente legate de creativitate şi a propus ca 
fenomenul să fie studiat la subiecţi obişnuiţi cu ajutorul metodelor psihometrice, prin 
teste scrise (creion-hártie). Unul dintre ele, Testul utilizărilor (Unusual Uses Test), îi 
solicită persoanei examinate să descopere cât mai multe întrebuinţări pentru un obiect (o 
cărămidă, de exemplu). Mulţi cercetători au urmat îndemnul lui Guilford, iar testele de 
„gândire divergentă” au devenit în sçurt timp principalul instrument de măsurare a 
gândirii creative, fiind o metodă convenabilă de comparare a indivizilor în raport cu o 
scală standard de „creativitate”, 


Când ne gândim la creativitate, ne vin i 

Preluánd initiativa lui Guilford, Torrance (1974) a elaborat Testele Torrance de 
gândire creativă. Ele cuprind diverse probe verbale şi figurative relativ simple ce reclamă 
gândire divergentă şi alte aptitudini de rezolvare a problemelor care au fost cuantificate 
în funcţie de fluenţă (numărul total de răspunsuri valide), flexibilitate (numărul diferitelor 
categorii de răspunsuri relevante), originalitate (frecvenţa redusă a răspunsurilor din 
punct de vedere statistic) şi elaborare (gradul de detaliere a răspunsurilor). Unele teste 
incluse în bateria lui Torrance conţin : 


1. elaborarea întrebărilor : subiectul examinat scrie toate întrebările pe care le poate 
concepe, pe baza unei imagini desenate ; n 

2. optimizarea produsului: subiectul enumerá posibilitáti de transformare a unui 
animal de jucărie astfel încât copiii să se joace cu ea cu mai mare plácere ; 

3. utilizările originale: subiectul enumeră modalităţi interesante şi neobişnuite de 
întrebuințare a unei cutii de carton; 

4. cercuri: subiectul trasează câteva cercuri goale pentru a le integra în diferite 
desene şi le intitulează. 


Revoluţia psihometrică a măsurării creativităţii a avut atât efecte pozitive, cât şi nega- 
tive în domeniu. Sub aspect pozitiv, testele au facilitat cercetarea furnizând un sistem de 
măsurare obiectiv, eficient şi uşor de administrat. În plus, studiile au putut fi întreprinse 
pe subiecţi obişnuiţi (eşantioane de indivizi fără abilităţi speciale). Ínce priveste aspectele 
negative, critica adusă de cercetători a vizat, în primul rând, trivialitatea testelor de tip 
creion-hârtie, considerate metode inadecvate de măsurare a creativităţii (vezi studii în 
Sternberg, 1986); se recomandă utilizarea alternativă sau înlocuirea lor cu produse 
creative mai reprezentative de tipul probelor scrise sau desenate. În al doilea rând, alte 
critici au vizat incapacitatea scorurilor de fluentá, flexibilitate, originalitate şi elaborare 
de a cuprinde sfera creativităţii (vezi Amabile, 1983). Definirea şi stabilirea criteriilor 
creativităţii constituie, de fapt, un permanent subiect de dezbatere, iar identificarea 
statistică obiectivă a frecvenţei reduse a unui răspuns în raport cu totalul răspunsurilor 
unui eşantion din populaţie reprezintă numai o metodă între multe altele. Alte metode 
presupun, de exemplu, consensul unei comisii de evaluare referitor la creativitatea unui 
produs. În al treilea rând, unii cercetători au respins obiectivul principal a numeroaselor 
studii de creativitate — ipoteza conform căreia eşantioanele de subiecţi cu aptitudini 
medii ar putea permite înţelegerea nivelurilor înalte de creativitate. S-a creat, astfel, o 
anumită incertitudine care continuă să planeze asupra metodei testelor de creativitate de 
tip „creion şi hârtie”. Cel puţin, unii psihologi au eludat acest impas de evaluare pentru 
a se dedica temelor de cercetare mai puţin controversate. 


Abordări cognitiviste ale studiului creativităţii 


Abordarea cognitivistă a creativităţii îşi propune să înlesnească înţelegerea reprezentărilor 
şi a proceselor ce stau la baza gândirii creative. În această direcţie, există atât cercetări 
întreprinse pe subiecţi umani, cât şi simulări computerizate ale gândirii creative. Prototipuri 
de tehnici bazate pe studiul subiecţilor umani sunt exemplificate şi în lucrările unor 
autori precum Finke, Ward şi Smith (1992; vezi şi contribuţiile lui Smith, Ward şi 
Finke, 1995; Sternberg şi Davidson, 1995). Finke şi colaboratorii lui au propus 
aşa-numitul model Geneplore, conform căruia există două mari etape de procesare ale 

gândirii creative : o etapă generativă si una exploratoare. În etapa generativă, individul 
construieşte reprezentări mentale, denumite structuri preinventive, ale căror funcţii duc 
la apariţia descoperirilor creative, În etapa exploratoare, funcţiile respective generează 
idei creative. O serie de procese mentale — selecţie, asociere, sinteză, transformare, 
transfer analogic şi reducere categorială (reducerea mentală a obiectelor sau elementelor 
la descrieri categoriale mai simple) - pot fi implicate în aceste etape de invenţie creativă. 
Într-un experiment reprezentativ ce se bazează pe acest model (vezi, de exemplu, Finke, 
1990), subiecţilor li se vor înfăţişa segmente de figuri geometrice : un cerc, un cub, un 
paralelogram şi un cilindru. Una dintre probe presupune denumirea a trei segmente date, 
după care subiecţilor li se va cere să combine mental părţile astfel încât să formeze un 
obiect sau un aparat utilitar, Subiectii ar putea, de exemplu, să-şi imagineze o unealtă, 
o armă sau un obiect de mobilier. Produsele astfel create sunt apoi evaluate în funcţie de 
utilitatea şi originalitatea lor. 

Weisberg (1986, 1993) afirmă că fenomenul creativ implică, în esenţă, procese 

ognitive simple apte să genereze creaţii remercabile. Pe baza studiilor de caz ce implică 
subiecti cu abilităţi creative excepționale şi a cercetărilor de laborator, cum ar fi 
experimentul cu lumânarea al lui Duncker (1945), care le solicită subiecţilor să ataşeze 
o lumânare pe un perete folosind numai obiectele dintr-o imagine (lumânare, o cutie de 
piuneze şi una de chibrituri), Weisberg încearcă să demonstreze că insight-ul depinde de 
activarea proceselor cognitive convenţionale (precum transferul analogic) pe baza cunoş- 
tinfelor deja stocate in memoria subiecţilor. 

Obiectivul metodelor de simulare computerizată, investigate de Boden (1992, 1994), 
constă în generarea gândirii creative pe computer într-o manieră care să simuleze 
comportamentul uman. De exemplu, Langley, Simon, Bradshaw şi Zytkow (1987) au 
dezvoltat o serie de programe care redescoperă legi ştiinţifice fundamentale. Pentru 
căutarea unui set de date sau a unui spaţiu conceptual şi identificarea relaţiilor ascunse 
între variabile introduse, aceste modele computationale apelează la euristică — repere in 
rezolvarea problemelor. Programul ‘initial, numit BACON, foloseşte euristica de tipul 
„Dacă valoarea a două variabile numerice creşte simultan, să se calculeze raportul lor” 
în căutarea modelelor de date. Una dintre realizările programului BACON a fost exami- 
narea datelor obţinute de Kepler referitoare la orbitele planetelor şi redescoperirea celei 
de-a treia legi de mişcare a planetelor care-i aparținea acestuia. Programe ulterioare au 
dezvoltat cercetarea euristică, capacitatea de transformare a seturilor de date şi capacitatea 
de operare cu date calitative şi concepte ştiinţifice. Există şi modele ce vizează domeniul 
artistic. Johnson-Laird (1988), de exemplu, a dezvoltat un program de improvizare în 
muzică jazz in care deviatiile inovatoare de la secvențele standard ale arpegiilor de jazz 
sunt controlate prin reguli armonice stricte (sau prin principiile implicite ale jazzului) 
alese la întâmplare când se permit mai multe direcţii în improvizație. 


Perspective sociale şi de personalitate asupra studiului creativităţii 


Având o evoluţie paralelă cu abordarea cognitivistă, studiile sociale au pus accent pe 
rolul variabilelor de personalitate, motivaţie $i mediul sociocultural — ca surse ale 


creativității. Amabile (1983), Barron (1968, 1969), Eysenck (1993), Gough (1979), 
MacKinnon (1965), precum si alti cercet&tori au descoperit anumite trăsături de a 
nalitate caracteristice indivizilor creativi. În urma analizei corelaţiilor şi a comparării 

esantioanelor cu niveluri extreme de creativitate - ridicate şi scăzute, atât în planul 
aptitudinilor speciale, cât şi al celor medii -, s-au identificat un număr mare de trăsături 
cu o potenţială relevanţă (Barron si Harrington, 1981) ; printre ele se numără gândirea 
independentă, încrederea în sine, fascinația complexităţii, orientarea estetică şi asumarea 
riscurilor. 

Speculatiile referitoare la creativitate şi actualizarea de sine pot fi abordate şi din 
perspectiva teoriei tradiţionale a personalităţii. După Maslow (1968), curajul, îndrăz- 
neala, independenţa, spontaneitatea, autoacceptarea, asociate cu alte trăsături, suscită 
dorinţa individului de exploatare a propriului potenţial. Rogers (1954) a precizat că 
tendinţa individului către actualizarea de sine este impulsionată de motivaţie şi încurajată 
de un mediu favorizant, necritic. 

O serie de teoreticieni care s-au axat pe motivaţia creativităţii au promovat importanţa 
motivatiei intrinsece (Amabile, 1983; Crutchfield, 1962; Golann, 1962), a nevoii de 
ordine (Barron, 1963), a nevoii de realizare (McClelland, Atkinson, Clark şi Lowell, 
1953) si a altor motivatii. Amabile (1983 ; Hennessey si Amabile, 1988) si colaboratorii 
săi au întreprins cercetări esenţiale asupra rolului motivatiei intrinsece. În unele experi- 
mente, motivaţia a fost manipulată prin intermediul antrenamentului motivational şi al 
altor metode pentru a determina efectele ei asupra performanţei creative, în cadrul unor 
probe cum ar fi compunerea unor poezii sau colaje. 

Însă creativitatea nu doar necesită motivaţie, ci o şi generează. Cercetările au relevat 
că performanţa şcolară creşte atunci când rezultatele elevilor creativi sunt evaluate în 
funcţie de capacităţile lor creative (Sternberg, Ferrari, Clinkenbeard şi Grigorenko, 
1996). Oferind posibilitatea de manifestare a creativiátii, activităţile de instrucţie şcolară 
ar putea chiar să trezească interesul elevilor a căror preocupare faţă de educaţia şcolară 
ar putea fi, altfel, diminuată. 

În cele din urmă, şi importanţa influenţei mediului social asupra creativităţii a 
constituit un subiect de cercetare activ. La nivel social, Simonton (1984, 1988, 1994a, 
1994b) a desfăşurat numeroase studii experimentale, analizând relaţia statistică dintre 
gradele înalte de creativitate în intervale mari de timp, în cadrul unor culturi diferite, şi 
anumite variabile de mediu, precum diversitatea culturală, starea de război, existenţa 
unor modele, a resurselor (financiare etc.) şi numărul competitorilor într-un anumit 
domeniu. Unele studii de caz interculturale (de exemplu, Lubart, 1990) şi antropologice 
(de exemplu, Maduro, 1976 ; Silver, 1981) au evidenţiat faptul cá în privinţa creativităţii 
diferenţele culturale sunt evidente doar în funcţie de măsura în care sunt valorizate 
iniţiativele creative. 

Toate abordările — cognitivă, socială şi de personalitate — au contribuit, la rândul lor, 
la înțelegerea fenomenului creativităţii. Totuşi, nu există decât un număr neînsemnat de 
studii care să fi investigat simultan variabilele cognitive, sociale şi/sau de personalitate. 
În cercetările creativităţii din perspectivă cognitivistă se poate observa tendinţa de 
ignorare sau minimalizare a rolului personalităţii sau al sistemului social, iar abordările 
sociale şi de personalitate nu au acordat atenţie deloc sau prea puţin reprezentărilor 
mentale şi proceselor ce stau la baza creativităţii, 

Această încadrare disciplinară s-ar putea datora, cel puţin în parte, structurii organiza- 
tionale a facultăţilor de psihologie şi a revistelor de specialitate. În multe catedre, cerce- 
tătorii din domeniul psihologiei sociale şi cognitive continuă să-şi păstreze identitatea 

separată din considerente financiare (sponsorizări şi poziţii academice). Mai mult, cu 
excepţia celor două reviste specializate în cercetarea creativităţii, profilul majorităţii 

publicaţiilor de prestigiu este unidisciplinar. Revistele de psihologie cognitivă conţin 
cercetări de psihologie cognitivă, cele de psihologie socială se ocupă cu analiza varia- 
bilelor sociale şi de personalitate, 

Depăşind domeniul psihologiei, Wehner, Csikszentmihalyi şi Magyari-Beck (1991) 
au analizat 100 de teze de doctorat elaborate recent având ca subiect creativitatea care au 
dezvăluit „izolarea parohială” a diferitelor studii ce vizau creativitatea. Printre ele se 
află disertatii valoaroase în domeniile psihologici, educaţiei, afacerilor, istoriei, istoriei 
ştiinţelor şi în alte domenii, precum sociologia şi ştiinţele politice. Cu toate acestea, 
cercetătorii de diverse formaţii au avut tendinţa de a utiliza terminologii diferite şi de a 
se centra pe aspecte diferite ce par să delimiteze acelaşi fenomen clasic. De exemplu, în 
tratatele de economie, termenul inovație este folosit pentru a descrie fenomenul la nivel 
organizational, în timp ce tratatele de psihologie utilizau termenul creativitate prin 
raportare la nivel individual. Wehner, Csikszentmihalyi şi Magyari-Beck (1991) fac 
analogie între cercetarea creativităţii şi fabula cu orbii şi elefantul: „Atingem părţi 
diferite ale aceluiaşi animal şi ne imaginăm întregul în mod distorsionat, pe baza a ceea 
ce cunoaştem: «Elefantul e asemenea unui şarpe», spune cel care îi atinge coada; 
«Elefantul se aseamănă cu un zid», spune cel care îi atinge părțile laterale” (p. 270). 

Dacă înţelegerea creativităţii ar presupune o perspectivă multidisciplinară, conse- 
cintele unei abordări unidisciplinare ar însemna confundarea unei părţi cu întregul, 
ducând, în acelaşi timp, la incapacitatea de a elucida complet fenomenul, frustrându-i pe 
cei care nu aderă la disciplina ce oferă explicaţia lui. Considerăm că astfel s-a infátisat 
iniţial situaţia creativităţii. Recent, teoreticienii s-au axat pe dezvoltarea unor perspective 
pluridisciplinare pe care le vom dezbate în continuare. 


Perspective interactioniste asupra studiului creativităţii 


Numeroase lucrări despre creativitate din ultima perioadă pornesc de la prezumtia cá 
existi mai multi factori care trebuie sá conveargá la dezvoltarea creativităţii (Amabile, 
1983, 1996; Csikszentmihalyi, 1988; Gardner, 1993; Gruber, 1989; Lubart, 1994; 
Mumford si Gustafson, 1988 ; Perkins, 1981 ; Simonton, 1988; Sternberg, 1985a, 1985b, 
1996; Sternberg si Lubart, 1991, 1995 ; Weisberg, 1993; Woodman şi Schoenfeldt, 
1989). Sternberg (1985c), de exemplu, a investigat atát opiniile expertilor, cát si ale 
persoanelor neinigiate referitoare la trăsăturile unei persoane creative. "Teoriile implicite 
ale subiecţilor se fundamentează pe conjugarea unei serii de factori cognitivi şi de 
personalitate şi conţin afirmaţii precum „face legături între idei”, „percepe asemănările 
şi deosebirile”, „este flexibil”, „are simţ estetic”, „este liberal”, „este motivat”, „este 
curios” şi „nu respectă normele sociale”, " 

La nivelul teoriilor explicite, Amabile (1983) afirmă că fenomenul creativităţii se 
situează la confluenţa dintre motivaţia intrinsecă, abilităţi şi cunoştinţe relevante într-un 
domeniu şi aptitudini creative semnificative. Aptitudinile creative semnificative includ : 
a) un stil cognitiv capabil să depăşească dificultăți, care presupune flexibilizarea struc- 
turilor mentale în cadrul procesului de rezolvare a problemelor ; b) cunoaşterea euristicii 
în generarea ideilor originale, cum ar fi abordarea nonconformistá; c) un stil de lucru 
caracterizat de eforturi prelungite, capacitatea de detaşare de probleme şi un nivel ridicat 
de dinamism, 

Pentru înţelegerea conceptului de creativitate, Gruber si colaboratorii săi (1981, 
1988; Gruber şi Davis, 1988) au avansat un model de dezvoltare a sistemelor evolutive. 
De-a lungul timpului, scopurile, cunoştinţele şi afectivitatea unei persoane evoluează, 
amplifică deviatiile individuale şi stimulează producţia creativă. Transformările evolutive 
ale sistemului de cunoştinţe au fost atestate de cazuri celebre, precum cel lui Charles 
Darwin şi al concepţiilor sale despre evoluţie. Scopurile se referă la o serie de obiective 
interdependente care evoluează, la rândul lor, ghidând comportamentul unui individ. În 
cele din urmă, sistemul afectiv cuprinde efectul stărilor de bucurie sau frustrare asupra 
activităţii. 

Csikszentmihalyi (1988, 1996) preia o abordare „sistemică” diferită în care eviden- 
tiazá interacţiunea personalităţii, domeniului şi ariei de specialitate. Individul extrage 
informaţii dintr-un domeniu şi le transformă sau le dezvoltă prin intermediul proceselor 
cognitive, al trăsăturilor de personalitate şi al motivatiei. Aria de specialitate, alcătuită din 
oameni ce influenţează domeniul (critici de artă şi proprietari de galerii, de exemplu), 
evaluează şi selectează noile idei. Domeniul, un sistem simbolic definit cultural, conservă 
contribuţiile creative şi le transmite celorlalţi indivizi şi generaţiilor următoare. Gardner 
(1993) a făcut studii de caz ce sugerează că dezvoltarea iniţiativelor creative poate izvori 
dintr-o anomalie a sistemului (de pildă, tensiuni între critici concurenţi dintr-un anumit 
domeniu) sau din desincronizări parţiale între individ, domeniu şi aria de specialitate 
(de exemplu, un talent excepţional al individului într-un anumit domeniu). 

O ultimă teorie interactionistá prezentată aici este cea propusă de Sternberg şi Lubart 
(1991, 1992, 1995, 1996), şi anume teoria creativităţii ca investiţie, conform căreia 
oamenii creativi sunt persoane capabile şi dispuse să „cumpere ieftin şi să vândă scump” 
pe piaţa ideilor (vezi şi Rubenson şi Runco, 1992, pentru folosirea noţiunilor de teorie 
economică). A cumpăra ieftin înseamnă a exploata idei obscure sau marginalizate, dar cu 
un mare potenţial creator. Deseori, când astfel de idei sunt propuse prima oară, ele sunt 
respinse. Individul creator perseverează însă în ciuda rezistentelor şi, în cele din urmă, 
le vinde scump, pentru a prelua ulterior o altă idee originală sau care nu s-a bucurat de 
popularitate. 

Studiile preliminare în direcţia teoriei investiţiei au venit în sprijinul acestui model 
conceptual (Lubart şi Sternberg, 1995) şi au inclus probe care presupun : a) compunerea 
unor nuvele cu titluri neobişnuite (de exemplu, „Bascheţii caracatitei”) ; b) executarea 
unor desene cu teme neobişnuite (de exemplu, Pământul văzut de o insectă) ; c) crearea 
unor reclame originale la produse anoste (de exemplu, butoni de cămaşă) ; d) rezolvarea 
unor probleme ştiinţifice neobişnuite (de pildă, cum putem stabili dacă o persoană a fost 
pe Lună în ultimele săptămâni). Studiile respective au relevat că performanţa creativă 
depinde într-o măsură relativă de un anumit domeniu şi că poate fi anticipată prin 
combinarea anumitor resurse, precum vom prezenta în cele ce urmează. 

; În concepția teoriei investiţiei, ativitatea rec] i junea a sase resurse 
distincte, dar interdependente : capacităţi intelectuale, cunoştinţe, stil de gândire, perso- 
nalitate, mi ivaţie şi mediu, Š 

„Trei capacităţi intelectuale deţin o importanţă majoră Sternberg, 1985a) : a) capaci- 
tatea de sinteză, de a privi lucrurile din perspective noi şi de a depăşi limitele gândirii 
convenţionale ; b) capacitatea de analiză, prin care se pot diferenţia ideile prolifice de 
cele sterile; c) capacitatea contextualá practică de a şti cum pot fi convinşi alţii de 
valoarea ideilor proprii — de a le vinde altora. Corelarea celor trei capacităţi joacă, de 
asemenea, un rol important. În absenţa celorlalte, capacitatea analitică generează o 

gândire predominant critică, dar lipsită de creativitate. Capacitatea sintetică, în lipsa 
celorlalte două, duce la formarea unor idei noi, fără a le supune unei analize riguroase 
necesare în primul rând evaluării potenţialului lor, iar in final aplicării lor eficiente. Iar 
capacitatea contextuală practică, în lipsa celorlalte două capacităţi, poate duce la transmi- 
terea unor idei nu datorită pertinenței conţinutului lor, ci mai curând gratie prezentării 
lor convingătoare. 

Referitor la cunoaştere, individul trebuie, pe de o parte, să deţină suficiente informaţii 
despre un domeniu înainte să aducă contribuţii noi în acel domeniu, pentru că nu se pot 
depăşi graniţele unui spaţiu pe care nu îl cunoaştem îndeajuns. Pe de altă parte, cunoaş- 
terea unui domeniu poate implica o viziune limitată care nu-i permite individului să abor- 
deze situaţiile problematice în alte modalităţi decât în trecut (Frensch şi Sternberg, 1989). 

În ce priveşte stilurile cognitive, s-a remarcat importanţa unui stil normativ în creati- 
vitate (Sternberg, 1988a, 1997), adică a unui stil de gândire predilect inovativă, cores- 
punzător preferințelor individuale. Trebuie făcută distincţia între această preferinţă şi 
capacitatea de a gândi creativ : cineva ar putea prefera direcţii noi fără a avea idei bune 
sau invers. Pentru a dobândi o gândire creativă, este necesară o gândire în ansamblu, dar 
şi de detaliu, o capacitate de a distinge pădurea de copaci, de a diferenţia deci problemele 
importante de cele nesemnificative. 

Numeroase studii (rezumate de Lubart, 1994, şi Sternberg şi Lubart, 1991, 1995) au 
confirmat rolul important al anumitor trăsături de personalitate asupra performanţei 
creative. Printre ele se numără eficienţa individuală şi dorinţa de a depăşi obstacolele, de 
a-şi asuma riscuri rezonabile si de a tolera ambiguitátile. În mod specific, a cumpăra 
ieftin şi a vinde scump înseamnă a te opune mulţimii, deci, pentru a aspira la o gândire 
şi un comportament creative, individul trebuie să fie dispus să se opună prejudecátilor. 

De asemenea, un rol esenţial pentru creativitate îl are motivaţia intrinsecă, centrată 
pe sarcină. Studiilor unor cercetători, precum Amabile (1983, 1996), au relevat impor- 
tanta acestui tip de motivaţie asupra performanţei creative şi au demonstrat că produsele 
cu adevărat creative într-un anumit domeniu se datorează de cele mai multe ori plăcerii 
şi preocupării crescute manifestate faţă de activitate, şi nu faţă beneficiile ei potenţiale. 

În sfârşit, este nevoie de un mediu care să stimuleze şi să aprecieze ideile creative. Cu 
toate resursele interne necesare gândirii creative, dar în lipsa sprijinului oferit de mediu 
(spre exemplu, un forum unde aceste idei pot fi comunicate), potenţialul creativ uman nu 
ar avea niciodată posibilitatea să se dezvolte. 

Cu privire la interacţiunea dintre factori, se argumentează că performanţa creativă nu 
reprezintă doar o sumă a nivelurilor de performanţă dobândite în cadrul fiecărei categorii. 
În primul rând, pot exista praguri pentru anumite categorii (cunoaştere etc.) care trebuie 
depăşite de individul creativ, indiferent de nivelurile atinse la alte categorii. În al doilea 
Tánd, se poate realiza o compensare partialá, unde predominanta unui factor (a motivaţiei, 
de exemplu) să contrabalanseze deficienţele altui factor (cum ar fi mediul). lar in al 
treilea rând, poate avea loc o interacţiune între anumiţi factori, precum inteligenţa şi 
motivaţia, unde nivelurile ridicate ale ambilor factori accentuează creativitatea. 

În general, teoriile interactioniste ale creativităţii oferă posibilitatea explicării unor 
factori diverşi ai creativităţii (Lubart, 1994). Spre exemplu, analiza realizărilor ştiinţifice 
şi artistice sugerează că media creativităţii într-un domeniu se situează, în general, în 
segmentul inferior al distribuţiei, în timp ce segmentul exterior (nivelurile superioare de 
creativitate) se extinde destul de mult. Asemenea rezultate pot fi justificate de nevoia 
contribuţiei simultane a numeroşilor factori prin intermediul cărora se ajunge la un grad 

înalt de creativitate, Un alt aspect frecvent remarcat - dependenţa relativă a creativităţii 
faţă de domeniul specific = poate fi explicat prin conjugarea caracteristicilor relative ale 
domeniului cu impact asupra creativităţii, cum ar fi cunoaşterea, şi a altor factori mai 
generali, ca, de pildă, o anumită trăsătură de personalitate - perseverenţa. 


Concluzii 


S-au investit prea puţine resurse în studiul creativităţii în comparaţie cu importanţa ei în 
domeniul psihologiei şi în lume. Am încercat să înțelegem serioasa lipsă de preocupare, 
sugerând câteva motive care ar fi putut sta la baza acestor atitudini : 


1. la început, cercetarea creativităţii s-a desprins din tradiţia misticismului şi a 
spiritualităţii, aparent indiferentă sau poate chiar contrară spiritului ştiinţific ; 

2. impresia creată de abordările pragmatice ale creativităţii că studiul acesteia se 
desfăşoară sub semnul comercializării care, deşi îi asigură popularitate, o privează 
de fundamentarea teoretică psihologică şi de validarea specifică experimentului 
psihologic ; 

3. atât din punct de vedere teoretic, cât şi metodologic, studiile iniţiale legate de 
creativitate s-au izolat de principalul curent al psihologiei ştiinţifice, transformând 
creativitatea într-un fenomen considerat marginal în raport cu preocupările centrale 
ale întregului domeniu al psihologiei ; 

4. dificultăţile în definirea şi stabilirea criteriilor creativităţii au ridicat probleme de 
metodologie a cercetării. Testele de creativitate de tip creion-hártie au rezolvat 
unele dintre aceste probleme, dar au atras critici referitoare la trivializarea feno- 
menului ; 

5. abordárile individuale au insinuat cá fenomenul creativ este un produs de exceptie 
al proceselor si structurilor existente si cá, prin urmare, studierea separatá a crea- 
tivităţii nu a fost întotdeauna necesară. În realitate, astfel de abordări au presupus 
că fenomenul creativităţii este subordonat lor, fiind considerat un caz excepţional 
al fenomenelor supuse deja investigaţiei ; 

6. abordările unidisciplinare înclinate să confunde un aspect parţial al creativităţii 
(de exemplu, procesele cognitive sau trăsăturile de personalitate caracteristice 
individului creativ) cu fenomenul în ansamblul său au avut, adesea, ca rezultat o 
viziune limitată asupra creativităţii. 


Notă 


Proiectele prezentate în capitolul de faţă au fost realizate prin intermediul Programului Javis 
Act (Grantul R206R50001) oferit de Biroul de Cercetare şi Dezvoltare Educaţională din cadrul 
Ministerului Educaţiei al SUA (The Office of Educational Research and Improvement, U.S. 
Department of Education), Rezultatele şi opiniile exprimate aici nu reflectă poziţia sau politica 
Biroului de Cercetare şi Dezvoltare Educaţională ori a Ministerului Educaţiei al SUA. Acest 
capitol a fost extras parţial din Sternberg şi Lubart (1996), 

O istorie a cercetărilor în domeniul creativităţii 


Robert S. Albert şi Mark A. Runco 


Titlul conferit acestui capitol are menirea de a atenfiona cititorul că istoria pe care o 
infatisim constituie doar una dintre multiplele versiuni posibile ale aceluiaşi subiect, 
Capitolul de faţă dezvăluie, în realitate, una dintre istoriile cercetării creativităţii, şi nu 
singura existentă. 

Încercarea noastră de a prezenta amplele şi cuprinzătoarele transformări istorice ale 
conceptului de creativitate diferă complet de eforturile de a descrie evoluţii istorice mai 
restrânse ale domeniului creativităţii. Bullough, Bullough şi Mauro (1981), Gray (1966), 
Kroeber (1944, 1956), Martindale (1992), Naroll şi colaboratorii săi (1971), precum şi 
Sorokin (1947) au comparat epoci istorice specifice în funcţie de diferiţi indici ai creati- 
vităţii, De exemplu, Bullough şi colaboratorii săi comparau Scotia secolului al XVIII-lea 
cu Italia secolului al XV-lea. Diferenţele istorice la nivel ideatic şi de conţinut sunt pre- 
zente şi în studiile despre Zeitgeist; se presupune că există un „spirit” unic al fiecărei 
perioade de creativitate (Boring, 1929; Simonton, în curs de apariţie). 

În plus, alte perspective istorice sunt incluse în studiile despre cariera şi viaţa creato- 
rilor eminenti. Deşi s-ar putea să nu fi influenţat uniunea dintre cercetare şi creativitate, 
examinarea persoanelor eminente a contribuit, în primul rând, la modul de percepere a 
creativităţii (vezi, de exemplu, Albert, 1975 ; Gardner, 1994; Ochse, 1990; Roe, 1952). 
Această perspectivă ne-a îndrumat spre creaţiile indivizilor eminenti (de exemplu, Francis 
Bacon, Darwin, Galton, Malthus şi Adam Smith) care au determinat în mod special 
clarificarea şi eventuala congruent’ a conceptelor de cercetare şi creativitate. 

Presupunem că istoria este mediul în care ideile şi evenimentele se completează şi se 
dezvoltă, ale căror consecinţe considerabile durează în timp. (Este vorba despre descrie- 
rea istoriei ca proces lent de fierbere.) În capitolul de faţă adoptăm poziţia conform 
căreia primele noţiuni de creativitate şi cercetare reprezentau ele însele fenomene creative 
excepționale, după cum s-a dovedit a fi contopirea lor ulterioară prin punerea conştientă 
în aplicare a metodologiei de cercetare. Această metodologie a avut un rol esenţial nu 
numai în înţelegerea şi decelarea semnificației creativităţii pentru existenţa omenirii, ci 
şi prin procesualitatea şi cauzalitatea fenomenelor istorice. Înțelegerea acestor principii 
ar trebui să ne poată ajuta la recunoşterea a trei aspecte istorice ale creativităţii. Primul 
se referă la importanţa determinării fenomenelor istorice de cadrul temporal si de conti- 
nutul lor. „Când” determină „ce anume” va fi important. În al doilea rând, instituţiile si 
grupurile identificabile au un rol pivotal în selectarea şi coerenţa ansamblului vast de 
posibilităţi deja existente în opera şi în mintea persoanelor creatoare. Al treilea aspect 

constă în faptul că relevanta ideilor şi evenimentelor se evidenţiază numai atunci când 
există o grupare de indivizi influenţi profund implicaţi în acelaşi domeniu, aceeaşi 
problemă sau acelaşi set de posibilităţi şi presupune: a) coerenţa şi coexistenta unui 
volum considerabil de cunoştinţe şi interese ; b) semnificaţia şi înţelesul nu sunt abstracte, 
ci, după cum arăta William James, rezultă din consecinţe nu întotdeauna previzibile. Din 
acest punct de vedere, istoria reprezintă un experiment. 


Câteva dintre cele mai evidente fenomene creative din istoria civilizaţiei occidentale 


pot fi aşadar identificate urmărind evoluţia concepțiilor despre cercetare şi creativitate în 
ultimii 2 000 de ani, pzecum şi prin analiza asocierii lor potentiale in a doua parte a 
secolului al XIX-lea, după o izolare de secole întregi. Prima etapă necesară în realizarea 
cercetării a fost definirea conceptului de cercetare pentru care s-a recurs într-o oarecare 
măsură la invenţie. Următorul pas a fost la fel de dificil, dar nu mai puţin important. A 
implicat convingerea că importanţa şi fezabilitatea cercetării naturii umane sunt echiva- 
lente cu cercetarea naturii fizice şi că nu trebuie reduse la speculaţii. Istoria cercetării 
creativităţii a debutat cu recunoaşterea cercetării ca metodă practică şi eficientă de 
explorare şi înţelegere a lumii ce ne înconjoară. 


Este important să recunoaştem că noţiunea de creativitate are o istorie proprie, cu o 


evoluţie în plan intelectual, independentă timp de două secole faţă de cercetarea institutio- 
nalizată şi conceptualizată. La începuturi şi pe parcursul evoluţiei lor, s-a considerat că 
între cercetare şi creativitate nu există nici o legătură; prin urmare, dacă ar fi existat 
cercetare în creativitate, mariajul dintre creativitate şi cercetare ar fi trebuit să sufere 
transformări intelectuale majore şi o extindere deliberată a a sferei de definire şi aplicare 
a cercetării ştiinţifice. Au trecut aproape 150 de ani după ce cercetarea a devenit un 
demers instituţional larg recunoscut şi încurajat până la cizelarea suficientă a conceptului 
de creativitate prin numeroasele dezbateri privind înţelesul şi posibila izolare a unor 
noțiuni concurente precum imaginaţia, originalitatea, genialitatea, talentul, libertatea şi 
individualitatea (Engell, 1981; Gruber, 1996; Kaufman, 1926; Singer, 1981-1982). 
Aşa cum vom detalia în continuare, inventarea cercetării a însemnat apariţia eternelor 
dileme referitoare la natura legilor fizice, precum şi a credinţei că toţi oamenii sunt 
capabili să înţeleagă lumea fizică, în absenţa intervenţiei divine. Pe de altă parte, 
conceptualizarea creativităţii a luat naştere din discuţiile şi argumentele privind caracterul 

p structural al omului eliberat de doctrina instituțională. Începutul acestor dezbateri a 
implicat însă un interes redus față de metodele de investigare a fenomenului. Libertatea 
constituia punctul principal de atracție. 


Luând în considerare importanța înţelegerii naturii umane şi semnificația comunicată 


2 creativitate sub diverse aspecte, ne surprinde interesul profesional redus față de 
omeniu. 


Până recent, un număr foarte mic de articole Si cărți de specialitate au fost dedicate 


în mod particular creativității (Albert, 1969; Feist si Runko, 1993; Guilford, 1950). 
După cum ilustrează Feist şi Runco (1993): 


L. 


Una dintre afirmaţiile cel mai frecvent citate ale lui Guilford se referă la faptul că din 
121 000 de titluri descrise in Psychological Abstracts între sfârşitul anilor '20 şi anii '50 
numai 186 au vizat creativitatea, Aceasta înseamnă mai puţin de două articole din 1 000. 
Noi am descoperit că numărul de cercetări mai recente privind creativitatea este aproxi- 
mativ de cinci ori mai mare: (...) procentajul articolelor din Psychological Abstracts având 
ca temă creativitatea a crescut de la 0,002 % în anii '20 la aproape 0,01 56 în anii '80. De 

la finele anilor ’60 până în 1991, aproape 9 000 de referinţe la creativitate s-au adăugat 
literaturii de specialitate (p. 272). 


Cu toate acestea, majoritatea psihologilor din secolul XX (precum Freud, Piaget, 
Rogers şi Skinner) au tratat cu multă seriozitate natura creatoare, astfel că în prezent se 
poate spune că în acest domeniu cercetările sunt de-a dreptul explozive. S-a observat că 
maturizarea intereselor profesionale este redată de creşterea numărului revistelor de 
specialitate. Cercetării creativităţii i-a fost consacrată în prezent o revistă academică 
proprie (Creativity Research Journal) şi acest subiect atrage din ce în ce mai mult atenţia 
în mass-media şi presa de popularitate. Numai în 1996, au apărut trei articole despre 
creativitate sau cercetarea creativităţii în revista American Psychologist (Eisenberger si 
Cameron; 1966, Schneider, 1996; Sternberg şi Lubart, 1966). 


Concepții despre creativitate 


Viziuni precreştine asupra creativităţii 


Eforturi de cunoaştere a semnificației fenomenului recunoscut astăzi sub denumirea de 
creativitate existau cu mult înaintea apariţiei viziunii creştine asupra creativităţii. 

Percepția precreşiină, o viziune care a influenţat gândirea noastră de-a lungul seco- 
lelor, s-a axat asupra conceptului de geniu, identificat iniţial cu forţele spirituale protec- 
toare şi de bun augur. Când grecii au pus în lumină Daimonul individului (spiritul 
protector), noţiunea de geniu a devenit banală şi a început să fie echivalată cu capacităţile 
şi pasiunile atât constructive, cât şi distructive ale individului. Creativitatea a adoptat o 
valoare socială şi până în vremea lui Aristotel a fost asociată cu nebunia şi frenezia 
inspiraţiei, o concepţie care a reapărut în special în secolul al XIX-lea şi în prima 
jumătate a secolului XX. Când evaluăm concepţia romanilor despre geniu din perioada 
următoare, descoperim că sunt atribuite două trăsături suplimentare — geniul era perceput 
ca forţa creativă a bărbatului ilustru care le putea fi lăsată moştenire urmaşilor. În 
această etapă creativitatea 'era considerată o aptitudine specific masculină, iar darul 
naşterii reprezenta excepţia de la regulă. : 


Viziunile occidentale timpurii asupra creativității 


Savantii au căzut de acord că cea mai veche concepţie occidentală despre creativitate este 
redată în povestea biblică a Creaţiei din Geneză, de unde a apărut noţiunea artizanului 
care îndeplineşte lucrarea lui Dumnezeu pe pământ (Boorstin, 1992; Nahn, 1956). 
Boorstin (1992) consemnează : 


Chivotul a avut un impact decisiv asupra conştientizării de către om a capacităţii sale de 
a crea. A stabilit că, prin credinţa lor în Creator şi Creaţie, oamenii formează o comunitate. 
Ei şi-au confirmat forţa creatoare prin afinititile şi calităţile lor comune dumnezeiesti, 
prin relaţia lor intimă şi conştientă cu un Creator - Dumnezeu (p. 42). 


Această viziune asupra creativităţii a continuat până în secolul al II-lea i. 
care a fost disputată şi demontată de unii dintre primii scriitori creştini şi înl 

doctrina propusă de Sfântul Augustin în Cetatea lui Dumnezeu. Atintindu-ne privirile 
spre viitor, „creștinătatea (...) a jucat un rol primordial în revelarea puterii noastre de 
creaţie” (p. 55). 

. Această concepţie exprimă diferenţa semnificativă dintre mentalitatea occidentală şi 

- cea răsăriteană cu privire la finalitatea creativităţii si la rolul participanţilor ei in proces. 

| Pentru hinduşi (1500-900 î.Hr.), Confucius (cca 551-479 i.Hr.), taoişti şi budişti, creaţia 

| a reprezentat, in cel mai bun caz, un gen de descoperire sau imitație. Primii taoisti şi 

budişti au pus accent pe ciclurile naturale, armonie, moderație şi echilibru şi prin urmare 

„ideea de a crea ceva ex nihilo (din nimic) nu-şi găsea loc într-un univers alcătuit din yin 

şi yang”.(Boorstin, 1992, p. 17). Platon afirma că este imposibil să concepi ceva nou, iar 

arta în vremea sa era doar o încercare de a îmbina sau a imita formele ideale. Deşi a 

devenit indicatorul contemporan al creativităţii, la începuturile istoriei originalitatea nu 
constituia o trăsătură creativă (Child, 1972; Dudek, în curs de apariţie). 

Aceste concepţii nu au fost contestate în mod serios vreme de aproape 1 200 de ani. 

I În Evul Mediu s-a conturat ideea că înzestrarea deosebită sau aptitudinile extraordinare 


I ale unui individ (aproape intotdeauna de sex masculin) reprezintá manifestarea unui 
| spirit exterior pentru care individul nu constituie decât un mediu. La începutul Renaşterii, 
a avut loc o schimbare semnificativă a acestei concepții. În perioada istorică respectivă, 
| atributele divine ale-marilor artişti şi artizani au fost acceptate şi deseori considerate 
| manifestări proprii individului, si nu de sorginte divină. Mai mult, această transformare 
I conceptuală nu era izolată, ci aparţinea unui areal mai larg de schimbări sociale, printre 
| care „declinul şerbiei, triumful limbii engleze, apariţia profesiunilor juridice şi medicale 
şi răspândirea nonconformismului religios” (Wilson-Given, 1996, p. 3). 
Transformările menţionate nu s-au făcut simţite decât odată cu afirmarea pe deplin a 
Renaşterii (aproximativ 1500-1700). Deşi Chaucer a folosit termenul a crea încă din 


1393, cadrul conceptual al creativităţii a rămas relativ difuz şi, uneori, a fost chiar - 


pierdut din vedere până când majoritatea filosofilor de marcă ai Renaşterii (de exemplu, 
Hobbes [1588-1679], Locke [1632-1709]) au reuşit să lanseze problematica imaginaţiei, 
a libertăţii individuale şi a autorităţii societăţii în relaţiile umane. 


Descoperirea cercetării 


De-a lungul aproape întregii epoci renascentiste şi în timpul numeroaselor dezbateri 
filosofice care au avut loc, lucrările ştiinţifice au devenit cunoscute pentru capacitatea lor 
de a releva şi destabiliza paradigme culturale şi religioase. Trei dintre cei mai mari 
savanţi ai civilizaţiei occidentale — Copernic (1473-1543), Galilei (1564-1642) şi Newton 
(1642-1727) - demonstraserá acest lucru. Totuşi, numai exemplul oferit de ei nu a fost 
suficient. Au fost necesare răspândirea urior moduri noi de percepere a legilor lumii fizice 
Care se aplică aici şi acum şi recunoaşterea procesului de raportare a acestor legit&ti la 
existența umană (al cărei sens rezultă din cunoaştere ştiinţifică) şi, nu mai puţin important, 
a utilității lor sociale (Shapin, 1996). 

n secolul al XVIII-lea, două viziuni intelectuale referitoare la ratiune şi individualism 
au fundamentat gândirea occidentală: Iluminismul a devenit o filosofie intelectuală 
Tecunoscută şi coerentă, cea mai elocventă expresie a sa fiind redată de atacurile 
intelectuale la adresa autorităţii negarantate emise de diverse surse nestiintifice (dog- 
matice), după cum era percepută la acea vreme. Odată cu apogeul Iluminismului, 
Stiintele naturale s-au transformat în filosofii şi metodologii institutionalizate (Bronowski 

si Mazlish, 1960). Acest curent intelectual a devenit unul predominant englez datoritá 
faptului cá aici fenomenul era ráspándit in principal in rândurile poeţilor şi artiştilor, cu 
toate că anumite arii ale Iluminismului şi-au făcut apariţia şi în alte regiuni ale Europei 
continentale. Savantii continentali interesaţi de fenomen erau „speculanţi”. Creşterea 
interesului pentru ştiinţă a fost evidentă odată cu introducerea în anul 1639, la scurt timp 
după apariţia cuvântului cercetător, în 1615, a termenului cercetare, ce desemna desco- 
perirea ştiinţifică întreprinsă voluntar. 

Valoarea acestor transfomări pentru cultura occidentală poate fi dovedită tocmai de 
modificarea statutului Bibliei. Vreme de sute de ani ea a constituit o sursă de moralitate 
şi înțelepciune, dar la sfârşitul secolului al XVIII-lea devenise un model literar secular. 
Prickett (1996) precizează : 


...la sfârşitul secolului al XVIII-lea, interpretarea Bibliei a suferit transformări atât de 
radicale, încât, practic, devenise diferită de cartea cunoscută cu o sută de ani mai devreme. 
În ciuda sugestiilor criticilor istorici conform cărora ea nu reprezintă o carte de inspiraţie 
divină sau pilonul de rezistenţă al unei lumi în continuă schimbare, iar conţinutul ei nu 
rămâne neschimbat, nici original, noua viziune a Bibliei ca artefact cultural a devenit o 
paradigmă în literatură. În timp ce religia formală a decăzut, prestigiul Bibliei ca model 
estetic şi literar a atins noi culmi (p. ii). 


Cunoscând seriozitatea, forta şi intensitatea opoziţiei Iluminismului faţă de autoritatea 
divină şi ,,intelepciunea” religiei, nu ar trebui să pară deloc surprinzător că schimbarea 
paradigmatică a declanşat un alt tip de libertate, după cum s-a şi întâmplat. Este vorba 
despre dreptul individului de a explora propriul univers în absenţa permisiunii institu- 
tionale, a principiilor sau intervenţiei divine. : NES 

Desi concepțiile referitoare la creativitate au rămas relativ nealterate în perioada 
anilor 1500-1700, celelalte transformări au constituit un teren deosebit de fertil pentru 
teoria cercetării. Tot aproximativ în aceeaşi perioadă, ştiinţa şi gândirea ştiinţifică au 
devenit cele mai eficiente modele şi instrumente de descoperire şi cunoaştere a lumii 
fizice. Transformările rezultate din uniunea modelului şi a tehnicii ştiinţifice au fost atât 
de radicale, încât numeroşi autori cred că au marcat începutul unei civilizaţii occidentale 
moderne, unice, care se preschimba „dintr-o lume a lucrurilor organizate în funcţie de 
natura ideală într-o lume a faptelor ce se succedă în ritmul cursiv al procesului de 
dinainte şi de după” (Bronowski, 1951, s.n.). 


Antecedentele instituționale şi filosofice ale cercetării creativităţii 


În aceeaşi perioadă în care o mult mai complexă revoluţie intelectuală, cunoscută sub 
denumirea de Iluminism englez, acumula forţă de convingere, odată cu dezvoltarea 
progresivă a congruentei dintre preocupări şi atitudini noi, lucrarea The Advancement of 
Learning (1605) a lui Francis Bacon a devenit un argument acceptat în favoarea impor- 
tantei investigaţiei empirice. Propagarea opoziţiei sociale şi filosofice a Iluminismului 
faţă de autoritate (spre exemplu, religia, monarhiile şi oprimarea politică) se amplifica in 
paralel cu opoziţia ştiinţei înseşi faţă de concepţiile acestor autorităţi. Astfel de argumente 
au presupus şi răspândirea încrederii în necesitatea libertăţii de expresie, a libertăţii 
presei şi a vieții individuale. În concepţia vremii, importanţa vitală a libertăţii se datora 
raţiunii fundamentale a individului confirmată permanent de ştiinţă şi prin intermediul 

ei. Toate argumentele au dus la concluzia cš oamenii nu aveau nevoie de autoritate 
artificială şi restricţii sociale. 

În timp ce aceste concepţii erau difuzate în mod explicit, instituţiile care aveau să le 
cuprindă şi să le pună în drepturi de-a lungul secolelor al XVII-lea şi al XVIII-lea au luat 
curând fiinţă. Institutionalizarea ştiinţei şi a cercetării ştiinţifice s-a înfăptuit atunci când 
The Royal Socicty a fost preluată de Carol al II-lea în 1662, John Locke (1632-1704) 
fiind unul dintre primii ei membrii. Faptul că in Italia şi Franța existau deja două 
academii similare în afara oricărei influenţe din partea Royal Society demonstrează cât 
de prielnică era acomodarea ştiinţei in Anglia. În acel stadiu, cercetarea dobândise 
scopul descoperirii. Semnificativ nu este faptul că The Royal Society a devenit în scurt 
timp locul de întâlnire al unor savanţi şi matematicieni de o eminenţă istorică, altfel 
dispersati (si, deseori, nesociabili), ci cá ea a institutionalizat recunoasterea lucrárilor 
lor. Evaluarea lucrárilor unui autor de cátre alti colegi experti era una dintre cerintele 
formale ale Royal Society. Membrii ei erau obligati sá isi publice lucrările ştiinţifice 
numai în revista Societăţii, Philosophical Transactions, şi nu mai aveau permisiunea să 
pună în circulaţie lucrările personale. Mai mult, se menţiona că, atunci când cercetarea 
s-ar fi adresat înţelegerii unei categorii de indivizi care puteau avea acces la lucrările 
cercetătorilor, alte legi aveau să fie puse în vigoare. Limbajul personal idiosincratic 
trebuia evitat sau, cel puţin, limitat (Bronowski şi Mazlish, 1960). Forma de prezentare, 
simbolistica şi sistemul de notare utilizate de unul dintre membri trebuiau să fie inteli- 
gibile pentru ceilalţi oameni de ştiinţă. 

Dintre toate aceste cerințe, probabil cea mai elocventă a fost obligaţia de tipărire a 
rezultatelor cercetărilor, în publicaţia Societăţii, Philosophical Transactions, fapt ce a 
permis ca The Royal Society să dobândească un control rapid şi consistent asupra 
reputației membrilor ei. Influenţa considerabilă a Societăţii asupra prestigiului membrilor 


%»,_ ei este evidentă în cazul intermedierii de către aceasta a aprigei şi îndelungatei dezbateri 


dintre Robert Hook şi Isaac Newton. Însăși cerința de-a „publica pentru merit”, deşi, cel 
putin initial, era fundamentată de motivaţia individuală, a fost institutionalizatá de Socie- 
tate în două moduri : prin sentimentul de responsabilitate faţă de ştiinţă ca instituţie şi 
prin accentul pus pe publicarea rezultatelor ştiinţifice, cerinţă asociată unui tel subsidiar — 
confirmarea eficienţei şi a practicabilitatii ştiinţei. 

Din aceste cerinţe instituţionale (ale cărei vestigii încă se păstrează) au decurs două 
consecinţe practice. Una din ele a fost reducerea individualităţii exprimate în lucrările 
publicate. Încurajând geniul şi originalitatea individuală, aşa cum erau ele înţelese în 
epoca respectivă, The Royal Society stabilise un ansamblu de cerințe care, în fapt, a privat 
comunicările ştiinţifice de numeroase amprente individuale. (Aceste cerinţe sunt practi- 
cate până în ziua de astăzi în revistele de specialitate, deşi într-o formă relativ ajustată.) 
A doua consecinţă a constat în trecerea de la interesul iniţial faţă de individualitate — care 
era considerat în mod ironic de unii autori din secolele al XVII-lea şi al XVIII-lea drept 
condiţia sine qua non a geniului şi creativităţii — la preocuparea explicită a Royal Society 
faţă de legităţile naturii şi descoperirea beneficiilor practice de pe seama ştiinţei. Se 
considera că asemenea beneficii subminau validitatea legilor naturale şi importanţa 
experimentelor ştiinţifice în lumea fizică (prin urmare, în lumea naturală). Dezbaterile 
initiale şi speculaţiile cu privire la proveniența „ideilor” care au conceput un astfel de 
Program au fost curând depăşite prin creşterea încrederii în forta creativă a metodelor 
empirice şi în capacitatea aparent nelimitată a ştiinţelor naturale de a aduce beneficii 

practice. Desi se consimtise statutul naturii fizice ca primă sursă de cunoaştere a ştiinţei 
şi se accepta omul ca parte a naturii, în acea perioadă cercetării ştiinţifice a naturii 
umane nu i-a fost însă acordată însemnătatea cuvenită. 


Faimoasa şi neîncetata dezbatere 


Înaintea elaborării noţiunii de creativitate, au fost necesare numeroase progrese intelec- 
tuale. În a doua jumătate a secolului al XVIII-lea, încrederea ştiinţelor naturale în legile 
naturii era acceptată în cercuri largi. Justificarea constantă a încrederii absolute putea fi 
surprinsă în toate inventiile practice pe care ştiinţa naturală avea menirea să le insereze 
in economia Angliei — maşina rotativă şi motorul cu aburi -, invenţii ce au accelerat 
revoluţia industrială şi superioritatea manufacturii şi afacerilor Angliei faţă de concurenţa 
străină. 

Se poate spune că, la un nivel mai mult speculativ, pentru artiştii, poeţii, scriitorii şi 
filosofii englezi şi europeni au contat două probleme ce au fost dezbătute neîncetat de-a 
lungul secolului al XVIII-lea: „Care erau limitele libertăţii de gândire ? ” şi „Care era 
importanţa socială şi politică a unei astfel de libertăţi?” - probleme ce au oglindit 
subiectele de discuţie în vogă de-a lungul veacului. După cunoştinţele noastre de astăzi, 
până când aceste întrebări nu şi-au primit răspunsul, noţiunea de creativitate şi, cu atât 
mai puţin, practicarea ei nu au putut fi cu adevărat elucidate. z 

Cele mai semnificative distinctii au fost stabilite pe la mijlocul secolului al XVHI-lea 
între conceptul de creativitate si cele de geniu, originalitate, talent şi educaţie formală. 


În miezul acestor dezbateri s-au situat eforturile de a elucida sfera legitimă a libertăţii ` 


individuale, detaşată de restricţii sociopolitice. Legile societăţii şi unele restricţii arbitrare 
impuse de autoritate se situau firesc în opoziţie cu geniul „original” şi constituiau un 
impediment major pentru libertatea şi originalitatea oamenilor (Addison, 1711/1983). 
Dar probabil că nu a existat nimic mai semnificativ care să impulsioneze istoria creati- 
vităţii decât eforturile conjugate de recunoaştere a diferenţelor dintre talent şi geniul 
original. Pe la sfârşitul secolului al XVIII-lea, s-a ajuns la concluzia că, în timp ce mulţi 
oameni se caracterizează printr-un talent specific, receptiv la educaţie, geniul original 
era cu adevărat o excepţie şi, prin definiţie, putea fi absolvit de regulile, obiceiurile şi 
obligaţiile care se aplicau indivizilor talentaţi. Argumentul nu era abstract. Aşa cum 
arată Kaufman (1926) si Engell (1981), aceste dezbateri îndelungate referitoare la 
legăturile şi diferenţele dintre geniu, originalitate, excelenţă, aptitudini înnăscute şi 
libertate au fost, într-un final, reunite sub egida doctrinei individualismului din secolul 
al XVIII-lea (nu cu mult timp înaintea revoluțiilor franceză si americană). Şi totuşi, la 
acea vreme nu exista încă o definiţie a conceptului de creativitate. ? 

Hobbes (1588-1679) a fost prima personalitate marcantš care a recunoscut importanta 
imaginatiei in gándirea si dezvoltarea omului si a potentialului ei constructiv, idee cea 
reapărut ca punct de plecare al dezbaterilor din timpul Iluminismului (Braun, 1991 ; 
Singer, 1981-1982). 

Pentru a conştientiza impedimentele din evoluţia conceptului de creativitate, trebuie 
să reținem că pentru surprinderea fenomenului au fost necesare numeroase generaţii de 
scriitori, filosofi şi artişti. Impedimentele întâmpinate de ei se exprimă, de asemenea, si 
prin faptul că dezbaterile asupra imaginaţiei au dus la formularea sintagmei imaginația 
creativă nu mai devreme de anii 1730 ; iar la sfârşitul anilor 1700 „imaginaţia însăşi” a 
fost recunoscută ca principiu călăuzitor al creativităţii artistice (Engell, 1981, pp. vii-viii). 

Oricát de solicitante sau divergente erau uncori aceste dezbateri, de-a lungul secolului 


al XVIII-lea ele au condus totuşi, într-un fi 


nal, la identificarea a patru distincţii 


fundamentale rezonabile care aveau să devină nucleul concepţiilor moderne despre 


creativitate: a) geniul a fost disociat de sup! 
reprezintă un potenţial specific fiecărui individ ; 


ranatural; b) deşi excepţional, geniul 
c) talentul trebuie diferențiat de geniu ; 


d) potenţialul şi exersarea talentului şi geniului depind de atmosfera politică a epocii. 
(Pentru cititorul care consideră că aceste concepții au fost depășite, problematici similare 


asupra distinctiilor şi diferentierilor conceptuale 


[validitatea discriminatorie] se regăsesc 


în cercetările recente despre specificitatea domeniului - Albert, 1980; Baer, 1995; 
Bloom, 1985; Gardner, în curs de apariţie; Runco, 1986.) 

Până la sfârşitul secolului al XVIII-lea, ideea că nici geniul, nici talentul nu puteau 
supravieţui într-o societate opresivă a fost acceptată aproape în unanimitate. În scrierile 


sale, Duff, unul dintre cei mai prolifici şi mai 


convingători susţintători ai geniului şi 


talentului (Kaufman, 1926), afirmă că spontaneitatea şi geniul erau subiecte „incitante” 
pentru că reflectau predispozitii înnăscute şi nu necesitau educaţie, o concepţie împăr- 
tăşită la scurt timp de Rousseau şi de autorii din perioada romantică târzie. La nivel 
pragmatic, afirmaţiile cu privire la aceste distincţii au avut un rol important în evidenţierea 
diferenţelor dintre exceptionala, imprevizibila forţă genială şi talentul mai curând previ- 


zibil, mai puţin spectaculos, întâlnit în viaţa de 


zi cu zi. La sfârşitul secolului s-a con- 


cluzionat că, în timp ce mulţi indivizi prezintă un talent receptiv la educaţie, geniul este 
original şi se manifestă surprinzător la indivizi fără posibilitatea sau nevoia de educaţie, 
fiind imun la regulile şi obligaţiile specifice talentului. (Un fapt interesant şi semnificativ 
din punct de vedere politic este că Rousseau considera că, în condiţii similare, geniul 


există în toţi oamenii.) 


œ Influenţa consecințelor imprevizibile şi involuntare 


Până în acea perioadă s-au conturat două modele construite din numeroase argumente 
importante şi observaţii practice referitoare la cercetare şi creativitate. Unul din modele — 


I ştiinţa raţională — promovează supremaţia ştiinţe: 


i şi aplicabilitatea practică a cercetărilor 


si a fost analizat îndeajuns. Celălalt model poate fi intitulat ideologia creativităţii şi 
vizează semnificaţia socială şi riscurile potenţiale ale originalității şi individualismului în 


contextul conformismului faţă de autoritate şi al 


1 menţinerii ordinii sociale. 


Modelul ştiinţei raţionale a fost întotdeauna formal din punct de vedere argumentativ 
şi a păstrat o aparentă distanţă faţă de implicatia cotidiană a cercetării. Pe de altă parte, 
deşi semnificaţia religioasă şi seculară a creativităţii a fost amplu dezbătută anterior, 
ideologia creativităţii comportă relevanta definirii naturii umane şi a condiţiilor socio- 


politice. 
În timp ce ştiinţele naturale şi inventatori 
încercau să demonstreze de ce era capabilă ra 


pragmatici precum Arkwright şi Watt 
țiunea umană şi inventivitatea engleză, 


numeroasele invenţii practice şi eficienţa lor progresivă au condus, într-un final, la 
consecinţe extreme, imprevizibile şi involuntare, Multă lume era îngijorată de relocarea 


rapidă a populaţiei de fermieri şi agricultori din 
` continuă dezvoltare şi înregimentarea impersonal 


eforturile ştiinţei de confirmare a forţei raţiunii umane, s-a conturat intere: 


faţă de consecinţele fundamentale ale acestor re: 
sociale şi politice. 
4 


zonele rurale în oraşele poluate aflate în 
1% în fabrici. În mod curios, în paralel cu 
sul crescând 


zultate, în special in termenii stabilităţii 

Nu cu mult înainte, un număr din ce în ce mai mare de oameni, aparţinând în 
principal păturilor superioare ale clasei mijlocii şi burgheziei, începuseră să pună la 
îndoială individualismul, presupusa lui spontaneitate şi utilizarea nelimitată a ştiinţei. 
Fără îndoială că nu erau martori la mecanizarea eficientă a societăţii, prevăzută iniţial în 
timpul revoluției industriale. Ritmul accelerat al schimbării şi amenințările asociate ei 
s-au transformat în una dintre cele mai însemnate contribuţii la dezvoltarea ştiinţelor 
sociale. Propagarea perturbărilor imprevizibile provocate de ştiinţele naturale era prea 
evidentă pentru a putea fi eludată, în ciuda dictonului vechi de un secol al ştiinţelor 
naturale conform căruia natura fizică este guvernată de legi raţionale, inteligibile. 
„Consecințele imprevizibile şi involuntare” — din ce în ce mai amenințătoare şi insuficient 
înţelese — penetrau mediul social şi odată cu ele se năştea necesitatea mişcărilor politice 
şi a activismului social. Popularizarea doctrinei individualiste, cauza tulburărilor, a 
devenit în scurt timp explicaţia acceptată şi, totodată, sursa îngrijorărilor faţă de aceste 
consecinţe. Pentru a înţelege una dintre consecinţe, trebuie să recunoaştem faptul că ele 
nu constituiau o noutate ; au fost un permanent subiect de interes pentru Adam Smith 
(1723-1790) aproape pe tot parcursul vieţii sale, cunoscând incidenţa crescută a reper- 
cusiunilor imprevizibile şi involuntare (după cum ştia şi contemporanul lui elveţian 
Jean-Jacques Rousseau). 

Începând cu jumătatea anilor 1700, în Anglia şi Europa s-a instalat o stare de 
nelinişte aproape constantă. Numeroasele tulburări provocate de revoluţia industrială au 
declanşat două reacţii complet distincte, dar la fel de pertinente. Una din ele - argumentul 
raţional al lui Adam Smith - o vom supune ulterior dezbaterii, iar cealaltă a fost 
romantismul lui Jean-Jacques Rousseau, care, printre multe alte repercusiuni sociale, a 
devenit sursa opoziţiei artistice faţă de raționalismul ştiinţific. Reactivitatea romantismului 
în fata industrializării Europei s-a exprimat în accentuarea de către artişti a trăirilor 
interioare ca sursă naturală şi, prin urmare, democratică a înţelepciunii şi a inspiraţiei 
artistice. Disputa a fost curând clasificată drept un conflict între intelect şi simtire, la 
rândul lui personificat în conflictul dintre omul de ştiinţă extrem de raţional şi artist, un 
geniu neînțeles. Timp de 100 de ani, noua identitate a naturii deviante a artistului şi 
revolta lui conştientă faţă de societatea burgheză au fost exploatate de impostori de talia 
lui Lombroso în scopul denigrării artiştilor în general şi în mod particular a geniului şi 
creativităţii. Deşi ambele reacţii s-au manifestat simultan, efectele lor asupra cercetării 
şi creativităţii au apărut în contratimp şi nu au putut fi sincronizate decât la sfârşitul 
secolului al XIX-lea, prin eforturile lui Galton şi Freud. 

Adam Smith a fost unul dintre primii autori ce au recunoscut necesitatea unei ştiinţe 
care să studieze comportamentul uman, iar lucrarea lui: Cercetări asupra naturii şi 
cauzelor bogăției naţiunilor (1776) a însemnat un efort voluntar de reunire a multiplelor 
argumente avansate în favoarea unei ştiinţe sociale ; reprezintă „aproape o enciclopedie 
a impactului consecinţelor involuntare asupra relaţiilor umane. (...) Consecințele acţiunii 
se deosebesc deseori de intențiile care îi motivează pe cei care o fac” (Citat în Muller, 
1995, p. 85). Din argumentarea sa nu se desprind o atitudine moralistă ori de culpabi- 
lizare şi nici descrierea pozitivă sau negativă a consecințelor, ci caracterul lor deseori 
imprevizibil şi involuntar, Una dintre repercusiunile imprevizibile şi incontestabile 
menţionate de Smith era starea dramatică, îngrijorată a populaţiei şi calvarul industrial, 
care au declanşat, în opinia lui, Revoluţia americană şi căreia Smith i-a dedicat multă 
atenţie. Datorită acestor consecinţe, Smith si alti autori au sprijinit nevoia imperativă a 
dezvoltării unei ştiinţe întemeiate pe un fond de cunoştinţe sistematice, politice şi sociale, 

menită să echivaleze ştiinţele naturale. Se credea că o astfel de ştiinţă socială va permite 
anticiparea schimbării sociale înainte ca ea să scape de sub control. 

Un eveniment intelectual şi empiric major care a contribuit la apariţia ştiinţelor 
sociale - publicarea lucrării lui Malthus, Eseu asupra legii populației (1798) - a avut loc 
la opt ani după moartea lui Smith. Fără a constitui un simplu argument (existau deja 
suficiente), lucrarea demonstra cu multiple probe empirice exhaustive (statistici rudimen- 
tare) creşterea aparent necontrolată şi dezorganizarea socială a populaţiei engleze, anti- 
cipând consecinţe imprevizibile în lipsa unor acţiuni sociale şi politice adecvate. 

Lucrarea lui Malthus are o dublă semnificaţie. Cercetarea lui s-a dovedit la fel de 
empirică precum orice altă cercetare ştiinţifică de dinaintea perioadei lui Galton, iar 
40 de ani mai târziu o expresie din Eseu asupra legii populaţiei întrebuințată de Malthus 
pentru a descrie tulburările sociale — „lupta pentru existenţă” - i-a oferit lui Darwin 
(1859) explicaţia necesară teoriei selecţiei naturale pe care încerca să o elaboreze. Acest 
argument specific a facilitat organizarea eforturilor lui Darwin, iar Originea speciilor a 
furnizat şi mai multe dovezi ale labilităţii existenţei umane, supusă schimbărilor involun- 
tare, imprevizibile şi legilor selecţiei naturale. Ea nu este orientată în funcţie de dorinţele 
Sau intenţiile individului şi nu posedă moralitate sau scop. Selecţia naturală este aleatoare. 

-Revoluția intelectuală a definirii conceptului de creativitate de la sfârşitul secolului 
al XIX-lea şi începutul secolului XX a fost pecetluită de rolul pe care Darwin l-a conferit 
adaptării în scopul supravieţuirii. După ce a citit lucrările lui Darwin şi l-a cunoscut pe 
Galton, Freud avea să includă mai târziu această idee în abordarea psihodinamică a 

mecanismelor de apărare şi a creativităţii (Albert, 1996; Ellenberger, 1970; Freud, 
1900/1953, 1908/1958). 


Adaptare, diversitate şi selecție naturală : formula empirică 
a creativității a lui Darwin 


Din momentul când a fost pusă în discuţie pentru prima dată, creativitatea a fost învăluită 
de probleme abstracte şi atribuită unor aspecte exterioare sferei ei acţiune (de exemplu, 
ce înseamnă individualismul şi de ce avem nevoie de libertate individuală ?). Caracte- 
risticile esenţiale ale creativităţii si, în special, valoarea ei în procesul de adaptare au fost 
aduse în centrul atenţiei doar ulterior fundamentării proceselor de selecţie naturală a lui 
Darwin. Începând din epoca lui Darwin, creativitatea a avut un rol crucial în rezolvarea 
problemelor şi în realizarea adaptării „de succes”, ambele cu un pronunţat caracter 
individual. 

„Putem înțelege aceasta dacă recunoaştem că diversitatea şi adaptarea reprezintă 
principiile de bază ale teoriei evoluționiste şi că ele sunt interdependente şi depind, la 
rândul lor, de selecţia naturală : „Realizarea adaptării şi crearea diversităţii [sunt] aspecte 
distincte ale unui fenomen complex unic, iar conceptul unificator, afirma [Darwin], nu 
este noţiunea de evoluție, ci «principiul selecţiei naturales”. În plus, Darwin susţinea că 
„selecţia naturală generează în mod inevitabil adaptare” (Dennett, 1995, pp. 42-43). 
Concepţia cea mai indamisibilă pentru multi a fost contrară tuturor aşteptărilor. Pentru 
că evoluţia apare fără preaviz, „adaptarea are un debut imprevizibil [şi, trebuie să 
adăugăm, involuntar] - consecinţele ei fiind în mod oportun receptate de forţele selective 
din mediu” (Dennett, 1995, p. 248). În acel stadiu, cercetarea creativităţii putea fi 
abordată ca instrument de observare a adaptării în situaţii cotidiene controlabile (vezi 
Campbell, 1960). 

Trecerea de la Darwin la Galton 


Puntea intelectuală dintre Darwin si Galton a fost creată la începutul carierei lui Galton 
prin corespondenţa şi întâlnirile regulate dintre cei doi, până la moartea lui Darwin. 
Conţinutul schimburilor lor de idei viza, cel mai adesea, tema evoluţiei. În perioada de 
început a relaţiei lor, Galton a avansat propria lui versiune referitoare la ereditate şi 
evoluţie, dar la scurt timp s-a convins de gradul ridicat de validitate şi de forţa explicativă 
a modelului lui Darwin dedicat selecţiei naturale, necesităţii diversităţii şi rolului adaptării 
în selecţia naturală. Era însă firesc că, în ceea ce il priveşte pe Galton, diversitatea avea 
să devină o problemă de măsurare. Pentru soluţionarea ei, a operationalizat diversitatea 
prin intermediul diferenţelor individuale în cadrul unui mediu de dimensiuni cunoscute 
(Galton, 1874, 1883). Tot ce alcătuia acest mediu se preta măsurării şi majoritatea instru- 
mentelor de măsurare erau concepute de Galton. Astfel, una dintre contribuţiile semni- 
ficative ale lui Galton cu răsfrângere directă asupra cercetării psihologice şi indirectă 
asupra creativităţii a fost definiţia operaţională a conceptului vast de diversitate evolutivă 
exprimată prin diferenţe individuale specifice şi măsurabile. 

Două preocupări centrale ale lui Galton au marcat în mare parte cariera sa: prima 
reprezintă studiul diferenţelor individuale şi a doua a constat în proiectarea unui program 
de eugenie care, considera el, era necesar dezvoltării talentelor in Anglia din perspectivă 
ştiinţifică. Indiferent dacă era conştient de aceasta, în intenţia lui de a proteja societatea 
de repercusiuni sociale neaşteptate, Galton păşea pe urmele lui Adam Smith şi Malthus. 
Eugenia a reprezentat programul prin care Galton a minimizat ambiguitatea selecţiei 
naturale cu potential perturbator în mod special pentru Marea Britanie. Aceste două 
preocupări de cercetare au condus la cea mai evidentă contribuţie a lui Galton la studiul 
creativităţii : selecţia şi prezentarea familiilor cu performanţe excepţionale drept modele 
de ereditate aptitudinalá. De aici au rezultat selecţia subiecţilor caracterizați prin creativi- 
tate manifestă dintre indivizi cu performanţe extraordinare (deşi unii cercetători contrazic 
această opinie) şi aplicarea practică a metodelor statistice, unele elaborate de Galton. Şi 
aici întrevedem o altă contribuţie durabilă atibuită lui Galton. Am descris anterior 
„faimoasa şi nesfârşita dezbatere” din perioada secolului al XVIII-lea care a dat naştere 
la patru distincţii importante. Avem impresia că, voluntar sau involuntar, Galton ne-a 
furnizat argumentele ce sprijină disocierea geniului de supranatural şi ideea de geniu 
potenţial al fiecărui individ, o abilitate, fie ea excepţională, distribuită în mod egal în 
rândul populaţiei. 


De la Galton până în timpurile noastre 


Cititorul se poate întreba dacă Galton este singurul cercetător al epocii sale interesat de 
creativitate. Răspunsul este categoric negativ. Însă contribuţia sa la aplicarea metodelor 
empirice, la selecţia subiecţilor şi la măsurarea diferențelor individuale a fost cea mai 
pertinentă. Sternberg şi Lubart (1996) au sugerat că asocierea dintre creativitate şi 
misticism şi originile mistice ale creativităţii au constituit cauza impedimentelor din 
cercetarea creativităţii de-a lungul anilor. După Galton nu s-a mai putut comite o 
asemenea eroare. Magnitudinea eforturilor lui Galton devine indubitabilă atunci când 
descoperim cá şi alţi autori ai vremii erau preocupaţi de aceeaşi problemă. 

Ín urma trecerii in revistă a cercetărilor secolului al XIX-lea, Becker (1995) a 
concluziona! că, în ciuda diferenţelor specifice dintre autori şi articole, temele favorite 
în acest secol au fost abordate şi în secolul XX. Ea a afirmat că o serie de autori din 
secolul al XIX-lea s-au axat pe cinci aspecte principale : „Ce reprezintă creativitatea? ”, 
„Cine este capabil de creativitate?”, „Care sunt trăsăturile persoanelor creative? ", 
„Cine trebuie să beneficieze de pe seama creativităţii?” şi „Creativitatea poate fi 
îmbunătăţită prin efort voluntar ? ”. Nimeni nu neagă că aceste probleme sunt esenţiale în 
înţelegerea creativităţii, însă, în acelaşi timp, Galton este singurul care a ajuns la un 
progres efectiv în încercarea de a le soluţiona. Ridicarea unor asemenea probleme - de 
altfel, meritorii - nu poate echivala cu încercarea de a găsi soluţii la ele şi asta este 
responsabilitatea ştiinţei. Vom oferi două exemple pentru clarificare. 

Într-o epocă timpurie, în anul 1837, Bethune s-a ocupat de capacitatea de a „iniţia 
combinaţii noi de gândire” şi considera că geniul creator e capabil să „stocheze idei 
pentru combinaţii ulterioare” (vezi Becker, 1995, p. 220). Becker demonstrează că 
teoria lui Bethune conform căreia recombinările sunt conştientizate numai atunci „când 
se redobândeşte lanţul asociaţiilor” a anticipat întru câtva concepția lui Freud (1995, 
p. 220). În realitate, destul de mulţi autori au anticipat aspecte ale viziunii freudiene fără 
a surprinde structura alcătuită de Freud. 

În 1877, Jevons susţine că geniul este „fundamental creator” şi se manifestă acolo 
unde există o „deviaţie de la tiparele tradiţionale de gândire şi acţiune” (Becker, 1995, 
p. 225). Unii pot vedea aici o anticipare a teoriilor lui Guilford (1950), Mednick (1963), 
Wallach şi Kogan (1965), care au exploatat ulterior noțiunea de gândire divergentă. 

Numai din lucrările lui William James reiese o preocupare faţă de cercetare şi datele 
empirice asemănătoare interesului față de empirism manifestat iniţial de Galton. James 
redă profunzimea cunoaşterii sale în prelegerile publice din 1896, unde anulează decla- 

rațiile „virulente” ale asa-zisilor critici sociali ignoranti şi ale experţilor medicali cu 
privire la stările psihice excepţionale (1 896/1992). 

Noţiunea de gândire divergentă sau, cel puţin, posibilitatea unei ideatii complexe a 
fost formulată de William James (1880), care a surprins frecvenţa redusă a complexităţii 

ideatice : 


În locul ideilor despre lucrurile concrete înşiruite una după alta pe calea dreaptă a gândirii 
uzuale, avem de-a face cu cele mai neaşteptate revelații şi tranzifii de la o idee la alta (...), 
cele mai neobişnuite combinaţii de elemente, cele mai nuantate asociaţii de analogii ; 
într-un cuvânt, avem permanent impresia că suntem atraşi într-un vârtej de idei (...) unde 
legăturile pot fi reluate sau întrerupte în orice clipă, ritmul rutinei este necunoscut şi 
unica lege pare să fie imprevizibilul (Citat în Becker, 1995, p. 222, s.n.). 


Nu este uşor de stabilit unde şi când se termină influenţa lui Galton şi o mare parte 
pare să fi fost asimilată de o serie progresivă de preocupări şi cercetări din secolul 
al XIX-lea. Ştim că, până in 1879, Galton a înfiinţat primul laborator de evaluare a 
diferenţelor individuale la nivel senzorial şi că această cercetare corespundea ipotezei că 
discriminarea senzorială e corelată pozitiv cu inteligența. Până în anul 1883, a ajuns la 
concluzia că „produsele creative” decurgeau, în mare parte, din „capacitatea generală”, 
una dintre capacităţile esenţiale ale geniului (Albert, 1975; Cropley, 1966), după cum 
afirma el în Geniul ereditar (1869). Dar, până în anul 1900, măsurarea diferențelor indi- 
viduale de inteligenţă devenise o temă predilectă de cercetare in rândurile psihologilor. 

De fapt, în jurul anului 1904, Binet si Spearman investigau deja empiric testele de 
inteligenţă utilizând testul lui Binet cu ajutorul unor itemi care, în opinia lor, solicita 
imaginaţia şi ceea astăzi se înţelege prin gândire divergentă (Brody, 1992; Willerman, 
1986). Din acest grup făcea parte si Terman, responsabil cu revizuirea testului Binet- 
-Simon ; deşi testul coeficientului de inteligenţă (IQ test ") era instrumentul său favorit de 
cercetare, structurarea cadrul conceptual i-a aparţinut lui Galton (Terman, 1924). 

Deşi cercetările lui Galton au ieşit din actualitate, influenţa lor continuă să persiste. 
Terman a fost primul psiholog american care a abordat tema geniului. Profundul său 
interes (şi al cercetărilor din secolul XX) faţă de geniu transpare în titlurile şi datele studii- 
lor proprii (Terman, 1906, 1917, 1924 ; Terman şi Chase, 1920), inclusiv în lucrarea sa 
în cinci volume, Genetic studies of genius (1925, 1926, 1930, 1947, 1954). Ultima cerce- 
tare are un rol semnificativ nu doar datorită inovatiilor metodologice, ci şi prin impli- 
catiile ei educaţionale şi sociale. Atât Galton, cât şi Terman erau preocupaţi de siguranţa 
viitorului propriilor naţiuni (sperăm că cititorii noştri au observat preocuparea comună 
lui Adam Smith, Malthus, Galton şi Terman). Terman a fost uneori acuzat de ceea ce 
astăzi considerăm drept abordarea limitativă a IQ ca formă de supradotare, prin exclu- 
derea performanţelor creative şi nonacademice, Oricât de veridică ar fi această afirmaţie, 
evoluţia cercetărilor lui Terman a fost întotdeauna impulsionată de tendinţa de a contribui 
la formarea „unei societăţi americane întemeiate pe principiul valorilor” (Minton, 1988, 
p. 139), unde identificarea diferenţelor individuale aptitudinale şi crearea condiţiilor 
educaţionale adecvate copiilor dotati cu capacităţi înnăscute superioare (IQ) deveneau 
imperative. Semnificativă este desincronizarea proiectelor de cercetare dezvoltate de 
Terman cu transformările intelectuale - antimaterialismul, antielitismul, antipozitivismul 
şi antirationalismul - care aveau loc în Europa şi care, într-o anumită măsură, insemnau 
o reîntoarcere la filosofia lui Rousseau. Odată cu ele, prin Bergson, Freud şi Marx 
(Barron, 1995; Hughes, 1953), se redescopereau valoarea şi validitatea gândirii subiec- 
tive, intuitive şi preconştiente. 

Guilford (1970) a observat cu acuitate că, de-a lungul anilor, proiectul lui Terman a 
vizat tendinţa de clasificare a oamenilor în funcţie de anumite trăsături (similar proiectelor 
mai mult sau mai putin încununate de succes ale lui Galton şi ale experimentalistilor 
germani). Metoda lui era relativ simplă, însă creativitatea, fiind prea complexă, implică 
mentalități şi nu se manifestă conform performanţelor educaţionale abordate unilateral. 
Teza de disertaţie a lui Catherine Cox (coordonată de Terman) prezintă un studiu care 
dezvoltă metoda lui Terman (1917) de estimare a coeficientului de inteligenţă identificat 
de Galton la un eşantion din populaţie cu performanţe excepţionale între anii 1450 şi 
1850. Însă rolul superior metodologiei revine obiectivului de dezvoltare, care avea să 
determine dacă rezultatele lui Galton referitoare la geniu (1869, p. 43) erau aplicabile la 
copiii predispusi la excelenţă. Cercetarea lui Cox face o aluzie, nerecunoscută de obicei, 
la faptul că Terman şi Cox cunoşteau metodele şi rezultatele frauduloase ale lui Lombroso 
şi că au dorit să testeze empiric validitatea lor (Cox, 1926, pp. 14-15). 

În ciuda limitelor conceptuale şi a accentuării rezultatelor „practice”, cercetarea lui 
Cox a fost influenţată considerabil de Galton numai prin intermediul interesului lui 
Terman faţă de acesta (1926). Cercetările lui Galton (1869) au constituit atât un stimulent, 
cât şi un model pentru studiul monumental întreprins de Cox asupra a 300 de indivizi 
exceptionali din istorie. Precum Galton, Cox nu a luat in considerare nivelul ridicat al 


— AES UU DIS SEE pa a AOAR Rd 
* Testul coeficientului de inteligență; în engleză, JQ = intelligence quotient (n.t.). 

resupusei corelaţii pozitive între performanţele excepţionale şi „aptitudinile superioare”. 
b fapt, cei trei - Galton, Terman şi Cox - au considerat de la sine înţeles că performanţa 
este o variabilă validă de măsurare a „capacităţilor mentale" şi se explică de ce Terman 
şi Cox au dezvoltat cercetarea din stadiul in care a lăsat-o Galton - percepánd creativitatea 
ca parte integrală a inteligenţei. Subiectii lui Galton şi Cox nu mai erau în viaţă, datele 
lor fiind extrase din arhive, însă Cox a adus multiple îmbunătăţiri la cercetarea lui 
Galton. Eşantionul ales de ea era mult mai mare, mai extins şi mai obiectiv. Pentru 
criteriul eminentei, Cox a apelat la evaluări experte. (Din acel moment comisiile de 
evaluare expertă au fost mereu invocate şi The Institute of Personality Assessment and 
Research a recurs frecvent la ele prin aportul lui Barron, Helson şi MacKinnon.) Pre- 
zentarea sistematică a informaţiilor autobiografice şi socioculturale - utilizând numeroase 
simboluri - pe baza cărora Cox si alţi psihologi au evaluat coeficientele de inteligenţă 
şi caracteristicile perioadei de dezvoltare din copilărie reprezintă o altă îmbunătăţire a 
studiului lui Galton. Astfel, subiecţii nu au mai fost reduşi la simple cifre, „poveştile” lor 
au devenit mai plauzibile şi au prins viaţă, conferindu-se o semnificaţie personală şi o 
mai mare disponibilitate rezultatelor. Pe lângă faptul că media coeficientului de inteligenţă 
a egantionului selectat era de 154, în cea mai citatá concluzie in urma rezultatelor 
obţinute de Cox în cercetarea creativităţii (1926), ea afirmă că „tinerii cu performante 
excepţionale nu prezintă doar aptitudini intelectuale extraordinare, ci şi o perseverenţă a 
motivatici şi a efortului voluntar, încredere in capacităţile proprii şi o mare forţă sau tărie 
de caracter” (p. 218). Observati că această configuraţie a trăsăturilor specifice, analizată 
riguros (Cox, 1926, pp. 177-213), variază în funcţie de sfera de activitate a individului, 
indicând specificitatea domeniului. Nu întâmplător, aceste trăsături apar in concluziile 
lui Cox. Precum alte similitudini dintre cercetările lui Galton şi Cox, motivaţia intrinsecă, 
descrisă anterior de Galton, este recunoscută drept „una dintre «calităţile intelectuale şi 
dispozitionale» esenţiale şi acţionează ca un stimul intrinsec” (Runco, 1993, p. 6). 
Validitatea concluziilor lui Cox este confirmată de dovezile şi importanţa actuală acordată 
perseverentei, motivatiei intrinsece şi autonomiei (Albert şi Runco, 1989 ; Amabile, în 
curs de apariţie ; MacKinnon, 1963, 1970). 

Este dificil să concepem că, până în perioada celui de-al doilea război mondial, 
contribuţiile lui Cox (1926) au fost egalate de alte cercetări asupra creativităţii. De 
asemenea, trebuie să luăm în considerare şi faptul că alegerea metodei de investigaţie 
istoriometrice se datorează percepţiei adecvate a studiului creativităţii ca reprezentând 
atât o problemă de psihologie, cât şi una istorică; a însemnat „aplicarea criteriilor 
stabilite în valorile standardizate ale capacităţilor mentale ale copiilor la datele istorice” 
(Cox, 1926, p. 21). Această metodologie se practică şi astăzi (de exemplu, Albert, 1994, 
1998 ; Simonton, în curs de apariţie). Un alt aspect al contribuţiei lui Cox constă in data 
la care a fost publicată lucrarea ei. : 

Perioada de la jumătatea anilor '20 când Cox a întreprins cercetarea a coincis cu 
dezvoltarea psihologiei eului. Configurarea caracteristicilor copilăriei specifice unor 
subiecti cu performante excepţionale corespunde interesului crescând al psihologiei eului 
faţă de competenţă, încredere şi perseverenţă - principalele pulsiuni ale eului ; se sugera, / 
astfel, că tendinţele inconştiente nu prevalau în dezvoltarea creativităţii. În plus, diferen- 
tele nesemnificative între coeficientul de inteligenţă al subiecţilor şi diversitatea trăsături- 
lor descrise de Cox comportau o atitudine prudentă faţă de supraestimarea impactului 
coeficientului de inteligenţă asupra creativităţii. Fuziunea contribuției lui Cox cu orien- 
tarea psihologiei eului a demonstrat că fenomenul creativ nu reprezintă un simplu model 

comportamental (psihopatologie), nu derivá dintr-un singur nivel psihodinamic (incon- 
ştientul), nu exprimă o unică trăsătură (sau dominantă) individuală (comportament 
antisocial) şi nu posedă un singur scop adaptativ. O astfel de viziune asupra creativităţii 
a corespuns preceptului psihanalitic conform căruia creativitatea, asemenea celorlalte 
aspecte ale comportamentului, este multiplu determinată (adică multivariată), ceea ce a 
dus recent la definirea creativităţii ca fenomen complex (Albert şi Runco, 1989) sau 
sindrom (MacKinnon, 1970; Mumford şi Gustafson, 1988). Rezultatele lui Cox au 
subliniat importanţa acordată de psihologia eului interdependentei identităţii personale şi 
proceselor conştiente ale adaptării (Erikson, 1950; Kubie, 1961; Vaillant, 1977). La 
scurt timp după al doilea război mondial, cercetările s-au orientat progresiv către 
personalitatea, valorile, talentul şi coeficientul de inteligenţă ale indivizilor cu un nivel 
superior de creativitate, precum şi comparatia dintre aceştia şi indivizi cu aptitudini 
medii (vezi, spre exemplu, Barron, 1953, 1955; Helson, 1968, 1971; MacKinnon, 
1963, 1970, 1992; Roe, 1953). Majoritatea lucrărilor relevă că, dintre toate diferenţele, 
factorii individuali predominanti sunt factorii de dezvoltare şi de mediu familial. Printre 
diferenţele semnificative nu s-a numărat şi variaţia coeficientelor de inteligenţă: peste 
115, spre sfârşitul copilăriei creativitatea şi coeficientul de inteligenţă formează ansam- 
bluri mai mult sau mai puţin distincte de capacităţi (vezi, de exemplu Albert şi Runco, 
1989; MacKinnon, 1963, 1970; Wallach, 1983). 

Helson (1996) a analizat decada anilor '50 şi cercetările efectuate asupra personalităţii 
creative începând din acea perioadă. Ea ne aduce la cunoştinţă că între 1950 şi 1960 
personalitatea creativă constituia o temă de actualitate. Fie că erau sau nu conştienţi, 
cercetătorii creativităţii s-au situat în avangardă prin noua atitudine individualistă. Toate 
persoanele creative fuseseră transformate în eroi culturali. Helson a surprins schimbarea 
conceptuală, dar nu şi transformările paradigmatice pe care am încercat să le urmărim pe 
parcursul istoriei cercetării creativităţii. 

În scurt timp, orizontul intereselor a cunoscut o amplificare progresivă. Unii cercetă- 
tori şi-au refocalizat atenţia pe alte categorii şi stiluri, iar alţii, ca Dudek şi Hall (1991), au 
tratat grupurile comparate de subiecţi cu acelaşi respect ca pe grupurile analoge de subiecţi 
creatori, obţinând uneori o rigurozitate a portretizării nemaiîntâlnită în studiile de până 
atunci, care accentuau deficienţele persoanelor mai puţin creatoare. În ultimii 50 de ani, 
cercetarea creativităţii a reunit preocuparea faţă de indivizii creatori cu aplicarea metodo- 
logiei empirice şi cu sentimentul umanităţii şi demnităţii subiecţilor, o combinaţie prin 
care atât creativitatea explicită, cât şi cea de ordin comun au primit respectului cuvenit 
(de exemplu, Runco şi Richards, în curs de apariţie). MacKinnon (1963) a subliniat: 


Evoluţia conceptelor de eu şi sine a avut un parcurs îndelung şi confuz, însă în zilele 
noastre s-a ajuns la un acord relativ general asupra modului de aplicare a fiecărei noţiuni 
în teoria psihologică. În psihologia funcţională a personalităţii, eul se exprimă printr-un 
sistem de funcţii reglatoare - de confirmare a realităţii, luare a deciziilor etc. — aflat in 
slujba integrării subsistemelor personalităţii. Pe de altă parte, îi permite individului să se 
exprime prin acţiuni creatoare capabile să provoace schimbări de mediu şi să contribuie la 
actualizarea persoanei prin educaţie şi exprimarea potenţialului său (pp. 252-253). 


Când re reîntoarcem la Darwin şi reflectăm asupra observaţiei lui MacKinnon (1963), 
nu putem decât să fim uimiti de felul în care problematica istorică profundă şi eforturile 

noastre de clucidare conjugate în timp vor avea, fără îndoială, un impact considerabil 
asupra cercetării. 

La finalul ciclului, am observat că, în parcursul ei istoric, cercetarea creativităţii a 
reuşit, sărind uneori peste etape de dezvoltare, să progreseze ca ştiinţă empirică, conform 
definiţiei ştiinţei oferite de Bacon (1605). 

Abordárile psihometrice 
ale cercetării creativităţii umane 


Jonathan A. Plucker şi Joseph S. Renzulli 


Deşi a fost vast abordat de-a lungul istoriei, spre sfârşitul — 71 studiul 
creativităţii umane se află in mijlocul celei de-a doua epoci de aur. Autori şi cercetători 
din diverse domenii publică anual sute de articole şi cărţi despre creativitate, conferințele 
pe teme interdisciplinare conţin adesea secţiuni despre creativitate, iar programele de 
îmbunătăţire a productivităţii creatoare la tineri constituie un subiect la ordinea zilei. In 
timp ce pentru investigarea fenomenului creativ se apelează la diverse tipuri de abordări, 
majoritatea lucrărilor dezvoltate pe tema creativităţii depind de metodologia psihome- 
trick — măsurarea directă a creativităţii şi/sau presupusele sale corespondente la indivizi. 

Într-adevăr, practic toate studiile despre creativitate fie se bazează pe metode de 
natură psihometrică, fie iau naştere ca reacţie la aparentele carente ale evaluării creati- 
vităţii. Astfel, studiile psihometrice asupra creativităţii întreprinse în ultimele decenii au 
format temelia concepției actuale despre fenomenul creativ. Cu toate acestea, abordarea 
psihometricá este considerabil mai complexă şi mai cuprinzătoare decât afirmă criticii (si 
mulţi dintre adepţii ei), iar alternativele acestei abordări impun aceleaşi dificultăţi 
întâmpinate în cadrul măsurării directe a creativităţii. O examinare detaliată a tehnicilor 
psihometrice utilizate în cercetarea creativităţii îi avantajează pe cei care intenţionează să 

măsoare creativitatea, precum şi pe cei ce investighează creativitatea prin intermediul 
altor tehnici. 

Obiectivul nostru este analizarea critică a evoluției, caracteristicilor, atuurilor şi 
deficitelor abordării psihometrice, menită să constituie o sursă de informaţie utilă 
viitoarelor proiecte de cercetare, indiferent de metodele la care vor apela. În acest sens, 
capitolul se compune din mai multe secţiuni. În primul rând, vom prezenta o viziune de 
ansamblu asupra evoluţiei istorice a abordării psihometrice si a principalelor €i carac- 
teristici. În al doilea rând, vom realiza comparații cu alte abordări ale cercetării crea- 
tivităţii. În a treia secţiune, sunt descrise amănunțit principalele domenii de abordare 
psihometrică, În al patrulea rând, se va analiza unui domeniu de cercetare deseori 
considerat central în abordarea psihometrică — relaţia creativităţii cu alte concepte 
cognitive precum inteligența sau supradotarea, În al cincilea rând, vor fi evaluate criticile 
aduse abordării psihometrice şi, într-un final, va fi dezbătută contributia cercetărilor 


psihometrice precedente la viitoarele cercetări asupra creativităţii pe plan psihometric 
sau metodologic. 

Evolutia abordárii psihometrice 


Prevalen(a perspectivei psihometrice este uimitoare dacă luăm în considerare convingerea 
larg răspândită că fenomenul creativ este imposibil de definit şi de măsurat (Callahan, 
1991; Khatena, 1982). Încercările de explicare a impactului metodologiei psihometrice 
vizează, în general, paralela dintre evoluţia cercetării creativităţii şi cea a cercetării 
inteligenţei (Gardner, 1988b, 19933). Din moment ce utilizarea tehnicilor psihometrice 
predomină în cercetarea ambelor fenomene, paralela este relativ depăşită. De exemplu, 
metodologiei antropometrice care a marcat stadiile anterioare ale cercetării inteligenței 
nu i s-a acordat o importanţă deosebită în investigarea creativităţii. Principala cauză a 
prevalentei perspectivei psihometrice este, probabil, faptul că primii cercetători interesaţi 
de creativitate abordaseră deja alte fenomene cognitive din prisma psihometriei şi şi-au 
păstrat practica metodologică uzuală în investigarea fenomenului creativ (vezi Cramond, 
1993; Gandner, 1993a). 

Indifergnt de motive, abordările psihometrice datează cu mult înaintea discursului in 
calitate de preşedinte la APA al lui J.P. Guilford din 1950, în mod tradiţional considerată 
debutul cercetării ştiinţifice în domeniul creativităţii. Publicarea lucrării lui Galton 
Inquires into Human Faculty în 1883 a atras atenţia asupra modalităţilor de măsurare a 
creativităţii (Taylor şi Barron, 1963a) şi a impulsionat numeroase investigaţii întreprinse 
asupra creativităţii şi imaginaţiei. în deceniile următoare. Torrance (1982) a descoperit 
contribuţia semnificativă a lui Whipple de la începutul secolului trecut (adică teste de 
imaginaţie şi inventică) şi a proiectelor ştiinţifice din Laboratoarele de Inginerie Umană 
din anii '30 şi '40, în timp ce Barron si Harrington (1981) consemnează cá Binet si Henri 
au elaborat testele de gândire divergentă înainte de 1900. Un număr de studii referitoare 
la relaţia creativitate-inteligentá între 1898 si 1950 au fost, de asemenea, semnalate de 
Guilford (1976a). Însă aceste lucrări nu s-au bucurat de analize ştiinţifice de durată şi 
nici de o apreciere considerabilă, în parte din cauza apariţiei behaviorismului. 

Contrar contribuţiilor relativ sporadice (şi neglijate) din prima jumătate a secolu- 
lui XX, cei 25 de ani care au urmat iniţiativei lui Guilford de mobilizare a forţelor s-au 
distins printr-un volum mare de cercetări legate de creativitate (prima epocă de aur a 
cercetării creativităţii — vezi Taylor şi Barron, 1963a). Aproape toate contribuţiile au fost 
realizate sub egida viziunii psihometrice. Este vorba despre lucrările Conferintelor Utah 
de Identificare a Talentului Ştiinţific Creator - sponsorizate de National Science Foundation 
(Taylor, 1964 ; Taylor si Barron, 1963b ; Taylor şi Williams, 1966), care, împreună, au 
sipam; Bute cercetărilor legate de creativitate de la sfârşitul anilor '50 si începutul 
anilor '60. 

Trecând în revistă lucrările perioadei respective, Torrance (1979) a sugerat că meto- 
dele psihometrice de cercetare a creativităţii erau dominate de o dihotomie : 


Există două tipuri de teste de creativitate - teste ce implică abilităţi cognitiv-afective, 
precum Testul Torrance de gândire creativă (...), şi teste ce intenţionează să exploreze un 
sindrom de personalitate, precum Inventarul biologic Alfa. (...) Unii pedagogi şi psihologi 
au încercat să stabilească dacă procesul creator poate fi considerat un sindrom de perso- 
nalitate caracterizat prin receptivitate la experienţă, spirit de aventură şi încredere în sine 
şi dacă procesele cognitive ale gândirii logico-rationale din cadrul gândirii creative sunt 
identice cu procesele utilizate de copiii cu coeficiente de inteligenţă superioare (p. 360). 

În mare parte sub influenţa contribuţiilor lui Amabile (1983), Torrance (1979) si ale 
cercetátorilor si teoriticienilor care au avansat sisteme teoretice de dezvoltare creativá 
mai complexe (ca, de pildă, Csikszentmihalyi, 1988 ; Walberg, 1988), abordările psiho- 
metrice în cercetarea creativităţii au depăşit graniţele orientării tradiţionale cognitive si 
de personalitate descrise de Torrance. In timp ce decenii de-a rândul puţini cercetători 
(printre care J.P. Guilford, E.P. Torrance şi C.W. Taylor) au abordat creativitatea din 
prisma psihometriei, în prezent varietatea abordárilor psihometrice este egalată doar de 
diversitatea perspectivelor empirice şi filosofice ale cercetătorilor. 

În ultimii 15-20 de ani, de exemplu, cercetătorii au recurs la metode psihometrice în 
evaluarea creativităţii produselor (vezi, de exemplu, Besemer şi O'Quin, 1986; Reis şi 
Renzulli, 1991), în investigarea condiţiilor mediului ce influenţează creativitatea (Amabile, 
Conti, Coon, Lazenby si Herron, în curs de apariţie), în vederea perfecţionării tehnicilor 
de generare şi evaluare a ideilor (Runco, 1991 ; Runco şi Mraz, 1992) si pentru elaborarea 
unor metode noi de evaluare a trásáturilor de personalitate specifice comportamentului 
creator si inventiv (Colangelo, Kerr, Hallowell, Huesman şi Gaeth, 1992). Totuşi, multe 
lucrări din acea perioadă s-au remarcat prin aplicarea altor metodologii, unele conside- 
rabil diferite de abordarea psihometrică. 


Comparatii cu alte abordări 


Aproape toate studiile legate de creativitate pot fi clasificate în cinci categorii: psihome- 
trice, experimentale, biografice, istoriometrice şi biometrice. Fiindcă toate metodele — 
cu excepția abordării biometrice - sunt tratate în amănunt în alte capitole ale cărţii, în 
secţiunea de faţă ne vom concentra asupra comparatiei orientărilor de mai sus şi a 
abordării psihometrice. 

Abordarea experimentală se aseamănă într-o mare măsură cu cea psihometrică prin 
faptul că experimentalistii utilizează aceleaşi instrumente de măsurare a creativităţii ca şi 
psihometriştii. De exemplu, au fost utilizate metode experimentale în scopul evaluării 
efectului strategiilor de transfer asupra procesului de rezolvare a problemelor (Cramond, 
Martin şi Shaw, 1990), a consecintei expunerii la soluţii neobişnuite în rezolvarea unor 
probleme (Maltzmann, Brooks, Bogartz şi Summers, 1958) şi a impactului validării externe 
asupra creativităţii rezultatelor elevilor (Amabile, 1979, 1983; Amabile, Hennessey şi 
Grossman, 1986). Diferenţa majoră dintre cele două abordări constă în designul de 
cercetare întrebuințat. În timp ce psihometristii folosesc designul corelaţional şi cauzal- 
-comparativ, adepţii investigaţiei experimentale utilizează designul experimental şi cvasi- 
experimental. De aceea, paralela celor două abordări vizează inconvenientele designurilor 
nonexperimentale şi costurile financiare şi logistice suplimentare impuse de utilizarea 
designurilor experimentale. 

O altă diferenţă semnificativă dintre metodele psihometrice si cele experimentale are 
în vedere tendinţa experimentaliştilor de a manipula în cadrul experimentelor aspectele 
cognitive, rezolvarea unor probleme şi, într-un grad mai redus, aspectele produselor 
creativităţii, în timp ce psihometriştii se axează pe corelatia dintre variabilele perso- 
nalitate, mediu şi creativitate şi pe procesele şi produsele creative expuse în secţiunea 
următoare, i 

„Abordarea istoriometrică este cel mai bine redată in prolifi 
Simonton, care a îmbunătăţit considerabil metodologia aplicată de 


cele lucrări ale lui 
cenii de-a rândul în 

cercetarea excelentei (de exemplu, Cattell, 1963 ; Dennis, 1956 ; Lehman, 1953; Roe, 
1952). Ca şi abordarea psihometrică, istoriometria implică măsurarea creativităţii, însă, 
spre deosebire de metodele psihometrice, care presupun evaluarea aspectelor creativităţii 
prezente sau din trecutul apropiat, datele cantitative selectate de istoriometrişti provin în 
exclusivitate din documente istorice (de exemplu, Ludwig, 1992; Root-Bernstein, 
Bernstein şi Garnier, 1995) şi nu depind de variabilele autoevaluării prelucrate de obicei 
în cadrul investigaţiei psihometrice. Simonton a aplicat metode istoriometrice, printre 
altele, şi în studiul corelaţiei dintre creativitate şi leadership (19882), invenţie şi desco- 
perire (1979), creativitate si vârstă (1984a), creativitate muzicală (1984b) şi excelenţă 
(19863, 1994). 

O altă distincţie dintre abordarea psihometricá şi cea istoriometrică constă in interesul 
faţă de aportul creatorului în dobândirea recunoaşterii creaţiilor sale, ca obiect al studiului 
creativităţii (Simonton, 1988a). În timp ce în plan istoric au existat multe consideraţii 
teoretice referitoare la rolul stimulării creativităţii (Albert, 1975; Amabile, 1983; 
Plucker, 1993; Stein, 1974, 1975), studiile empirice privind inducerea producţiei 
creatoare se limitează, în principal, la metodologii istoriometrice (şi, într-o proporţie 
redusă, biografice). 

Probabil că abordarea cea mai apropiată de orientarea psihometricá este prezentă în 
investigaţiile recente de biometrie, prin dependenţa de factorii cognitivi. Gardner (1993a) 
a definit valoarea analizei creativităţii la nivel „subpersonal”, afirmând : 


..se cunosc puţine lucruri despre genetica şi neurobiologia indivizilor creatori. Nu 
cunoaştem nici dacă indivizii creatori posedă o constituţie genetică distinctă, nici dacă 
există atribute speciale ale modului de funcţionare sau ale structurii sistemului lor nervos. 
Cu toate acestea, orice studiu ştiinţific în domeniul creativităţii va trebui, într-un final, să 
clarifice aceste probleme de ordin biologic şi cred că ele vor fi abordate în curând (p. 3; 
vezi prelungirea dezbaterilor în Gardner, 1988b). 


Deşi unii critici (de exemplu, Plucker, 1994a) au pus la îndoială utilitatea şi validitatea 
unei abordări biometrice în cercetarea creativităţii, studii recent publicate în literatura de 
specialitate (Haier şi Benbow, 1995; Haier, Siegel, Tang, Abel şi Buchsbaum, 1992; 
Larson, Haier şi Hazen, 1995; O'Boyle, Benbow şi Alexander, 1995 ; Shaywitz et al., 
1995) şi popularizate ulterior în presă (Begley, 1995) cu privire la legătura dintre 
funcţiile cerebrale şi tipurile de activitate cognitivă (iar dezvoltarea tehnologică a permis 
efectuarea unor astfel de corelaţii) au incitat interesul oamenilor de ştiinţă, al pedagogilor 
şi al publicului larg. În esenţă, aceste tehnici implică monitorizarea metabolismului 
glucidic cerebral al individului în timpul executării unor sarcini cognitive (de exemplu, 
în timpul rezolvării unor probleme matematice). Deoarece metabolismul glucidic repre- 
zintă una dintre variabilele prin care se exprimă activitatea cerebrală, cercetătorii pot 
identifica şi evalua activitatea în zone specifice ale creierului, din moment ce fiecare zonă 
este implicată în activitatea cognitivă. Deşi o abordare „neurometrică” poate întâmpina 
probleme similare abordării psihometrice tradiţionale (definirea sarcinii „creative”, 
precizia măsurării ş.a.), acest apendice la abordarea psihometrică este promiţător pentru 
studiul viitor al creativităţii. 

Abordarea biografică sau studiul de caz, unde cercetătorul alcătuieşte studiile de caz 
ale creatorilor de marcă prin intermediul metodologiei cercetării calitative, se deosebeşte 
net de abordarea psihometrică (Gedo şi Gedo 1992; Gruber şi Davis, 1988). În afara 

avantajelor 5i limitelor examinării calitative, metodele biografice sunt, de asemenea, 
indispensabile cercetării creativităţii prin referinţa lor la situaţiile excepţionale (prin 
urmare, incontestabile) de creativitate (de exemplu, Gruber, 1981; Wallace şi Gruber, 
1989). O asemenea definiție exclusivistă a creativităţii le permite biografilor să evite 
problemele şi dilemele din jurul definirii conceptului creativ cu care s-au confruntat 
adepții celorlalte abordări metodologice. 

Recent, Gardner (1988a, 1993a) şi colaboratorii lui (Feldman, Csikszentmihalyi şi 
Gardner, 1994; Gardner şi Nemirovsky, 1991) au dezvoltat şi au promovat o a şasea 
tehnică, ce, în opinia lor, îmbină metodologia biografică şi cea istoriometrică. Fiindcă 
metodologia este încă in proces de formare, comparatia ei cu alte orientări ar fi 
prematură. Totuşi, în practică, este dificil să diferentiem o nouă abordare de acest gen de 
modelul biografic, iar compararea ei cu abordarea psihometricá ar corespunde compa- 
ratiei dintre metoda biografică şi cea psihometrică. 

În concluzie, deşi studiul creativităţii din diferite perspective prezintă numeroase 
trăsături comune, există multe deosebiri fundamentale prin care se diferenţiază. Tipul de 
design de cercetare utilizat (corelational şi cauzal-comparativ versus calitativ si experi- 
mental), aspectele specifice centrale selectate in cercetare (individ, produs, proces, 
mediu, influenţă) şi cadrul temporal în care sunt colectate datele reprezintă cele mai 
semnificative deosebiri. 


Domeniile specifice ale cercetării psihometrice 


Cele patru domenii specifice în care se aplică metode psihometrice in studiul creativităţii 
se traduc prin investigarea procesului creativ, a factorilor de personalitate şi a corelatelor 
comportamentale ale creativităţii, a caracteristicilor produselor creative şi ale mediului 
care stimulează creativitatea. Secţiunea de faţă conţine o trecere în revistă a contribuţiilor 
semnificative şi recente în fiecare dintre domeniile descrise şi se încheie cu o analiză 
comparativă a domeniilor specifice de examinare psihometrică. Cititorii nu vor găsi aici 
o listă detaliată a sutelor de teste, instrumente şi etaloane alcătuite în domeniul creativităţii 
în ultimele decenii, ce pot fi găsite şi în alte lucrări (Callahan, 1991 ; Davis, 1971, 1989; 

Hocevar, 1981 ; Hocevar şi Bachelor, 1989 ; Houtz şi Krug, 1995 ; Hunsaker si Callahan, 
1995 ; Kaltsounis, 1971, 1972; Kaltsounis şi Honeywell, 1980). 


Procesele creative 


Misiunea de cuantificare a procesului creativ, in principal cu ajutorul bateriilor de teste 
de gândire divergentă, a făcut lumină asupra cercetării psihometrice a creativităţii. 
Majoritatea criticilor şi reacţiilor adverse la metodele de evaluare a creativităţii s-au 
orientat în special (dar nu şi exclusiv) asupra „testelor de creativitate”. În acelaşi timp, 
decenii de-a rândul, cercetătorii, alături de educatori, au întrebuințat din plin teste de 
evaluare a procesului creativ şi testele de gândire divergentă au rămas modalitatea 
favorită de măsurare a procesului şi potentialului creativ, Preponderenta utilizării testelor 
de gândire divergentă este vizibilă mai ales în şcoli (Hunsaker şi Callahan, 1995). 
Testele de gândire divergentă îi solicită individului să genereze mai multe reacţii la un 
stimul specific, total contrar majorităţii testelor standardizate de performantă şi aptitudini 
care reclamă un singur răspuns corect. Sublinierea rolului fluentei, denumită şi fluentá 

ideatică sau ideatie, se datorează percepţiei ei drept componentá-cheie, însă, evident, nu 
unică a procesului creativ. Printre primele teste de gândire divergentă se numără testele 
de construcţie divergentă ale lui Guilford (1967b), Matricea morfologică a intelectului 
uman (Structure of the Intellect - SOD), 'Testele Torrance (1962, 1974) de gândire crea- 
tivà (Torrance Tests of Creative Thinking - TTCT) si cele ale lui Wallach şi Kogan (1965), 
Getzels si Jackson (1962). Aproape toate testele menţionate continuă să fie incluse într-o 
mare măsură în cercetarea şi educarea creativităţii. Fiindcă spaţiul de care dispunem aici 
nu ne permite o descriere detaliată a fiecărui test sau a fiecărei baterii de teste, vom oferi 
o scurtă descriere a instrumentelor cel mai frecvent utilizate. 

Bateria SOI este alcătuită (după cum precizează Guilford, 1967b) dintr-un număr de 
teste în care subiecţilor li se cere să creeze producţii divergente în diverse domenii, 
inclusiv construcţii semantice (de exemplu, să enumere efectele absenței nevoii de somn 
asupra oamenilor), clase de figuri (să descopere cât mai multe moduri de clasificare a 
ansamblurilor de figuri) şi construcţii de imagini (elaborarea cât mai complexă a unei 
simple figuri geometrice, spre exemplu - un cerc). Întreaga baterie SOI de construcţii 
divergente constă în zeci de astfel de teste care corespund diverşilor factori de gândire 
divergentă ale modelului SO! al lui Guilford. Pentru testele SOT au fost dezvoltați anumiţi 
factori ce exprimă multiple tipuri de fluent’, flexibilitate, originalitate şi elaborare a 
ideilor. Meeker (1969) şi colaboratorii lui (vezi Meeker şi Meeker, 1982; Meeker, 
Meeker şi Roid, 1985) au conceput Testul structurii intelectului — abilităţi de învăţare 
(Structure of the Intellect - Learning Abilities - SOI-LA) — o versiune a testului SOT 
creată în scopul diagnosticării deficienţelor gândirii divergente (printre alte procese) 
pentru a fi rectificate. 

Având la bază aceleaşi principii ca bateria SOI, TICT este, pe departe, cel mai 
frecvent utilizat test de gândire divergentă şi continuă să fie aplicat pe plan mondial. Ca 
şi testul SOI, TTCT presupune multiple reacţii ale subiecţilor la stimuli verbali sau 
imagistici care sunt cotate pentru fluentá (sau numărul de idei), pentru flexibilitate, in 
funcţie de diversitatea categoriilor de idei generate, pentru originalitate (sau frecvenţa 
statistică redusă) şi pentru elaborarea ideilor peste nivelul cerut în instructaj. De-a lungul 
ultimelor decenii, 'Torrance (1974) a perfecţionat modul de administrare şi sistemul de 
cotare ale TCTT, ceea ce justifică continua lui popularitate. 

Atât Getzels şi Jackson (1962), cât şi Wallach şi Kogan (1965) au dezvoltat baterii de 
teste de gândire divergentă foarte similare testelor SOI. De exemplu, Testul instanţelor 
(Instances Tests - Wallach şi Kogan, 1965) necesită enumerarea cát mai multor obiecte 
de tracţiune pe roti (sau obiecte care produc zgomot ş.a.), iar în cazul unor versiuni ale 
Testului utilizărilor elevii răspund la un instructaj de tipul: ,Enumerati toate modurile 
în care poate fi folosit un scaun” (un ziar, un cuţit sau un cauciuc — Wallach şi Kogan, 
1965 -, o cărămidă, un creion sau o scobitoare - Getzels şi Jackson, 1962). Celelalte 
teste din baterii includ sarcini de tipul asocieri de cuvinte, figuri compuse, completarea 
unei naraţiuni, inventarea problemelor (Getzels şi Jackson, 1962), analogii, probleme de 
interpretare a unor modele, forme, texte (Wallach şi Kogan, 1965). Cea mai evidentă 
diferenţă dintre baterii este dată de condiţiile de administrare a testelor. Wallach şi Kogan 
(1965) au adoptat sarcini de gândire divergentă de tip joc, necronometrate şi susțineau că 
ele permit o evaluare diferenţială a creativităţii faţă de inteligență prin crearea unui 
„cadru de referinţă parţial eliberat de presiunea limitelor de timp impuse şi de stresul 
cauzat de examinarea atentă a persoanei” (p. 24). Această modalitate de administrare 

lipsitá de constrângeri contrastează cu procedura de testare cronometrată, utilizată în 
cadrul majorităţii metodelor de măsurare a gândirii divergente. 

Faptul că de la debutul lor testele de gândire divergentă au suferit puţine transformări 
arată că o asemenea direcţie de cercetare ar putea înclina spre exhaustivitate. Deşi gradul 
de fidelitate al testelor SOI, TTCT, Wallach şi Kogan, Getzels şi Jackson şi al unor teste 
similare (de exemplu, Cline, Richards şi Abe, 1962 ; Eisen, 1989: Hoepfner şi Hemenway, 
1973; Torrance, 1981c ; Torrance, Khatena şi Cunnington, 1973; Williams, 1979, 1980) 
pare destul de convingător, faţă de validitatea predictivă şi discriminatorie a testelor de 
gândire divergentă atitudinile sunt împărțite (cf. Bachelor, 1989; Clapham, 1996; Cooper, 
1991 ; Fox, 1985; Renzulli, 1985; Rosen, 1985; Thompson si Anderson, 1983). Validi- 
tatea predictivă a testelor! şi aparenta susceptibilitate manifestată faţă de consecinţele 
administrării, etalonării şi învăţării testelor de gândire divergentă reprezintă subiectele 
controversate. Ñ 

De exemplu, omogenitatea esantionului in functie de performantá sau capacitate 
poate influenţa rezultatele pentru că valorile psihometrice superioare sunt atribuite, în 
general, eşantioanelor de copii dotati sau supradotaţi (Runco, 1985, 1986b; Runco şi 
Albert, 1985; vezi Runco, 1986a, pentru situaţii excepţionale). În plus, condiţiile în 
care se desfăşoară testarea (de exemplu, joc sau test, prezenţa sau absenţa limitelor de 
timp, administrarea individuală sau colectivă, îndemnul specific de „a fi creativ” sau 
instructajele generice) par să influenţeze cotele la originalitate şi/sau fluentá (Chand si 
Runco, 1992; Harrington, 1975; Hattie, 1980; Renzulli, Owen şi Callahan, 1974; 
Runco, 1986c; Runco şi Okuda, 1991; Torrance, 1971). Uneori criticii semnalează că 
scorurile la testele de construcţii divergente sunt expuse la efectul antrenamentului sau al 
intervenţiei externe (vezi datele prezentate de Clapham, 1996 ; Feldhusen şi Clinkenbeard, 

1986; Torrance, 1972a, 1988). Fiindcă multe teste sunt deseori administrate în mediul 
educaţional, absenţa coeficientului de creativitate (CQ) poate fi considerată un avantaj. 
Din moment ce majoritatea testelor standard de gândire divergentă s-au caracterizat prin 
fidelitate, o estimare adecvată a nivelului de fidelitate se poate realiza prin analiza 
evoluţiei abilităţilor de gândire divergentă în timp. 

Începând din anii '50, cercetătorii au întreprins numeroase studii longitudinale de 
creativitate, majoritatea întemeiate — parţial, cel puţin — pe informaţiile furnizate de 
testele de gândire divergentă (Cropley, 1972; Howieson, 1981; Kogan şi Pankove, 
1974). Implicatiile validității metodelor de evaluare a gândirii divergente sunt tratate mai 
târziu în capitol, dar cercetarea evoluţiei elevilor pe parcursul anilor oferă informaţii 
despre criza clasei a patra din punct de vedere creativ (Torrance, 1968). În urma 
numeroaselor sale studii experimentale transversale şi longitudinale, Torrance (1962, 
1965, 1968) a observat că scorurile la TTCT la un număr ridicat de elevi din clasa a patra 
au scăzut, însă ele au revenit aproape complet (şi în totalitate la originalitate şi elaborare) 
în timpul clasei a cincea, Alti cercetători şi teoreticieni au remarcat o regresie generală 
mai îndelungată a performanjelor creative pe parcursul ultimelor clase primare. Printre 
posibilele cauze se află socializarea şi schimbarea climatului şcolar odată cu trecerea în 
alte clase, deşi compensarea cu succes a efectelor crizei printr-o atenţie sporită acordată 
comportamentului şcolar evidenţiază prevalența celei de-a doua cauze (Torrance şi Gupta, 
1964). În mod regretabil, diminuarea performanţei intelectual-ideative la clasele primare 
mijlocii şi finale a fost un subiect de cercetare prea puţin exploatat de cercetători în 
ultimii 20 de ani şi studiile au dus, astfel, la rezultate contradictorii (Baer, 1996; 
Johnson, 1985). 

Analiza variatelor sisteme de cotare a testelor de gándire divergentá relevá că trebuie 
luate în considerare şi alte alternative ale graficelor de frecvenţă uzuale prin care se 
exprimă fluenta, flexibilitatea, originalitatea şi elaborarea (de exemplu, Torrance, 19724). 
Asemenea alternative pot insemna calculul sumei totale a scorurilor (adică totalul 
scorurilor de fluenţă, flexibilitate, originalitate), a scorurilor neobişnuite (răspunsuri 
oferite de maximum 5% din subiecţi), măsurarea cotelor fluenţei, a scorurilor procentuale 
Si a scorurilor obținute pe baza întregului ansamblu de răspunsuri oferite de un subiect, 
spre deosebire de calcularea scorurilor la răspunsurile individuale dintr-o listă de itemi 
(Hocevar şi Michael, 1979; Runco şi Mraz, 1992; Runco, Okuda şi Thurston, 1987). 

Un impediment specific testelor de gândire divergentă este posibilul efect al fluentei 
de contaminare mai ales asupra cotelor de originalitate (Hocevar, 1979c, 1979d ; Runco 
şi Albert, 1985). În urma detaşării efectelor scorurilor de fluentš la teste divergente de 
gândire, Hocevar (1979a, 1979c) a detectat un nivel redus de fidelitate a scorurilor de 
originalitate şi flexibilitate. Studiul său prezintă însă multiple inconveniente din punct de 
vedere experimental (Runco şi Albert, 1985) şi teoretic? (ca, de exemplu, rolul ierarhizării 
asociative la indivizii creativi — vezi Mednick, 1962 ; Milgram si Rabkin, 1980). Unul 
dintre ele a fost reactualizat prin încercarea lui Runco şi Albert (1985) de a combina 
probele verbale şi nonverbale, fiindcă Hocevar (1979a, 1979c) a întrebuințat numai teste 
verbale. Runco şi Albert (1985) au demonstrat că scorurile la originalitate au devenit 
valide după îndepărtarea efectelor fluentei asupra probelor nonverbale, relevând variaţii 
semnificative ale performanţei grupurilor experimentale (prin comparatia între elevii 
dotati şi cei fără abilităţi speciale). În ansamblu, acest studiu indică un nivel mai ridicat 
de complexitate al acţiunii fluentei decât fusese estimat initial. 

Deşi administrarea şi interpretarea corectă a testelor de gândire divergentă întâmpină 
anumite obstacole, ele nu sunt insurmontabile şi vor fi depăşite în viitorul apropiat. Din 
punct de vedere istoric, testele de gândire divergentă acoperă însă aproape întregul 
spectru al procesului creativ. Deoarece capacitatea de generare a ideilor este doar una 
dintre trăsăturile specifice procesului creator (vezi, de exemplu, Runco şi Okuda, 1988, 
pentru argumentarea teoriei componentiale a creativităţii), utilizarea sa prevalentă depre- 
ciază rolul integrator al creativităţii în rezolvarea problemelor (Davis, 1973; Dombroski, 
1979; Rickards, 1994; Speedie, Treffinger şi Houtz, 1976; Sternberg si Davidson, 
1992). Adoptánd o viziune general acceptată de ceilalţi cercetători (Basadur, Wakabayashi 
şi Graen, 1990; Osborn, 1963; Parnes, Noller si Biondi, 1977; Simonton, 1988b ; 
Torrance, 1976), Runco a remarcat că „a fost acordată foarte puțină atenţie factorului de 
evaluare a procesului creativ, fapt surprinzător din moment ce reprezintă o componentă 
esenţială a procesului creativ, implicată de fiecare dată când un individ selectează sau 
preferă o idee sau un ansamblu de idei” (p. 312). Orientările psihometrice care includ şi 
alte elemente de rezolvare creativă a problemelor decât creaţia productivă, precum identi- 
ficarea problemelor (Runco şi Okuda, 1988; Wakefield, 1985) şi gândirea evaluativă 
(Okuda, Runco şi Berger, 1991; Runco şi Chand, 1994) încep să prindă contur. 

Un corolar la cercetarea psihometrică a rezolvării problemelor promovează testele de 
perspicacitate, Din punct de vedere istoric, legătura dintre insight/perspicacitate şi 
creativitate nu s-a bucurat de o atenţie specială nici pe plan teoretic, nici empiric (vezi 
unele excepţii în Mayer, 1995), deşi au fost publicate recent câteva studii riguroase 
(Dominovski și Dallob, 1995; Finke, 1995). De exemplu, Martinsen (1993, 1995) 
dezvoltă o direcţie de cercetare în care sunt corelate stilurile cognitive cu aptitudinea de 
rezolvare a problemelor de perspicacitate. Până acum, cercetarea a venit în sprijinul 

ipotezei conform căreia nivelul de experienţă necesar rezolvării problemelor variază in 
funcţie de stilul cognitiv individual, 

Cercetătorii care au întreprins studii de perspicacitate ar trebui să manifeste prudenţă 
în elaborarea cercetării lor. Multe dintre problemele de perspicacitate utilizate în mod 
curent au fost expuse pe larg în manuale, în jocuri de societate, în reviste şi sub alte 
forme de prezentare. Atunci când se confruntă cu elevi din clase superioare si adulţi, 
cercetătorii trebuie să ia măsuri de protecţie pentru a se asigura că subiecţii nu s-au 
întâlnit anterior cu astfel de probleme. Isaak şi Just (1995) şi Mayer (1995) oferă liste 
detaliate ce cuprind probleme de perspicacitate utilizate frecvent. 


Persoana creativă 


A doua parte principală a cercetării psihometrice reuneşte eforturile de evaluare a carac- 
teristicilor legate de creativitate specifice persoanelor creative. Numeroasele variabile axate 
pe trăsături individuale includ diverse tipuri de autoevaluare, aprecierea comportamen- 
tului, a personalităţii şi a performanţelor anterioare de către profesor sau surse externe. 
Instrumentele concepute pentru măsurarea variabilele de personalitate sunt adesea 
construite pe baza analizei indivizilor cu un nivel superior de creativitate şi a determinării 
trăsăturilor de personalitate comune. Trăsăturile lor sunt ulterior comparate cu trăsăturile 
altor copii şi adulti, pornind de la prezumția că indivizii la care corelatiile sunt pozitive 
sunt predispuşi la performanţă creativă. Asemenea instrumente se întâlnesc relativ 
frecvent în cercetările legate de creativitate şi printre ele se numără Inventarul de grup 
pentru identificarea talentului (Group Inventory for Finding Talent) şi Inventarul de grup 
pentru determinarea intereselor (Group Inventory for Finding Interests - vezi Davis, 
1989), Ce fel de persoană eşti? (What Kind of Person Are You ? — Torrance şi Khatena, 
1970), studiile desfăşurate la Institute of Personality Assessment and Research (Hall şi 
MacKinnon, 1969; Helson, 1971; MacKinnon, 1965, 1975, 1978), dimensiunile 
specifice ale scorurilor la Lista de evaluare a adjectivelor (Adjectives Check List - 
4 Domino, 1970, 1994; Gough, 1979; Smith şi Schaefer, 1969) şi Chestionarul de 
personalitate „16 PF" (Sixteen Personality Factor Questionnaire — Cattell si Butcher, 
1968, capitolul 15; Cattell, Eber şi Tatsuoka, 1970). În urma analizei efectuate asupra 
cercetărilor care au întrebuințat instrumentele enumerate şi altele similare lor, Davis 
(1992, PP. 69-72) a ajuns la concluzia că trăsăturile personalităţii indivizilor creativi se 
traduc prin conştiinţa creativităţii proprii, originalitate, spirit de independenţă, asumarea 
riscurilor, energie individuală, curiozitate, simţ al umorului, atracţie faţă de complexitate 

şi noutate, simţ artistic, flexibilitate, acuitate perceptivă şi tendinţa izolării de ceilalţi. 
„Deseori se semnalează că atitudinea de toleranţă faţă de ambiguitate reprezintă una 
dintre caracteristicile indivizilor creativi (Dacey, 1989; MacKinnon, 1978; Sternberg, 
1988a). Spre exemplu, indivizii cărora li se administrează Scala artistică Barron-Welsh 
(Barron-Welsh Art Scale - Welsh şi Barron, 1963) îşi exprimă preferințele fie pentru 
desene complexe şi asimetrice, fic simple şi simetrice, Cercetările evidenţiază că indivizii 
Creativi preferă deseori imagini complexe, Multe alte scale de măsurare au fost elaborate 
în scopul evaluării sensibilităţii estetice (vezi trecerea în revistă realizată de Frois şi 
Eysenck, 1995) sau - mai general - a atitudinii de toleranţă a ambiguititii (Kirton, 1981). 

" Pentru a descoperi conexiunea dintre anumite experienţe si creaţia productivă, pe 
ângă trăsăturile de personalitate, s-a recurs la analiza experienței de viaţă anterioare a 

persoanei creative. În consecinţă, atunci când cercetătorii intenţionează să culeagă 
informaţii referitoare la activităţile şi realizările unei persoane menite să reflecte poten- 
tialul sau performanţele ei creative, metoda preferată este autoevaluarea. Pornind de la 
premisa cà ,,indicatorul cel mai bun al viitorului comportament creativ este comporta- 
mentul creativ din trecut” (Colangelo et al., 1992, p. 158), numerosi cercetátori au 
întocmit autoevaluări biografice si inventare ale activităţii, precum Inventarul biologic 
Alfa (Taylor şi Ellison, 1966, 1967), Inventarul comportamentului creativ (Creative 
Behavior Inventory - Hocevar, 1979b) si alte liste de evaluare (Anastasi şi Schaefer, 
1969; Holland şi Nichols, 1964; Holland şi Richards, 1965; James, Ellison, Fox şi 
Taylor, 1974; Milgram si Hong, 1994; Milgram si Milgram, 1976; Runco, 1987a; 
Runco, Noble si Luptak, 1990 ; Runco si Okuda, 1988 ; Wallach si Wing, 1969). Pe baza 
unor studii în care au utilizat subiecti inventatori, Colangelo şi colaboratorii săi (1992) 
au construit un chestionar de inventivitate prin abordarea combinată a trăsăturilor de 
personalitate cu performanţele. Aceste instrumente le cer, de obicei, subiecţilor să relateze 
performanţele lor anterioare, însă un număr mare de instrumente includ itemi ce vizează 
fie numai activităţi curente, fie demersuri din trecut şi prezent. Hocevar (1981; Hocevar 
şi Bachelor, 1989) şi Wallach (1976) consideră că autoevaluarea activităţii şi a perfor- 
mantelor reprezintă metoda cea mai indicată de măsurare a creativităţii. 

În legătură cu răspândirea inventarelor biografice şi a listelor de evaluare a creativi- 
táitii trebuie făcute două clarificări. În primul rând, se poate interpreta că autoevaluările 
performanţelor şi activităţilor sunt, practic, produse creative ; ele sunt tratate din prisma 
personalităţii creatoare, fiindcă astfel de produse creative nu se pot supune metodelor de 
măsurare şi observaţie directe. Tehnicile de cotare a produselor creative, analizate într-o 
altă secţiune a capitolului, implică observarea şi evaluarea directă a produsului creat. În 
al doilea rând, aplicaţiile psihometrice ale inventarelor biografice şi de activitate se dife- 
rentiaz de utilizarea istoriometrică a unor instrumente asemănătoare prin accentul pus pe 
datele colectate despre activităţile şi comportamentul recente, spre deosebire de realizările 
istorice care le aparţin unor indivizi eminenti şi/sau cu performante remarcabile. 

Administrarea scalelor de evaluare este irealizabilă din punct de vedere logistic, ca, 
de exemplu, în situaţia copiilor de vârste mici sau a programelor şcolare de monitorizare 
a copiilor supradotaţi. Pentru a răspunde acestor nevoi, au fost concepute diverse instru- 
mente ce le permit părinţilor, educatorilor, celorlalţi adulţi şi colegilor de clasă să 
evalueze personalitatea şi corelatele comportamentelor creative anterioare (Pearlman, 
1983; Runco, 1984, 1987b, 1989b; Torrance, 1962; Wasik, 1974). Printre cele mai 
populare instrumente se numără Preschool and Kindergarten Interest Descriptor (Rimm, 
1983) şi Scales for Rating the Behavioral Characteristics of Superior Students (SRBCSS - 
Renzulli, Hartman şi Callahan, 1981). SRBCSS este deseori inclus în procedurile de 
monitorizare a educaţiei copiilor supradotaţi (Hunsaker şi Callahan, 1995). Încercările 
de stabilire a validității scorurilor acordate de persoanele din anturajul individului sunt 
neconcludente în ce priveşte creativitatea şi talentul în general, pentru că denotă atât 
prezenţa (Renzulli et al., 1981; Runco, 1984), cât şi absenței validității (Hocevar şi 
Bachelor, 1989; Holland, 1959; Pegnato şi Birch, 1959). 


ATITUDINI. Evaluarea atitudinilor faţă de creativitate ocupă un loc central fiindcă, 
aşa cum afirmă Basadur şi Hausdorf (1996) în studiul lor despre atitudinile din cadrul 
comunităţii oamenilor. de afaceri: 

„identifică atitudinile managerilor faţă de capacitatea de inovaţie. (...) Managerii cu atitu- 
dini pozitive pot fi încurajați să participe la activităţile care permit optimizarea concepțiile 
lor în beneficiul companiei. În schimb, managerii cu atitudini mai puţin pozitive au ocazia 
să participe la programe de training pentru a-şi perfecționa propriile atitudini şi abilităţi. 
Astfel, înţelegerea şi evaluarea acestor noţiuni atitudinale determină creşterea reuşitei 
managerilor şi a companiei (p. 23) 


În plus, există argumente teoretice şi empirice ale prezenţei legăturii dintre atitudinile 
ideationale şi gândirea ideaţională (Basadur şi Finkbeiner, 1985). În timp ce demersurile 
de măsurare a atitudinilor creative nu au beneficiat de popularitate, s-au investit eforturi 
considerabile în elaborarea variabilelor atitudinale cu scopul cercetării interferentelor 
atitudinale în mediul de afaceri (Basadur, Graen şi Scandura, 1986; Basadur, Wakabayashi 
si Graen, 1990; Runco si Basadur, 1993) si al identificárii indivizilor inclinati spre 
inovatie sau adaptare (Kirton, 1976, 1992; Kirton si McCarthy, 1988). Unul dintre 
programele mai avansate de cercetare in acest domeniu le apartine lui Basadur si 
colaboratorilor săi (Basadur si Finkbeiner, 1985 ; Basadur şi Hausdorf, 1996), care au 
conceput o serie de scale de măsurare a atitudinilor clasificate în cinci categorii (adică 
predilectia pentru ideatie, tendinţa de a [nu] adopta prematur o poziţie critică faţă de 
idei, valorizarea ideilor noi, stereotipurile indivizilor creativi, lipsa de timp pentru idei 
noi). Numărul cercetărilor despre atitudinile creative în domeniul educaţiei şi psihologiei 
este, probabil, restrâns din cauza aparentei lor inaplicabilitati. 


TEORII IMPLICITE. O aplicaţie relativ recentă şi interesantă a metodelor psihometrice 
centrate pe persoană este evaluarea teoriilor implicite ale creativităţii. În general, teoriile 
implicite sunt create din concepţiile persoanelor neinitiate despre anumite constructe. De 
exemplu, studii ale teoriilor implicite referitoare la inteligenţă domină literatura de 
specialitate (de pildă, Lynott si Woolfolk, 1994; Sternberg, 1985a, 1985b; Sternberg, 
Conway, Ketron şi Bernstein, 1981). Sternberg (1993) aduce argumente raţionale în 
sprijinul cercetării teoriilor implicite: „În studiul teoriilor implicite se intenţionează 
identificarea stereotipurilor pentru a descoperi modul în care oamenii procesează infor- 
matiile. Este esential sá cunoastem acest lucru, cel putin pentru a descoperi unde trebuie 
să intervenim" (p. 16; vezi Sternberg, 1987, pentru o discuţie detaliată asupra utilității 
teoriilor implicite). Cercetătorii consideră că înţelegerea teoriilor implicite referitoare la 
Creativitate vor facilita atât gestionarea, cât şi estimarea eforturilor de cultivare a 
creativităţii. 

Ca şi în cazul altor câmpuri de investigaţie din tradiția psihometrică, doar câteva 
lucrări destinate teoriilor implicite ale creativităţii au rezistat în literatura de specialitate. 
Confirmând rezultatele cercetărilor anterioare (Runco, 1984, 1989b; Runco şi Bahleda, 
ves o. J ohnson si Bear (1993) demonstrează că definitiile implicite ale creativită- 
vue e e profesori si părinţi se aseamănă caracteristicilor psihice ale copiilor creativi 
je ise de ambele grupuri: energie, spirit de aventură, simţ artistic, curiozitate, entu- 
x "s si imaginaţie. De asemenea, Runco şi colaboratorii săi (1993) afirmă că profesorii 
ha ează la atribute sociale (bine dispus, prietenos, flexibil ş.a.), iar părinţii prezintă 
răsături personale (sigur de sine, capabil, conştiincios s.a.). 
ice Cercetările întreprinse asupra teoriilor implicite ale studenților despre creativitate, 
a pciune si inteligenţă, Sternberg (1993) arată că definițiile creativităţii se traduc prin 

ine netrangantá, integrare si intelectualism, simț estetic şi imaginaţie, abilităţi 

decizionale si flexibilitate, perspicacitate, dorinţă de realizare şi recunoaştere, curiozitate 
şi intuiţie. Aceste caracteristici se disting într-o măsură semnificativă de cele incluse în 
definiţia inteligenţei (de exemplu, abilităţi practice de rezolvare a problemelor, orientarea 
şi atingerea scopului, gândire fluidă) şi a înţelepciunii (de exemplu, capacitate de rationare, 
bun-simt, discernământ). Rezultatele acestor studii sugerează că, în afara unor diferențe 
între grupuri, teoriile implicite ale creativităţii corespund, în ansamblu, teoriilor explicite 
ale creativităţii şi se deosebesc de teoriile implicite ale altor constructe psihologice. 


Produsele creaţiei 


MacKinnon (1978) susținea că „adevăratul punct de plecare, chintesenţa tuturor cerce- 
tărilor de creativitate rezidă în analiza produselor creative sau identificarea aspectelor 
prin care acestea se disting de creaţii mai comune" (p. 187). Un deceniu mai târziu, 
Runco (1989a) menţiona că analiza produselor creaţiei” poate întâmpina dificultăţile de 
măsurare cauzate de inconsistenta psihometrică a testelor de gândire divergentă şi a 
scalelor de evaluare pentru adulti. Un număr considerabil de cercetători şi educatori 
împărtăşesc opiniile lui MacKinnon şi Runco referitoare la importanţa produsului creativ 
(printre care Taylor, 1960; Treffinger si Poggio, 1972; Wallach, 1976). În realitate, 
importanţa acordată produsului creativ a luat naştere ca răspuns la aparenta nevoie de 
criterii externe la care cercetătorii să poată raporta alte metode de măsurare a creativităţii 
în scopul stabilirii validității lor. Însă un criteriu absolut, incontestabil de evaluare a 
creativităţii nu a fost încă descoperit, fapt care a dus la apariţia problemei criteriului 
(McPherson, 1963; Shapiro, 1970). 

Odată cu recunoaşterea importanţei produsului creativ şi în ciuda faptului cá teoreti- 
zarea acestuia a constituit un subiect fierbinte decenii la rând (Besemer şi Treffinger, 
1981; Ghiselin, 1963; Guilford, 1957: Jackson şi Messick, 1965), cercetarea psiho- 
metrică a dimensiunilor produselor creative este surprinzător de săracă. Analiza produ- 
selor variază de la scale de evaluare relativ rudimentare (Besemer şi O'Quin, 1993; 
Hargreaves, Galton si Robinson, 1996; Treffinger, 1989) până la metode conceptuale 
complexe şi congruente de evaluare (Amabile, 1983; Hennessey şi Amabile, 19882). 
Fără îndoială cá metoda cea mai populară de evaluare a produsului creativ întrebuinţează 
sistemul de cotare a evaluatorilor externi, metodă ce se poate ulterior divide în evaluarea 
părinţilor şi a profesorilor, pe de o parte, şi evaluarea experţilor, pe de altă parte. 

Din motive lesne de înţeles, evaluării profesorilor i se acordă cea mai multă atenţie 
în mediile de învăţământ şi datorită contribuţiilor meritorii ale lui Besemer şi O'Quin 
(1986; O'Quin si Besemer, 1989), Reis şi Renzulli (1991) şi ale lui Westberg (1991) din 
ultimele decenii. Toate aceste instrumente le solicită educatorilor să evalueze caracteris- 
ticile specifice ale creaţiilor elevilor. De exemplu, Scala semantică a produselor creative 
(Creative Product Semantic Scale - Besemer şi O'Quin, 1993) le permite evaluatorilor să 
se pronunțe asupra originalității, asupra rezultatului problemei, asupra aspectelor elabo- 
rării şi sintezei produselor, iar Formularul de evaluare a creaţiei elevilor (Student Product 
Assessment Form - Reis şi Renzulli, 1991), destinat să constituie un instrument de 
evaluare în programele de excelenţă, cuprinde cotarea a nouă trăsături ale produsului 
(printre care centrarea pe problemă, adecvarea resurselor, originalitatea, orientarea spre 
acţiune, adresabilitatea), Westberg (1991) a conceput un instrument de evaluare a 
invențiilor elevilor, iar investigaţiile sale au evidenţiat prezența factorilor de originalitate, 
integritate tehnică şi calităţi estetice. Fiecare dintre instrumentele descrise prezintă un 

, nivel de fidelitate, deşi problema validității rămâne încă nerezolvată, În singura compara- 
\ tie existentă între capacitatea profesorilor şi cea a părinţilor de evaluare a ideilor exprimate 
< de copii, rezultatele celor două grupuri au fost similare, realizându-se o corelaţie medie 
| pozitivă între scorurile la testele de gândire divergentă ale copiilor şi adulţilor şi 
\ capacitatea de evaluare (Runco si Vega, 1990). 

A două formă de apreciere a produsului, furnizată de evaluarea experţilor, se remarcă 
printr-o dihotomie aparte. Când cercetătorii se bazează pe evaluări experte, ei pun uneori la 
dispoziţia experţilor clase de etalonare similare celor propuse de Besemer si O'Quin, Reis 
şi Renzulli. În aprecierea produselor creative, experţii se orientează în funcţie de astfel 
de categorii. De exemplu, Csikszentmihalyi şi Getzels (1971) le-au cerut unor artişti şi 
critici de artă să evalueze desenele studenţilor de la Facultatea de Arte în funcţie de cali- 
titi tehnice, originalitate şi valoare estetică, obţinând numeroase rezultate valide şi fidele. 

Prin opoziţie, alti cercetători le-au cerut experţilor să evalueze creativitatea produselor 
în absenţa unei asistente suplimentare (de exemplu, MacKinnon, 1962). Prin elaborarea 
Tehnicii de evaluare consensualá (Consensual Assessment Technique - CAT), Amabile a 
perfecţionat această metodologie. CAT se adresează unei aşa-numite deficiente a evaluă- 
rii asistate a produselor atunci când această metodă se aplică în studiile de psihologie 
socială a creativităţii : din cauza dependenţei de definițiile sau criteriile corespunzătoare 
creativităţii, evaluarea formală a creaţiilor pun accentul pe aptitudinile speciale (şi, impli- 
cit, pe diferenţele individuale) şi minimalizează posibilitatea de descoperire a consecinje- 
lor mediului asupra creativităţii. Prin utilizarea unei definiţii ambigue a creativităţii - „O 
reacţie sau un produs este creativ atunci când observatorii avizaţi stabilesc în mod 

independent acest lucru” (Amabile, 1982, p. 1001) —, problematica stabilirii criteriilor 
este neglijată, diferenţele individuale sunt aplanate, iar influenţa mediului asupra procesu- 
lui creativ poate fi supusă cercetării, Teoretic, adepţii tehnicii CAT consideră că o astfel 
de metodă prezintă mai multă validitate decât metodele tradiţionale de evaluare a 
creativităţii fiindcă pune în valoare definiţii realiste ale creativității: oamenii înţeleg 
creativitatea atunci când se confruntă cu ea (Amabile, 1982; Baer, 1994b). Această 
concepţie este validată, cel puţin în parte, de cercetările teoriilor implicite ale creativităţii 
şi de definițiile expuse mai sus. Odată cu creşterea coeficientului de fidelitate şi cu 
aplicarea tehnicii la o arie largă de produse creative (Amabile, 1996; Baer, 1994b ; 
Hennessey şi Amabile, 1988a, 1988b), studiile aplicate ale CAT devin din ce în ce mai 
populare (Baer, 1993a; Sternberg si Lubart, 1991). Această tehnică începe să fie folosită 
chiar şi sub forma unei variabile a procesului creativ (Hennessey, 1994) şi ca variabilă de 
măsurare a creativităţii prin diferenţe individuale (Amabile, 1996). 

Cu toate acestea, intrebuintarea evaluărilor experte nu este privată de impedimente. 
Stabilirea nivelului adecvat de expertiză a evaluatorilor depinde de o serie de factori, 
precum aptitudinile subiecţilor, domeniul circumscris lor şi scopul specific al evaluării 
(Amabile, 1996; Runco, McCarthy si Svenson, 1994; Runco şi Smith, 1992). Runco si 
Chand (1994), de asemenea, sugerează că experții care reuşesc să-şi evalueze cu acuratețe 
Propriile creaţii nu posedă neapărat capacitatea de evaluare a produselor creative ale 
altor persoane, Deşi se observă un progres în aplicarea tehnicilor consensuale la măsu- 
rarea diferențelor individuale creative (Amabile, 1996), metodele de comparaţie între 
grupuri (în cazul când creaţiile fiecărui grup sunt evaluate de grupuri diferite de experti) 
nu sunt încă perfectate (Baer, 1994b), Rezultatul corelatici evaluării consensuale cu teh- 
nicile psihometrice mai tradiţionale (Amabile, Phillips si Collins, 1994; Runco, 19892) 
se află încă în proces de definitivare, deşi compararea diverselor metode va contribui la 

fondul de cunoştinţe specific fiecărui ansamblu de tehnici. Runco şi colaboratorii săi 
(1994), precum şi Amabile (1996) indică unele corelaţii minore între autoevaluarea crea- 
tiilor şi evaluarea realizată de experti. În general, valoarea conferită de subiecţi creaţiilor 
proprii este superioară aprecierii experte, cu o distribuţie similară a cotelor. la produse şi 
corelaţii medii între grupuri. 


Medii creative şi interacțiuni individ-mediu 


Deşi sprijinită de antecedente în domeniul tehnologiei de transfer şi al managementului 
inovației (de pildă, Mahajan si Peterson, 1985; Rogers, 1983; Tushman şi Moore, 
1988), analiza contextului in care se dezvoltă creativitatea a obţinut abia de curând o 
atenţie academică considerabilă în domeniul psihologiei, al educației şi al altor ştiinţe 
sociale. Lucrările lui Amabile (1983, 1996) legate de psihologia socială a creativităţii au 
deschis calea cercetării academice prin prisma altor abordări „sistemice” ale creativităţii, 
ca teoria investiţiei a lui Sternberg si Lubart (1991, 1992, 1995), teoria psihoeconomică 
a lui Rubenson şi Runco (Rubenson, 1990; Rubenson şi Runco, 1992), perspectiva atri- 
bufionalá a lui Kasof (1995) şi studiul lui Amabile (1988) despre managementul inovației 
în organizaţii. O trăsătură comună a abordărilor sistemice este evidenţierea mediului în 
care ia naştere creativitatea. Consecințele educaţiei asupra creativităţii sunt considerabile, 
iar cercetătorii au început să studieze modul în care abordările sistemice pot facilita 
dezvoltarea unor medii ce favorizează creativitatea în cadru educaţional (Plucker, 1994b). 

Luând în considerare progresele recente în analiza contextuală a creativităţii, volumul 
insuficient de investigaţii psihometrice nu constituie un fapt surprinzător. În prezent, 
cercetătorii caută să descopere variabilele de mediu specifice productivităţii creative, în 
speranţa că evaluarea factorilor contextuali va permite crearea şi implementarea unor 
climate capabile să promoveze performanţele creative în moduri mai eficiente decât cele 
ale şcolilor şi instituţiilor noastre. Pornind de la studii de management şi creativitate 
organizaţională desfăşurate pe o perioadă de câţiva ani (vezi Amabile et al., în curs de 
apariţie; Witt şi Beorkrem, 1989), Amabile şi colaboratorii săi (Amabile et al. , în curs 
de apariţie ; Amabile şi Gryskiewicz, 1989) au elaborat un inventar al climatului de lucru 
ce furnizează diverse criterii asociate percepţiei lucrătorilor asupra condiţiilor de mediu 
ce stimulează sau inhibă creativitatea (de exemplu, încurajări din partea conducerii, 
libertatea de selecţie şi execuţie a sarcinilor, un nivel satisfăcător de resurse, stresul 
cauzat de volumul de muncă, obstacole organizaționale). Amabile şi colaboratorii săi 
introduc (in curs de apariţie) primele confirmări ale fidelității şi validității si organizează 
proiecte ulterioare de cercetare a validității. Siegel şi Kaemmerer (1978) şi Hill (1991) au 
întreprins cercetări similare ale climatelor şcolare, care nu au ajuns totuşi să depăşească 
nivelul studiilor anterioare, 

: Analizele de context implică, de asemenea, corelatia orientărilor motivationale 
(instrinsece şi extrinsece) ale angajaţilor cu trăsăturile creative de personalitate şi crea- 
tivitatea produselor. O astfel de direcţie nu este străină de conceptualizarea relaţiei dintre 
profilul inteligenței multiple şi tipurile preferate de activitate realizată de Gardner 
(1993b ; vezi şi Zuboff, 1988), Într-un studiu psihometric al Inventarului de preferinţe 
ocupaţionale (Work Preference Inventory), Amabile, Hill, Hennessey şi Tighe (1994) au 
relevat corelaţii pozitive medii între scorurile motivatiei intrinsece, anumite variabile 
ale personalităţii creatoare şi produsele create. Între variabilele de creativitate şi moti- 
vaţia extrinsecá s-au descoperit corelaţii negative sau nesemnificative. În cadrul unei 

comparații între trăsăturile de personalitate, caracteristicile mediului şi evaluarea crea- 
{iilor, Oldham şi Cummings (1996) au evidenţiat că indivizii caracterizați de anumite 
trăsături de personalitate (aga cum au fost ele decelate în Scala de personalitate creativă - 
Creative Personality Scale - a lui Gough, 1979) au realizat produse creatoare atunci când 
erau stimulati de activitate şi dacă erau supravegheați într-o „formă nondominatoare",, 
cooperantă (p. 607). Asemenea altor probleme de analiză a climatului creativ, aceste 
studii se află într-un stadiu incipient. Înțelegerea interacțiunii dintre persoană-produs- 
-proces şi mediu creativ va spori concomitent cu îmbunătăţirea calităţii psihometrice a 
instrumentelor destinate cercetării mediului. 


Compararea domeniilor specifice 


"Trecerea în revistă a diverselor tehnici utilizate în măsurarea creativităţii reliefează obsta- 
colele întâmpinate în încercarea de descriere integrativă a contribuţiilor psihometrice. 
Dovezile ulterioare ale naturii disparate a cercetării psihometrice legate de creativitate 
sunt exprimate în criticile frecvente aduse testelor de gândire divergentă din partea adep- 
tilor altor abordări psihometrice. De exemplu, Amabile (1982) si Baer (1993b, 1994c) 
critică tehnicile de evaluare a gândirii divergente pentru aparenta lor invaliditate şi 
recomandă în schimb procedurile de evaluare consensuale şi evaluarea comisiilor de 
experţi. În contrapartidă, Cramond (1994) susţine că evaluările experţilor ridică nume- 
roase probleme şi propune îmbinarea formelor diferite de evaluare a creativităţii. Hocevar 
(1981) şi Wallach (1976) sprijină evaluarea performanţelor, în timp ce Torrance (1995) 
se arată destul de reticent faţă de utilizarea lor în cadrul educaţional. Numeroşi alţi psiho- 
metrişti afirmă că, în esenţă, nici un tip de evaluare nu este superior altuia (Davis, 1992), 
iar unii cercetători consideră că cele mai eficiente sunt combinaţiile dintre diverse tehnici 
(de exemplu, Cooper, 1991; Wakefield, 1991). În concluzie, se creează impresia unei 
uimitoare diversitáti de abordări psihometrice în cercetarea creativităţii, a cărei apreciere 
globală este dificilă. 


Raporturi cu alte constructe cognitive 


Aplicarea metodelor psihometrice în studiul creativităţii vizează, în general, două cate- 
gorii specifice de probleme de cercetare. În cadrul primei categorii, ale cărei aspecte 
principale au fost abordate în primul capitol, cercetătorii intenționează să afle cât mai 
multe detalii despre conceptul de creativitate. În a doua categorie, cercetătorii examinează 
raportul dintre creativitate si alte constructe cognitive. Inteligența este, fárá îndoială, 
constructul care a beneficiat de cea mai mare atenție din partea majorității cercetătorilor, 
pe de o parte, fiindcă a reprezentat conceptul cognitiv dominant în perioada inițială a 
testării creativității, iar pe de altă parte, pentru că răspunde problemelor teoretice cu 
privire la existența sau absența legăturii dintre creativitate si inteligență. De asemenea, 
relația creativitate-inteligentt are o influenţă considerabilă asupra instruirii şi educaţiei 
creativităţii (Gowan, 1971), motiv pentru care constituie subiectul unui mare număr de 
studii în domeniu. 

. Principala orientare privind relaţia dintre inteligenţă şi creativitate se caracterizează 
prin efectul de prag, prin urmare coeficientul minim de inteligenţă necesar pentru ca un 

individ să exercite comportamente creative de rezolvare a problemelor, precum identificarea 
problemei, gândire divergentă, asociații distante si gândire convergentă (Guilford, 
1967b). Atitudinile față de argumentarea empirică a efectului de prag au alternat între 
sustinere entuziastă (Getzels şi Jackson, 1962 ; Guilford si Christensen, 1973 ; Guilford 
si Hoepfner, 1966; Torrance, 1962), rezervă justificată (Fuchs-Beauchamp, Karnes si 
Johnson, 1993 ; Tannenbaum, 1983 ; Yamamoto si Chimbidis, 1966), ajungându-se până 
la respingere si contestare (Fox, 1981; Mednick si Andrews, 1967 ; Runco si Albert, 
1985, 1986; Runco si Pezdek, 1984 ; Wallach si Kogan, 1965 ; Ward, 1968). În general, 
investigarea deosebirii sau a legăturii dintre creativitate si inteligență a condus la obținerea 
unor rezultate variate (Horn, 1976; Torrance, 1967; Wallach si Wing, 1969). 

Callahan (1991) a atribuit diversitatea rezultatelor în cercetarea legăturii dintre crea- 
tivitate si inteligență unor factori externi, ca, de pildă, populația examinată, condițiile de 
administrare a testelor, instrumentele specifice întrebuințate pentru măsurarea inteli- 
gentei si creativității si alti factori. Unii cercetători sugerează chiar că metodele statistice 
utilizate în analiza datelor legate de creativitate si de inteligență influențează direct 
rezultatele (Cronbach, 1968; Hattie si Rogers, 1986). 

Cu toate acestea, confuzia aparentă ce planeazá în jurul relației creativitate-inteligenta 
nu este atât de alarmantă precum pare la prima vedere. Teoriile si instrumentele destinate 
explorării constructelor cognitive nu sunt medii inflexibile si desigur că instrumentele si 
teoriile specifice creativității si inteligenței nu fac excepție de la regulă (Anastasi si 
Schaefer, 1971). Deoarece teoriile creativității si inteligenței devin din ce in ce mai com- 
plexe (de exemplu, Ceci, 1990 ; Gardner, 1983; Sternberg, 1988b), metodele de măsu- 
rare a constructelor obținute se constituie, la rândul lor, în tehnici complexe. Spre exemplu, 
studiile inițiale promovează teoria pragului (Guilford si Hoepfner, 1966 ; Torrance, 1962), 
în timp ce investigațiile recente atestă că relația creativitate-inteligență este mult mai com- 
plexă decât se considera anterior (Hattie si Rogers, 1986 ; Runco si Albert, 1986). Miezul 
problemei nu mai vizează existenţa legăturii dintre creativitate şi inteligenţă, ci modul în 
care ele relationeazá şi sub ce aspecte se disting. Cercetătorul relaţiei creativitate-inte- 
ligentá trebuie să ia în considerare condiţiile in care se desfăşoară investigația, definirea 
conceptului, instrumentarea, administrarea, eşantionarea şi analiza Statistică, 


Critica abordării psihometrice 


În urma unei recenzii favorabile, în ansamblul studiilor psihometrice întreprinse până la 
mijlocul anilor "60, Taylor şi Holland (1964) observă că există „în cercetarea creativităţii 
nevoia stringentă de studii predictive (longitudinale) care să includă o largă diversitate de 
potenţiali predictori potenţiali şi care să utilizeze, după o prelucrare corespunzătoare, 


ni externe valide de creativitate” (p. 48). În mod similar, Cattell şi Butcher (1968) 
remarcă ; 


Psihologia s-a angajat rareori într-un proiect la fel de temerar precum cel al definirii 
criteriilor creativităţii. Dacă stabilirea unui criteriu valid pentru „reuşita unui şofer de 
autobuz” prezintă dificultăţi, este evident că obținerea unui criteriu de măsurare a 
„Creativităţii” În scopul verificării valorii predictive a testelor va provoca majore probleme 
teoretice si practice (pp. 285-286). 

După mai mult de 30 de ani de investigaţii în domeniu, problema stabilirii criteriilor, 
deşi discutată aici numai în termenii produselor creative (cel mai utilizat criteriu), 
constituie încă o piedică majoră în calea progresului cercetării psihometrice a creativităţii. 
De exemplu, criticii consideră că validitatea discriminatorie şi predictivă şi validitatea de 
criteriu in general nu au fost încă demonstrate (Gardner, 1988b, 1993a; Kogan şi 
Pankove, 1974; Wallach, 1976). Weisberg (1993) foloseşte acest argument pentru a 
critica testele de asociaţii distante, de intuiţie, personalitate şi gândire divergentă, 
afirmând că acestea din urmă „nu reprezintă un indicator de măsurare a gândirii sau a 
abilităţilor creative" (p. 61). Într-o analiză a cercetării psihometrice de creativitate citată 
frecvent, Wallach (1976) afirmă că „există o variaţie mare şi sistematică a performanţelor 
subiecţilor — însă rezultatul diferenţelor individuale la testele de fluenţă ideativă captează 
doar în mică măsură sau deloc acea variaţie sistematică” (p. 60). 

Presupusele cauze ale inexistentei validității predictive variază considerabil. În timp 
ce unii desconsideră metodele psihometrice în totalitate (Gardner, 1988b; Weisberg, 
1993), alţii susțin că testele de gândire divergentă sunt influențate de antrenament, de 
condiţiile de testare şi de alte aspecte legate de administrare (Hattie, 1980; Wallach, 
1976), că studiile longitudinale sunt, în general, prea concise şi ar trebuie să se desfăşoare 
pe o perioadă de minimum şapte ani sau chiar 12 ani (Torrance, 1972b, 1979), calitatea 
performanţelor creative este deseori subestimată în favoarea rezultatelor cantitative 
(Runco, 1986b) sau evenimentele importante de viaţă (de exemplu, criza clasei a patra 
primare, stagiul militar) şi condiţiile socioeconomice iniţiale zădărnicesc predicția perfor- 

mantelor creative ale adulţilor bazată doar pe scorurile la testele de gândire ideationalá 
(Cramond, 1993, 1994). š 

Indiferent de criticile aduse metodelor psihometrice si mai ales testelor de gándire 
divergentá, Torrance (1969, 1972b, 1972c, 1981a, 1981b; Torrance si Safter, 1989; 
Torrance, Tan şi Allman, 1970 ; Torrance şi Wu, 1981) si alţii (Howieson, 1981; Milgram 
si Hong, 1994; Milgram si Milgram, 1976; Rotter, Langland si Berger, 1971 ; Runco, 
1986b; Yamada si Tam, 1996) au făcut numeroase studii ce evidenţiază măcar în parte 
validitatea discriminatorie şi corelatiile dintre rezultatele testelor de gândire divergentă şi 
diferite criterii, inclusiv cel al performanţei creative la adulţi. Mulţi cercetători consideră 
astăzi că valoarea cea mai ridicată a validității predictive a testelor de gândire divergentă 
se înregistrează la elevii dotati intelectual si la cei cu performante superioare (Runco, 1986c) 
si doar atunci cánd indicá performanta in domenii specifice (Hocevar, 1981 ; Milgram si 
Milgram, 1976; Runco 1986b). Gardner (1988b) constată dependenţa autoevaluarii de 
comportamentul creativ, iar Torrance, Ball (1984) si Runco (1986b) au compensat aceastá 
aparentă deficiență a propriilor studii ajustând formal concluziile lor. 

O critică apărută în deceniul trecut se adresează influenţei specificităţii sarcinii 
asupra măsurării creativităţii. Baer (1994a) le recomandă pedagogilor o prudență maximă 
faţă de testele de gândire divergentă din numeroase motive, dintre care cel mai important 
este presupusa dependenţă de sarcină a creativităţii (Baer, 1993a, 1993b). În cercetarea 
sa, Baer foloseşte însă tehnici alternative de măsurare asemănătoare celor ale lui Amabile 
(1983, 1996), În ciuda specificităţii sarcinii, atribuită, în general, tipurilor alternative de 
evaluare (Baxter, Shavelson, Goldman şi Pine, 1992; Dunbar, Koretz şi Hoover, 1991; 
Linn şi Burton, 1994 ; Linn, Burton, DeStefano si Hanson, 1996), a caracterului iniţial 
al altor cercetări citate ocazional în sprijinul teoriei specificităţii de sarcină a creativităţii 
(Runco, 1987a, 19892) şi a aplicabilităţii dovedite în diverse domenii (Hocevar, 1976), 
inferentele cu privire la natura generală sau specifică a creativităţii încă nu sunt categorice. 

O altă critică gravă are în vedere impactul nesemnificativ pe care l-a avut abordarea 
psihometricá a cercetării creativităţii în comunităţile academice şi educaţionale (Gardner, 
19933). De exemplu, Weisberg (1993) consideră că investigarea corelaţiilor dintre 
personalitate şi produsele creative furnizează numai informaţii intuitive despre perso- 
nalitatea individului creativ. Totugi, toate analizele practicilor creative demonstrează Că 
un asemenea punct de vedere nu este valabil în cazul inferentelor educative. Mai mult 
decât orice altă abordare a cercetării creativităţii, studiile ce implică metode psihometrice 
oferă fundamentul necesar aplicării creativităţii în şcoli şi organizaţii, prin programele 
de rezolvare creativă a problemelor (Basadur, Graen şi Green, 1982 ; Isaksen şi Treffinger, 
1985), programele de educaţie a creativităţii (Renzulli, 1976), programele corectionale 
(Meeker, 1969; Meeker şi Meeker, 1982) şi prin toate modelele şcolare de dezvoltare a 
talentelor (Renzulli, 1994; Taylor, 1988). Chiar dacă metodologia este departe de a fi 
perfectată, reproşul adus impactului redus al studiilor psihometrice de creativitate asupra 
practicii psihologice şi pedagogice trebuie privit cu rezerve. 

Într-adevăr, mare parte din criticile adresate abordării psihometrice în studiul creativi- 
tăţii sunt echivalentul în ştiinţele sociale ale aruncării copilului împreună cu covata. 
Multe obiecţii cu privire la abordările psihometrice reprezintă acuzele postmoderne 
standard aduse metodologiei cantitative şi multe dintre aceleaşi critici sunt îndreptate 
către abordarea psihometrică a cercetării inteligenței. În timp ce numeroase nuanţe ale 
criticilor — precum interpretarea eronată a inferentei statistice şi alegerea inadecvată a 
designului de cercetare — sunt, fără îndoială, meritorii, alternativele propuse pentru 
abordarea psihometrică întâmpină probleme la fel de serioase. De exemplu, investigaţiile 
bazate pe analiza unor exemple aproape incontestabile de performanţă creativă pot 
înlătura problematica criteriului, dar vor ridica probleme de aplicabilitate similare celor 
implicate de alte metode de cercetare calitative sau nonparametrice, În loc să respingă o 
metodologie în favoarea alteia, o practică frecventă de-a lungul istoriei explorării naturii 
umane, persoanele interesate de studiul creativităţii ar trebuie să înţeleagă meritele şi 
dezavantajele metodelor disponibile, dar şi tipul de informaţie pe care fiecare metodă 
este în stare să îl acorde procesului de cunoaştere a creativităţii. 


Viitorul cercetării psihometrice a creativităţii 


Nicholls (1983) precizează că: 


Yamamoto (1965) încearcă să explice confuzia cercetării creativităţii prin compararea 
cercetătorilor cu orbii şi a creativităţii cu proverbialul elefant. Această analogie este însă 
prea simplă. Există, într-adevăr, o mulţime de elefanţi adevăraţi, iar orbii au făcut faţă destul 
de bine situaţiei, în multe cazuri. Totuşi, sursa principală a confuziei este tocmai mulțimea 
de animale domestice necunoscute care îi însoțesc pe orbi în grupul elefanților“ (p. 276). 


Încercarea cercetătorilor creativităţii, mai ales a celor care recurg la metode psiho- 
metrice, constă în a face distincţie între elefanţi (numeroasele conceptualizări ale crea- 
tivităţii) şi animalele domestice (conceptele cu relevanță redusă şi factorii externi ce 
influenţează productivitatea creativă), În mod surprinzător, după aproape 50 de ani de 
cercetare şi dezvoltare, această distincţie este încă învăluită în ceaţă. Deşi recomandările 
ce urmează nu sunt deloc exhaustive, ele le permit cercetătorilor să îşi consolideze 
contribuţiile la studiul creativităţii. 

Ín primul ránd, validitatea predictivš a studiilor longitudinale exprimš rareori forta 
predictivă a interacțiunilor creativitate-inteligenti şi această observaţie se poate datora 
faptului că majoritatea studiilor longitudinale au fost elaborate aproape exclusiv pe baza 
analizelor bivariate de corelaţie - fapt previzibil ţinând cont că majoritatea investigaţiilor 
au fost întreprinse cu decenii în urmă. Deoarece distincţia dintre creativitate şi inteligenţă 
rămâne o enigmă, cercetătorii care ignoră interacţiunea dintre cele două concepte - 
indiferent de metoda de evaluare folosită - pot pierde din vedere piese importante 
dintr-un puzzle al validității predictive. 

În al doilea rând, majoritatea literaturii de specialitate consacrată creativităţii a apărut 
acum câteva decenii, când tehnicile statistice nu erau suficient perfectate (prin urmare, 
erau aproape incapabile să surprindă diferenţele dintre grupuri), iar aplicabilitatea lor 
era limitată. Revizuirea datelor publicate anterior prin intermediul instrumentelor de 
analiză statistică de dată recentă, cum ar fi ecuaţia structurală de modelare, va oferi o 
viziune mai precisă şi mai realistă asupra cercetării psihometrice a creativităţii. Este în 
speţă cazul multiplelor studii longitudinale, al cercetărilor de validitate predictivă sau al 
studiilor care au tratat legătura inteligen{4-creactivitate. 

În al treilea rând, odată cu dezvoltarea intensivă a teoriilor sistemice ale creativităţii, 
analiza psihometricá a creativităţii orientată exclusiv asupra unui anumit domeniu (proces, 
persoană, produs sau context) este mai susceptibilă la critici decât în perioadele prece- 
dente. Studiul interacțiunii celor patru domenii ale cercetării psihometrice tradiţionale, 
ca, de pildă, studiul relaţiei persoană-produs-mediu întreprins de Oldham şi Cummings 
(1996) şi cercetarea legăturii climat-produs efectuată de MacKinnon (1978), este mult 
mai în măsură să dezvăluie informaţii valoroase referitoare la psihologia creativităţii 

decât abordările mai limitative. O perspectivă mai amplă este, de asemenea, capabilă să 
stimuleze volumul de studii despre subiecte relativ neglijate, precum mediul şcolar 
creativ, atitudinile creative sau rolul motivatiei asupra producţiei creative. După cum 
afirmă Renzulli (1991): 


Noile cercetări din anii '90 şi din secolul următor vor trebui să abordeze „aspectul” intan- 
gibil care persistă odată ce s-a explicat tot ce este explicabil. Acel „aspect” este adevăratul 
mister din spatele preocupării noastre comune faţă de productivitatea creativă şi de dome- 
niul menit să constituie o nouă provocare pentru cercetarea secolului XXI... [De exemplu], 
ceea ce cunoaştem despre creatorii faimoşi ai lumii (...) este, fără îndoială, doar vârful 
aisbergului în calea aleasă către înţelegerea acestui fenomen misterios, însă preocupările 
mele se centrează pe promovarea productivităţii creative în şcolile din zilele noastre. 

majoritatea situaţiilor, acest tip de productivitate creativă nu va fi niciodată consemnat în 
analele excelentei. Însă, dacă putem crea un modus operandi de dezvoltare a acestei 
productivităţi la un număr din ce in ce mai mare de tineri, atunci vom contribui cu 
adevărat la încurajarea si cultivarea câştigătorilor de premii Nobel în secolul XXI (p. 2). 


„Aspectul” intangibil poate fi descoperit numai atunci când cercetătorii creativităţii 
Vor depăşi graniţele tradiţionale atât din interiorul, cât şi din exteriorul ariei de abordare 
Psihometrică, 

În cele din urmă, cercetătorii ar trebui să ţină cont de criticile aduse utilizării 
metodelor psihometrice în studiul creativităţii şi, în general, în cercetare. Probabil, cea 
n importantă critică in acest sens o constituie limitarea excesivă a concepțiilor despre 

Ñ ativitate referitoare numai la domenii specifice (precum cele mentionate anterior) $i 
anumite tipuri de procese si performante creative (ca, de exemplu, interesul fatá de 

gândirea divergentă în detrimentul gândirii convergente). Cu toate că abordarea psiho- 
metrică a creativităţii va avea, cu siguranţă, o contribuţie de durată, încă nu s-a stabilit 
dacă ea va fi o contribuţie pasivă sau activă. În fond, deşi limba latină nu mai există, 
influenţa ei persistă. Cercetătorii care se ocupă de studiul creativităţii trebuie să îşi 
adapteze metodele astfel încât să poată contracara criticile severe şi deseori justificate la 
adresa metodelor psihometrice şi să evite, astfel, conceperea unei metodologii sterile. 


Note 


Autorii le sunt recunoscători numeroşilor cercetători, dintre care îi menţionăm pe Mark A. 
Runco, Teresa M. Amabile şi Robert J. Sternberg, pentru că ne-au permis accesul la lucrările lor. 
Toate interpretările şi opiniile din capitolul de faţă le aparţin în exclusivitate autorilor. 


1. Problemele referitoare la validitatea predictivă a testelor de gândire divergentă vor fi analizate 
ulterior în contextul altor poziţii critice faţă de metodele psihometrice. 

2. Măsurarea proceselor asociative constituie temelia lucrărilor psihometrice de creativitate 
actuale. Cu toate acestea, în ultima vreme interesul faţă de acest aspect al procesului creativ a 
scăzut, iar publicarea principalului instrument în domeniu (Mednick şi Mednick, 1967, Testul 
asocierilor distante — Remote Associates Test) a fost suspendată. Pentru dezbateri asupra 
subiectului, cititorul poate consulta Mednick (1962), Mendelsohn (1976), Merten (1995), 
Runco şi Chand (1995) pentru descrieri detaliate ale gândirii asociative din perspectivă creativă 
şi Snow şi Yalow (1982) pentru o analiză detaliată a abilităţilor asociative pe plan educaţional 
şi din perspectiva teoriilor inteligenţei. ` 

3. Analiza psihometrică a produselor creative se deosebeşte de studiul istoriometric al produselor 
în primul rând prin vârsta produsului studiat. De exemplu, abordarea psihometrică poate fi 
utilizată de profesorii din învăţământul preuniversitar pentru crearea unei scale de evaluare a 
produselor creative (de exemplu, Besemer si O'Quin, 1986), în timp ce analiza istoriometrică 
a produselor poate necesita analiza documentelor istorice a patentelor sau a caietelor de 
însemnări în încercarea de a reconstitui experienţele creative ale inventatorului. Bineînţeles, 
metodele istoriometrice sunt aplicate în scopul investigării altor aspecte ce se suprapun ariilor 
examinate în mod obisnuit de psihometristi (de exemplu, personalitatea — Simonton, 1986b). 

4. Metafora elefantului şi a orbului e întâlnită destul de frecvent în lucrările legate de creativitate. 
Vezi, de exemplu, Starko (1995, p. 327). 

Studii experimentale de creativitate 


Mark A. Runco si Shawn Okuda Sakamoto 


Creativitatea este unul dintre comportamentele umane cele mai complexe; este 
influentat de o mare varietate de factori de dezvoltare, sociali şi educationali şi sc 
manifestă într-o arie largă de domenii. Prin creativitate se caracterizează cele mai mari 
realizări artistice, precum şi descoperirile ştiinţifice. Creativitatea reprezintă, de aseme- 
nea, o trăsătură comună a activităţilor cotidiene de diverse facturi (Runco, 1996; Runco 
şi Richards, 1998). Teoriile legate de creativitate au încercat să surprindă complexitatea 
intrinsecă a fenomenului prin definirea creativităţii ca sindrom (MacKinnon, 1983; 
Mumford şi Gustafson, 1988) sau complex (Albert şi Runco, 1986). 

Natura complexă a creativităţii implică faptul că o cercetare adecvată va trebui să ţină 
cont de influenţe multiple şi de formele diferite de expresie, iar studiile experimentale 
legate de creativitate sunt utile tocmai din acest motiv. Metodele experimentale utilizează 
diferite modalităţi de control pentru a reduce complexitatea fenomenului la un nivel rezo- 
nabil; ele abordează complexitatea prin manipularea unui set de variabile independente, 
controlând varabilele uşor confundabile sau cele irelevante (minimizând, astfel, efectul 
lor) şi măsurând modificările în variabilele dependente. Variabilele dependente reprezintă 
elementele, caracteristicile sau indicatorii creativităţii. Variabiléle independente desem- 
nează impactul factorilor de dezvoltare, sociali, educationali, cognitivi sau emotionali. 

Manipularea şi controlul sunt trăsăturile esenţiale ale cercetării experimentale. După 
cum l-a descris Hyman (1964), experimentul se concentrează asupra „inducerii dife- 
renjelor performanţei, şi nu asupra diferenţelor dintre indivizi” (p. 70). Prin aceasta se 
distinge cercetarea experimentală de cea psihometrică ; cea din urmă urmăreşte dife- 
renfele individuale în absenţa manipulării experimentale. 

Tehnicile experimentale reduc complexitatea fenomenului creativ şi facilitează îndeosebi 
o măsurare eficientă şi decelarea inferentelor relevante despre cauzalitate. Se evidenţiază 
însă o reacţie adversă, deoarece manipularea poate să conducă la „diferenţe induse” şi să 
nu fie reprezentativă pentru comportamentul indivizilor în condiţii naturale. Existenţa 
dualității control sau validitate intrinsecă şi generalizare sau validitate extrinsecă este 
inerentá în studiile experimentale, dar problema se acutizează în studiile de creativitate 
din cauza dependentei creativităţii de spontaneitate şi a incompatibilităţii acesteia din 
urmă cu controlul. În afara spontaneităţii, creativitatea este, prin definiţie, inovatoare — 
3, implicit, imprevizibilă, o condiţie care contrastează cu precizia predictiilor deseori 
utilizate pentru a asigura succesul cercetărilor experimentale (Skinner, 1975). 

Aspectele validității extrinsece şi intrinsece nu constituie singurele preocupări în 
Cercetarea experimentală a creativităţii şi probabil că pentru obiectivele actuale ele nu 

ocupă nici măcar un loc central. De fapt, cercetările studiate în capitolul de faţă au fost 
prima dată publicate în revistele de specialitate contemporane, în urma unei preselectii 
riguroase. Valoarea lucrărilor acceptate spre publicare este exprimată cel puţin prin 
criteriul de validitate intrinsecă, condiţie sine qua non pentru publicare. 

Cel mai important criteriu de evaluare a cercetării experimentale a creativităţii vizează 
eşantionul reprezentativ alcătuit din comportamentele studiate, motiv pentru care am 
început acest capitol cu descrierea succintă a creativităţii ca fenomen complex. Întrebarea- 
-cheie pentru cercetarea experimentală este : cât de bine poate ea să surprindă diversitatea 
influențelor şi a formelor creativităţii ? Problema devine cu atât mai importantă cu cât ea 
nu poate fi tratată în experimente individuale, ci numai într-un cadru cât mai curpinzător. 
Investigatiile individuale exercită deseori un control centrat pe o componentă specifică 
din complexul creativ ; în capitolul de faţă avem posbilitatea de a ne disocia de studiile 
individuale şi a adopta problematica mai vastă a aspectelor reprezentative. 

Dependenţa de criteriile experimentale convenţionale şi de prezumtiile convenţionale 
referitoare la validitatea intrinsecă a avut darul să submineze eforturile de cercetare 

. valoroase pentru complexul creativităţii. Prin criteriile standard s-a stabilit că numai 
unele aspecte ale creativităţii pot fi supuse investigaţiei. În termeni psihometrici, apare 
problema validității de conţinut, atunci când într-un test sau în procesul de evaluare 
sunt incluşi itemi referitori la subiecte ce se pot exprima cu uşurinţă în scris. Când un 
test nu conţine un eşantion de itemi suficient de reprezentativ, validitatea de conţinut 
devine problematică. În mod analog, cercetarea experimentală investighează anumite 
elemente sau trăsături ale complexului creativităţii. Chiar dacă nu constituie cele mai 
importante aspecte sau trăsături, ele sunt cel mai uşor de demonstrat, de operationalizat 
si de evaluat. 

După cum menţionează Hyman (1964), studiul experimental trebuie să evidentieze : 


...factori determinanti imediaţi, si nu izolaţi ai performanţei creative. Deşi consider că 
dispoziţiile, trăsăturile de personalitate şi factorii stabili, durabili au un rol decisiv, cred 
că ar fi indicat să observăm mai întâi măsura în care performanţele creative sunt influențate 
de modalităţile proxime de control, precum „aluziile”, ,comenzile", „scenariile” şi alte 
variabile de sarcină şi instructaj. Numai după ce vom cunoaşte măsura în care putem 
influenţa performanţa creativă prin astfel de metode vom fi capabili să investigăm eficient 
influenţa factorilor externi asupra ei (p. 70). 


În spiritul consideratiilor lui Hyman (1964), capitolul de fat’ tratează factorii proximi, 
contingenti şi imediati ce influenţează creativitatea. Lucrarea lui Hyman despre manipularea 
prin instructaj ne serveşte drept punct de plecare valoros, pentru a trata ulterior cercetarea 
experimentală a percepţiei şi imagisticii, a afectivității şi în cele din urmă a stimulării şi 
atenţiei. Ultimele două secţiuni ale capitolului abordează cercetările operaţionale semni- 
ficative şi studiile experimentale de motivaţie intrinsecă. În concluzia capitolului revenim 
asupra problemei relevantei, analizăm dezavantajele cercetării experimentale, recoman- 
dăm unele direcţii şi teme specifice pentru cercetările viitoare şi sugerăm cooperarea 
cercetării experimentale cu alte abordări (de exemplu, abordarea psihometrică şi cog- 
nitivă) în scopul îmbunătăţirii procesului de înţelegere a creativităţii. 

Manipularea informaţiilor şi a strategiilor 


Multe experimente manipulează datele experimentale furnizate subiecţilor înainte de 
rezolvarea problemelor sau de efectuarea diferitele probe creative. Aparent, astfel de 
manipulări informaţionale pot stimula gândirea divergentă, perspicacitatea, intuiţia şi 
rezolvarea creativă a problemelor. De obicei, manipularea se manifestă prin comenzi 
orale, textuale sau prin suport audio şi video. 


Instructajul probelor cu final deschis 


Hyman (1964) a manipulat instructajul şi datele oferite subiecţilor înainte de fi supuşi 
la probele cu final deschis. În unul dintre experimentele sale, Hyman a administrat la 
166 de studenţi o probă turistică având final deschis care reprezenta, în esenţă, o probă 
practică de gândire divergentă. Studenţilor li se cerea să ofere metode diverse de sporire 
a numărului de turişti europeni în Statele Unite ale Americii. Unele subgrupuri de 
studenţi au primit, de asemenea, informaţii despre patru soluţii originale, altele despre 
patru soluţii obişnuite. Un alt grup de subiecţi a fost solicitat să aloce 20 de minute 
pentru: a) critici constructive (identificarea atuurilor sau a „calităţilor pozitive” ale 
celor patru soluţii) ; b) critici negative (identificarea punctelor vulnerabile) ; sau c) silo- 
gisme. Ultimul grup de studenţi a fost utilizat ca grup nonexperimental (de control). 
După ce şi-au prezentat propriile idei, studenţii au trebuit să evalueze „alte idei relevante 
pentru problema turistică” (Hyman, 1964, p. 72). Într-un final, încă două sarcini cu 
final deschis au mai fost administrate pentru a măsura transferul de idei. Ultima evaluare 
a permis testarea valabilitátii rezultatelor. Reamintim, in acest sens, întrebarea menţionată 
anterior în capitol privind validitatea extrinsecă şi valabilitatea rezultatelor experimentale. 

Între valorile scorurilor obținute de diferitele subgrupuri de studenţi pentru soluţiile 
prezentate s-au descoperit numai diferenţe minore. Diferenţele au indicat o tendinţă de 
a oferi cele mai eficiente soluţii la studenţii care au criticat constructiv soluţiile timp de 
20 de minute. Totuşi, analizele de conţinut au relevat că subiecţii care au beneficiat de 
aceleaşi condiţii de instructaj au fost predispuşi să imite soluţiile oferite drept exemple. 
Soluţiile oferite de studenţii responsabili de identificarea punctelor vulnerabile au dat 
dovadă de mai multă originalitate — un aspect foarte important, deoarece originalitatea 
reprezintă, probabil, atributul care se bucură de cea mai mare recunoaştere în cadrul 
complexului de creativitate (Barron, 1995; Runco şi Charles, 1993). Importanţa rezulta- 
tului este dată şi de faptul că diferenţele dintre condiţiile experimentale constructive şi 
cele critice au oglindit modificarea atitudinilor studenţilor, şi nu doar influenţa infor- 
matiilor primite de aceştia în timpul experimentului, Davis (1992, p. 294) sugerează că 
atitudinile reprezintă latura cea mai susceptibilă la schimbare din întregul complex de 
creativitate (vezi şi Basadur, Wakabayashi şi Graen, 1990; Runco şi Basadur, 1993). 
Davis s-a referit la schimbările provocate de educaţie sau formare, însă atitudinile pot fi 
la fel de vulnerabile la manipularea experimentală, 

Hyman (1964) a manifestat oarecare rezerve faţă de performanţa grupului responsabil 
de Critica negativă şi de identificarea punctelor vulnerabile. Cu câţiva ani înainte, când 
solicitase unui grup de ingineri să „proiecteze un sistem automat de depozitare a obiec- 
ine casnice” (Hyman, 1961), diferenţele dintre rezultate au fost mai evidente (şi rele- 

hte din punct de vedere statistic) decât cele obținute în experimentul cu studenţii 

însărcinaţi să rezolve problema turistică. Inginerii supuşi unor condiţii de evaluare 
constructive au oferit soluţii mai creative la problema depozitării obiectelor casnice şi la 
sarcinile următoare de evaluare a transferului. Hyman a explicat diferenţele mai clare 
dintre condiţiile informaţionale prin faptul că depozitarea obiectelor casnice se numără 
printre interesele inginerilor, un argument congruent cu importanţa acordată rezolvării 
practice a problemelor (Baltes, Staudinger, Maercker şi Smith, 1995; Runco şi Chand, 
1994) şi problemei proprietăţii (Basadur, 1994) de teoriile recente. De asemenea, un 
astfel de argument presupune că studiile experimentale ar trebui să se concentreze asupra 
diferenţelor individuale ; într-o situaţie ca aceasta, diferenţele individuale pot explica 
dependenţa problemei de interesele subiecţilor. 

În cercetările ulterioare, Harrington (1975) propune comunicarea explicită a datelor 
în timpul instructajului experimental cu scopul măririi scorurilor de originalitate la 
testele de gândire divergentă. Runco (1985) a dezvoltat ideea şi a demonstrat o creştere 
a cotelor la flexibilitate independentă de scorurile la originalitate, ceea ce relevă că cele 
două procese cognitive sunt distincte ; de asemenea, el sugerează că flexibilitatea ideatiei 
nu garantează prezența ideilor originale (vezi şi Runco şi Okuda, 1991). Prin intermediul 
manipulării informaţionale Runco, Eisenman şi Harris (1997) au evidenţiat diferenţele 
dintre instructajul explicit referitor la originalitatea ideilor şi instructajul focalizat pe 
obținerea soluţiilor adecvate. Multiple definiţii ale creativităţii menţionează că multe 
astfel de instructaje necesită un indice de adecvatie corelat originalității. Pentru o analiză 
a cercetărilor ce conţin instructaje explicite cu referire la creativitate, vezi Runco şi 
Nemiro (1996)!. 

Eficacitatea manipulării informaţionale a fost dovedită şi în cazul altor grupuri de 
subiecţi, în afara celor de studenti (Chand şi Runco, 1992 ; Harrington, 1975; Hyman, 
1964). Kramer, Tegan şi Knauber (1970) şi Pesut (1990) au investigat, de exemplu, 
rezultatele unor eşantioane de asistente medicale; Martinsen şi Kaufmann (1991) au 
utilizat cadre militare ; Hyman (1961) a examinat ingineri ; iar Runco (1986) a comparat 
rezultatele copiilor supradotaţi cu cele ale copiilor fără aptitudini speciale. Toate eşan- 
tioanele au profitat de informaţiile furnizate, deşi unii le-au exploatat într-o măsură mai 
mare decât ceilalţi. 

Corelatia lui Runco (1986) a demonstrat că grupul cel mai avantajat de manipularea 
informaţională prin informaţii explicite a fost cel al copiilor fără aptitudini speciale. 
Runco explică rezultatele prin faptul că grupul de copii supradotaţi utilizau deja strategiile 
sugerate în instructaj astfel încât datele prezentate nu au însemnat un real ajutor. 
Rezultatele se corelează cu cele obţinute de Davidson şi Sternberg (1983) în urma 
comparárii unui eşantion de copii supradotaţi cu copii obişnuiţi, care au rezolvat probleme 
menite să faciliteze selectarea unor coduri, combinaţii selective sau comparații selective 
de date. Rezultatele obținute au relevat că grupul de copii obişnuiţi au fost mai avantajati 
de manipulare 5i de preselecția informatiilor-cheie efectuată de experimentatori. Similar 
investigaţiei lui Runco (1986), a luat naştere o posibilă confuzie pricinuită de „Iegresia 
faţă de medie”, însă probabil că diferenţele dintre grupuri au fost cauzate de selectivitatea 
pe care copiii supradotaţi au manifestat-o fără manipulare experimentală. 

Studiul strategiilor analitice şi exploratorii de rezolvare a problemelor întreprins de 
Martinsen şi Kaufmann (1991) a scos la iveală alte diferenţe individuale. În această 
Cercetare, patru grupuri experimentale au fost selectate din 148 de militari norvegieni. 
Fiecare grup a primit instrucţiuni explicite. Mai precis, au fost solicitaţi : a) să analizeze 
şi să evalueze verbal; b) să analizeze şi să evalueze imagistic; c) să exploreze şi să 
evalueze verbal ; sau d) să exploreze şi să evalueze imagistic. Pentru subiecţi, explorarea 


Scanned with CamScanner 


METODE DE CERCETARE A CREATIVITÁTII 85 


a fost definită în termenii încercării şi erorii, în timp ce analiza a fost descrisă ca formă 
de aplicare a unor reguli cunoscute în scopul descoperirii soluţiilor. Subiectii au primit 
două probleme: Problema celor două sfori şi Problema suportului de pălării, ambele 
probe de perspicacitate ; de asemenea, li s-a administrat un chestionar de identificare a 
stilurilor cognitive asimilare-explorare, un test de abilităţi spaţiale, subtestul de vocabular 
WAIS şi un test de analogii verbale. Varabila stilului cognitiv a fost concepută pe baza 
supozitiei că asimilatorii elaborează rezolvarea problemelor cát mai mult cu putinţă, în 
timp ce exploratorii îşi modifică strategiile de rezolvare a problemelor, chiar şi atunci 
când proba nu solicită transformarea lor. Rezultatele au demonstrat că instructajul care 
a încurajat utilizarea strategiilor de explorare contribuie la rezolvarea cu succes a 
problemelor. Cea mai importantă descoperire a fost interacţiunea statistică dintre tipul de 
instructaj şi scorurile de asimilare-explorare, care demonstrează că asimilatorii au fost 
avantajati de îndemnul la explorare şi vizualizare, în timp ce exploratorii au fost favorizați 
de îndemnul la analiză şi verbalizare. 


Rezumat 


Rezultatele lui Martinsen şi Kaufmann (1991) arată că stilurile cognitive reprezintă o 
dimensiune a diferenţelor individuale cu un considerabil potenţial. O asemenea dimen- 
siune trebuie să fie luată în considerare în cercetările experimentale. Rezultatul referitor 
la faptul că asimilatorii „vor urma, cel mai probabil, comenzile implicite introduse în 
modul de formulare a problemei” (adică e probabil că vor reacţiona adecvat la instructajul 
explicit) poate fi aplicat în toate cercetările care recurg la instructaje explicite. În 
capitolul de faţă vor fi dezbătute şi alte aspecte ale diferenţelor individuale. 

Ultima cercetare experimentală descrisă relevă că informaţiile au un rol crucial în 
gândirea şi performanţa creative. Această concepţie corespunde cercetării strategiilor, 
deoarece strategiile alese depind de informaţiile procedurale (Davidson şi Sternberg, 
1983; Gruber, 1988; Keegan, 1996; Root-Bernstein, Bernstein şi Garnier, 1993); ea 
este, de asemenea, congruentă cu rezultatele unor studii de caz care indică tendinţa de 
supraspecializare a persoanelor creative (Albert, 1994) şi o experienţă profesională de 
minimum zece ani până la formarea expertizei (Simon şi Chase, 1973). Specializarea 
încurajează individul să acumuleze un volum considerabil de informaţii în domeniul său 
de expertiză. 

În mod ironic, acumularea unui volum prea mare de informaţii poate duce la o 
anumită lipsă de flexibilitate, care, asemenea rigidităţii, limitează sau anulează manifes- 
tarea gândirii originale. Acest aspect a fost sugerat de Martinsen (1995) în argumentarea 


sa empirică a nivelului optim de experienţă necesar producţiei creative. Acelaşi aspect ` 


este relevat de corelatiile experimentale ale informaţiilor scrise, video sau audio care vor 
fi descrise în secţiunea următoare. 


Manipularea problemelor 


Cercetarea pe care am prezentat-o anterior a implicat manipulări informaţionale cu 
impact asupra generării soluţiilor la probleme — asupra modului în care soluţiile sunt des- 
coperite sau validate. De asemenea, există posibilitatea manipulării percepţiei individuale 


asupra problemei. O astfel de orientare poate însemna o contribuţie remarcabilă deoarece 

produsele creative derivă deseori din descoperirea problemelor (Getzels, 1975), şi nu 
din rezolvarea problemelor ; iar descoperirea problemelor presupune, de obicei, definirea 
problemei, ce necesită, de cele mai multe ori, simpla restructurare a problemei (Runco, 
1994b). După cum vom vedea, prin manipularea percepției se pot testa efectele avute de 
media şi principiul gestaltist conform căruia iluminarea şi soluţiile apar nu progresiv, ci 
imediat după ce problema a fost restructurată sau reformulată. 


Manipularea informaţiilor scrise, audio şi video 


Meline (1976), Runco şi Pezdek (1984), Greenfield, Geber, Beagles-Roos, Farrar şi Gat 
(1981) au comparat probleme prezentate textual, audio sau video. S-a pornit de la ipoteza 
conform căreia o prezentare video produce experienţe similare unei vizionări la televizor, 
o prezentare audio simbolizează ascultarea radioului, iar prezentarea unui text este 
reprezentativă pentru procesul de citire. Din această perspectivă, experimentul a implicat 
corelatia dintre televiziune şi alte două mijloace de comunicare. În scopul cercetării, 
rolul cel mai important îl deţine informaţia video, cea mai explicită dintre cele trei tipuri 
menţionate anterior ; ea implică atât informaţii vizuale, cât şi auditive extrem de detaliate. 
Din acest motiv, tema cercetării are relevanţă în abordarea efectului informaţiilor explicite 
asupra indivizilor în timpul rezolvării problemelor. 

În experimentul întreprins de Greenfield şi colaboratorii săi (1981), un grup de elevi 
au fost însărcinaţi să vizioneze (să asculte sau să citească) o poveste întreruptă înainte de 
final. Ulterior li se cerea să creeze un final posibil al poveştii. Greenfield şi colaboratorii 
săi au obţinut modificări ale impactului celor trei tipuri de media asupra finalului 
povestirii compus de copii. Suportul video a indus scoruri mici la originalitate. Fiindcă 
subiectul poveştii a obligat elevii să creeze un final urmând ideile ei principale, diferenţele 
nu au fost uşor de interpretat. Reducerea numărului de alternative pentru finalul poveştii 
a afectat, la rândul ei, nivelul de originalitate. Runco şi Pezdek (1984) au reluat studiul, 
însă numai după finalizarea poveştii (prezentată la fel, prin intermediul suportului video, 
audio sau în scris) i-au întrebat pe subiecţi despre opțiunile de care au dispus. Întrebările 
lor au avut un caracter mai curând ipotetic, astfel încât să permită considerarea cât mai 
multor opţiuni posibile. În realitate, întrebările puse în cadrul acestui experiment au fost 
similare cu cele din camponenta unui test standard de gândire divergentă intitulat testul 
„ce s-ar întâmpla dacă” („what if" - Torrance, 1974). Spre deosebire de Greenfield si 
colaboratorii lui (1981), Runco şi Pezdek (1984) nu au detectat diferenţe de originalitate 
a finalurilor sub influenţa tipurilor diferite de suporturi media. 

Aspectul problematic al respectivei orientări experimentale a constat în perioada 
scurtă de timp în care subiecţii au fost expuşi la diferitele tipuri de suporturi media. De 
exemplu, poveştile animate prezentate prin intermediul suportului video au durat mai 
puţin de zece minute. De aceea, probabil că rezultatele cercetării nu sunt valabile in 
condiţii naturale, În mod normal, copiii se uită la televizor 20-30 de ore pe săptămână, 
activitate menită să le inhibe originalitatea (cf. Singer şi Singer, în curs de apariţie ; Sneed 
şi Runco, 1992), Studiul comparatiei diferitelor tipuri de media ridică problema posibi- 
lelor consecințe negative ale informaţiilor prezentate. Suportul televizat şi cel video sunt 
modalităţi prea explicite — ele conţin prea multe detalii şi prea puţine goluri informa- 
tionale, care reduc numărul ocaziilor de a crea o interpretare proprie a experienţei. 
Studiile de perspicacitate ce urmează să fie discutate abordează un subiect conex, şi 
anume problema rigidităţii. 

Perspicacitatea 


Weisberg si Alba (1981) au verificat ipoteza conform căreia cauza dificultátii problemelor 
de perspicacitate este inflexibilitatea subiecţilor caracterizați de o aşa-numită rigiditate, 
ce se manifestă în abordarea diferitelor probleme şi limitează varietatea soluţiilor alese. 
Weisberg şi Alba au folosit o problemă compusă din nouă puncte, ce constă într-o matrice 
de 3 x 3 puncte simetrice; obiectivul ei este unirea celor nouă puncte trasând patru 
linii. (Soluţiile cu trei linii sau o singură linie au fost oferite de Adams, 1979.) Rigiditatea 
problemei cu nouă puncte duce la menţinerea soluţiilor în cadrul perimetrului delimitat 
de puncte. Soluţia adecvată constă în desenarea liniilor în afara perimetrului. Weisberg 
şi Alba (1981) le ofereau subiecţilor anumite indicii (după încercările lor eşuate de a 
rezolva problema) şi le sugerau să deseneze liniile în afara conturului creat de puncte. 
Faptul că mai puţin de 25% din subiecţi au găsit rezolvarea în urma indiciilor primite i-a 
îndemnat pe Weisberg şi Alba să respingă principiul gestaltist referitor la fixaţie şi a 
spontaneităţii ideilor. Alte studii de perspicacitate şi restructurare au fost semnalate de 
Burnham şi Davis (1969) şi Epstein (în curs de apariţie). 

Baker-Sennett şi Ceci (1996) erau convinşi că gândirea creativă presupune un anumit 
»Salt” şi au testat teoria lor cu ajutorul corelării unor probleme perceptuale si verbale 
pentru rezolvarea cărora au prezentat cantităţi variabile de informaţii. Datele perceptuale 
au fost prezentate sub formă de imagini scanate pe un computer, unele cu părţi semnifi- 
cative omise, altele cu foarte puţine informaţii omise. În datele lingvistice s-au inclus 
cuvinte de uz comun din care lipseau litere. Subiectii au fost însărcinaţi să descopere 
imaginea sau cuvântul prezentat având la îndemână cât mai puţine indicii (informaţii) cu 
putinţă. Baker-Sennett si Ceci (1996) au descoperit o corelaţie între modul in care 
subiecții foloseau indiciile şi soluţionarea problemelor de perspicacitate. Subiectii care 
au realizat „saltul” şi care au recurs la un număr mic de indicii au obţinut scoruri ridicate 
la problemele de perspicacitate. De asemenea, Baker-Sennett şi Ceci au remarcat un 
regres semnificativ al utilizării eficiente a indiciilor de către elevii din clasele primare. 
Într-o altă secţiune a capitolului de faţă vom examina cercetarea experimentală a intuitiei 
(de exemplu, Bowers, Regehr, Balthazard si Parker, 1990) si a sentimentelor de afectiune 
(Jausovec, 1989; Jausovec si Bakracevic, 1995 ; Metcalfe, 1986), ambele asociate 
rezultatelor obţinute de Baker-Sennett si Ceci cu privire la salturi. 


Manipularea caracteristicilor si structurilor 


Probabil că reformularea necesară rezolvării problemelor de perspicacitate în studiile 
prezentate reprezintă un indicator al procesului de restructurare cognitivă care are loc la 
subiecţii experimentali. O asemenea restructurare poate influenţa, pe lângă perspicacitate, 
şi alte tipuri de gândire creativă. 
, Baughman şi Mumford (1995) au investigat fenomenul de restructurare prin prisma 
influenţei sale asupra gândirii categoriale şi conceptuale. Ei le-au cerut studenţilor 
utilizați drept subiecti să folosească exemplarele unor categorii pentru a forma o nouă 
Categorie care să includă toate exemplarele. Studiul a apelat la trei forme de manipulare. 
n prima, s-a recurs la variaţia gradülui de interdependenţă dintre exemplarele categorii- 
lor. În a doua, s-au utilizat instructaje diferite pentru sarcini izolate în cadrul sarcinilor 
generale, Instructajele „aveau rolul de a stimula realizarea efectivă a operaţiilor ce stau 

la baza combinatoricii si a procesului de restructurare, inaintea creării noii categorii”, 
Acele operaţii includeau o căutare activă a schemei de caracteristici (vezi Hyman, 1964). 
Prin a treia formă de manipulare, unui grup de subiecţi li s-a solicitat să elaboreze 
categoriile tocmai create. "y 

Baughman si Mumford (1995) au stabilit ca variabile dependente calitatea si originali- 
tatea categoriilor si a exemplarelor, ambele derivate din scorurile acordate de comisia de 
experti in urma unei evaluări adaptate astfel încât să fie consensuală. Analiza covariantei 
le-a permis lui Baughman si Mumford să controleze variatiile raţionamentului general, 
ale capacităţii de gândire divergentă şi de rezolvare a problemelor. Rezultatele obţinute 
au arătat că manipularea folosită pentru facilitarea descoperirii soluţiilor „a influenţat 
originalitatea, [dar] numai atunci când era aplicată în tandem”. Aparent, „utilizarea 
eficientă a operaţiilor de căutare şi schematizare poate avea loc în două modalităţi : fie 
prin (a) includere, unde noua categorie este construită pe baza caracteristicilor atipice 
comune tuturor categoriilor, fie prin (b) excludere, când formarea noii categorii s-a 
realizat prin extragerea caracteristicilor comune categoriilor de stimuli” (Baughman şi 
Mumford, 1995). Dezvoltarea categoriilor a avut un rol nesemnificativ. 

Importanţa unei astfel de orientări ştiinţifice se datorează, parţial, faptului că ea nu 
ridică probleme de perspicacitate. Problemele de perspicacitate au fost utilizate mult 
timp în cadrul cercetării procesului de rezolvare a problemelor şi perspicacitatea nu are 
un impact decisiv asupra anumitor performanţe creative (vezi, de exemplu, Davidson şi 
Sternberg, 1983; Gruber, 1988). Totuşi, de multe ori problemele de perspicacitate pre- 
supun un final închis şi originalitatea este redusă în cazul acestora. De exemplu, probleme 
similare celor nouă puncte prezintă un număr limitat de soluţii şi, în acest sens, ele 
solicită mai curând gândirea convergentă, nu pe cea divergentă (Guilford, 1968 ; Runco, 
1992a). Pe de altă parte, datorită finalului deschis al variabilelor dependente utilizate de 
Baughman şi Mumford (1995), subiecţii examinati au avut posibilitatea de a rezolva pro- 
blemele într-un mod original. Sarcinile cu final deschis prezintă, de asemenea, avantajul 
implicării unor abilităţi cu adevărat sugestive pentru abilităţile pe care performanţa 
creativă le reclamă în mediul natural. Prin urmare, rezultatele cercetărilor organizate 
după modelul lui Baughman şi Mumford (1995) au un grad de validitate externă. 


Intuifia 


Mulţi creatori eminenti au afirmat că în elaborarea lucrărilor lor au fost conduşi de un 
sentiment aparte (vezi Gardner, 1994; Schaffner, 1994), fapt ce sugerează că atât 
insight-ul 5i ideile creative, cát si problemele sunt definite inadecvat, cel putin în primă 
instanţă. Cu alte cuvinte, ele debutează printr-o intuiţie. 

: Bowers şi colaboratorii săi (1990) au definit intuiţia drept „percepţia preliminară a 
principiului (configurației, semnificației, structurii) care nu posedă iniţial o reprezentare 
conştientă, dar care direcţionează gândirea şi cercetarea către o idee sau o ipoteză cu 
privire la logica principiului studiat” (p. 74). În studiul empiric al acestui fenomen, ei 
au examinat un lot de studenţi prin intermediul unor sarcini cu caracter verbal şi 
nonverbal „ În cadrul fiecărei probe, studenţii trebuiau să identifice principiul logic şi să 
ghicească răspunsul atunci când erau indecişi asupra lui. Bowers şi colaboratori săi au 
analizat atent soluţiile speculate, considerând că ele evocau intuiţii autentice. Si în 
realitate, răspunsurile intuite au coincis deseori cu soluţiile corecte. Astfel, Bowers şi 

colaboratorii săi (1990) au ajuns la concluzia că indivizii pot „răspunde diferentiat la 
problemele de logică pe care sunt incapabili să le identifice” (p. 72), iar înţelegerea lor 
implicită „a condus progresiv la formarea unei reprezentări explicite sub forma unei idei 
sau a unei teorii” (p. 72). 


Rezumat 


Utilizarea diversificată a problemelor sau probelor în cercetările experimentale de 
creativitate este un element esenţial. Deşi deja am analizat comparativ probele de gândire 
divergentă şi convergentă, investigarea formelor nonverbale de creativitate realizată de 
Baker-Sennett şi Ceci (1996) şi Bowers şi colaboratorii săi (1990) a constituit, de 
asemenea, un pas important. Există si alte date care vin în sprijinul distinctiei dintre 
creativitatea verbală şi cea nonverbală (Runco şi Albert, 1985; Smith, Michael şi 
Hocevar, 1990; Wallach şi Hogan, 1965), precum şi motive solide de a suspecta că 
abilităţile speciale (de exemplu, verbale şi nonverbale) condiţionează producţia creativă 
în anumite domenii (Gardner, în curs de apariţie ; Li, în curs de apariţie). Astfel, ceea 
ce cunoaştem despre creativitatea verbală poate să nu fie valabil pentru creativitatea non- 
verbală, iar pentru a înţelege ansamblul abilităţilor şi înclinațiilor în cadrul complexului 
creativ, cercetările experimentale au datoria de a investiga ambele fenomene. 

Un raţionament similar a îndemnat cercetătorii să studieze procesele preverbale care 
determină creativitatea. După cum vom vedea în următoarea secţiune, procesele prever- 
bale influenţează percepţia, reprezentările şi sinteza mentală. 


Sinteza mentală, reprezentările şi percepţia 


Procesele preverbale sunt greu de manipulat şi de măsurat tocmai din cauza naturii lor 
preverbale. Procesele verbale se pot manipula prin intermediul comenzilor verbale şi 
informaţionale, dar prin ce modalitate pot fi manipulate procesele preverbale ? Cercetă- 
rile experimentale sugerează câteva răspunsuri. 

Rothenberg (1991; Rothenberg şi Hausman, în curs de apariţie) enumeră o serie de 
Studii care investighează procesele ianusiene şi omospa[iale şi interacţiunea lor cu 
fenomenul creativ, Primul proces a fost denumit după zeul roman Ianus, ale cărui „feţe 
priveau în acelaşi timp în direcţii diametral opuse” (Rothenberg, 1991, p. 183). Prin 
definiție, procesele omospatiale „creează două sau mai multe entități sau elemente 
distincte, localizate în aceeaşi zonă mentală, formaţiune ce conduce la exprimarea unor 
identități noi” (Rothenberg şi Hausman, în curs de apariţie). Gândirea omospatial a fost 
manipulată experimental prin suprapunerea unor diapozitive care le-au fost apoi proiectate 
unui eşantion de scriitori şi artişti. Suprapunerea avea menirea de a facilita formarea 
concepţiilor omospatiale, Evaluatorii experţi au confirmat că metaforele induse de ima- 
ginile suprapuse erau mai creative decât cele generate în urma altor proiecţii de diapozi- 
tive prezentate pentru a induce metafore prin intermediul asociaţiilor, al analogiilor şi al 
proceselor gestaltiste, 

_ Finke (1990) susţinea că formele preinventive facilitează invenţia. Formele preinven- 
tive reprezintă ideile şi imaginile întrebuințate de indivizi înaintea de conceptualizarea 
unui produs. În studiul lor, Finke şi Slayton (1988) le-au oferit subiecţilor trei fragmente 
alese la întâmplare dintr-un grup de 15 figuri geometrice şi liste alfabetice. Subiectilor 

li s-a cerut sá combine fragmentele pentru a crea un model. Un numár mare de modele 
creative au fost construite în această manieră, multe dintre ele fiind dificil de anticipat. 
Într-o cercetare ulterioară, Finke (1990) le-a pus la dispoziţie forme tridimensionale şi 
fragmente simple de figuri pe care subiecţii trebuiau să le combine pentru a construi un 
„obiect practic” sau un „dispozitiv”. În plus, subiecţii au fost instruiți să fie flexibili si 
să creeze produse aparţinând unor categorii diferite de obiecte. Ei au realizat numeroase 
invenţii care au fost evaluate pentru gradul lor de practicabilitate şi originalitate. În mod 
semnificativ, Finke a descoperit că subiecţii au realizat un număr mare de invenţii 
creative atunci când atât fragmentele, cât şi categoriile de obiecte au fost selectate la 
întâmplare la începutul fiecărei probe. 

Ce s-ar întâmpla dacă subiecţii ar trebui să creeze imagini şi forme cu ajutorul 
elementelor şi componentelor, fără să cunoască în ce tip de obiect se va transforma 
produsul final? Pentru a examina această situaţie în următorul său experiment, Finke 
(1990) le-a cerut subiecţilor să creeze imagini folosind fragmente de obiecte, fiind 
informaţi că acele forme preinventive erau „demne de interes şi cu potenţial semnificativ”. 
După conceperea şi structurarea formei preinventive, examinatorii au pus la dispoziţia 
subiecţilor o categorie de obiecte selectată la întâmplare, după care li s-a cerut să 
asocieze formele create cu dispozitive sau obiecte practice. Finke a observat că aceşti 
subiecţi au creat un număr considerabil mai mare de invenţii creative decât cei care au 
primit categoria de obiecte înaintea de conceperea formelor preinventive. 

Aplicabilitatea unei asemenea abordări experimentale este redată de strategiile propuse 
de Finke (în curs de apariţie; vezi şi Weber, 1996). Finke afirma, de exemplu, că 
invențiile creative pot fi initial generate prin crearea unei forme preinventive şi ulterior 
prin evaluarea utilității şi a aplicabilităţii lor. Procesul corespunde premisei fundamentale 
a brainstormingului, prin amânarea procesului de gândire raţională. Există proceduri 
care, asemenea altor strategii (Runco, 1992a, 1992b), stabilesc în mod explicit ce acţiuni 
trebuie sau nu îndeplinite, dar, precum au avertizat Finke şi Slayton (1988), subiecţii 
„probabil că nu ar fi detectat asocierile vizuale fără instructajul explicit de a imagina 
modalităţile de combinare a părţilor... [Însă] limitele artificiale impuse de astfel de 
instructaje inhibă drastic abilitatea subiecţilor de a realiza descoperiri creative” (p. 252). 
Cu siguranţă, anumite tipuri de instructaje pot inhiba gândirea creativă fie prin directio- 
narea eronată a individului către piste sau idei neproductive, fie prin activarea rigidităţii 
sau a unor blocaje emoţionale şi atitudinale. Blocajele de atenţie vor fi discutate mai 
amplu în secțiunea destinată afectivității şi motivatiei. 

În primul rând, este necesar să analizăm tehnica experimentală dezvoltată de Smith 
(1990; Smith şi Van der Meer, 1994) care abordează, de asemenea, percepţia şi ima- 
gistica creativă sau ceca ce autorul numeşte geneză perceptuală. Procesul poate fi 
investigat prin intermediul Testului de identificare (Identification Task), în care subiecţii 
privesc o figură umană ce apare pe un monitor. Figura este în mod intenţionat am- 
biguă Si contine mesaje verbale subliminale care să-i permită „experimentatorului (...) să 
manipuleze imaginea proiectată şi identificată” (Smith, 1990, p. 162) de subiectul 
experimentului cu persoana a cărei figură a fost proiectată. Smith şi Van der Meer (1994) 
au declarat că mesajul subliminal „pregăteşte'spectatorul pentru vizionarea figurii şi 
influențează modul în care este percepută” (p. 162). Testul de funcţionare creativă 
(Creative Functioning Test - CFT) constituie a doua parte a tehnicii lui Smith de geneză 
perceptuală şi, de asemenea, utilizează prezentări tahistoscopice care includ însă stimuli 
simpli (un castron şi o sticlă, de exemplu). Prezentarea începe cu perioade scurte de 

expunere (0,01 secunde) a stimulului, multiplicate progresiv. Subiectii au sarcina de a 
descrie ce au vizionat şi sunt încurajați să isi împărtăşească impresiile chiar dacă nu s-au 
decis asupra naturii obiectului. Ipoteza acestui test este că indivizii creativi sunt deseori 
receptivi la impresii, opţiuni şi intuitii si e frecvent întâlnită în teoriile creativităţii (vezi 
Martindale, Anderson, Moore si West, 1996). Stimulii şi perioadele de expunere sunt 
manipulate prin intermediul CFT. Smith a observat că indivizii care îşi formează impresii 
în timpul CFT (mai ales ca reacţie în timpul prezentării foarte scurte si, prin urmare, 
ambigue a stimulului) au fost inclinati să formuleze interpretări pozitive ale figurii 
umane în Testul de Identificare, chiar şi atunci când mesajele verbale subliminale evocau 
o stare de suferinţă fizică. Subiectii se opun cu ostentatie manipulării subliminale, iar 
indivizii creativi întrebuințează termeni afectivi în procent mai mare în Testul de 
Identificare (vezi Hoppe şi Kyle, 1990). 


Rezumat 


Dintre numeroasele tipuri de procese preverbale supuse investigaţiei, unele reflectă 
eforturi deliberate ale subiecţilor, precum cele descrise de Rothenberg şi Hausman (în 
curs de apariţie) şi strategiile sugerate de Finke (în curs de apariţie), în timp ce alte 
procese similare celor analizate de Smith şi colaboratorii săi (1990) prezintă un nivel 
redus de intentionalitate — însă, probabil, dau dovadă de mai multă spontaneitate. Spon- 
taneitatea are un rol important deoarece presupune existenţa unui aspect general al 
creativităţii cu aplicabilitate în condiţii naturale, unde activităţile creative sunt, de obicei, 
iniţiate de indivizi. Alte procese lipsite de intentionalitate foarte semnificative au fost 
studiate în cercetările relaţiei dintre creativitate şi afectivitate. 


Afectivitate şi creativitate 


Unele studii experimentale au fost concepute în scopul comparării sau cvidentierii 
deosebirilor dintre anumite stări afective în raport cu fenomenul creativităţii (Isen, 
Daubman şi Nowicki, 1987 ; Isen, Johnson, Mertz şi Robinson, 1985; Vosburg, în curs 
de apariţie). Alte cercetări experimentale s-au centrat pe influenţa stărilor afective, 
inclusiv percepția şi atenţia (Martindale şi Greenough, 1973; Mendelsohn si Griswold, 
1964, 1966). 


Sentimentul apropierii de soluție 


Metcalfe (1986) a analizat emoţiile trăite de indivizi în procesul de rezolvare a proble- 
melor. Ea a asimilat date, cerându-le subiecţilor să afirme la intervale regulate de timp 
cât de aproape se simt de soluţia problemei (deci de finalizarea ei). Afirmațiile au fost 
denumite de Metcalfe sentimente ale apropierii de soluţie (Feelings of Warmth - FoW), 
Ca expresii ale diferenţelor dintre problemele de perspicacitate si cele de logică, primele 
indicând modificări mai relevante ale FoW. A 

Jausovec (1989, 1994; Jausovec şi Bakracevic, 1995) au cules date despre FoW alături 
de indicatori de ordin fiziologic (de exemplu, ritmul cardiac) şi de informaţii cu privire 
la capacitatea rezolvării problemelor. În unul dintre aceste experimente, s-a monitorizat 
ritmul cardiac al subiecţilor în timpul rezolvării a patru tipuri diferite de probleme. 

Afirmațiile FoW au fost înregistrate la fiecare 15 secunde. În vederea controlului, Jausovec 
şi Bakracevic au condus experimentul într-o cameră antifonată, unde temperatura mediu- 
lui a fost menţinută constantă pe parcursul zilei. Analizele au demonstrat o creştere con- 
stantá a ritmului cardiac în timp ce subiecţii rezolvau aşa-numitele probleme de interpolare 
(care solicită predominant gândirea convergentă) şi o scădere bruscă a ritmului cardiac 
în timpul rezolvării problemelor de perspicacitate. În mod semnificativ, modificările 
ritmului cardiac au fost în concordanţă cu cotele de FoW ale subiecţilor, cel puţin în cazul 
unor probleme. S-au înregistrat atât creşteri, cât şi scăderi ale ritmului cardiac în timpul 
rezolvării problemelor de gândire divergentă cu final deschis, considerate de Jausovec şi 
Bakracevic (1995) drept confirmarea ipotezei referitoare la strategia de rezolvare a 
problemelor. Rezultatul referitor la legătura dintre starea fiziologică, performanţa creativă 
şi autorelatarea stărilor afective poate fi considerat o formă de validare a tehnicilor de 
evaluare a FoW, deşi ele prezintă şi dezavantaje (vezi Weisberg, 1992). 


Manipularea anxietăţii şi conflictului 


Hoppe şi Kyle (1990) au manipulat stările afective cerându-le unor eşantioane diverse de 
subiecţi, inclusiv unui minieşantion de pacienţi care au suferit comisurotomii, să vizio- 
neze un scurt film conţinând diferite mesaje ce simbolizau o pierdere sau o stare de 
doliu. Simbolurile erau atât vizuale (de exemplu, un leagăn gol), cât şi auditiv-muzicale 
şi filmul nu conţinea cuvinte. Subiectii experimentului au vizionat filmul de patru ori. 
Au fost înregistrate electroencefalograme în timpul vizionărilor şi date verbale şi scrise 
culese în urma fiecărei vizionări. De exemplu, subiecţii au fost rugaţi să consemneze 
patru propoziţii care să descrie filmul vizionat şi să răspundă la patru întrebări despre 
subiectul filmului. Spre deosebire de subiecţii din grupurile de control (selectaţi în 
funcţie de abilităţi motorii, sex, vârstă, mediul etnico-lingvistic), în propoziţiile lor, 
subiecţii care au suferit comisurotomii au întrebuințat puţini termeni cu încărcătură 
afectivă. Ei au utilizat „adjective cu moderație, dovedind un limbaj comun, detaşat, tern, 
lipsit de culoare şi expresivitate” (Hoppe şi Kyle, 1990, p. 151). De asemenea, ei „nu au 
fost dispuşi să îşi exprime fanteziile, să inventeze sau să interpreteze simbolurile”, ci 
erau preocupaţi de situaţie, ignorándu-si, astfel, sentimentele. Hoppe şi Kyle au conclu- 
zionat că lipsa de imaginaţie a pacienţilor care au suferit comisurotomii era cauzată de 
alexitimie, adică lipsa afectivității. Pe baza studiilor efectuate cu diverse grupuri de 
subiecţi, Hoppe şi Kyle au formulat ipoteza conform căreia mulţi indivizi relativ 
noncreativi întâmpină dificultăţi similare, deşi nu sunt provocate de intervenţii chirur- 
gicale, pe care le-au încadrat sub denumirea de comisurotomie funcțională. 

Smith şi colaboratorii săi (1990) au comparat diverse tipuri de administrare a testelor, 
unul dintre ele având ca scop inducerea anxietăţii la testare, cu impact asupra variabilei 
performanţă creativa?, in prima situaţie experimentală, un eşantion de 132 de elevi a fost 
împărțit in grupuri experimentale şi grupuri de control. Creativitatea a fost evaluată prin 
intermediul probelor verbale, matematice şi imagistice (vizuale), de gândire divergentă. 
Administrarea in scopul inducerii anxiet&tii la testare s-a realizat în următoarele instanţe : 
în primul rând, s-a specificat că testele vor fi „corectate cu stricteţe”, Subiectii au fost 
avertizaţi să se asigure că oferă, „într-adevăr, cele mai bune” răspunsuri ; în al doilea 
rând, au fost interzise revenirea şi corectarea afirmațiilor şi răspunsurilor ; în al treilea 
rând, a fost iniţiată o competiţie unde „primii trei subiecţi” cu cele mai bune rezultate au 
primit o sumă de bani ; în al patrulea rând, subiecţii au fost cronometrati (cu două minute 

per proba), informagi de limita de timp şi chiar li s-a arătat cronometrul. Pe de altă parte, 
grupul de control a fost îndemnat să se relaxeze, să se destindă şi să lucreze liber (de 
exemplu, era permis să revină asupra probelor sau să le efectueze în ordinea dorită). 
Corelaţiile au relevat că inducerea anxietăţii a influențat în mod considerabil numai 
scorurile de Nuentă matematică, Pentru a explica acest rezultat, Smith şi colaboratorii săi 
au apelat la teoria inferenfei cognitive şi de capacitate a atenției (Tobias, 1985), ce sustine 
cÀ anxietatea poate influenţa procesele de stocare, care, la rândul lor, inhibă fluxul 
ideatic, Prin reducerea capacităţii de atenţie, anxietatea obligă subiecţii să îşi împartă 
atenţia între efectuarea probei şi concurență, în încercarea de a obţine rezultate cât mai 
bune (vezi Kasor, în curs de apariţie). Alte demonstraţii ale legăturii invers proporţionale 
dintre restricţii şi creativitate (Amabile, în curs de apariţie; Finke şi Slayton, 1988; 
Wallach şi Kogan, 1965) indică un impact mai pregnant al anxiet&tii şi restricţiilor decât 
cel descoperit de Smith şi colaboratorii săi (1990). Fără îndoială că replica acestor 
cercetări este bine-venită, date fiind consecinţele concrete ale unor astfel de rezultate. În 
secţiunea de discuţii a capitolului de faţă vor fi explorate numeroasele consecinţe asupra 
mediului educaţional, 

James (1995) a utilizat metode cu interferenţe minime şi s-a concentrat asupra 
impactului emoţional al stării conflictuale, Interferentele reduse din acestui studiu s-au 
datorat faptului că subiecţii au trăit conflictele într-o manieră detaşată: prin intermediul 
simplei lecturi. Cu toate acestea, rezultatele au confirmat ipoteza. Mulţi indivizi au 
generat idei originale ca răspuns la conflictul prezentat în textul scris, deşi au existat 
diferente semnificative. Cei ce au reacţionat in maniera cea mai originală erau orientati 
social, iar orientarea subiecţilor ale căror răspunsuri nu au fost originale era mai curând 
instrumentală. 

Mai devreme, am arătat cum nivelul informaţional optim se corelează cu gândirea 
creativă şi că toate celelalte niveluri inferioare sau superioare celui optim inhibă creativi- 
tatea. Heinzen (1989) a argumentat, de asemenea, necesitatea unui nivel optim emoţional 
^ propice emiterii ideilor originale. Cu ajutorul unei probe scurte, practice de gândire 
divergentă, el a observat că un nivel mediu de stimulare informaţională generează cele 
mai originale soluţii. O astfel de concluzie referitoare la nivelul optim se aplică, în mare 
măsură, şi la alte tipuri de fenomene afective. 


Rezumat 


Hoppe şi Kyle (1990) şi Smith şi colaboratorii săi (1990) au demonstrat că stările afective 
influențează performanţa creativă, Alte studii au relevat impactul tensiunii conflictuale şi 
al provocărilor (Heihzen, 1989; James, 1995; Sheldon, 1995) şi au sugerat prezenţa 
indicatorilor fiziologici ai stărilor afective în unele rezolvări creative ale problemelor 
(Jausovec şi Bakracevic, 1995). 

Ar fi, evident, avantajos să determinăm rolul afectivității prin metode experimentale. 
Probabil că anumite stări afective inhibă în mod selectiv sau facilitează etapele esenţiale 
ale procesului creativ (de pildă, stările depresive încurajează atitudinea critică) şi impactul 
afectivității rezultă din nivelul de stimulare senzorială sau din variaţia focalizării atenţiei 
corelate stărilor afective, Vom aborda aceste posibile ipoteze în secţiunea următoare. 

Stimularea senzorială si atenția 


Stimularea senzorială se traduce frecvent în termeni fiziologici. Pe de altă parte, atenţia 
este definită, de obicei, în termenii resurselor cognitive alocate. 


Stimularea senzorială 


Martindale şi Greenough (1973) au studiat impactul stimulării senzoriale asupra gândirii 
creative prin manipularea intensității zgomotelor în timpul procesului de rezolvare a pro- 
blemelor. S-au comparat trei situaţii experimentale : nivel scăzut, mediu şi înalt de stimu- 
lare senzorială. Două dintre cele şase grupuri experimentale alcătuite din 80 de elevi de 
sex masculin au fost supuse la fiecare situaţie experimentală. Testul asociaţiilor distante 
(Remate Associates Test - RAT) a fost administrat unui grup, pe când celălalt a primit spre 
rezolvare Testul de gândire divergentă al asemănărilor (The Similarities Test of Divergent 
Thinking). Nu s-au înregistrat diferenţe semnificative între scorurile obţinute la testul 
RAT de grupurile supuse unui nivel mediu şi scăzut de stimulare senzorială, dar grupul 
cu nivel mediu de stimulare a obţinut rezultate net superioare la testul RAT faţă de grupul 
ce a efectuat acelaşi test în condiţiile unui nivel ridicat de zgomot. La testul asemănărilor 
nu au existat diferenţe relevante între grupurile stimulate senzorial la un nivel mediu şi 
ridicat, dar răspunsurile grupului la un nivel ridicat de stimulare le-au depăşit numeric 
pe cele ale grupului la nivel scăzut. Rezultatele experimentale confirmă, în mare, ipoteza 
corelatiei dintre performanţa la testele de gândire creativă şi stimularea senzorială. 
Cercetările ulterioare ce au intrebuintat factori auditivi perturbatori au oferit rezultate 
mai putin consistente (Kasof, în curs de apariție ; Toplyn şi Maguire, 1991 ; Voss, 1977). 
Martindale şi Armstrong (1974) au folosit ca stimulare senzorială activarea corticală. 
Experimentul a presupus testarea potenţialului creativ al studenţilor utilizaţi drept subiecţi 
experimentali şi efectuarea ulterioară a electroencefalogramei (EEG) în scopul înre- 
gistrárii activităţii corticale. În prima probă standard de EEG, s-au înregistrat undele 
alfa. Examinatorii au informat subiecţii că tonalitatea sunetului pe care îl vor auzi este 
indus de o anumită stare psihică. Următoarea probă experimentală, la producerea sune- 
tului, a fost considerată proba de acomodare. În următoarele trei probe, numărul undele 
alfa a crescut. În timpul ultimei probe, subiecţii au fost instruiți să elimine efectul 
sunetului. Analizele EEG au demonstrat că la subiecţii care au obţinut scoruri ridicate la 
testele de gândire divergentă şi RAT s-au înregistrat unde alfa mai reduse ca intensitate 
şi o diminuare pregnantă a undelor la introducerea stimulului. Aceiaşi subiecţi au dobân- 
dit un control aproape instantaneu asupra creşterii nivelului undelor alfa în timpul probe- 
lor, însă s-a evidenţiat un declin al controlului pe parcursul probelor. Pe de altă parte, 
fen a grenki Nee la teste au demonstrat îmbunătăţiri progresive şi au ajuns, în 
„la ni ntrol exercitat de subiecţii cu scoruri ridicate la RAT şi la testele de 
gândire divergentă, Subiectii din grupul cu rezultate mai bune au suprimat cu mai mare 
uşurinţă undele alfa în timpul ultimei probe experimentale. Rezultatele obţinute relevă că 
subiecţii cu abilităţi creative înalte sunt capabile să îşi controleze stările alfa într-un mod 
adecvat pe termen scurt. Martindale şi Armstrong (1974) au atribuit, în mod surprinzător, 
acest rezultat final unui nivel ridicat de sensibilitate la stimuli interni specifici controlului 
alfa (vezi Martindale et al., 1996). Conceptul de sensibilitate este notabil deoarece 
corespunde receptivitátii la sugestii subliminale caracteristice persoanelor creative, după 

cum au descoperit Smith şi Van der Meer (1994). Deşi Martindale şi Armstrong au - 


atribuit reducerea controlului asupra undelor alfa în timpul probelor monotoniei experi- 
mentului, ei au recunoscut totuşi posibilitatea „pierderii autentice a controlului”. Totuşi, 
au concluzionat că subiecţii creativi au uneori o capacitate de atenţie superioară mediei 


provenită din abilitatea de manevrare a proceselor secundare. Explicaţia este compatibilă ` 


cu teoriile proceselor secundare (de exemplu, Eysenck, 1993 ; Kris, 1952; Rothenberg, 
1991) si cu alte investigaţii ale atenţiei (de exemplu, Kasof, în curs de apariţie ; Toplyn 
si Maguire, 1991). 

Pentru a analiza mai departe legătura dintre undele alfa şi creativitate, Martindale si 
Hasenfus (1978) au condus două experimente, Primul a implicat 12 elevi din clasa de 
literatură creativă care au fost solicitati să conceapă initial un scenariu de povestire fan- 
tastică pe ce să-l expună apoi în scris. S-a considerat că formularea scenariului indică 
faza de inspiraţie a procesului creativ, iar expunerea lui scrisă - etapa de elaborare (pentru 
o analiză a teoriilor etapelor gândirii creative, vezi Runco, 1994b, şi Wallas, 1926). 
Participanţii la experiment au fost amplasați în două grupuri - creativ şi noncreativ — pe 
baza evaluării examinatorului. Analiza comparativă a relevat că grupul creativ a activat 
la un nivel redus de stimulare senzorială în timpul etapei de inspiraţie şi subiecţii creativi 
au demonstrat o intensitate mai crescută a undelor decât subiecţii noncreativi. 

În al doilea experiment, subiecţii au întreprins asociaţii libere de cuvinte (cuvinte 
luate la întâmplare) în timpul etapei de inspiraţie. În faza de elaborare, au fost însărcinaţi 
să relateze o poveste fantastică. Cei 32 de subiecţi au fost selectaţi dintr-un grup numeros 
pe baza scorurilor obţinute la testele de vocabular, RAT şi la testul utilizărilor. Admi- 
nistrarea testelor a dus la selectarea subiecţilor cu abilităţi verbale similare, pentru a fi 
introduşi în patru grupuri corespunzătoare performanţelor scăzute sau crescute la testul 
utilizărilor şi la RAT. Jumătate din subiecti au fost instruiți să dea dovadă de cát mai 
multă originalitate, pe când cealaltă jumătate nu a primit acest instructaj. În urma 
înregistrării EEG a activităţii corticale, la subiecţii cu un nivel superior de creativitate 
care au primit instructajul undele alfa din timpul fazei de inspiraţie au fost mai reduse 
decât undele înregistrate în timpul etapei de elaborare. La celelalte grupuri, intensitatea 
undelor alfa înregistrate în timpul inspiraţiei a fost şi mai mică decât în faza de elaborare. 


Atenţia 


Trei cercetări experimentale au apelat la manipularea procesului de atenţie prin intermediul 
factorilor perturbatori sonori (Kasof, în curs de apariţie; Martindale şi Greenough, 
1973; Toplyn şi Maguire, 1991). Se presupune că zgomotele perturbă in mod semnifi- 
cativ atenţia, care, la rândul ei, influenţează gândirea creativă. În cadrul celui mai recent 
experiment întreprins în acest sens, Kasof a evaluat creativitatea cerându-le subiecţilor să 
compună o poezie într-un mediu neperturbat de stimuli sonori. Într-o altă etapă a expe- 
rimentului, condiţiile experimentale au fost manipulate: în timp ce unii participanţi aveau 
Sarcina să compună o altă poezie, aceşti subiecţi au fost supuşi influenţei unor factori 
perturbatori previzibili şi imprevizibili (în scopul distragerii atenţiei), unii dintre ei 
având un conţinut inteligibil, alţii neinteligibil. Grupul de control a compus a doua 
poezie intr-un mediu neperturbat de zgomote. S-a remarcat o corelaţie semnificativă 
medie între evaluarea creativităţii poeziilor şi nivelul de atenție autoevaluat. S-a observat 
că zgomotele au capacitatea de a inhiba creativitatea şi această inhibitie a fost evidentă 

în cazul factorilor perturbatori imprevizibili cu un conţinut neinteligibil şi la subiecţii cu 
un câmp larg de atenţie. Kasof a sugerat că atât câmpul larg de atenţie, cât şi capacitatea 
de procesare paralelă reprezintă variabile utile compunerii de poezii şi zgomotele pot 
influenţa aceste variabile. 


Rezumat 


Cercetările ce întrebuinţează factori perturbatori sonori sunt interpretate din prisma teo- 
riilor asociationiste, care susţin că asociaţiile dintre ideile originale sunt distante. Ideile 
distante se situează la capătul lanţului asociativ (Mednick, 1962). Primele idei generate 
în timpul rezolvării problemelor selectate de gândirea divergentă sunt ideile evidente, 
după epuizarea cărora se recurge la asociaţii distante între idei. Capacitatea de a cuprinde 
un câmp cât mai larg de atenţie confirmă ipoteza că mobilitatea atenţiei e corelată cu 
numărul mare de idei şi asociaţii divergente (Kasof, în curs de apariţie ; Mendelsohn, 
1976; Mendelsohn şi Lindholm, 1972; Toplyn si Maguire, 1991; Wallach, 1970). 
Efectul stimulării senzoriale poate fi explicat printr-un proces similar : stimularea senzo- 
rialá este capabilă să extindă temporar câmpul atenţiei. Kasof (in curs de apariţie) carac- 
terizeazá ceea ce noi am numit ca trăsătură variabilă „câmpul larg de atenţie”, pornind 
de la ipoteza că o bună capacitate de atenţie reflectă o trăsătură stabilă. Alţi factori 
extracognitivi conduc individul spre căutarea şi utilizarea ideilor originale sau distante. 
Unul dintre fenomenele care a captat deseori atenția cercetătorilor este motivaţia intrin- 
secă, impactul ei pozitiv fiind relevat de numeroase studii experimentale descrise în cele 
ce urmează. 


Motivația intrinsecă 


Motivația intrinsecă a fost mult timp recunoscută de cercetători drept una dintre prin- 
cipalele trăsături ale personalității creative (de exemplu, MacKinnon, 1965). Studiile 
experimentale evidențiază faptul că motivația intrinsecă se corelează atât cu procesul 
creativ, cât si cu personalitatea creativă. În acest sens, este asociată în mod logic si 
functional, dar si post hoc empiric cu produsul creativ. : 
Amabile, Goldfarb si Brackfield (1990) au examinat posibila influenţă a coacfiunii 
(definită drept prezenţa altor persoane) şi a supervizării (evaluarea aşteptată din partea 
experţilor) asupra motivatiei intrinsece a indivizilor şi asupra calităţii produselor creative. 
Variabilele dependente introduse în cercetare au inclus executarea unei sarcini verbale 
(un haiku în stil american) şi a unui colaj. S-a apelat, în principal, la manipularea 
informaţională ~ prin urmare, a tipului de instructaj acordat subiectului -, iar informaţiile 
au fost însemnate pe un panou. Deoarece au fost anunţaţi că vor lucra împreună cu alte 
persoane (pentru testarea coactiunii), subiecţii au efectuat, de exemplu, probele într-o 
sală în care scaunele erau astfel dispuse încât să sugereze iminenfa ocupării lor. Ca 
metodă de evaluare, subiecţii au fost informaţi că poeziile haiku aveau să fie evaluate de 
experţi în caligrafie, iar colajele de către artişti profesionişti. Rezultatele obţinute au 
demonstrat că expectanta evaluării a influenţat atât calitatea poeziilor, cât şi a colajelor 
create, deşi impactul respectiv s-a observat asupra originalității, şi nu asupra caracte- 
risticilor tehnice ale produselor creative. Interogatoriul posttest a demonstrat că subiecţii 
au fost relativ nemulţumiţi de calitatea lucrărilor lor în condiţiile de evaluare expectată. 

Un astfel de rezultat sprijină ipoteza conform elirela creaţiile nu au fost produse sub 
impulsul motivatiei intrinsece, lar nivelul lor calitativ nu a satisfăcut standardele indivi- 
duale, Trebuie să reținem că evaluarea a fost anticipată = şi că procesul de evaluare s-a 
destăşurat în absența publicului (de fapt, impactul supervizării este justificat în termenii 
expectanței evaluării), Unele diferente dintre rezultate ar fi fost posibile în cazul în care 
evaluarea ar fi avut loc în prezența unui public, Amabile şi colaboratorii săi au detectat 
un impact incert al coactiunii, 

Hennessey (1989), Howe (1992) şi Stohs (1992) au dezvoltat studii în aceeaşi direcţie 
de cercetare, Hennessey, de exemplu, a investigat efectele factorilor extrinseci asupra 
creativităţii copiilor care au fost supuşi la probe computerizate. Ea a manipulat sursa 
evaluării (factorul uman versus computer) şi a confirmat că ambele tipuri de evaluare 
inhibă creativitatea probelor computerizate efectuate de copii. În plus, efectele inhibitorii 
au fost cauzate de sistemul de recompensă şi de evaluare. Copiii de vârste mici au fost 
mai puţin afectaţi de efectul inhibitor decât cei de vârste mai mari (între 7 şi 13 ani). 
Howe (1992) a manipulat feedbackul evaluării computerizate şi a comparat desenele 
grafice ale elevilor realizate pe computer cu cele ale elevilor care nu au utilizat computerul. 
S-a descoperit că, în cadrul evaluării, desenele primului grup au fost considerate supe- 
rioare celor făcute de al doilea grup, mai ales sub aspect tehnic, fiind caracterizate drept 
„închegate” sau „bine executate”, Diferenţele sub aspectul semnificației logice şi al 
valorii creaţiilor nu au prezentat relevanţă. În mod surprinzător, în evaluarea originalității 
nu au rezultat diferenţe semnificative. 

Ca în cercetările lui Amabile şi ale colaboratorilor săi (1990) şi ale lui Hennessey 
(1989), demersul lui Howe (1992) a fost, de asemenea, dependent de scorurile acordate 
de evaluatori, ce au fost îndemnați să apeleze la propriile definiţii ale creativităţii. Faptul 
că evaluatorii nu au avut posibilitatea de a recurge la un ansamblu specific de criterii 
şi definiţii? comportă o semnificaţie experimentală, pentru că o astfel de abordare ar fi 
subminat controlul experimental. Care sunt referintele preluate de evaluatori în analiza 
produselor? Din ce motiv ei nu primesc informaţii precise menite să asigure utilizarea 
unui sistem standard de evaluare? Teoria utilizării opiniilor personale ale evaluatorilor 
facilitează nivelul ridicat de fidelitate şi stabilitate în procesul de evaluare. Şi în urma 
analizei evaluărilor, a căror subiectivitate este incontestabilă, nivelul de fidelitate eviden- 
tiat de Howe (1992), Hennessey (1989) şi Amabile şi colaboratorii săi (1990) s-a dovedit 
adecvat, deşi, în realitate, exprimă o fidelitate artificială, fiindcă, după cum semnalează 
Nunnally (1976), valoarea ei este estimativă, ipotetică. Asemenea niveluri ajustate de fide- 
litate nu ar trebui să substituie indicatorii efectivi ai consensului la care ajung evaluatorii. 


Rezumat 


Cercetările experimentale relevă capacitatea anumitor condiţii experimentale (coactiunea, 
supervizarea, evaluarea) de diminuare a rolului motivatiei intrinsece asupra contribuţiilor 
Creative. Importanţa condiţiilor menţionate a fost remarcată atunci când cvaluările au 
provenit din surse diferite (inclusiv computerizate), deşi efectele lor sunt oarecum 
selective. În unul dintre studii, s-a observat un impact negativ asupra originalității, şi nu 
asupra caracteristicilor tehnice ale creaţiilor. a 
Trebuie să recunoaştem că apar unele dileme referitoare la valoarea explicativă a 
teoriei motivatiei intrinsece (Runco, 1994a, 1994c), dar ele nu demonstrează absența 
motivatiei intrinsece la indivizii creativi, ci explică implicațiile acesteia din perspectivă 

cognitivistă (Lazarus, 1991). În contextul studiului nostru, motivaţia intrinsecă reprezintă 
marca unei variabile dependente utile“, . 

Să reținem că Hennessey (1989) considera că sistemul de evaluare şi recompensă are 
un rol inhibitor; afirmaţia contrazice rezultatele cercetărilor care au demonstrat că 
recompensele se corelează cu un nivel ridicat de originalitate şi de dezvoltare a gândirii 
divergente (spre exemplu, Holman, Goetz şi Baer, 1977; Moran şi Liou, 1982; Ward, 
Kogan şi Pankove, 1972), ceea ce ne îndreaptă spre tehnicile operaţionale utilizate în 
cercetarea experimentală. 


Experimentele operaţionale 


Dezbaterea experimentelor operaţionale în cadrul unui capitol destinat creativităţii poate 
părea surprinzătoare, deoarece perspectiva operaţională în ansamblu pune accent pe 
aspectele vizibile ale comportamentului, iar afectivitatea, atitudinile şi alte procese 
subiective, posibile elemente constitutive ale complexului creativ, au fost deja revizuite. 
Cu toate acestea, cercetarea operaţională a dezvoltat o serie de metode utile în studiul 
creativităţii, iar din prisma metodologiei experimentale tradiţionale cercetările elaborate 
şi desfăşurate pe baza ipotezelor operaţionale sunt considerate până în prezent cele mai 
valoroase cercetări. Cercetătorii operationali au desprins indicatori comportamentali 
valizi, precum inovaţia şi unele tipuri de flexibilitate. Importanţa inovației se datorează, 
în special, posibilităţii ei de definire în termeni observabili (precum unicitatea) cu un 
mare grad de fidelitate si corelatiei ei indubitabile cu originalitatea. Comportamentul 
inovator este unic si, prin urmare, original. 

Pryor, Hoag si O'Reilly (1969) au manipulat comportamentul inovator al delfinilor, 
oferind recompense pentru anumite manevre inovatoare de inot sau salturi executate in 
timpul unei sedinte de antrenament. Comportamentele inedite au fost permanent recom- 
pensate pe parcursul unei şedinţe, fără a mai fi deloc recompensate în timpul altor 
şedinţe. Drept rezultat, delfinii au început să dezvolte din ce în ce mai repede noile 
comportamente la fiecare nouă şedinţă. 

Epstein, Kirshnit, Lanza şi Rubin (1984) au întrebuințat un sistem diferențiat de 
recompense in conditionarea porumbeilor pentru : a) împingerea unei cutii de dimensiuni 
reduse pe o suprafaţă colorată de pe podeaua camerei ; b) căţărarea pe o cutie în scopul 
pigulirii unui obiect în formă de banană atârnat de o sfoară. Aceste comportamente au 
fost condiţionate separat la intervale de timp diferite. Cu toate acestea, în urma conditio- 
nării, porumbeii au fost puşi în situaţia de a împinge cutia înainte de a se cátára pe ea 
pentru a atinge obiectul în formă de banană. În această situaţia inedită, porumbeii au 
integrat în mod spontan ambele comportamente învăţate şi au alcătuit o secvenţă de com- 
portamente care nu au fost practicate anterior — cu alte cuvinte, comportamente inova- 
toare. Se explică, astfel, că un comportament inovator reprezintă rezultatul integrării 
spontane a comportamentelor dobândite anterior, Epstein (în curs de apariţie) a oferit 
câteva demonstraţii de integrare a trei sau chiar cinci comportamente atipice. Împingerea 
unei cutii nu reprezintă un comportament specific porumbelului — totuşi, el nu posedă 
membre superioare, Cimpanezii lui Kohler (1925) au fost supuşi unei probe similare, iar 
comportamentele intuitive de nivel superior provocate au putut fi explicate în termeni 
operationali si de integrare spontană a comportamentelor învăţate anterior. Trebuie să 
recunoaştem că o asemenea abordare nu explică desfăşurarea efectivă a procesului de 

integrare. Epstein a demonstrat modalitatea in care comportamentele distincte ale unui 
porumbel infometat pot fi controlate prin „festinul porumbelului”, însă integrarea acestor 
comportamente este clar explicată prin prezenţa unui tip de cognitie similară proceselor 
asociative deseori atribuite insight-ului creativ (Mednick, 1962; Runco, 1985). Există, 
de asemenea, o dilemă cu privire la aplicabilitatea „integrării spontane” proprie gândirii 
intuitive a porumbeilor la comportamentul uman. 

Teoria generativităţii a lui Epstein (în curs de apariţie) are o corespondenţă directă în 
comportamentul uman. Deşi menţine acelaşi focus operaţional pe comportamentul măsu- 
rabil, ea caracterizează comportamentul prin inovaţie, fluiditate şi probabilistică. Natura 
probabilistá a comportamentului permite generarea unui număr mare de opţiuni dispo- 
nibile şi transformarea funcţiilor care influenţează reacţiile umane (se presupune că ele 
posedă o bază neurofiziologică). Simularea pe computer a procesului de rezolvare a pro- 
blemelor sub efectul acestor funcţii este în curs de elaborare. 

În prezent, contribuţia cea mai semnificativă aparţine studiilor operaţionale ce implică 
subiecţi umani asociate frecvent cu tipul de cercetare efectuată de Pryor şi colaboratorii 
săi (1969) prin dependenţa lor faţă de sistemul diferenţial de recompensă: recompensa 
pentru comportamentele inovatoare este acordată selectiv. Glover şi Gary (1976), spre 
exemplu, au efectuat manipulări asupra recompensei, numărului de exerciţii şi instruc- 
tajului oferit subiecţilor. În una dintre situaţii experimentale, copiii de clasele a patra şi 
a cincea au avut la dispoziţie zece minute pentru a „enumera toate modurile de folosinţă” 
ale unui obiect, a cărui denumire fusese notată pe tabla din clasă. În prima sesiune de 
cinci zile a studiului fiecare elev a fost recompensat. Proba experimentală a fost admi- 

nistrată în a şasea zi a investigaţiei şi a inclus: a) o dezbatere a tipurilor de gândire 
divergentă (fluentá, flexibilitate, elaborare şi originalitate); b) o competiţie între cele 
două grupuri (create prin împărţirea clasei în două jumătăţi egale). Echipa care a obținut 
cele mai ridicate scoruri a fost recompensată în pauză cu lapte şi biscuiţi. Între a şaptea 
şi a 25-a zi de lucru trebuia selectat unul dintre cei patru factori. Grupurile urmau să-şi 
concentreze atenţia asupra factorului respectiv şi trebuiau din nou să concureze cu restul 
grupurilor. Conform aşteptărilor, în rezultatele obţinute s-a înregistrat o creştere a 
fiecărui factor în urma recompensei corespunzătoare acestuia, în mod special în cazul 
factorului de elaborare (detaliile adăugate unei idei) şi un nivel minim al factorului de 
originalitate (care desemnează ideile rare sau neobişnuite). În condiţiile instructajului 
dat, au rezultat modificări de o relevanţă moderată pentru fluenţă şi flexibilitate (numărul 
de idei, respectiv diversitatea lor). 4 

Investigația mai sus menţionată constituie încă un exemplu al eficacitatii instructajului 
explicit. Însă în cadrul designului experimental utilizat de Glover şi Gary (1976) nu se 
poate invoca influenţa specifică a instructajului datorită caracterului tripartit al adminis- 
trării — prin recompense, instructaje şi exerciţii. Glover şi Gary au fost preocupați mai 
curând de eventualitatea măsurării factorilor standard de creativitate decât de analiza 
comparativă a eficienţei tipurilor de administrare. 1 

Într-un studiu similar, Goetz şi Salmonson (1972) au demonstrat eficienţa recompense! 
acordate în funcţie de numărul de figuri utilizate de copii in desenele lor, un aspect 
relevant al creativităţii, deoarece desenul este o metodă creativă incontestabilă, iar 
varietatea formelor create în desen poate indica un grad de flexibilitate care, asemenea 
originalității, reprezintă o trăsătură a potenţialului creativ (Runco, 1985). Goetz şi p 
(1973) au relevat eficienţa recompensei acordate copiilor preşcolari pentru construcţiile 

din cuburi. Variabila dependentă dată de varietatea construcţiilor din cuburi constituie, 
de asemenea, un potential indicator al flexibilitatii. t 

În două experimente foarte valoroase, Holman si colaboratorii săi (1977) au evaluat 
nivelul de generalizare si stabilitate a tendinței condiționate de manifestarea comporta- 
mentelor inovatoare. În primul experiment, un grup de preşcolari au avut la dispoziţie un 
şevalet, trei tuburi de culoare şi trei pensule. Toti copiii au lucrat individual, fără limită 
de timp. După fiecare probă de pictură, copiii au primit câte o jucărie sau un cadou. Toţi 
copiii au participat şi la proba construcţiei de cuburi şi numai după epuizarea tuturor 
cuburilor disponibile au primit câte un cadou sau o jucărie. În timpul probei nu au fost 
acordate recompense. După standardul de trei probe, unul dintre copii a fost supus la 
şase şedinţe şi a fost încurajat verbal să introducă în compoziţie figuri noi. Au urmat cinci 
probe standard (fără recompense) şi încă opt manipulate cu recompense acordate, de 
asemenea, pentru figurile noi utilizate. Al doilea copil a beneficiat de un design inversat 
similar de tip ABAB (A - standard, B — manipulare, A - standard, B — manipulare), deşi 
atât numărul de probe standard, cât şi numărul probelor manipulate cu recompense la 
care fost supus a fost diferit de numărul celor administrate primului copil. 

Atât picturile, cât şi construcţiile de cuburi au fost cotate pentru diversitatea figurilor 
(numărul de figuri utilizate raportate la o categorie prestabilită de figuri standard) şi 
pentru figurile noi utilizate (numărul figurilor originale). Rezultatele obţinute au sugerat 
că recompensele determină creşterea diversităţii figurilor şi a utilizării unor noi forme. 
Unul dintre copii a folosit aproximativ şapte figuri în fiecare compoziţie în timpul probei 
standard şi între nouă şi 12 forme în probele manipulate. Celălalt copil a utilizat 8-12 figuri 
în situaţia manipulată şi minimum cinci figuri în situaţia standard de testare. Efectul 
recompensei generalizat la construcţiile de cuburi are o semnificaţie la fel de importantă. 
Deşi copiii nu au fost încurajați să introducă in mod particular figuri variate în construc- 
tiile de cuburi, scorul lor la diversitatea formelor a indicat utilizarea designului de tip 
ABAB. Scorurile pentru figurile noi introduse în compoziţiile pictate au crescut, de 
asemenea, odată cu prezenţa recompensei şi au urmat tiparul designului inversat, dar, 
spre deosebire de cotele la diversitate, rezultatele nu s-au extins şi asupra construcţiilor 
de cuburi. Holman şi colaboratorii săi (1977) au sugerat că recompensarea diversităţii 

figurilor întrebuințate de copii e o metodă eficientă atunci când este practicată într-un 
mediu educaţional, însă recompensarea utilizării unor noi figuri nu poate duce la gene- 
ralizarea rezultatelor. Fiindcă studiul lui Holman şi al colaboratorilor săi a folosit numai 
subiecţi preşcolari, concluziile şi recomandările lor se limitează strict la aceste vârste. 

Al doilea experiment prezentat de Holman şi colaboratorii săi (1977) a presupus apli- 
carea unor metode operaţionale în construcţiile lego şi desenele cu carioca şi le-a permis 
să descopere dacă generalizarea figurilor noi utilizate de copii are loc atunci când există 
similarități topografice între proba nerecompensată şi cea recompensată (asemănarea 
dintre construcțiile de blocuri si cele de lego, dintre picturi si desene). Rezultatele au 
confirmat ipoteza de lucru, însă efectele s-au dovedit moderate. Rezultatele cu privire la 
menținerea efectelor anterioare au fost însă convingătoare si au relevat faptul că recom- 
pensa determină schimbări decisive si durabile de comportament. 

Diferențele individuale au diminuat efectul manipulărilor operaționale. În încerca- 
rea de a sprijini acest punct de vedere, Moran şi Liou (1982) au administrat Testul de 
vocabular (Wide Range Vocabulary Test) şi Matricele progresive Raven (Raven’s Pro- 

gressive Matrices) unui lot de studenți împărțiți în patru grupuri: cu abilități înalte/ 
recompensă, fără abilități inalte/absenta recompensei, cu abilități medii/recompensă, cu 
abilităţi medii/absenta recompensei. Celor două grupuri experimentale recompensate 

le-au fost administrate două teste de gândire divergent; au fost promise recompense 
financiare în schimbul rezultatelor bune obţinute la teste, (În mod regretabil, Moran şi 
Liou nu au specificat la ce interval de timp după testare s-au acordat recompensele, un 
aspect semnificativ deoarece numeroase alte cercetări din alte domenii au demonstrat că 
recompensele pozitive sau negative sunt cu atât mai eficiente cu cât intervalul de timp 
dintre comportament şi efectul lor este mai scurt.) Rezultatele au relevat că există o 
corelaţie strânsă între recompensă şi nivelul de dezvoltare a abilităţilor. Subiecţii cu 
abilităţi înalte care au primit recompense în urma finalizării probei au obținut scoruri 
inferioare celor ale subiecţilor cu abilităţi înalte privaţi de recompensă, iar subiecţii cu 
abilităţi medii recompensati au obţinut scoruri superioare celor care au executat testul 
fără a fi recompensati. Aceste efecte s-au observat la trei indicatori ai testelor de gândire 
divergentă, extinzându-se şi asupra scorului total, În cazul testelor de vocabular şi al 
matricelor progresive, efectele recompensei nu au fost semnificative, 


Rezumat 


Cercetarea operaţională prezentată în subcapitolul de faţă exemplifică eficienţa metodelor 
operaţionale şi argumentează elocvent modul în care se stabilesc relaţii cauzale între 
sistemul de recompensă şi comportamentul inovator, original şi diversificat (de exemplu, 
forme noi de comportament). Trebuie să evidentiem că studiul a semnalat prezenţa unei 
relaţii cauzale. De obicei, acest termen este evitat deoarece nu e aprobat de studiile 
asociationiste ; totuşi, tipurile de design de cercetare utilizate în cercetările operaţionale 
sunt considerate destul de elocvente pentru stabilirea relaţiilor cauzale între variabilele 
independente (de exemplu, recompensa) şi cele dependente (de exemplu, comportamentul 
inovator). 

O altă calitate a cercetării operaţionale constă în merodologia generalizării şi stabi- 
lităţii, denumită astfel de Stokes si Baer (1977), o metodologie care a fost creată initial 
pentru a fi folosită în practica clinică - în scopul menţinerii comportamentelor posttra- 
tament şi în eventualitatea generalizării lor în condiţii naturale. Holman şi colaboratorii 
săi (1977) au demonstrat însă că ele pot fi aplicate în educaţia tradiţională şi continuă. 
Luând in considerare preocuparea publicaţiilor de psihologie experimentală faţă de 
validitatea externă, le revine persoanelor angajate în cercetarea creativităţii sarcina de a 
urma calea deschisă de Holman şi colaboratorii săi (1977) şi de a investiga sistematic 
generalizarea şi stabilitatea manipulării experimentale. 

Validitatea externă a cercetărilor devine vizibilă atunci când rezultatele se pot aplica 
direct în mediul scolar, în mediul familial sau în cel organizational. Următorul subcapitol 
va conţine mai multe dezbateri despre influența acestor medii, tot aici fiind analizate şi 
limitele cercetării operaţionale şi, după cum am stabilit, vom recapitula problematica de 
acoperire si semnificaţia variabilelor dependente utilizate în studiile experimentale legate 
de creativitate, 


Discuţie 


Deşi majoritatea cercetărilor empirice de creativitate exercită un anumit control asupra 
factorilor implicaţi, numai studiile experimentale întrebuinţează cu adevărat metode de 
manipulare şi control. Manipularea reprezintă unica trăsătură definitorie a cercetării 

experimentale si este imposibil de înfăptuit în studiile de arhivă şi în majoritatea studiilor 
de caz (de exemplu, Albert, 1994; Davis, Keegan şi Gruber, în curs de apariţie; 
Ludwig, 1995; Simonton, în curs de apariţie; Wallace şi Gruber, 1989), fiind opusul 
observaţiei libere şi al anchetelor (de exemplu, Saracho, 1992). În studiile realizate în 
condiţii naturale, manipularea este evidentă şi contravine validității externe, caracteristica 
indispensabilă tuturor tipurilor de cercetare nonexperimentală. Controlul din cercetările 
nonexperimentale se exercită, de obicei, prin statistică sau ex post facto şi nu constituie 
acea manipulare activă specifică investigaţiei experimentale. 


Cercetarea experimentală poate aborda în totalitate complexul creativ? 


Ce indici ai sindromului creativ relevă, în realitate, cercetarea experimentală ? Datorită 
amplorii presupuse de o asemenea analiză, am considerat necesar să evidentiem câteva 


rezultate specifice : 


° instructajul explicit este deseori utilizat ca formă de manipulare şi e capabil să-i 
ofere subiectului informaţii şi strategii care stimulează flexibilitatea şi originalitatea 
ideatiei şi gândirii. Prin intermediul instructajelor explicite le sunt furnizate 
subiecţilor atât informaţii directe, cât şi procedurale ; 

° s-a descoperit că diferenţele individuale modulează reacţiile la instructaje explicite. 
Cu alte cuvinte, unii subiecţi sunt mai favorizați decât alţii de informaţiile explicite. 
Diferenţele individuale au capacitatea de a reduce numeroase efecte experimentale ; 

* informaţiile sugerate sau provenite din experienţa personală pot contribui la rezol- 
varea creativă a problemelor, însă au un efect progresiv, şi nu imediat, după cum 
susţin teoriile gestaltiste şi ale insight-ului ; 

° se presupune că performanţele creative corespund unui nivel optim de cunoștințe ; 
un nivel superior poate influenţa negativ creativitatea ; 

* imagistica poate fi manipulată în scopul augmentării creativităţii ideilor şi inven- 
tiilor ulterioare ; 

° intuitia se manifestă cu fidelitate atât în cazul sarcinilor verbale, cât şi nonverbale. 
Oamenii percep informaţiile coerente (Bowers et al. , 1990), au sentimentul clar al 
cunoaşterii (Jausovec, 1989; Metcalfe, 1986) şi uneori ajung la soluţii sau desco- 
periri pornind de la informaţii parţiale (Baker-Sennett şi Ceci, 1996); 

° indivizii creativi sunt receptivi la interpretări subiective şi la semnale interne, 
subliminale sau preconştiente, precum şi la informaţii preverbale — care pot 
corespunde intuitiei, sentimentului de cunoaştere şi salturilor asociationale ; 

* persoanele creative sunt capabile să îşi controleze cu rapiditate stările alfa 
(Martindale et al., 1996) ; 

* sc consideră cá gândirea creativa este corelată cu distributivitatea superioará a 
atenției, care poate fi influenţată de nivelul de stimulare senzorială. Diferenţele 
individuale sunt exprimate de ceea ce Kasof numeşte câmp al atenţiei; 

e s-a descoperit că există o conexiune între contingente, motivaţie intrinsecă şi 
anumite tipuri de comportament inovator şi creaţii originale. Din nou s-au remarcat 
diferenţe individuale şi faptul că nivelul abilităţilor individuale diminuează efectul 
contingentelor (Moran şi Liou, 1982) ; 

e anumite stări afective, inclusiv conflictul şi tensiunea emoţională, influenţează re- 
zolvarea creativă a problemelor. Stările afective pozitive influenţează creativitatea 

sub alte aspecte gi există un nivel optim al stărilor afective pozitive şi negative. 
Dictonul „Moderaţie în toate” e general valabil în cazul (tuturor) efectelor 
creaţiei ; 

* creativitatea şi generalizarea performanţelor diferă în funcţie de tipul de problemă. 


Cele mai relevante studii experimentale au ca subiect geneza perceptivă (Smith, 1990 ; 
Smith şi Van der Meer, în curs de apariţie), formele preinventive (Finke, în curs de 
apariţie), intuiţia (Bowers er al., 1990) şi afectivitatea (Jausovec, 1989; Jausovec şi 
Bakracevic, 1995; Metcalfe, 1986), Dacă în cercetările experimentale enumerate ar 
exista un bias cu privire la orice aspect al fenomenului creativ, el ar implica procesele 
preconstiente, preverbale şi afective, 

Între rezultatele experimentale s-au realizat şi s-au observat numeroase paralele şi 
puncte comune. De exemplu, controlul de scurtă durată al undelor alfa şi sensibilitatea 
la stimuli interni (Martindale şi Armstrong, 1974) descoperite la indivizii creativi 
corespund, în mare măsură, rezultatelor obţinute de Smith (1990; Smith şi Van der 
Meer, 1997) referitoare la procesarea subliminală şi studiilor de caz care au sugerat 
nivelul ridicat al sensibilităţii persoanelor creative (de exemplu, Wallace, 1992). S-a 
constatat, de asemenea, convergenta concluziilor cu privire la optim: în identificarea 
factorilor determinanti ai creativităţii şi a contribuţiilor creative s-a descoperit că nivelul 
optim (şi nu maxim) este cel mai avantajos, atât din punctul de vedere al informaţiilor, 
cât şi al experienţei, stimulilor sau tensiunii conflictuale — şi, probabil, al multor altor 
factori. Runco şi Sakamoto (1996) au prelevat dovezi clare care vin în sprijinul nivelului 
optim în cercetarea creativităţii din perspectivă psihometrică, developmentală, cogni- 
tivistă, educaţională şi psihoeconomică. Tot ce depăşeşte nivelul optim are tendinţa de a 
acţiona în detrimentul creativităţii. 

Aceste puncte comune nu motivează înglobarea rezultatelor experimentale într-o 
teorie coerentă şi cuprinzătoare, din moment ce nu există încă un model de creativitate 
| care să includă complexa etiologie şi numeroasele forme de expresie a creativităţii. Mai 

mult, studiile experimentale au fost întreprinse în mod independent. Deşi au fost analizate 
multe aspecte distincte ale complexului creativ, majoritatea investigaţiilor examinează, 
de cele mai multe ori, maximum doi factori. Apare necesitatea cercetărilor multivariate, 
care analizează procesele cognitive, afective şi atitudinale şi chiar anumite procese 
fiziologice. În mod ideal, astfel de investigaţii ar conduce la alcătuirea unui model 
general care ar permite, la rândul lui, elaborarea unor predicții utile cercetărilor viitoare. 


Studii-replică 


Fără îndoială că replicile cercetărilor pot fi valoroase, din moment ce ele constituie o 
parte integrantă a cercetării experimentale tradiţionale, Frecvența in replica studiilor de 
creativitate este totuşi redusă în comparaţie cu cercetările din domeniul ştiinţelor exacte. 
În plus, reproducerea cercetării ştiinţelor exacte se caracterizează prin precizie ; se imită 
procedurile utilizate în experimentele iniţiale cu unicul scop al validării prin replicare. În 
cercetările legate de creativitate (gi, după informaţiile noastre, în majoritatea ştiinţelor 
sociale şi comportamentale), cercetările-replică sunt rare. Genul de cercetare cel mai 
asemănător replicii constă în elaborarea experimentului original, care porneşte de la repro- 
ducerea parţială a experimentului anterior şi dezvoltă demersul ştiinţific. Cauza posibilă 
a rarităţii replicilor se poate datora faptului că ele contrazic principiul originalității, 

dominant in cercetarea creativităţii (Runco, 1996). Într-un final, dacă fenomenul creativi. 
titii merită să fie supus cercetării, şi originalitatea deţine acelaşi merit. Replica furnizează, 
de fapt, o metodă consistentă de validare şi ar trebui abordată cu mai multă rigurozitate 
de cercetătorii creativităţii, în special atunci când rezultatele cercetărilor vor fi incluse în 
procesele decizionale din structuri educaţionale sau organizaționale. Studiile replicate ar 
putea fi inserate ca subsectiuni în studiile experimentale multipartite care se bucură de 
multă popularitate (şi publicare). Ele pot fi, de asemenea, publicate şi introduse sub forma 
unor analize ştiinţifice succinte (de exemplu, Heinzen, 1989; James, 1995; Martinsen, 
1995 ; Sheldon, 1995) sau în cadrul unei reviste specializate în reproducerea cercetărilor 
şi lucrărilor experimentale. 

Una dintre metodele de elaborare este utilizată relativ frecvent în cercetările creativi- 
tăţii şi constă în aplicarea unei tehnici specifice la un eşantion nou din populaţie. Cercetă- 
rile experimentale au folosit eşantioane formate din şcolari de vârste mici (Hennessey, 
1989; Okuda, Runco si Berger, 1991; Runco, 1986; Runco si Pezdek, 1984), elevi de 
liceu (Smith et al., 1990), manageri (Basadur, 1994 ; Runco si Basadur, 1993), persoane 
de vârste înaintate (Wikstrom, Ekvall şi Sandstrom, 1994)€, cadre militare (Martinsen şi 
Kaufmann, 1991), cadre medicale (Gendrop, 1996) şi studenţi (Baughman şi Mumford, 
1995 ; Harrington, 1975; Hyman, 1964; Kasof, în curs de apariţie ; Mumford, Mobley, 
Uhlman, Reiter-Palmon şi Doares, 1991; Mumford, Reiter-Palmon şi Redmond, 1994). 
Din această perspectivă, se conturează o validare transversală a numeroaselor rezultate 
experimentale. De pildă, informaţiile procedurale furnizate prin manipulare informatio- 
nală par să avantajeze diverse tipuri de eşantioane. 

Există însă un segment din populaţie, fără îndoială, ignorat de cercetătorii experi- 
mentalisti, şi anume persoanele înalt creative, categorie care a beneficiat, in general, de 
multă atenţie în literatura dedicată creativităţii, o atenţie justificată din moment ce este 
asociată „creativităţii inechivoce”. Cu alte cuvinte, nu există nici o îndoială asupra 
nivelului de creativitate de care au dat dovadă în mod repetat şi deseori creaţiile lor au 
trecut proba timpului. În termeni experimentali, validitatea creativităţii indivizilor excep- 
tionali este incontestabilă şi majoritatea cercetătorilor au ajuns la un consens în privinţa 
acestui aspect. Şi totuşi, persoanele înalt creative continuă să fie, practic, excluse din 
studiile experimentale. Recurgând din nou la termeni de jargon, o asemenea omisiune 
indică un bias de eşantionare. 


Metode de îmbunătăţire a controlului 


Fără îndoială, cercetătorii ştiinţelor exacte apelează la metode de control exhaustive în 
comparaţie cu cercetătorii experimenialişti ai creativităţii. Într-un experiment prototip în 
ştiinţele exacte, multe variabile cu potenţial perturbator sunt menținute constante sau 
sunt eliminate graţie mediului experimental (de laborator) ori metodei de eşantionare. În 
studiile de creativitate, controlul variabilelor cu efect perturbator se referă adesea, 
aproape în exclusivitate, la alcătuirea grupurilor de subiecţi, la eşantionare şi uneori la 
colecţia (covariajia) datelor despre trecutul lor ş.a.m.d. Controlul mediului experimental 
e rareori utilizat (de exemplu, Jausovec şi Bakracevic, 1995 ; Ward, 1969) si, în general, 
e mai puţin riguros. Adevăratele investigaţii de laborator controlează rareori factorii 
sonori disturbatori — zgomotul, luminozitatea — şi alti stimuli, „Cvasiexperimentale” 
poate fi descrierea cea mai adecvată a majorităţii studiilor experimentale de creativitate. 
Conceperea unei cercetări experimentale legate de creativitate poate fi îmbunătăţită prin 

suplimentarea controlului, ceea ce ar implica reconsiderarea raportului validitate interná/ 
validitatea externă pe care l-am abordat în introducerea capitolului. O asemenea reconsi- 
derare este, probabil, necesară şi fiindcă adevăratul fenomen creativ reclamă o anumită 
spontaneitate din partea subiectului ; ea necesită, de asemenea, motivaţie intrinsecă, 
preferinţe individuale şi intervale lungi de timp (Gruber, 1981, 1988; Runco, Johnson 
şi Gaynor, în curs de apariţie) şi toate pot fi prevenite prin intermediul unui control 
riguros. Uncori este imposibil să studiem creativitatea în condiţii experimentale strict 
controlate. Un control excesiv poate anula creativitatea comportamentului studiat. Cerce- 
tătorii experimentalişti trebuie, prin urmare, să aleagă între exercitarea unui control 
excesiv sau potentarea spontaneitátii şi a motivatiei intrinsece implicate de performanţele 
creative. Controlul moderat (prin urmare, limitat) ce domină cercetările experimentale 
actuale poate reflecta tendinţa de a evita anularea comportamentelor creative spontane. 

Cel mai pronunţat control în cercetarea experimentală a creativităţii este realizat în 
studiile operaţionale. Din acest motiv, am sugerat anterior că studiile care recurg la 
manipularea comportamentului inovator observabil (de exemplu, Pryor e! al., 1969) 
reprezintă, probabil, cele mai pertinente contribuţii ale tradiţiei experimentale. Ele repre- 
zintá experimente care au analizat comportamentul inovator $i observabil si au oferit 
definiţii obiective, statistice ale inovatiei, cu ajutorul designurilor experimentale tradi- 
tionale, unele cu numeroase metode de administrare şi un grad ridicat de fidelitate a 
inferentelor sesizate. Este însă posibil să existe critici care pun la îndoială creativitatea 
unor astfel de comportamente inovatoare. 

În realitate, cea mai frecventă întrebare cu privire la cercetarea experimentală vizează 
variabilele dependente şi validitatea lor predictivă: cum relaţionează creativitatea din 


` mediul natural cu variabilele dependente — indicatorii creativităţii ? Dintr-o perspectivă 


optimistă, creativitatea poate fi alcătuită din aceşti indicatori: ei pot constitui parti 
componente ale complexului creativ sau pot fi, cel puţin, indicatori ai potențialului 
creativ, presupunându-se că, în condiţii adecvate, potenţialul va fi fructificat şi ulterior 
finalizat prin performanţă creativă. Dintr-o perspectivă pesimistă, variabilele dependente 
indică o formă de creativitate manifestată doar în mediul de laborator, iar apariţia şi 
valoarea unor comportamente similare nu este fezabilă în condiţii naturale. Perspectiva 
pesimistă stipulează că o cercetare experimentală a creativităţii utilizează prea mult 
control, fapt care conduce la absenţa validității externe. 

Problemele practice de gândire divergentă utilizate de Hyman (1964), Chand şi 
Runco (1992), Runco şi Basadur (1993) au fost elaborate în scopul evaluării unor 
comportamente similare comportamentelor naturale (vezi şi Baltes şi Smith, 1990; 
Heinzen, 1989). Cu siguranţă că se pot aduce îmbunătăţiri la cercetarea experimentală 
pentru validitatea externă crescută a rezultatelor ; recomandarea anterioară referitoare la 
metodele de generalizare şi stabilitate se bazează pe acest argument. 


Manipularea informaţională şi rezolvarea problemelor 


Numeroase studii experimentale depin de manipularea informaţională. De exemplu, 
instructajele explicite manipulează informaţiile prin intermediul indiciilor, al sugestiilor 
şi al strategiilor obiectivate în diversele manipulări experimentale. În studiul conflictului 
(James, 1995 ; Sheldon, 1995), grupurile experimentale şi de control au fost diferenţiate 
pe baza informaţiilor specifice furnizate. Până şi zgomotele utilizate în manipularea 
cercetării proceselor de atenţie (Kasof, în curs de apariţie) au putut fi distinse deoarece 

conţineau informaţii senzoriale şi interpretabile. Popularitatea manipulării informaţionale 
semnalează nevoia de a înţelege cât mai bine posibil impactul informaţional. 

Probabil că multe intervenţii au un caracter informaţional fiindcă obiectivitatea deţine 
un rol central în cercetarea experimentală, iar manipularea informaţională se pretează 
măsurării pertinente ; la urma urmei, atunci când oferim informaţii despre efectele 
manipulării, predicțiile pot fi construite şi validate cu mai multă uşurinţă. Se presupune 
că subiecţii posedă un nivel adecvat de cunoaştere, iar schimbările comportamentale sunt 
explicate, în mod economicos, prin trimiteri directe la noile cunoştinţele dobândite (se vor 
include aici informaţiile declarative şi concrete şi cele procedurale sau know-how). Ele 
contrastează cu intervenţiile care nu întrebuinţează informaţii explicite. Când manipularea 
nu implică informaţii ce pot fi clar exprimate, predicțiile, evaluarile şi explicarea efectelor 
sunt greu de realizat. Cercetările care manipulează stările conflictuale, de pildă, le pot 
induce subiecţilor stări tensionale pentru a evalua impactul lor ulterior. Efectele unei 
asemenea manipulări pot consta în reacții emotionale si investigatorul se poate confrunta 
cu necesitatea de a evalua verbal reacţii nonverbale, unde singura modalitate de a explica 
rezultatele este stabilirea unor vagi inferenţe — care depăşesc considerabil arealul faptelor 
obiective. Trebuie să reamintim aici că, atunci când afectivitatea constituie tema cer- 
cetării, se apelează deseori la procese fundamentale (percepţie, atenţie) pentru a explica 
situaţia. Ea reprezintă o viziune care corespunde întru totul ipotezelor metodelor expe- 
rimentale şi poate acţiona în detrimentul cercetării creativităţii sau, cel puţin, al încercării 
de explicare a creativităţii prin intermediul proceselor (preverbale) nonverbale (Smith, 
1990; Tweney, 1996). 

Exemplele cele mai elocvente de studii care utilizează un alt tip de manipulare decât 
cea strict informaţională sunt date de studiile ce întrebuinţează arta ca formă de intervenţie 
(Wikstrom et al., 1994) şi de lucrările despre geneza perceptuală (Smith, 1990; Smith 
şi Van der Meer, 1994). Până şi în aceste arii de cercetare putem face referire la impactul 
informaţiilor nonverbale, preverbale sau simbolice asupra intervențiilor, însă consecinţele 
lor pot fi înţelese mai bine prin intermediul stărilor emoţionale trăite. 

Studiile care întrebuinţează arta ca formă de intervenţie au, de asemenea, un rol 
important deoarece constituie singurul mod de cercetare care tratează Creativitatea ca 
variabilă independentă. Tot la fel cum creativitatea poate fi generată de anumite stări sau 
fenomene afective specifice — toate studiile care au întrebuințat ca variabilă dependentă 
un indice al creativităţii sugerează acest lucru -, există anumite stări afective ce pot fi 
generate de creativitate (Rothenberg, 1990; Runco şi Richards, 1998). O astfel de 
ipoteză lipseşte aproape cu desăvârşire din cercetări, poate cu excepţia studiilor care 
abordează creaţiile artistice. 

„Pe lângă potenţialul bias din cercetările Care recurg la manipulări informaţionale, 
există tendinţa de centrare pe variabilele dependente ce îi solicită subiectului rezolvarea 
unor probleme. Variabilele dependente cel mai des întâlnite în cercetarea experimentală 
par să implice rezolvarea unor probleme, probabil pentru că operationalizarea soluţiilor 
reuşite la problemele administrate este relativ facilă. Deseori problemele sunt elaborate 
astfel încât soluţiile şi răspunsurile pot beneficia de o evaluare calitativă şi cantitativă 
fidelă. Necesitatea eșantionării comportamentelor asociate complexului creativ şi chiar 
posibilitatea utilizării excesive a rezolvării problemelor în cercetarea creativităţii repre- 
zintă totuşi motive de îngrijorare. Am menţionat acest aspect la începutul capitolului prin 
comparaţie cu problematica validității de conţinut. Similar testelor scrise, care contin 

probleme uşor descrise în cuvinte, tot astfel cercetările experimentale lipsite de relevanţă 
analizează doar formele de creativitate ce se pretează evaluării (de exemplu, rezolvarea 
problemelor) şi fac, prin urmare, abstracţie de alte forme de expresie a creativităţii. 

Rezolvarea problemelor este descori asociată unor tipuri specifice de contribuţii 
creative, însă creativitatea nu presupune întotdeauna rezolvarea unor probleme şi apare 
necesitatea diferentierii rezolvării creative a problemelor de alte metode de rezolvare a 
problemelor. Jausovec şi Bakracevic (1995), Metcalfe (1986), Runco şi Albert (1985) au 
evidenţiat diferente semnificative între diverse tipuri de probleme. Dacă diferențele 
semnificative relevate variază în funcţie de gradul de implicare a proceselor cognitive, a 
stărilor afective şi fiziologice ale individului şi în funcţie de gradul de structurare, atunci 
ele pot varia şi în privinţa raportului faţă de creativitate. Din acest motiv, nu toate 
studiile ce presupun rezolvarea unor probleme se pot aplica în aceeaşi măsură în cerce- 
tările legate de creativitate. 

În general, rezolvarea creativă a problemelor se aplică cu cea mai mare probabilitate 
în cazul probelor cu final deschis care permit soluţii originale. Testele de gândire 
divergentă au fost elaborate în acest scop şi sunt deseori utilizate în cercetarea creativităţii 
(de exemplu, Guilford, 1968; Runco, 1991, 19923). Desigur că testele de gândire 
divergentă nu constituie instrumente perfecte de evaluare a creativităţii, ci mai curând 
estimează eficient potenţialul gândirii creative; accentul trebuie pus pe estimare şi pe 
potenţial (întâmplător, modul adecvat de a descrie variabilele implicate în cercetarea 
experimentală, deoarece definesc potenţialul şi estimează posibilele lui manifestări în 
mediul natural, fără a prezice manifestarea lor concretă). 

Fiindcă numai unele tipuri de probleme solicită creativitatea, putem afirma că doar 
anumite metode creative presupun rezolvarea unor probleme. Rezolvarea problemelor 
poate reprezenta o formă specială de creativitate, dar şi creativitatea ar putea constitui o 
metodă specială de rezolvare a problemelor. În literatura de specialitate întâlnim ambele 
teorii (Runco, 1994b). Prima viziune, în accepțiunea căreia rezolvarea problemelor 
reprezintă o modalitate creativă, le aparţine cercetătorilor ce abordează creativitate ca 
formă de autodesăvârşire sau autoexprimare (Maslow, 1971; Rogers, 1961; Runco, 
Ebersole şi Mraz, 1991). Teoria contrară afirmă că expresia creativităţii implică pro- 
bleme, deşi numai la nivel personal. Cele două teorii se disting prin modul de definire 
a problemei (Runco, 1994b). De exemplu, un artist poate să experimenteze sau să 
recurgă strategic la alte variante ale unui subiect ori ale unei tehnici care va crea 
dificultăţi, deşi nu poate spune că întâmpină probleme, impedimente sau obstacole 
recunoscute de ceilalţi. Orice obstacol depăşit în realizarea creaţiei artistice reprezintă o 
formă de rezolvare a problemelor (teoria definirii personale a unor probleme este un alt 
mod de a percepe relevanta diferenţelor individuale, a motivaţiei intrinsece şi a inter- 
pretărilor idiosincratice). 

Din cercetarea descoperirii problemelor reiese un alt argument care demonstrează 
că fenomenul creativ nu se reduce la rezolvarea problemelor (Jay şi Perkins, în curs 
de apariţie; Runco, 1994a). Revelatiile creative (insight-ul) au deseori loc odată cu 
descoperirea sau definirea problemei şi mai putin când se formulează soluţiile. Există 
multe relatări subiective care sprijină această idee şi numeorase studii ce au definit cu 
succes generarea problemelor (Chand şi Runco, 1992), elaborarea problemelor (Mumford 
etal., 1994), prezentarea problemelor (Moore, 1994) şi descoperirea problemelor 
(Csikszentmihalyi, în curs de apariţie), toate etape ce precedă soluţionarea efectivă a 

problemei. Dovezile empirice ale distinctiei dintre reazolvarea si solutionarea probleme. 
lor au fost oferite de Chand si Runco (1992) si Csikszentmihalyi (in curs de apariţie). 
Getzels (1975) a reuşit chiar să prezică faptul că gradul de creativitate a soluţiei depinde 
de creativitatea problemei. 


Cercetări experimentale şi nonexperimentale complementare 


Putem totuşi să schitám o imagine cuprinzătoare a fenomenului chiar dacă metodele 
experimentale nu sunt eficiente în cazul unor elemente sau caracteristici ale creativităţii, 
Menţionăm acest aspect deoarece există multiple modalităţi în care cercetarea experi- 
mentală a creativităţii compensează cercetarea neexperimentală şi viceversa. Iată aici 
Câteva exemple clare ale modului în care rezultatele cercetărilor experimentale comple- 
tează cercetarea nonexperimentalá a creativităţii : 


* cercetarea experimentală a instructajelor şi a contingentelor se încadrează bine 
în studiile educaţionale, cognitive şi de dezvoltare. De exemplu, Hennessey şi 
Zbikowski (1993) au demonstrat cum copiii pot deveni „imuni” prin minimalizarea 
efectelor negative ale recompensei. O astfel de imunizare presupune dezbateri şi 
o modelare care să ne releve modul cum putem să ne „distanţăm de efectele posi- 
bile ale recompensei” şi să ne concentrăm asupra motivelor intrinsece (Hennessey 
şi Zbikowski, 1993, p. 297); 

° cercetările experimentale ale insight-ului sunt oarecum compatibile cu studiile de 
caz descrise de Gruber (1988 ; vezi şi Davis et al., în curs de apariţie ; Wallace 
şi Gruber, 1989) şi cu simulările computerizate (vezi Holmes, 1996). Evaluarea 
descoperirilor semnificative în istorie întreprinsă de Gruber (1981), de pildă, este 
în acord cu rezultatele experimentelor lui Weisberg şi Alba (1981). De asemenea, 
Gruber a remarcat progrese mai curând lente decât imediate care evocă procesul 
uzual de învăţare şi de achiziţie a informaţiilor. În terminologia întrebuințată de 
Gruber (1981), insight-ul nu are loc instantaneu, ci este un proces extins care soli- 
citá multă gândire, experienţă şi un proces de incubație (vezi şi Wallace, 1992) ; 
reamintim aici cercetările experimentale care utilizează probleme concrete, deoa- 
rece contrabalansează cercetarea experimentală a diferenţelor individuale. După 
cum am menţionat anterior, anumite diferente individuale au rolul de a diminua 
volumul de informaţii prezentate în cadrul instructajelor explicite. Studiile cogni- 
tive întreprinse asupra avantajelor cognifiei situaționale (Greeno, 1989) compen- 
sează, de asemenea, cercetările psihometrice şi experimentale asupra problemelor 
concrete ; 

ideca câmpului larg de atenţie care poate genera idei divergente şi, prin urmare, 

originale a fost avansată de studii experimentale (Kasof, în curs de apariţie), 

precum şi de autoevaluările oamenilor de ştiinţă creativi (Ghiselin, Rompel şi 

Taylor, 1964). Autoevaluările sugerează rolul indispensabil al amplorii perceptive 

$i al unui aga-zis proces de scanare in etapele inifiale ale rezolvšrii problemelor, 

care se apropie, astfel, din punct de vedere conceptual, de procesul de brainstorming, 
unde sunt luate în considerare toate alternativele posibile — la rândul său, un proces 
ce compensează alte rezultate experimentale (Rickards şi deCock, în curs de 
apariţie). Studiile observationale demonstrează că gândirea divergentă a copiilor 

este favorizată de un mediu stimulativ (Ward, 1969), lar beneficlul apare numal 
atunci când aceştia îşi orientează atenţia în direcţii diverse şi multiple ; 

* cercetările efectuate asupra stresului au un impact semnificativ asupra Instruee 
tajelor explicite fiindcă informaţiile furnizate pot influenta Indivizii In mod diferit, 
Oamenii îşi interpretează în mod propriu informațiilor şi tot astfel interpretează și 
factorii potenţiali stresori, (Astfel se explică diferentele semnificative care apar 
între faptele obiective şi „nemulţumiri” sau stresul presupus, sublectly,) Alte 
evaluări valoroase ale diferențelor individuale mai sunt prezente în studiile de stil 
cognitiv (Martinsen, 1995; Martinsen şi Kaufmann, 1991) şi în evaluarea trüsMu- 
rilor realizată de Kasof (în curs de apariţie), 


Consecințele cercetării experimentale şi cercetările viitoare 


Unele posibile efecte ale cercetării experimentale au fost deja abordate, Aplicabilitatea 
instructajelor explicite în mediul educational, de exemplu, este evidentă, Impactul 
instructajelor s-a dovedit valid pentru numeroase segmente din populație, lar un control 
adecvat reflectă faptul că acest impact vizează aspecte specifice ale gândirii divergente, 
precum fluenja ideativa, originalitatea sau flexibilitatea (Runco şi Okuda, 1991), Deşi 
trebuie luate in considerare anumite diferente individuale şi de grup (vezi Houtz, Jambor, 
Cifone şi Lewis, 1989), li se recomandă educatorilor să ofere cunoştinţe şi strategii 
procedurale şi să se concentreze asupra fondului de cunoştinţe al elevilor pentru a mări 
probabilitatea rezolvării creative a problemelor de către aceştia, 

Cercetările viitoare trebuie alcătuite astfel încât să fie capabile să izoleze efectele 
instructajelor asupra atitudinilor (vezi Hyman, 1964; Runco şi Basadur, 1993), Probabil 
că manipulările informaţionale le oferă subiecţilor cunoştinţe şi strategii procedurale 
| utile rezolvării problemelor, dar este, de asemenea, posibil ca manipularea să modifice 
atitudinile subiecţilor faţă de creativitate, iar efectul oscilaţiilor atitudinale asupra 
performanţelor subiecţilor poate întrece efectul informational, Un asemenea impact 
global al manipulării experimentale (denumit efectul Hawthorne - Rosnow şi Rosenthal, 
1997) este un fenomen comun şi poate apărea relativ frecvent în cercetările de acest tip 
fiindcă, aşa cum am menţionat anterior, atitudinile reprezintă aspectul cel mai vulnerabil 
şi mai instabil al complexului de creativitate (Davis, 1992), Cercetările viitoare pot 
determina dacă efectele instructajelor se datorează variațiilor informaţionale, atitudinale 
sau conjugării lor, Cercetările de teren sugerează că sunt implicate variațiile ambilor 
factori (Basadur et al. ; 1990; Runco si Basadur, 1993) si reprezintă, in fapt, o problemă 
de tip multivariat ce poate fi abordată cu succes de studiile experimentale. 

Fără îndoială că educatorii ar trebui să fie conştienţi de consecinţele restricțiilor şi ale 
stresului asupra gândirii creative (Hennessey, 1989; Smith et al., 1990), h scopuri 
practice, educatorii sunt obligati să isi desfăşoare activitatea şcolară în termene presta- 
bilite, însă trebuie să conştientizeze potenţialul lor impact asupra gândirii creative. 
Apare, in acest context, conceptul de optimizare (Runco şi Sakomoto, 1996). Restrictiile 
şi organizarea excesivă au tendinţa de a inhiba gândirea creativă, însă nici cealaltă extrema 
nu le este recomandată educatorilor. 

Există, de asemenea, contribuții efective ale cercetării operaționale şi uncle studii 
experimentale au folosit, într-adevăr, subiecţi copii şi obiective de cercetare relevante. 
Este recunoscut faptul cà încurajările si contingentele au capacitatea de a distrage 
indivizii, atrăgând atenţia asupra lor, şi nu asupra produsului sau a procesului de elaborare 

a produsului, dar probabil că principala prioritate rezidă în preferința individuală : dacă 
individul e motivat instrinsec să creeze, îndrumătorii lui — părinţi, profesori, supervizori ~ 
trebuie să evite orice ocazie de subminare a acestui imbold ; însă, în absenţa motivatiej 
intrinsece, este mai util să stimulăm noul comportament sau simplele tentative prin admi- 
nistrarea unor recompense. Ambele abordări pot explica rezultatele diferite ale Studiilor 
experimentale, deşi bineînțeles că, în condiţii naturale, probabil cá motivaţia intrinsecă, 
dar şi cea extrinsecă influenţează comportamentele creative (Rubenson şi Runco, 1992 ; 
Runco, 1993, 1994c)". M DA 

Existá si alte consecinte ale cercetárilor care implicá materiale audio, video si texte 
scrise. Experimentele întreprinse asupra celor trei tipuri de canale informaţionale au avut 
ca scop real informarea studiilor de televiziune şi cercetările cele mai relevante au 
demonstrat că informaţiile transmise prin intermediul suporturilor video ar putea reduce 
numărul alternativelor de gândire creativă şi independentă. În acelaşi timp, se sugerează 
că părinţii ar trebui să urmărească şi să discute programele televizate împreună cu copiii 
lor şi, de asemenea, să contorizeze timpul pe care ei îl petrec în faţa televizorului. În 
afara restrângerii potentiale a numărului de opţiuni, timpul petrecut de copii în fata 
televizorului reprezintă un semnal de alarmă din moment ce înlocuieşte alte activităţi 
instructive pe care le-ar putea desfăşura (Sneed şi Runco, 1992). 


Concluzii 


Unele cercetări experimentale asupra creativităţii pot adopta o aură neconvenţională 
numai datorită caracterului lor cvasiexperimental. Însă, deoarece tema cercetării constă 
în însuşi fenomenul creativ, experimentarea unor tehnici de cercetare şi eliminarea 
ezitărilor în desprinderea de curentul tradiţional sau adaptarea metodelor la tipicul 
cercetării sunt îndreptăţite. Să ne reamintim, de asemenea, că rezultatele experimentale 
corespund unei singure perspective asupra subiectului. În descrierile noastre, am realizat 
câteva paralele între rezultatele experimentale şi rezultatele cercetărilor nonexperimentale 
întreprinse asupra creativităţii. Cu siguranţă că acest domeniu va continua să se dezvolte 
dacă va putea integra complementaritatea diferitelor perspective avansate asupra sa. 
Putem dobândi o înţelegere integrală a perspectivelor prin intermediul metodelor abordate 
diferit. Am sugerat, de asemenea, că, în studiile experimentale de creativitate, cercetătorii 
ar trebui să pună mai mult accent pe studiile-replicá. În acest context, majoritatea 
cercetărilor cvasiexperimentale pot fi considerate demersuri de explorare, confirmarea 
fiind rezervată mai curând experimentelor mai traditionaliste. Se pare, astfel, că studiile 
experimentale de creativitate s-au centrat pe o arie considerabilă de trăsături şi elemente 


km nad ale complexului de creativitate, însă lasă încă mult loc pentru cercetări 
terioare. 


Note 


1. Informaţiile furnizate subiecţilor în timpul administrării unei probe ar trebui să fie etichetate 
drept comenzi, şi nu să adopte denumirea foarte populară de până acum, instructaje. Bine- 
înțeles, dacă informaţiile sunt procedurale, atunci ultima denumire este, de asemenea, valabilă, 
iar distincţia este dată de semnificaţia informaţiilor furnizate. Detin ele rolul de a instrui 
subiecţii, după cum sugerează termenul instructaj ? 

2. Ne vom referi la evaluñrile din cadrul cercetării cu sintagma teste de creativitate sau variabile 
de creativitate numai în scopul abrevierii, fiind conştienţi de faptul că o asemenea denumire 
denotă că testele sau variabilele reprezintă indicatori valizi ai fenomenului creativ sau că însuşi 
comportamentul solicitat de teste este un comportament creativ, În orice caz, o astfel de 
supozijie poate fi contracarată odată ce comportamentul nu este spontan, ci impus. Se 
delimitează, astfel, încă o faţetă a problematicii validității externe, discutată in altă secţiune a 
capitolului de faţă. 

3. Există controverse cu privire la informaţiile disponibile evaluatorilor (Runco, 1989) şi la 
modul lor de selectare. În formularea lui Murray (1959), cine va evalua evaluatorii sau pe 
evaluatorii evaluatorilor? Au apărut şi controverse referitoare la necesitatea consensului 
(fidelității) stabilit între evaluatori. Csikszentmihalyi şi Getzels (1970) au afirmat că unele 
dezacorduri sunt benefice deoarece semnalează diversitatea viziunilor dezbătute de evaluatori. 
Dezavantajul constă în faptul că toate dezacordurile evaluării reduc coeficientul de fidelitate. 

4. Unii cercetători (Zajonc, 1980) susţin că procesele afective se pot manifesta în absenţa unui 
substrat cognitiv şi, prin prisma acestei teorii, experienţele afective nu au conţinut informa- 
tional. Pe de altă parte, sentimentele pot reda un conţinut informational distinct de cel verbal 
sau experienţa emoţională nu este pe deplin înţeleasă decât atunci când e prelucrată şi inter- 
pretată prin intermediul proceselor cognitive (Lazarus, 1991; Runco, 1994c). 

5. Problema criteriului ca factor destabilizator al cercetării creativităţii a fost dezbătută o lungă 
perioadă de timp (Shapiro, 1970). Trebuie să evidentiem prezenţa singularului, şi nu a 
problemei criteriilor, care se pune în definițiile actuale ale sindromului creativ. 

6. Unul dintre aspectele interesante ale cercetării creativităţii îl reprezintă creaţiile ca modalitate 
de intervenţie. În majoritatea cercetărilor descrise în capitolul de faţă, creativitatea era factorul 
evaluat - abordată ca variabilă dependentă. Alte studii, precum cel întreprins de Wikstrom şi 
colaboratorii săi (1994), precum şi cel al lui Pennebaker, Kiecolt-Glaser şi Glaser (1997), s-au 
concentrat asupra efectelor contribuţiilor creative şi s-au dovedit remarcabile. Pennebaker, de 
exemplu, a semnalat progrese semnificative ale funcţionării sistemului imunitar prin inter- 
mediul însemnărilor zilnice. 

7. Probabil că şi alte controverse legate de fenomenul creativ pot fi astfel abordate. De exemplu, 
competiţia a fost întrebuințată în cercetările operaţionale pentru a stimula elaborarea creativă 
(Glover şi Gary, 1976), însă a fost utilizată şi pentru a inhiba eforturile creative, prin inducerea 
stresului şi a anxietăţii de testare (Smith et al., 1990). Într-adevăr, stresul poate inhiba 
procesul creativ, dar, în acelaşi timp, unii creatori par să îl considere stimulativ (Mumford, 
1984). Aşa cum motivaţia intrinsecă sau extrinsecă poate influenţa creativitatea în mediul 
natural, tot astfel competiţia şi stresul sunt potenţial inhibitorii sau stimulative pentru creati- 
vitate, în funcţie de persoană şi de context. 

Metoda studiului de caz si abordarea 
sistemelor de dezvoltare in intelegerea procesului 
de creatie al personalitátii exceptionale 


Howard E. Gruber si Doris B. Wallace 


Introducere 


În abordarea studiului de caz din perspectiva teoriei dezvoltării există trei principii 
majore: persoana creativă este excepţională, schimbările în dezvoltare sunt pluridirec- 
tionale şi persoana creativă reprezintă un sistem de dezvoltare. Unicitatea indispensabilă 
a personalităţii creative se opune eforturilor de restrângere a profilului psihologic la un 
set determinat de trăsături. Persoana creativă nu se află „în afara” unui traseu bine 
delimitat : unicitatea ei se manifestă în mod imprevizibil şi, în realitate, nu va fi niciodată 
posibil să descoperim decât unele caracteristici generale şi observabile ale similaritátilor 
indivizilor creativi. 

Reprezentarea dominantă a schimbării psihologice în teoria dezvoltării exprimă, în 


mod regretabil, o evoluţie uniliniară, cumulativă, previzibilă şi ireversibilă ce corespunde 


succesiunii standard specifice speciei. Totuşi, pentru cercetătorii care abordează sistemele 
de dezvoltare, evoluţia nu se limitează la o singură direcție, deoarece un sistem de 
dezvoltare nu se prezintă sub forma unei secvenţe liniare de relaţii cauză-efect care 
înfăţişează în fiecare etapă istorică legături multicauzale, interactive atât între compo- 
nentele interne ale sistemului, cât şi între organism şi mediul extern. Apectul evolutiv al 
schimbării şi prezenţa sau absenţa structurii ei de dezvoltare trebuie să constituie un 
subiect permanent de investigaţie. 

Astfel, sistemul de dezvoltare al unei personalităţi creative are un caracter multicauzal 
şi imprevizibil — prin urmare, excepțional. Imprevizibilitatea înseamnă că nu putem să 
anticipăm următoarea creaţie a artistului şi să prevedem care va fi următoarea teorie ce 
va revoluţiona arta sau ştiinţa. Imprevizibilitatea poate fi un truism, iar inovaţia autentică 
este imprevizibilă. Biologii nu ar fi reuşit niciodată să prezică evoluţia unei cămile ; 
însă, odată ce au observat acest animal şi au obținut informaţii despre poziţia lui în 
sistemul de dezvoltare a biosferei, au putut spera că vor înțelege semnificaţia ei evolutivă. 
În urma antrenării observaţiei, putem înțelege soluţiile variate ce apar uneori ca reacţie 
la impulsul ecologic de evoluție. Cu o adecvată capacitate de predictie, putem face unele 
„anticipări” justificate, precum : 

Organismul care nu migrează către ţinuturi cu un climat mai rece va fi pe cale de 
disparitie. 


sau: 


Dacă nu se vor lua măsuri radicale pentru a reduce poluarea cauzată de maşini automate, 
societăţile industriale vor ajunge la asfixie, 


În cercetarea creativităţii, ca substitut al campaniei metodologice în favoarea antici- 
pării şi controlului, propunem o abordare duală — riguros-analitică şi uneori narativ- 
-descriptivă - a studiilor de caz şi a eforturilor de a înţelege fiecare caz sub forma unui 
sistem unic si functionabil. 

Problemele metodologice nu sunt niciodată pur şi simplu metodologice, fiindcă ele 
întotdeauna fac referire, în mod direct sau indirect, la convingeri puternic înrădăcinate 
despre natura cunoaşterii şi adevărului. Fervoarea epistemică sălăşluieşte pretutindeni 
pentru că forma este inseparabilă de conţinut. Cu toate acestea, datoria noastră este să 
descâlcim noţiunile de câte ori ni se oferă această posibilitate. Există diverse strategii 
care permit organizarea cercetării cazurilor creative. Principalul obiectiv al acestui eseu 
are la bază intenţia de a înfăţişa unele direcţii urmărite de cercetător. Trebuie totuşi să 
adăugăm că nu căutăm formula magică prin care ia naştere creativitatea; nu căutăm 
originile creativităţii sau un model explicativ unic al personalităţii creative. Dimpotrivă, 
investigăm modul în care sunt realizate creaţiile. Ce anume fac oamenii creativi? Cum dis- 
pune persoana creativă de resurse pentru a înfăptui lucruri care nu au fost făcute înainte? 

Ce înseamnă un caz creativ ? Ce înseamnă creaţia ? Asemenea majorităţii definiţiilor 
creativităţii, şi definiţia noastră include conceptele de noutate şi utilitate : produsul 
creativ trebuie să fie nou şi valorizat în funcţie de criterii externe. Adaugăm însă şi un 
al treilea criteriu, scopul — produsele creative sunt rezultate ale comportamentelor 
orientate spre un scop -, şi un al patrulea, durata — persoanele creative se implică în 
proiecte de durată. (Într-adevăr, obiectivele şi proiectele lor se derulează pe o perioadă 
mai lungă decât durata de viata.) Creaţiile sunt demersuri care se derulează pe parcursul 
a luni, ani sau zeci de ani. Beethoven a făcut cândva următoarea afirmaţie : 


Port vreme îndelungată gândurile asupra mea, adesea mult timp înainte de a le pune pe 
hârtie. Pot (...) avea încredințarea că (...) nu o voi da uitării [o melodie) nici chiar după 
câţiva ani, Ajustez multe aspecte, abandonez unele dintre ele şi încerc iar şi iar, până când 
Sunt mulţumit; apoi, încep să îmi desfăşor în minte lucrarea... Gândul central nu mă 
părăseşte niciodată, ci creşte, se imbogiteste. Îmi revine în auz şi mi se înfăţişează in fata 
ochilor sub toate formele (Hamburger, 1952, p. 194). 


Criteriul duratei conferă o semnificaţie aparte criteriului Scop, extinde dimensiunile 
creaţiei în timp şi surprinde sensul existenţei creative. Unul dintre scopurile persoanei 
creative este însăşi existența creativă. În criteriile noastre de scop şi durată — şi fiecare 
evidentieazá că o creaţie reprezintă un proces temporal inerent — intervine, implicit, 
aspectul dificultății. Dacă un anumit produs creativ este realizabil uşor şi evident, nu va 
fi considerat o creaţie per se deoarece el poate fi produs de mulţi oameni. În absenţa 
constrângerilor, inovaţia ar fi la îndemâna tuturor. O parte din dificultatea obținerii unui 
rezultat creativ provine din nevoia de a compatibiliza produsul cu interesele umane, 
sociale sau culturale la care se raportează procesul creativ. Persoana creativă poate porni 
de la o idee bizară, care după o perioadă scurtă de timp va deveni populară şi într-un 

cadru restrâns va înceta să mai fie considerată bizară. Însă creatorul eficient trebuie să 
fie mereu atent la normele şi credinţele celorlalți pentru a crea un produs pe care să îl 
recunoască şi să îl aprecieze. Chiar şi un individ cu mult înaintea timpului său trebuie să 
trăiască într-o comunitate, indiferent de dimensiunea ei, în care să se implice şi cu care 
să se asocieze. De exemplu, în perioada sa cea mai izolată, Darwin s-a detaşat de 
comunitatea ştiinţifică, dar numai pentru a se consacra teoriei sale evoluționiste. Sub alte 
aspecte, în acea perioadă el era foarte bine inserat în universul ştiinţific, în comitetele 
diverselor societăţi ştiinţifice, prezenta lucrări la întruniri din domeniu şi colabora cu 
numeroşi experţi din diverse ramuri ale biologiei (vezi Gruber, 1974/1981). 

Einstein constituie un alt exemplu. În perioada în care lucra la teoria relativităţii, el 
se întâlnea regulat cu un grup compus din trei indivizi, intitulat „Academia Olimpia", - 
Întâlnirile aveau, de obicei, loc în apartamentul lui Einstein şi se discuta orice subiect ` 
demn de interes — probabil că însăşi lumea constituia una dintre teme — si, în special, 
teoriile lui Einstein. 

Dintr-o epocă mai recentă ne parvine povestea relatată de matematicianul şi fizicianul 
Freeman Dyson. Când a observat că metodele neortodoxe de soluţionare a problemelor 
de electrodinamică cuantică ale lui Richard Feynman nu erau pe înţelesul comunităţii 
din domeniul fizicii şi al membrilor ei renumiţi, s-a hotărât să construiască o punte de 
legătură: după câteva luni de cercetări aprofundate alături de Feynman, el a ajuns să 
stăpânească abordarea diagramelor vizuale şi a reuşit să o popularizeze prin intermediul 
unei curbe algebrice (Dyson, 1979; Schweber, 1994). 

Atunci când între creator şi restul lumii se creează o prăpastie prea mare, se poate 
apela la două strategii: modificarea lucrării pentru a deveni inteligibilă sau instruirea 
publicului potenţial în scopul acceptării ei. Ambele strategii le arată celorlalţi drumul 

d ı dinspre prezent către viitor. 


[3 
Istorie, teorii si metode 


Pentru a localiza abordarea noastră metodologică în cadrul spectrului larg de abordări 
posibile, este necesară o scurtă trecere în revistă. Trebuie să menţionăm omisiunea 
deliberată a studiilor ce aparţin unui domeniu numit psihobiografie. Excludem acest 
domeniu pentru că se ocupă, in principal, cu personalitatea şi relationarea socială - fără 
să aducem acuze, ci ca o consecinţă logică a loialității faţă de cercetarea procesului 
creativ şi a persoanei creative în timpul creaţiei. În unele dintre însemnările noastre am 
clasificat studiul de faţă ca „studiu de caz cognitiv”, nu pentru a exclude aspectele 
estetice, afective sau morale, ci pentru a evita asemănarea cu demersul psihobiografului. 

Anul 1950 a fost deseori recunoscut drept momentul de reinstaurare a cercetării 
creativităţii în urma indelungatului sejur al psihologiei în deşertul behaviorist. A fost 
anul în care Guilford şi-a ţinut discursul în calitate de preşedinte al American Psycho- 
logical Association (1950), unde a promovat abordarea psihometrică şi analitico-factorială 
a aptitudinilor şi a altor trăsături ale personalităţii creative, Factorii trebuiau să fie 
descoperiţi prin elaborarea testelor de creativitate care urmau să fie administrate unor 
eşantioane suficient de mari pentru efectuarea analizei factoriale. Astfel, abordarea lui 
Guilford s-a axat pe aptitudini şi pe corelajiile dintre ele, pornind de la premisa că nivelul 
de dezvoltare a unei abilităţi la un individ corespunde modului în care acea abilitate se 
rásfránge asupra creativităţii lui generale. „Gândirea divergentă” a constituit principala 

abilitate decantatá în urma cercetărilor extensive. Fără a intra în detaliu, vom pune în 
discuţie cel putin trei aspecte. În primul rând, câteva decenii mai târziu existau incredibil 
de puţine dovezi ale prezenţei gândirii divergente la persoanele cu un nivel înalt de 
creativitate (Barron şi Harrington, 1981). În al doilea rând, relaţia dintre capacitatea de 
a produce un volum mare de idei şi cea de a produce idei excepţionale nu se explică de 
la sine. În al treilea rând, apare o dilemă neelucidată : cum utilizează un individ creativ 
capacitatea de a produce idei în procesul de creație? Pentru dezbaterea asupra subiec- 
tului, vezi Ochse (1990) şi Weisberg (1993). 

Distincția dintre abordarea propusă de noi si analiza factorialá constă în faptul că 
„factorii” pe care îi intrebuintim sunt extraşi din realizările şi declaraţiile creatorilor 
înşişi. Poate o descriere să fie, în acelaşi timp, analitică şi holistică ? După formularea 
legilor organizării perceptuale a lui Wertheimer - proximitatea, similaritatea şi pura 
incidenţă —, acest lucru este posibil. Pentru ca o descriere holistică să fie consistentă, 
trebuie să se recurgă la anumite instrumente de analiză. 

Cu cinci ani înainte de discursul prezidenţial al lui Guilford, Max Wertheimer, unul 
dintre fondatorii psihologiei gestaltiste, a publicat cartea îndelung elaborată Productive 
thinking (1945). Lucrarea tratează şapte studii de caz, fiecare cuprins într-un întreg 
capitol. Trei studii de caz — despre Gauss, Galilei şi Einstein — analizează gânditori 
creativi de marcă. Abordarea rezolvării problemelor a lui Wertheimer demonstrează 
analogia sa cu procesele perceptive prin intermediul conceptelor structurale precum 
transformarea, recentrarea, completarea spaţiilor, inversarea figură-fundal. Cercetătorii 
nongestaltişti care au împrumutat elemente din teorie deseori evidenţiază insight-ul 
spontan sau aşa-zisa comutare gestaltistă. O astfel de caracterizare a teoriei gestaltiste 
este oarecum înşelătoare. De exemplu, atunci când Wertheimer a întreprins studiul de 
caz al lui Einstein (pe care l-a cunoscut şi intervievat), el a descris zece etape ale 
perioadei de nouă ani care a condus la structurarea teoriei relativităţii, după care multe 
întrebări au rămas fără răspuns. Abordarea lui Wertheimer, cu accent pe transformările 
Structurale în timp, este similară abordării noastre constructioniste. A.I. Miller (1984) 
oferă o prezentare istorică mai completă, care corespunde, în acelaşi timp, principiilor 
de bază ale teoriei gestaltiste. 

În ciuda profundelor lor divergențe, Guilford şi Wertheimer au în comun o singură 
preocupare — rezolvarea problemelor. Exista un precendent în istorie, în lucrarea lui 
Titchener, Lectures on the Experimental Psychology of the Thought Process (1909), unde 
aspectele experentiale ale gândirii, precum reprezentările vizuale sau stările generate de 
o situaţie-problemă, au constituit principalul punct de interes. Odată cu afirmarea 
behaviorismului, astfel de metode şi cercetări experentiale şi fenomenologice au ieşit din 
uz. În ultimii ani, interesul faţă de experienţele personale, cu accent pe imagistica 
vizuală, a început să ia amploare. Nu există însă dovezi convingătoare ale rolului 
proceselor de gândire în performanţele creative, Din toate acestea, putem observa că 
există o legătură intimă între teorie şi metodă în cercetarea creativităţii. Într-adevăr, 
aproape că se poate afirma că metoda este echivalentă teoriei deoarece indică aspecte 
relevante ce merită supuse cercetării. 

Fiecare abordare majoră teoretică posedă propriile ei obligaţii şi atitudini metodo- 
logice faţă de evaluare. În abordarea factorială, măsurarea este o condiţie obligatorie, 
fundamentată pe principiul că totul in natură e cantitativ şi deci măsurabil. Însă poziţia 
actuală e mai radicală : tot ce este relevant trebuie evaluat. 

În abordarea gestaltistă întâlnim rareori metode de evaluare. Principalul obiectiv 
presupune înţelegerea structurii situaţiei cu care se confruntă subiectul şi modul cum 
transformă creatorul o situaţie printr-o serie de procese similare fenomenelor perceptive, 
după cum am prezentat anterior. În pofida accentului pus de gestaltişti pe structură, 
abordarea gestaltistă este foarte rar asociată curentului ,structuralist". Cel din urmă 
studiază structurile la care se face apel în anumite situaţii, care par cá se propagă 
secvențial în mintea subiectului şi stabilesc, astfel, reguli transsituationale. Pe de altă 
parte, gestaltiştii evidenţiază structurile prezente în cadrul situaţiei, mai curând în 
interior decât în exterior sau în afară, ce se propagă „direct din inima gânditorului către 
nucleul obiectului sau al problemei sale” (Wertheimer, 1945, p. 236). 

Structuraliştii — care ar putea fi, de asemenea, denumiți constructionisti, specialişti în 
epigenetică sau dezvoltare - se inrudesc cu gestaltiştii, cu excepţia deosebirii majore 
evidenţiate mai devreme. Într-adevăr, lui Piaget îi plăcea să afirme că a fost pe punctul 
de a deveni gestaltist înainte de a descoperi problematica dezvoltării. Probabil se poate 
spune că Wertheimer intenţiona să aprofundeze un număr mai mic de probleme sau 
situaţii, în timp ce structuraliştii, fiind mai preocupaţi să descopere norme universale, au 
trebuit să cerceteze mai multe probleme ce aparţin categoriilor (spaţiu, timp, cauzalitate, 
întâmplare). Bineînţeles, principala deosebire constă în faptul că Piaget era interesat 
profund de problema dezvoltării, în timp ce gestaltiştii, cu metafora-nucleu fundamentată 
pe perceperea momentului, au preferat să ignore problema dezvoltării. 

Din punct de vedere metodologic, utilizarea „metodei clinice” reprezintă cea mai 
proeminentă contribuţie a cercetării piagetiene. Ea presupune, înainte de toate, interviuri 
elaborate riguros, cu întrebări referitoare la o sarcină cognitivă aleasă de cercetător. În 
timp ce copilul rezolvă problema, el este observat şi chestionat despre procesele sale de 


. gândire. Până aici nu se distinge de celelalte abordări ale rezolvării problemelor, cu 


excepţia interesului crescut faţă de examinarea procesului şi mai redus faţă de descoperirea 
„Soluţiei”. Titlul cărţii lui Ginsburg (1997) exprimă bine aceasta: Entering the Child's 
Mind : The Clinical Interview in Psychological Research and Practice. 

Dar există o altă însuşire a metodei clinice care depăşeşte nivelul unui simplu interviu. 
În mod normal, în stilul lui Piaget, un grup de cercetători analizează un set de 10-20 de 
probleme sau experimente, un demers necesar în abordarea structuralistă, deoarece 
obiectivul nu reprezintă descoperirea modului în care copilul rezolvă problema, ci 
înţelegerea structurii epistemice normative pentru categoria de sarcini ce corespunde 
dezvoltării structurii respective. Considerăm că o asemenea cercetare este utilă studiului 
nostru despre gândirea creativă: într-adevăr, unii ar susţine că, atunci când un copil 
descoperă un concept, precum conservarea materiei în timpul modificării formei, este la 
fel de creativ precum baia faimoasă a lui Arhimede. Piaget însuşi afirmă uneori cà 
perioada cea mai creativă a vieţii este copilăria. 

Diferenţa dintre varianta teoriei dezvoltării a lui Piaget şi metoda studiilor de caz 
utilizată de noi pentru elaborarea sistemelor de dezvoltare constă în interesul nostru faţă 
de individ, Piaget ar declara că țelul său e transcenderea individului psihologic pentru a 
surprinde „subiectul epistemic” sau ansamblul de reguli normative pe care orice sistem 
€ obligat să îl deprindă. Într-un interviu din anul 1975, Piaget a declarat următoarele: 


În general — şi sunt ruşinat să mărturisesc -, nu sunt cu adevărat interesat de indivizi, de 
individ. Sunt interesat de aspectele generale ale dezvoltării inteligenţei şi ale proceselor 

de cunoastere, in timp ce psihanaliza intreprinde in special analiza cazurilor si a proble- 
melor individuale (Bringuier, 1977/1980, p. 86). 


Această desconsiderare a individului este vizibilă în toate lucrările sale şi, nu în 
ultimul rând, în simplul fapt că toţi copiii utilizaţi ca subiecţi au participat o singură dată 
într-un experiment piagetian. Nu au fost întreprinse eforturi de a descoperi trăsăturile 
stabile sau interesele individului ori de a creiona traseul dezvoltării individuale, $i 
desigur că acesta constituie tocmai centrul de atenţie şi principala noastră preocupare în 
abordare metodei studiului de caz şi a sistemelor de dezvoltare. 

Interesul nostru față de procesul creativ necesită o privire scrutătoare asupra fiecărui 
caz în parte. În timp ce Piaget si alti structuralişti probabil că au neglijat contextul mai 
larg de dezvoltare a persoanei, am considerat necesar şi incitant să îi acordăm atenţia 
cuvenită — fără a pierde însă din vedere preocuparea faţă de întrebarea : cum reuşeşte un 
individ să fie creativ ? Şi trebuie să adăugăm că unul dintre contextele specifice lucrării 
noastre provine tocmai din informaţiile furnizate de alte abordări ale creativităţii. O 
contribuţie remarcabilă care denotă un interes sporit faţă de individul creativ — extinsă 
de-a lungul anilor, pentru a depista şi observa traseele de dezvoltare - este lucrarea lui 
Franklin (1994), studiu întreprins asupra a şapte cazuri de femei cu educaţie artistică. 
Contrar noţiunii de ansamblu unic de stadii la care este redus procesul de dezvoltare, 
Franklin a avansat „trei modalităţi de schimbare: rezolvarea generativă de probleme, 
explorarea direcţionată şi tendințele convergente” (1994, p. 172). Prin aceasta, nu să 
vrem să sugerăm necesitatea aderării la noua convenţie care atestă numai cele trei etape 
de dezvoltare, ci mai curând ar trebui să încurajăm cercetarea riguroasă a diversificării 
etapelor şi să semnalăm apariţia eterogenitátii grupurilor - chiar şi atunci când avem 
de-a face cu un grup format din şapte femei cu ocupaţie artistică ce prezintă multe 
asemănări. 

Analoge în intenţie teoretică şi abordare metodologică sunt lucrările lui Gruber 
(1972/1981) despre Darwin şi colecţia de 12 studii de caz cognitive a lui Wallace şi 
Gruber (1989), colecţie publicată ulterior într-o ediţie specială a revistei Journal of Adult 
Development (vezi detalii în Gruber, 1996b), precum şi o ediţie specială a revistei 
Journal of Creativity Research, alcătuită dintr-un ansamblu de zece studii ale personali- 
tăţii unor oameni de ştiinţă (vezi detalii in Miller, 1996). Acest volum este, de asemenea, 
un punct bun de pornire pentru a urmări studiile analitice ale lui Holmes despre Bernard, 
Lavoisier şi Krebs. O altă ediţie specială a revistei Journal of Creativity Research conţine 
textele autobiografice a cinci laureati Nobel şi ale altor specialişti în biomedicină (vezi 
detalii in O'Reilly şi Holmes, 1994). Ca membru participant la simpozionul la care au 
fost prezentate lucrările menţionate, Gruber era de părere că procesul de inovaţie şi 
descoperire în câmpul biomedical diferă într-un grad considerabil dc acclcaşi procese ce 
au loc în cadrul ştiinţelor fizice. 

n general, cercetările enumerate posedă următoarea trăsătură comună: furnizează 
un volum minim de informaţii de bază şi se centrează pe structura detaliată a procesului 
creativ individual descris în fiecare studiu. A Passion for Science, o colecţie realizată de 
Wolpert şi Richards (1988), relevă cu acuratețe că această teorie a procesului de 
dezvoltare poate fi susţinută de studii de mică anvergură. Există o vastă colecţie de 
biografii şi autobiografii ale savanților, in multe dintre ele mentinándu-se un echilibru 
între aspectele strict personale şi problemele de ordin cognitiv şi creativ, din care cităm 
numai un Singur studiu, selectat pe baza relevantei lui pentru proiectul de faţă : A Feeling 

for the Organism: The Life and the Work of Barbara McClintock (Keller, 1983). 
Într-adevăr, dacă ne transformăm într-un organism" creativ aflat în proces de creaţie, 
ajungem să surprindem trăirile creaţiei. 


N = 1 sau N = mai multi? 


În general, studiile care conţin o unică necunoscută N = 1 sunt încadrate în categoria 
metoda studiului de caz. O astfel de metodă are două raţiuni: în primul rând, simplifi- 
carea procesului — dacă studiul vizează creaţia subiectului, este, evident, mult mai uşor 
să cunoaştem şi să analizăm un singur creator şi creaţiile sale ; în al doilea rând, 
interesul nostrul central este să respectăm individualitatea şi noţiunea de individualism, 
pentru a le salva din capcanele conceptuale ale „comportamentului specific speciei”, ale 
„curbei lui Gauss” sau ale „subiectului epistemic”. După cum vom demonstra ulterior, 
considerăm că putem dobândi respect faţă de individualitate fără a pierde din vedere 
numeroasele moduri de integrare a individului creator în contextul său social. Rămâne, 
într-adevăr, la latitudinea cercetătorului cazului individual să investigheze cu atenţie 
echilibrul dintre cele două extreme. Un astfel de angajament nu înseamnă, în sine, 
rezolvarea unei probleme si nici o propunere metodologică. Numărul soluţiilor este cel 
putin egal cu numărul cazurilor. 

În realitate, centrul de atenţie nu constă în dimensiunea numărului N, ci în structurarea 
studiului de caz astfel încât să se concentreze asupra procesului creativ. În plus, cerce- 
tătorul este dator să aleagă cazurile care să corespundă aptitudinilor sale intelectuale — cu 
alte cuvinte, să se asigure că nivelul său de experienţă şi de cunoaştere îi permite să 
înţeleagă şi chiar să evalueze creaţia. 

În unele situaţii, bineînţeles că o înţelegere adecvată a creaţiei impune abordarea unui 
număr mai mare de cazuri. Soții Curie, fraţii Wright, Marx si Engels, fraţii Marx, 
Inhelder şi Piaget, Braque şi Picasso, Gilbert şi Sullivan reprezintă exemple de colaborare 
stránsá. Însă există si cazurile unor eforturi initial independente si ulterior conjugate, 
precum lucrările lui Feynman, Dyson, Schwinger şi 'Tomonaga, prezentate anterior ; 
această lucrare este atât rezultatul colaborării (Feynman şi Dyson), cât şi convergenta 
unor tendinţe autonome (Feynman, Schwinger şi Tomonaga). 

Lucrarea lui Gardner (1993) reprezintă, de asemenea, un model al studiilor de caz 
multiple. El a selectat şapte subiecti utilizând două criterii : mai întâi, fiecare trebuia să 
posede unul dintre cele şapte tipuri de „inteligenţă” pe care el însuşi le diferentiase 
anterior (Gardner, 1983) şi, în al doilea rând, existenţa subiecţilor trebuia să corespundă 
unui interval relativ scurt de timp — începând din anul 1856 (Freud era primul născut in 
această perioadă) până în 1973 (ultimul decedat fiind Picasso). Celelalte personalități 
studiate au fost Einstein, Stravinski, Elliot, Graham şi Gandhi. Indivizii nu s-au cunoscut 
şi nu au colaborat, însă Gardner afirmă că ei pot fi consideraţi întemeitori ai epocii 
moderne. Desigur, Gardner nu aprofundează creaţiile lor în măsura în care ne-am putea 
aştepta de la un proiect de cercetare limitat la un subiect de studiu restrâns. Cu toate 
acestea, el reuşeşte să realizeze un echilibru în abordarea creaţiilor, a contextului istoric 
şi a personalităţii creative. Pentru o dezbatere mai amănunţită a acestui studiu, vezi 
Gruber (1996c). 

Studiul de caz din perspectivă sistemică : persoana şi mediul 


Csikszentmihalyi (1988) îi reproşează lui Gruber (1988) preocuparea majoră fata de 
dezvoltarea individuală în defavoarea legăturii permanente şi indisolubile cu mediul, 
Există o anumită obiectivitate in critica menţionată, cel puţin cu referire la articolul 
publicat de Gruber în 1988. Însă în lucrarea sa majoră, Darwin on man : A psychological 
study on scientific creativity (1974/1981), acea conditie a fost indeplinitá aproape in 
totalitate prin intermediul abordării instituţionale. În secţiunea destinată „mediului inte- 
lectual", există un capitol despre conceptiile ideologice din vremea lui Darwin, un 
capitol despre rolul familiei în formarea de Weltanschauung şi unul despre mentorii lui 
Darwin. Există, de asemenea, un capitol dedicat raportului dintre sistemul public de 
cunoştinţe şi cel privat, crucial în cazul teoriilor lui Darwin şi al altora similare când se 
propun concepţii cu un caracter provocator. O asemenea relaţie public-privat este 
dezbătută mai pe larg într-un apendice anexat ediţiei publicate în anul 1981, omis in 
studiul iniţial (Gruber, 1974/1981) şi care a fost dezvoltat într-o lucrare ulterioară 
(Gruber, 1994). Ultima lucrare analizează, de asemenea, relaţia dintre Darwin şi Wallace, 
mai ales în ce priveşte problematica sistemelor de cunoştinţe privat şi public. 

Prin urmare, există mai multe moduri de abordare sistemică a individului — ca un 
sistem în cadrul sistemelor. Clasificarea tripartită — arie de specialitate, domeniu, indi- 
vid — care a pătruns prin intermediul lucrărilor lui Feldman, Csikszentmihalyi şi Gardner 
(1994) reprezintă o abordare de o reală valoare. Gruber plasează individul într-un 
context situational, un ansamblu de arii de specialitate ce corespund cadrului institutional 
în care se dezvoltă individul. Ca măsură de siguranţă, nici o listă de instituţii nu a fost 
încă definitiv stabilită. Totuşi, valoarea abordării insitutionale rezidă mai ales în uşurinţa 
de a defini şi identifica instituţiile sociale : familia, şcoala, mediul de muncă şi comuni- 
tatea pot constitui un punct de plecare. Există o serie de instituţii mai obscure, uneori cu 
un statut mai curând de tranziţie, precum festivalul studenţesc european Wanderjahr si 
„colegiile invizibile” descrise de unii sociologi. 

Abordarea este elaborată ulterior sub titlul „Cadru contextual”. Deocamdată, princi- 
palul aspect pe care intentionim să îl evidentiem este că există numeroase moduri de 
scindare a vieţii creative în activităţile sociale pe care le incumbă. Deşi concepțiile lui 
Karl Marx au ieşit din vogă, cu puţin timp în urmă o discuţie pe tema legăturii dintre 
Creativitate şi societate ar fi făcut, probabil, referire la categorii sociale. În cazul lui 
Darwin categoria socială pare să aibă un impact semnificativ (vezi Moore, 1985), însă în 
situaţia lui Einstein ea nu are relevanţă. Sau, după cum consideră colaboratorul lui 
Marx, Friedrich Engels (1894), despre „istoria socială” : 


Oricine îşi propune să descopere în domeniul său adevăruri absolute, fundamentale, 


esenţiale sau irevocabile nu va dobândi multe, în afara platitudinilor si i e 
recen oua platitudinilor si a locurilor comun: 


. Fireşte că lucrurile considerate platitudini de unii pot fi încântarea altora, iar critica 
lui Engels ar putea să nu fie mereu valabilă. Totuşi, principiul de bază rămâne : cerce- 


tătorul studiului de Caz nu trebuie să înlocuiască datoria de a analiza cazul sub toate 
aspectele sale cu datoria de a examina contextul. 

Scalarea 


Există încă o distincţie care trebuie percepută în realizarea unui studiu de caz — problema 
scalării. Unele studii de caz se centrează pe o singură creaţie, cum este studiul lucrării 
lui Picasso Guernica întreprins de Arnheim (1962). Pentru a se putea pătrunde în mintea 
creatorului până la ultima mişcare de penel, alegerea centrului de atenţie probabil că 
necesită din partea cercetătorului atât cunoştinţe tehnice, cât şi nivelul cel mai profund 
de înţelegere. La cealaltă extremă se situează focalizarea pe ansamblul operei, care 
presupune surprinderea evoluţiei globale a gândirii creatorului, intuirea propriului 
Weltanschauung şi înţelegerea evenimentelor de viaţă ce îl impulsioneazá in produ- 
cerea creaţiei. Diferenţa dintre compoziţie şi operă este aproape imperceptibilă şi cu atât 
mai puţin poate fi transformată într-un ghid de întocmire a studiilor de caz. Recoman- 
dăm cu prudenţă ca fiecare cercetător să încerce măcar câteva astfel de centre de atenţie, 
ca parte a procesului de selectare a celei mai adecvate orientări pentru studiul de 
caz respectiv. 


Fatetele multiple 


Munca creativă este întotdeauna un demers cu multiple fatete. Prezentarea unei fatete 
atribuite fie creatorului, fie cercetătorului este un factor variabil. Dar păstrăm în minte 
cu smerenie că orice fatetá pe care o evidentiem îşi datorează existenţa unei acţiuni sau 
afirmaţii proprii creatorului şi constituie, prin urmare, un aspect de a cărui prezenţă, 
probabil, creatorul a fost, de asemenea, conştient. 

Vom avea posibilitatea să observăm că unele aspecte sunt subordonate altora. Deoarece 
orice altă structură ierarhică a sistemului ar fi labilă, vom numerota, pur şi simplu, 
aspectele sau fatetele în ordine crescătoare, pe măsură ce intervin în cursul acestei 
investigaţii. Oricare descriere a aspectelor prezentate este, inevitabil, incompletă şi 
fiecare studiu de caz trebuie să implice o alegere scrupuluoasă a aspectelor care vor fi 
luate în considerare. Alegerea lor va include obiectivul ştiinţific al cercetătorului, 
particularitátile cazului, precum şi disponibilitatea materialului de studiu. Aspectele pe 
care le luăm aici în considerare sunt similare celor pe care le sugerăm studenţilor noştri. 
Experienţa noastră de lucru ne-a ajutat în structurarea planului şi a arătat că reprezintă 
un ghid util cercetării unei largi diversităţi de studii de caz creative. 

Abordarea studiului de caz creativ sub un număr mare de aspecte distincte pe care le 
incumbă poate presupune şi riscul de a eluda abordarea individului ca personalitate 
integrală, asemănător verdictului chirurgului : „Operația a fost un succes, dar pacientul 
a murit”. Abordarea noastră are însă un caracter holistic din mai multe puncte de vedere. 
În primul rând, in analiza fiecărui aspect, intentionám să relevám integritatea. De 
exemplu, pentru relevarea intenției creatorului, ne folosim de intreagul ansamblu de 
activităţi ca modalitate de decelare a tuturor proiectelor sale. În al doilea rând, încercăm 
să investigăm în acelaşi timp interacțiunea dintre numeroasele aspecte importante — 
pentru că tocmai din aceste interacțiuni se desprinde portretul complet al creatorului. 
al treilea rând, concepţia noastră despre alcătuirea procesului de creaţie al individului 
creator din trei mari subsisteme — cunoaştere, scop şi impuls — obligă cercetătorul să 
analizeze modul în care ele se îmbină în personalitatea creatorului. Ideea de cuplare 

lejeră a contribuit la abordarea holistică : părţile componente sunt îmbinate, însă nu se 
respectă acelaşi pattern în două cazuri diferite. Astfel că suntem obligaţi să studiem 
fiecare caz în parte, în detalii concrete, pentru a înţelege modul de diferenţiere a 
indivizilor creatori. În al patrulea rând, interesul faţă de dezvoltare şi accentul pe care îl 
punem pe conceptul durabilităţii in timp a creaţiei necesită mai multe investigaţii ale 
cazului la diferite intervale de timp ; la rândul lor, ele necesită elaborarea unei naratiunj 
ca parte componentă indispensabilă a oricărui studiu de caz. , . 

Nivelul de analiză la care aspiră cercetătorii este asemănător nivelului analizei fizio- 
logice. Mai întâi, analizăm un anumit organ al corpului uman, apoi studiem modul în 
care organul influenţează şi este influenţat de multiplele sale relaţii cu funcţionarea altor 
organe şi, prin urmare, de întregul sistem. I 

Pe parcursul acestei dezbateri vom intálni aspecte, fiecare indeajuns de complex 
pentru a putea constitui subiectul unui intreg capitol, asa cum sunt abordate sistemele 
fiziologice - sistemul nervos central, sistemul osos, sistemul endocrin ş.a.m.d. Unele 
aspecte vor fi aprofundate, altele doar menţionate ; unele se încadrează cu uşurinţă în 
unul dintre cele trei subsisteme aminitite anterior — cunoaştere, scop şi impuls -, altele 
doar le intersectează. De exemplu, metaforele sunt deseori considerate, în acelaşi timp, 
expresii cognitive şi afective, aşa cum este apreciat versul lui Blake „Tigrii mâniei sunt 
mai înţelepţi decât caii instrucției” (1790/1946, p. 254). 


Aspectul 1: Unicitatea 


Murray şi Kluckhohn (1950) au afirmat că fiecare individ se aseamănă cu ceilalţi în 
anumite privinţe şi se deosebesc de ceilalţi în alte aspecte, prin ceea ce Wallace (19892) 
descrie drept Alfa, Beta şi Gamma. Dar distribuţia şi configurarea tipurilor Alfa, Beta 
şi Gamma - modul lor de reprezentare şi de interferenţă, ca să spunem aşa — constituie 
persoana în totalitatea ei şi îi conferă individualitate şi unicitate — Omega. Astfel că, 
atunci când studiem personalitatea creativă, analizăm aspectele Omega, şi nu doar pe 
cele de tip Gamma (diferenţele față de ceilalţi). Majoritatea studiilor psihometrice de 
creativitate încearcă să identifice trăsăturile pe care le au în comun persoanele creative. 
În termenii cadrului nostru teoretic, ele se centrează pe tipul Beta (asemănările cu 
ceilalţi). În mod regretabil, probleme importante sunt, astfel, voalate. Trăsături precum 
nivelul aspirational înalt, obsesia muncii şi antrenarea abilităţilor de rezolvare a pro- 
blemelor le aparţin nu doar creatorilor de clasă internaţională, ci şi multor oameni de 
afaceri care poartă costumul clasic de culoare gri. 


Aspectul 2: Epitomia 


În utilizarea metodei de studiu de caz, narațiunea include o epitomie, o descriere 
succintă a realizărilor persoanei creative şi a comparării lor cu realizările contemporanilor 
în domeniul său de activitate, Şi asta nu pentru a descoperi cine este „cel mai bun”. Mai 
curând, scopul este de a înţelege obstacolele întâmpinate de cazul nostru şi modul cum 
le-a depăşit. Într-o naraţiune mai elaborată, trebuie pusă următoarea întrebare: ce à 
inspirat creaţia respectivă şi ce impact a avut ea? Aici, cel puţin, se va face referire la 
precursorii şi succesorii cazului. Poate că o mai mare relevanţă ar avea relatarea 
condiţiilor generale în care au loc aceste evenimente istorice. 

Aspectul 3: Sisteme de credinţe 


> 
Din naraţiunea creată pe baza sistemelor de evoluţie ale lui Darwin în timpul călătoriei 
sale, am realizat o schemă. După cum ilustrează figura 1, sistemul de credinţe al lui 
Darwin s-a dezvoltat pe parcursul a patru sau cinci etape principale între anii 1831 şi 
1836. În 1838, Darwin însuşi a construit un model diferit de schematizare a gândirii sale 
dintr-o etapă anterioară a cercetării sale, în căutarea unei teorii valide despre evoluţie. În 
Caietul B, primul în care scris despre evoluție, la începutul paginii 36, el consemnează : 
„Eu cred”, iar dedesubt schiteaz4 celebra schemă a sistemului ramificat prin care explică 
natura evoluţiei (figura 2). 

Cazul lui Darwin este unul dintre puţinele situaţii în care beneficiem de o înregistrare 
secveniald a procesului de gândire al individului. Spre avantajul nostru, deşi nu a datat 
fiecare însemnare, el şi-a notat toate ideile şi observaţiile în caiete legate, deseori cu 
pagini numerotate. Astfel, este posibil să observăm secvenţa celor trei diagrame ale lui 
Darwin (cel puţin şase sunt cunoscute) şi să căutăm semnificaţia ideilor care au condus 
de fiecare dată la o nouă versiune a diagramei. De fapt, el şi-a exprimat ideile sub două 
forme : grafică-verbală şi vizuală. În timp ce manuscrisele lui Darwin abundă de infor- 
mati, considerăm că majoritatea creatorilor oferă îndeajuns de multe indicii care să ne 
pună la încercare percepţia, inteligenţa şi judecata în timpul eforturilor noastre de a 
explora şi a oferi semnificaţii. Cercetătorul cazului trebuie să fie suficient de încrezător 

N petru a interpreta materialele disponibile. 

i Darwin a lucrat într-un mediu intelectual care a respectat un determinism aparent 
Lees amplu şi lucrativ, asemenea lui Newton. Această atitudine a promovat o filo- 
i sofie a ştiinţei fundamentată pe legi generale si o personificare a cunoaşterii ştiinţifice 
într-o formă pe care Darwin a sperat să o extindă dinspre ştiinţa fizică spre cea biologică. 
f Intenția lui este exprimată în ultimul paragraf din Originea speciilor, unde scrie: 


Există măreție în această perspectivă asupra vieţii, cu numeroasele sale puteri, care a avut 
initial doar câteva forme sau una singură; si, în timp ce această planetă a continuat să se 
învârtă în funcţie de legea gravitației, de la un început atât de simplu s-au dezvoltat şi se 
dezvoltă infinite forme asa de frumoase si de minunate (Darwin, 1859, p. 490). 


Într-un anumit sens, Darwin este exponentul acestui determinism. Si totuşi, într-un 
alt sens, el este primul inițiator al alternativei de abordare a naturii deopotrivă proba- 
bilistică si nondeterministă. Sau, într-o altă formulare, sugerată de Schweber, gândirea 
newtoniană se bazează pe principii conservatoare, în timp ce gândirea darwiniană este 
fundamentată de principiul maximizării — viața umple nisele existente si creează altele 
noi, imprevizibile. Viața devine cât mai complexă si perfectă cu putință (Schweber, 1985, 
pp. 47-55) si fiecare nou început deschide căi spre noi posibilități (Piaget, 1981/1987). 

Evident că, în condiţiile sale istorice, Darwin a oscilat între metoda veche si profitabilă 
Si noua cale care urmează să fie abordată. Cititorul a remarcat, cu siguranță, că dilemele 
lui Darwin referitoare la acest aspect sunt asemănătoare celor trăite de studenţii în 
psihologie care studiază gândirea creativă şi care, probabil, au fost educați în spiritul 
unei gândiri deterministe încă uzuală în psihologie. Astfel, aceşti studenţi pot profita 
dacă sunt receptivi la informaţiile pe care le oferă studiile lor de caz. Metoda studiului 

de caz nu reprezintă calea de aur pentru stilul cel mai adecvat de gândire; este o 
abordare simplă care poate duce la îmbogățirea repertoriilor noastre pentru a înţelege 
diversele fațete ale procesului creativ. 


A. Perioada de dinaintea anului 1832: Creatorul a con- 
struit o lume organică (O) şi o lume fizică (P); O se 
adaptează perfect la P 


B. 1832-1834: lumea fizică este supusă unui proces 
continuu de transformare, guvernat de legi naturale, 
după cum rezumă Lyell în Principii de geologie ; in 
alte privinţe, B este asemănător cu A 


C. 1835: activitatea organismelor vii contribuie la evo- 
lutia lumii fizice, ca în exemplul acţiunii organis- 
melor coralifere care formează recifele de corali ; în 
alte privinţe, C este asemănător cu B 


D. 1836-1837: modificările lumii fizice produc modi- 
ficări ale lumii organice, dacă se menţine adaptarea; 
acţiunea directă a mediului fizic determină adaptările 
biologice corespunzătoare ; în alte privinţe, D este 
asemănător cu C 


E. După 1836: lumea fizică şi cea organică se află 
într-o permanentă evoluţie şi interacţiune ; dacă ar 
fi existat un Creator, El ar fi dat naştere sistemului 
fizic, fără a se amesteca în proces, fiind ín afar? 
sistemului 


Figura 1. Modificarea viziunii lui Darwin despre lume, 1832-1838. În timpul călătoriei 
enerală despre lume a lui Darwin 


pe Beagle şi în perioada imediat următoare, viziunea g 
a evoluat pe parcursul a cinci etape principale (apud Gruber, 1974/1981, p. 127) 

Figura 2. A treia diagramă a copacului vieţii după Darwin. Darwin a început primul său caiet 
de însemnări despre evoluţie în iulie 1837. Primele două diagrame ale copacului sunt ilustrate 
la pagina 26. A treia, ilustrată aici, apare la pagina 36. Singura diagramă din Despre originea 
speciilor scrisă cu 21 de ani mai târziu este o versiune formală, mult mai complexă 
(din Biblioteca Universităţii Cambridge, reprodusă de Gruber, 1974/1981, p. 143) 


Aspectul 4: Stiluri de gândire 


Din cadrul dezbaterii procesului creativ transpare un set consistent de întrebări recurente 
referitoare Ja stilul de gândire al creatorului. Sunt toate tipurile de gândire creativă 
vizuale? Unde se încadrează compoziţiile muzicale? Wordsworth putea cu adevărat 
gândi în rimă pentametrică iambicá? Matematicienii gândesc în ecuații? Dacă procesul 

de gândire este un proces inconştient, el se desfăşoară într-un mod specific sau gândirea 
e „amodală”, asemenea percepției amodale descrise de Michotte, Thinès şi Crabbe 
(1964)? Este adevărat că Aristotel a afirmat că „metafora este chintesenta adevăratei 
gândiri”? Şi mai important, cum poate cercetătorul să investigheze stilurile de gândire 
ale cazului său? 

Deoarece deviem către tărâmul experienţelor personale, nu toate aceste întrebări îşi 
vor găsi răspunsul şi nu toate răspunsurile vor fi elocvente, Dar suntem, cel puţin, capa- 
bili să analizăm câteva dintre ele. De exemplu, A.I. Miller (1996) sustine că, într-o 
anumită etapă a istoriei fizicii teoretice, în 1923, „atomul planetar al lui Bohr a fost 
abandonat” şi înlocuit cu modelul elementar al oscilatorilor armonici. „Aceasta nu 
constituie o metaforă vizuală fiindcă fiecărui electron atomic îi corespund o infinitate de 
oscilatori armonici.” (Miller, 1996, p. 115) Ce învăţăm de aici? În primul rând, că 
metaforele au istoria lor ; în al doilea rând, că transformările au loc de la o modalitate 
la alta (vizuală in nonvizuală, de exemplu) ; in al treilea rând, că metaforele şi transfor- 
mările lor au consecinţe : în cazul de faţă, evoluţia descrisă anterior a condus la apariţia 
teoriei moderne a mecanicii cuantice ; în al patrulea rând, accesul la nişele încâlcitei 
reţele mentale poate necesita un nivel considerabil de expertiză şi cunoaştere. Vezi 
Gruber (1996a) pentru o abordare mai detaliată a problemei în discuţie. 

În studiul metaforei, considerată punctul focal al gândirii creatorului, s-a evidenţiat 
o tendinţă pronunţată de a analiza o anumită metaforă până la epuizare. Când Gruber a 
investigat metaforele utilizate de Darwin, a pornit de la imaginea neregulată a schemei 
copacului. El a descoperit la scurt timp cá Darwin întrebuința patru sau cinci categorii 
de metafore doar pentru a explica conceptul de evoluţie prin selecție naturală. Mai mult, 
fiecare variantă are un rol aparte în procesul de argumentare al lui Darwin. Un argument 
similar menţionat de Osowski (1989) corespunde capitolului „Fluxul gândirii” din 
lucrarea lui James Principii de psihologie (1890/1950). 

Aceste rezultate ne conduc la ideea de „ansambluri de metafore” (Gruber, 1978); ea 
a devenit în prezent recomandarea făcută oricărui cercetător de a analiza toate metaforele 
unui text pentru a demonstra cum formează îmbinarea lor un câmp de semnificaţii. Deşi 
© asemenea abordare este valoroasă, ea poate cauza un impediment major. Ce face 
creatorul atunci când nu elaborează metafore? Asociază idei? Construieşte un lanţ 
cauzal? Descrie o scenă? Construieşte şi relatează un discurs? Clasifică obiecte, oameni 
sau evenimente ? În absenţa unei taxonomii structurate astfel, este imposibil să putem 
răspunde la întrebarea : în ce condiţii apelează creatorul la metaforă (luând în considerare 
că ,intotdeauna" poate constitui o variantă de răspuns) ? 

Cu toate impedimentele investigaţiei, ansamblul de metafore reprezintă o cale promi- 
Fai ud MS a principalelor directii în dezvoltarea unui proces de gândire şi a 

l sowski (1989) în analiza de metaforelor unde apare fluxul congtiinfei, 
Cea mai cunoscută metaforă a lui James (1890/ 1950). 


Aspectul 5 : Cadre temporale multiple 


Formularea unei descrieri de studiu de caz cu ajutorul unui singur cadru temporal ar fi 
un demers dificil, dacă nu imposibil, Experiențele şi activităţile desfăşurate pe termen 
scurt sunt incluse în periodizări mai largi ş.a.m.d, Arnheim (1962) oferă descrierea 
elocventă a unei luni din viaţa lui Picasso, acea lună în care el a creat Guernica, pictura 
murală ce înfăţişează oroarea raidului nazist asupra unui oraş sfânt din Spania. Pictura 

muralá este deseori considerati drept una dintre cele mai importante opere ale lui 
Picasso. Însă, pentru a înţelege creaţia şi procesele care au dus la realizarea ci, este 
necesar să privim istoria politică a Spaniei, comunitatea pariziană a artiştilor din perioada 
anilor '30, însăşi evoluția lui Picasso ca artist şi urmărirea punctuală a apariţiei creaţiilor. 
Fiecărui eveniment menţionat îi corespunde propriul cadru temporal, care poate varia de 
la minute până la decenii. 

Studiul intrerpins despre romanciera britanică Dorothy Richardson de Wallace (1989b) 
constituie un exemplu captivant de sesizare a interferenţei cadrelor temporale în care a 
activat creatorul. În cazul lui Richardson, este vorba despre secventialitatea decadelor 
vieţii ei, aşa cum o evocă în romanul său autobiografic; perioadele în care scriitoarea a 
compus un roman au fost mai lungi. În ambele domenii există alte evenimente care au 
influenţat cadrul temporal. 


Aspectul 6: Creaţia semnificativă şi domeniile de întreprindere 
a activității 


După cum am evidenţiat deja, obiectivul general se transformă în nucleul procesului 
creativ şi redă substratul partial al forţei motivationale care impulsionează efortul de 
lungă durată pe parcursul vieţii. Odată cu demararea acestui proces, avem posibilitatea 
de a observa proliferarea ideilor şi proiectelor, iar metodele utilizate pentru atingerea 
obiectivului general devin din ce în ce mai numeroase şi mai complexe. 

Structurarea procesului de muncă necesită organizare, pentru stabilirea obiectivelor 


„ „secundare, dar şi în general, în scopul eficienţei muncii creatoare. Procesul de muncă 


presupune activităţi şi sarcini monotone şi identificarea şi rezolvarea problemelor ridicate 


^ de proiectul propus. Astfel, angajarea într-un singur proiect implică organizare ierarhică : 


proiecte, probleme, sarcini. Dar există şi un alt nivel de organizare a procesului de 
muncă, domeniile de activitate. Un domeniu de activitate reprezintă un grup de activităţi 
conexe desfăşurate în scopul creării unor produse similare. Un domeniu de activitate 
cuprinde numeroase proiecte. De cele mai multe ori, odată cu finalizarea unui proiect 
apar noi oportunităţi, ce vor fi valorificate imediat sau ulterior. Finalizarea unui proiect 
este rareori urmată de repaus; mai curând determină iniţierea unor activităţi noi, ca şi 
cum momentul final al proiectului serveşte drept moment de inerție. 

Astfel, fiecare domeniu de activitate este autosuficient. Einstein a formulat iniţial 
teoria relativităţii în 1905, după care au trecut mai mult de 11 ani până la elaborarea 
teoriei generale a relativităţii, pentru ca ulterior să-şi continue eforturile de a găsi o 
teorie unificatoare (vezi, de exemplu, Pais, 1982). În ciuda dedicatiei sale faţă de o teorie 
unificatoare, în scopuri analitice - adică pentru a înţelege modul său de organizare a 
muncii —, putem împărţi studiile sale în diferite categorii sau domenii de activitate. 

Pentru a alcătui un sistem de domenii de activitate, se recomandă să începem cu o 
schemă simplă, precum dihotomia pe care Gruber a remarcat-o în preocupările lui 
Darwin din timpul călătoriei pe Beagle : majoritatea lucrărilor lui Darwin din perioada 
călătoriei pot fi clasificate în scrieri zoologice sau geologice şi comunică transformarea 
rezultatelor cercetării în aceste domenii de-a lungul a cinci ani de voiaj. S-a demonstrat 
că studiile geologice ale lui Darwin au fost net superioare studiilor lui de zoologie. — 

Însă analizele periferice deseori relevă proiecte noi şi sistemul devine din ce în ce mai 
complex. Într-o etapă iniţială a parcursului lui Darwin, „anii caietelor de notițe” ce au 
urmat imediat după călătoria pe Beagle pot fi ilustra(i sub forma unei structuri ramificate, 

i tri ii - ii i i iei ii l şi evoluţia umană 
sursa unei trihotomii — în mare, geologia, teoria evoluţiei în general M I 3 
Trihotomia este prezentă în caietele pe care Darwin le-a elaborat între anii 1835 si 1839 
(figura 3). Bineînțeles că reprezintă o simplificare majoră deoarece fiecare caiet conţine 


o mare diversitate de subiecte. 


@ 


Geologie 


Geologie si Š 
note despre evolutie 


Caietul Rosu 
Transmutarea 
speciilor 
© 
Evolutia omului 
@ @ 
ian.- dec. 1836 ian.- dec. 1837 ian.- dec. 1833 ian.- aug. 1839 


Figura 5.3. Evoluţia sistemului de activităţi al lui Darwin, 1836-1839. 
Organizarea caietelor lui Darwin arată principalele ramuri ale sistemului său de activităţi 
(adaptată după Herbert, 1980) 


În cazul lui Piaget, cele 60 de cărţi scrise şi un număr mai ridicat de monografii au 
constituit baza de date şi au creat un sistem compus din zece domenii de activitate — 
fiecare datat la debut şi cu multiple conexiuni. Cele zece direcţii reprezintă istoria 
naturală, religia, epistemologie şi sinteză, sociologia, logica, ontologia, biologia, repre- 
zentarea, percepţia şi educaţia. Fără îndoială, când procesul de prelucrare a întregii 
opere piagetiene (peste 1 000 de itemi) va lua sfârşit, se vor naşte noi categorii care vor 
crea noi legături. 

Sub o privire suficient de antrenată şi după un timp de reflecţie suficient de îndelungat, 
putem întotdeauna deriva noi categorii. Ca în orice efort taxonomic, şi aici apar probleme 
spinoase, Însă țelul nostru nu este să găsim un sistem unic şi valabil de activităţi sau o 
taxonomie unică, ci să închegăm viziunea generală asupra persoanei creative în procesul 
de creaţie şi să descoperim direcţii de cercetare atractive, utile în cercetările viitoare. 
Uneori se recomandă o simplificare. De exemplu, la finalul primilor douăzeci de ani de 
viaţă, Van Gogh s-a îndepărtat de preocupările sale religioase anterioare pentru a-şi 
dedica definitv existenţa artei. Această transformare şi nesiguranța speifică unei perioade 
lungi de tranziţie se exprimă clar în remarcile făcute cu privire la aceste două aspecte 

existenţiale în scrisorile către fratele său Theo (Wimpenny, 1994). Odată ce am stabilit 
reciprocitatea dintre amploarea şi diminuarea interesului faţă de cele două preocupări ale 

sale, religia şi arta, trebuie să reflectăm ulterior pentru ce motiv Van Gogh a continuat 
să rămână o persoană profund religioasă, Prin urmare, este necesar să învăţăm şi 
reinvátim cum să oscilim între simplitate şi complexitate, între obiectivitatea autorizată 
şi o lectură sensibilă, cultivată a operelor individului creator. 

Unii dintre colegii noştri au perceput că noţiunea sistemelor de activităţi implică un 
număr de activităţi direct proporţional cu performanţele creative. O atitudine similară 
transpare din convingerea eronată că scorurile ridicate la testele de gândire divergentă 
indică un nivel înalt de creativitate. După cum consemnează Gruber (1982): 


În discursul său în calitate de preşedinte al American Psychological Association, în 1898, 
„On Selective Thinking”, Baldwin a ridiculizat dispersarea reprezentării gândirii (pe care 
a considerat-o „superficială”) şi a definit creativitatea umană ca produs al gândirii 
raţionale, centrată pe scop (p. 4). 


CARACTERISTICILE DINAMICE ALE ORGANIZĂRII SCOPULUI. Prin prisma cer- 
cetătorului, rolul principal al sistemului de activităţi este, în primul rând, de a crea o 
perspectivă integrală asupra continuității şi conexiunilor dintre activităţi prin reliefarea 
simplificată a evoluţiei procesului global de muncă de-a lungul anilor sau deceniilor de 
viaţă activă şi, în al doilea rând, de a servi drept contrapunct pentru enunturile detaliate 
şi hermeneutice obţinute din textele studiate, precum notițe personale, comentarii critice, 
descrieri autobiografice, corespondenţă sau produse creative. 

` Ilustrarea sistemului de activităţi reprezintă o sarcină executabilá din ,exteriorul” 
1 cazului (vezi secţiunea următoare, „Rolurile cercetătorului”). Ea ne permite să surprin- 
dem dezvoltarea activităţilor de muncă ale individului creativ în decursul vieţii sub 
forma unei imagini panoramice. De exemplu, pe la mijlocul călătoriei pe Beagle, Darwin 
analiza modul în care miliardele de organisme coralifere au creat insulele de corali din 
oceanul Pacific. La puţin timp după întoarcerea din călătorie, el a scris două articole, 
ambele privitoare la modul de restructurare a pământului datorită activităţii organismelor. 
În prima lucrare şi-a expus teoria despre formarea recifelor de corali (Darwin, 1837a) şi 
în a doua a explicat transformarea continuă a materiilor vegetale din sol prin acţiunea 
sistemului digestiv a miliarde de râme (Darwin, 1837b). Fără să fi aflat de existenţa 
studiului despre recifii de coral, lucrarea despre digestia râmelor ne poate surprinde. 
Darwin şi-a continuat studiul despre râme până în 1882, anul morţii sale şi al publicării 
acestui studiu (Darwin, 1882). Acesta reprezintă un exemplu remarcabil de explorare în 
paralel a unor domenii de activitate diferite — în aceeaşi perioadă de timp, din moment 
ce studiul râmelor a fost realizat în paralel cu celelalte activităţi pe care Darwin le-a 
desfăşurat de-a lungul celor 45 de ani. 

Simultaneitatea domeniilor de activitate este caracteristica specifică procesului creativ. 
Individul creativ deseori desfăşoară mai multe activităţi în acelaşi timp. De exemplu, 
după cum am menţionat, în timpul voiajului pe Beagle, Darwin a făcut însemnări 
considerabile pe teme zoologice, geologice şi despre alte subiecte. În urma călătoriei, 
începând cu anul 1836, evoluția activităţii lui Darwin este prezentă în numeroasele sale 
caiete de notițe (Gruber, 1974/1981). După cum arată figura 3, Darwin a început Caietul 
Roşu în 1836. Acesta contine în principal scrieri geologice, însă include şi câteva dintre 
însemnările sale iniţiale despre evoluţie. Pe la mijlocul anului 1837, Darwin a început un 
caiet separat (Caietul A) dedicat în exclusivitate geologiei. În aceeaşi zi el începe Caietul 
B, care cuprinde primele sale scrieri despre transmutarea speciilor. Când Caietul B a fost 
completat, Darwin a început Caietul C, în care a continuat să dezvolte teoriile sale 

despre transmutare şi a scris despre evoluţia gândirii. Când şi caietul acesta a fost umplut, 
Darwin a continuat însemnările despre transmutare în Caietul D şi în aceeaşi zi a început 
Caietele M şi N, în care a abordat problematica evoluţiei omului, precum apariţia expre- 
siei emoţionale şi legătura dintre Homo sapiens si alte animale. Figura 3 înfăţişează 
ramificarea şi simultaneitatea activităţilor întreprinse de Darwin. Evoluţia diferentierii şi 
a specializării este uluitoare şi are loc atunci când un domeniu de activitate a luat o 
asmenea amploare, încât solicită un statut separat. E 

A doua caracteristică pe care o evidenţiează sistemul de activităţi este continuitatea. 
Organizarea procesului de muncă în activităţi distincte face posibilă amânarea şi rezu- 
marea unor sarcini fără necesitatea de a le începe de la zero. Angrenajul scrisului, clasi- 
ficarea, fişarea şi separarea socialului de profesional specifică diverselor sarcini şi 
proiecte sprijină dubla nevoie de diferenţiere şi stabilizare. . 

Simultancitatea si durata domeniilor de activitate abordate (descoperite în cazurile 
studiate de noi şi colegii noştri) prezintă alte avantaje. Preluarea unei activităţi într-un 
domeniu după o pauză de lucru înseamnă transferarea roadelor muncii din alte domenii 
în activitatea în curs; tehnicile învăţate sau perfecţionate ori cunoştinţele dobândite 
într-un domeniu de activitate pot fi aplicate la altul. Un alt mod de a privi astfel de 
interdependenţe este de a le percepe ca o succesiune de întreruperi şi reluări, astfel încât 
iniţierea unei acţiuni sau a unui proiect într-un domeniu de activitate presupune suspen- 
darea altuia. Din acest punct de vedere, însăşi suspendarea îl determină, într-un final, pe 
creator să se reîntoarcă la activitatea întreruptă. Astfel de întreruperi au anumite efecte 
dinamice de scurtă durată în condiţii de laborator (Lewin, 1935). Conceptul de sisteme 
de activitate permite raportarea unei direcţii similare de gândire la nivelul istoriei de 
viaţă a individului. Evocă imaginea minţii creatoare ca sistem, care, după cum a afirmat 
Newton, este „mereu în mişcare” (Westfall, 1980, p. ii). 

Cum am evidentiat anterior, sistemele de activitate reprezintá un fenomen redat de 
viziunea proprie a cercetătorului. Însă, în viziunea persoanei creatoare, există alte 
aspecte de luat în seamă. Probabil că în orice stadiu al sistemului persoana creatoare 
poate prevedea evoluţia viitoare a demersurilor sale în mod diferit — de exemplu, 
previziunile pe termen lung pot fi mai putin clare — faţă de modul in care le ilustrează 
cercetătorul în cadrul sistemului. Dar, dacă ar fi să realizăm mai degrabă o secţiune 
transversală, şi nu longitudinală, sistemul de activităţi reprezintă, în orice etapă a vieţii 
individului creator, percepţia fluctuantă a istoriei, a statutului său actual şi a concepției 
despre evoluţia proiectelor sale. 

Pe lângă funcţionarea simultană a numeroase domenii de activitate, există şi domenii 
latente. Utilizarea termenului latent, şi nu suspendat este motivată prin faptul că la 
reluarea unei activităţi întrerupte un individ nu o reîncepe, ci ia în calcul şi rezultatele 
anterioare ale muncii. Într-adevăr, probabil că persoana creatoare dispune de numeroase 
instrumente pentru a-şi atinge scopul, precum caiete de însemnări, cercetări sau schiţe 
anterioare, vechii colegi la care se poate apela la nevoie şi însăşi lucrarea în curs. Mai 
general, atát sectoarele de activitate active, cât şi cele latente contribuie la menţinerea 
imaginii de Sine a creatorului, o atitudine vitală pentru procesul creativ. Într-un domeniu 
de activitate complet epuizat, trebuie luată în considerare poziţia sa în cadrul paradig- 
melor utilizate de creator, o chestiune omisă sub anumite privinţe. În primul rând, nu 
cunoaştem in ce proporţie munca individului se încadrează într-o paradigmă vizavi de 

proporţia în care este situată conştient în afara ei — în cazul lui Darwin şi Piaget — şi 
subminează paradigma. În al doilea Tánd, dacă presupunem că două sau mai multe 

persoane creatoare activează doar în cadrul aceluiaşi set de paradigme, atât secvențele si 
preocupările, cât şi, în special, intenţia extraparadigmatică ar fi distincte. De exemplu, 
în anii ce au urmat călătoriei pe Beagle, Darwin a lucrat într-o manieră convenţională 
împreună cu câţiva colegi experti în diverse domenii. În acelaşi timp, şi-a ţinut secret 
studiul revoluţionar asupra teoriei evoluționiste. În perspectivă, caracterul extrapara- 
digmatic al studiului său a avut o mai mare importanţă decât trecerea lui sub tăcere. În 
al treilea rând, este încă incert cum se raportează dihotomia dintre revoluţionar şi 
extraparadigmatic la procesul creativ extrastiintific. 

Sistemele de activitate reprezintă sisteme de obiective. Una dintre cele mai semnifica- 
tive metode de menţinere si îndeplinire a obiectivului este planificarea iniţială. Aceste 
producţii temporare pot lua diverse forme, ca, de exemplu, propuneri de proiecte, schiţe 
sau chiar vise. Când Picasso s-a hotărât să picteze Guernica, a făcut mai întâi o schiţă 
sumară a compoziţiei sale. Într-o aparentă contradicție, Picasso a afirmat că „prima 
«viziune» rămâne întotdeauna intactă, în ciuda aparentelor" şi puţin mai târziu susţine că 
„O pictură nu este gândită şi planificată dinainte. În timpul creaţiei, ea poate fi schimbată 
pe parcursul schimbării gândurilor” (Arnheim, 1962, p. 30). Putem înţelege relaţia dintre 
cele două remarci dacă acceptăm rolul explicativ şi reglator al schiţei initiale. Felul în 
care creatorul reuşeşte să stabilească un echilibru între cele două roluri trebuie distins în 
fiecare situaţie în parte. Majoritatea sistemelor homeostazice reprezintă sisteme de uh 
feedback negativ: controlul corector ajută la eliminarea deviatiilor de la valoarea sta- 
bilită (similar temperaturii sangvine de 37°C). Însă sistemele creative necesită feedback 
pozitiv : când apare o deviatie semnificativă de la normă, sistemul răspunde prin detec- 
tarea, recunoaşterea şi amplificarea ei (Maruyama, 1963). Este o problemă centrală a 
cercetării studiilor de caz - modul de recunoaştere şi elaborare a invențiilor — care abia 


À, a fost identificată şi cu atât mai putin analizată în amănunt sau aplicată în cazurile studiate. 


| af Aspectul 7: Rezolvarea problemelor 


După cum am dezbătut anterior, când forţa imboldului contemporan de cercetare a 
creativităţii a crescut în perioada de după al doilea război mondial, subiectul de real 
interes la constituit rezolvarea problemelor. Studiul de laborator al procesului de 
rezolvare a problemelor are farmecul lui, însă nu abordează tematica astfel încât să fie 
cu adevărat utilă pentru cercetarea creativităţii. Ulterior a avut ca rezultat cercetarea unui 
ansamblu mai larg de caracteristici relevante ale procesului creativ, ca, de pildă, aspectele 
pe care le-am analizat în capitolul de faţă. Centrul de interes s-a îndepărtat de subiectul 
rezolvării problemelor. În metoda studiului de caz însă, cercetătorul are responsabilitatea 
analizării aspectelor importante pentru creator, şi nu doar a aspectelor la modă. Credem 
că poziţia pe care ne situăm acum ne permite să revenim la procesul rezolvării proble- 
melor drept caracteristică semnificativă a procesului creativ. 

Ochse (1990) şi Weisberg (1993) fac o trecere în revistă utilă a studiilor în domeniu. 
Rezolvarea problemelor, curistica şi procesarea computerizată, incubatia reprezintă ele- 
mentele fundamentale ale acestei cercetări. Teoria celor patru stadii (pregătire, incubație, 
iluminare şi verificare) avansată de Wallas (1926) este reiterată frecvent. 

În abordarea unui studiu de caz, toate aspectele mai sus menţionate au o semnificaţie 
potenţială. În acelaşi timp, când acordăm atenţia cuvenită problemei cadrului temporal, 
apar transformări. În termeni generali, oamenii rezolvă problemele cu ajutorul gândirii. 
Probabil că expertul în rezolvarea problemelor a depăşit o asemenea etapă: rezolvarea 
problemelor vine relativ de la sine. Poate că ar fi mai indicat să spunem că persoana 

creatoare îşi creează probleme care o fac să gândească. Creatorul nu reprezintă neapărat 
o persoană care rezolvă probleme cu mai mare uşurinţă. Condiţia principală este formarea 
unei perspective noi, o viziune care să permită identificarea noilor probleme şi perceperea 
celor vechi într-o lumină nouă. Probabil că Charles Darwin nu a fost la fel de versatil, 
de elocvent şi de talentat ca Thomas Huxley. Darwin nu a făcut altceva decât să conceapă 
o perspectivă nouă şi să decidă să reanalizeze fiecare aspect al respectivei perspective, 
Datoria noastră de cercetători ai studiului de caz este să descoperim cum a luat naştere 
noua perspectivă, 


Aspectul 8: Cadre contextuale 


Pe lângă interesul primar faţă de anumite aspecte ale dezvoltării activităţii creatorului, 
studiul de caz trebuie să ţină seama de o serie de contexte sau sisteme contextuale 
(Csikszentmihalyi, 1988) în cadrul cărora se desfăşoară activitatea creativă. Primul 
dintre ele se regăseşte în domeniile de activitate cele mai relevante pentru activitatea 
studiată. Al doilea constă în creaţiile şi obiectivele generale ale individului, aşa cum sunt 
relevate de sistemul de activităţi. Al treilea context este mediul profesional al persoanei - 
profesori, colegi, colaboratori, critici ş.a.m.d. 

Al patrulea context se referă la familia subiectului — familia de provenienţă şi cea 
actuală — şi la rolul ei asupra dezvoltării şi sprijinului in viata şi munca creativă ale 
subiectului. Wordsworth a avut-o drept colaboratoare pe sora sa Dorothy, care s-a ocupat 
şi de menajul casnic. Numeroase femei ce doresc să se dedice unei activităţi creative 
independente au întâmpinat şi încă întâmpină dificultăţi majore în a-şi construi o existenţă 
care să se armonizeze cu domeniul lor de activitate şi, în acelaşi timp, să le satisfacă 
celelalte nevoi. Woolf s-a ocupat de problematică în romanul O cameră separată (19291 
1957) şi, mai recent, Hanscombe şi Smyers (1987) au tratat acelaşi subiect. Preţul plătit 
de femei a fost sau să neglijeze alte roluri - de exemplu, cel de soţie, de mamă -, sau să 
le îndeplinească pe toate în lipsa unui ajutor consistent. 

Adesea nu se pune suficient în valoare rolul jucat de membrii familiei nu doar în 
modelarea copilului, ci şi în procesul creator propriu-zis. Să menţionăm câteva exemple 
notabile : 

Darwin şi bunicul său Erasmus ; 
Van Gogh si fratele său Theo; 
Einstein si unchiul său Jakob ; 
Wordsworth si sora sa Dorothy ; 
Anna Freud si tatăl ei, Sigmund ; 
Fraţii Wright ; 

Surorile Brontë, 


. Ín sfârșit, al cincilea context este mediul Socioistoric, care poate avea o influență 
importantá asupra muncii Subiectului, Gruber (1974/1981) a susţinut că Darwin a amânat 
multă vreme publicarea lucrării Originea speciilor în mare măsură din frica faţă de 
receptarea ei ostilă, Însă creaţia lui nu a fost inhibată de acest factor; şi nici nu a 
însemnat un motiv de distres, Freud şi mulţi alţii au fost nevoiţi să părăsească țările celui 
de-al Treilea Reich al lui Hitler pentru a putea munci productiv în altă parte, James Joyce 
a părăsit Irlanda şi catolicismul, refugiindu-se la Trieste pentru a se elibera de un mediu 
restrictiv. Persoanele creative se pot simţi marginalizate : ele deschid noi drumuri, 
E 

făuresc o nouă viziune care, pe măsură ce opera lor avansează, este din ce în ce mai mult 
în contradicţie cu contemporanii şi autorităţile. A fost cazul lui Galilei, Locke şi 
Descartes. Persecutia reprezintă o trăsătură recurentă a istoriei gândirii creative. Există 
însă şi creatori ale căror contribuţii au fost prezentate în public, fiind acceptate fără mari 
eforturi — Poincaré, Henry Moore, Edison şi Picasso, printre multi alţii. Poziţia indivi- 
duală într-o perioadă socioistorică depinde de natura operei, dacă ea este făcută publică, 
de ecoul în rândul publicului larg, dincolo de graniţele unui auditoriu specializat, de 
gradul de toleranţă politică şi religioasă impus asupra individului. 

Cele cinci contexte alcătuiesc o serie de cadre de referinţă ale metodei studiului de caz. 
Desigur, subiectul le generează şi, totodată, este modelat de ele. Dar şi cercetătorul, la 
rândul lui, trebuie să se familiarizeze cu ele deoarece sunt cadrele de referinţă ale studiu- 
lui. În mod ideal, trebuie să fie integrate în studiul de caz ca parte a sistemului de gândire 
al creatorului care îi însoţeşte şi îi influenţează opera. Nu toate contextele pot fi tratate 
exhaustiv într-un studiu de caz de dimensiuni rezonabile. Cercetătorul trebuie să opteze. 


Aspectul 9: Valori 


În categoria valorilor încadrăm sentimentele, experienţa estetică şi moralitatea. Consi- 
derăm rezonabil să definim abordarea noastră ca fiind una cognitivă şi de dezvoltare. În 
orice situaţie, aceasta presupune că unele aspecte ale procesului creativ au fost neglijate — 
atât de către noi, cât şi de colegii care adoptă poziţii similare. În unele privinţe, am 
fost constrânşi de decenii în care noţiunea de ştiinţă lipsită de valori a fost proslăvită, 
de adoptarea unui relativism cultural şi etnic, de punerea în discuţie a problemei adevă- 
rului dacă nu era folosit în sens figurat. Legătura dintre creativitate şi moralitate a fost 
neglijată ca subiect de investigaţie. Cazuri cum este cel al lui Gandhi sunt extrem de 
instructive, dar există foarte puţine situaţii care combină promovarea unor idei cu adevărat 
inovatoare (aşa cum a fost doctrina spirituală a nonviolentei promovată de Gandhi) cu 
tenacitatea luptei politice (precum mişcarea de eliberare indiană condusă de Gandhi). 
Prin urmare, trebuie să acordăm mai multă atenţie marilor moralişti şi creatorilor pentru 
care chestiunile morale reprezintă o vocaţie. Prespunând că este adevărată afirmaţia că 
până la vârsta de 40 sau 50 de ani majoritatea creatorilor îşi finalizează lucrările cele mai 
importante, anii ce urmează înseamnă aproape jumătate din viaţă care ar putea fi 
dedicată altor preocupări. Care ar putea fi acestea ? Dilema cu care se confruntă creatorul 
din ziua de astăzi este exprimată elocvent de Lewis Hyde: 


Cum poate artistul să se hrănească, spiritual şi material, într-o epocă ale cărei valori sunt 
valorile economiei de piaţă si al cărei comerţ rezidă exclusiv în cumpărarea şi vânzarca de 


bunuri? (citat de Gablik, 1984, p. v) 


Un ansamblu similar de preocupări se regăseşte în ediția specială intitulată „Creativi- 
tatea în domeniul moral" a revistei Creativity Research Journal (Gruber şi Wallace, 
1993). Deocamdată ne mulţumim să luăm notă de o nevoie care deja se face simțită şi 
care, după toate probabilitățile, se va intensifica. Reiese că aceia care aprofundează 
creativitatea trebuie să găsească noi metode de integrare a unor astfel de preocupări în 


lucrările lor. 

Concluzie 


Alegerea deliberat a metodei studiului de caz in special prin contrapozitie cu celelalte 
metode ridică dificultăţi de ordin epistemologic. In continuare ne vom ocupa de trei 
dintre ele: locusul creativităţii, rolurile cercetătorului, problema fidelității şi validității. 


Locusul creativității 


Fiind cu totul de acord că procesul creativ are loc într-un mediu social complex şi 
diversificat, putem face un pas mai departe şi să anulăm importanţa atribuită individului 
creator ca principal factor creator, deci ca locus al procesului creativ ? Csikszentmihalyi 
(1994) sustine că putem face aceasta. Mai întâi, el propune o matrice 4 X 3 x 4 de 
caracterizare a tipurilor de procese creative, din care rezultă 48 de celule ale matricei. 
Apoi punctează că „există deja mii de studii de psihologie care se concentrează exclusiv 
asupra unei singure celule a matricei — abordarea cantitativă, empirică a trăsăturilor 
individuale" (Csikszentmihalyi, 1994, p. 154), pentru a încheia cu următoarea menţiune : 
„Creativitatea nu are loc în mintea unei persoane, ci este produsul unui proces mult mai 
amplu şi mai misterios” (p. 155). 

Cu siguranţă, putem opta pentru o astfel de abordare pentru că are meritul de a ne 
obliga să reexaminăm individualismul excesiv al diverselor cercetări legate de creativitate. 
Însă e ca şi cum am afirma că existenţa unui organ într-un organism înseamnă că 
funcţiile specifice ale organului se realizează şi în lipsa acestuia. Abordarea noastră este 
diferită. Evităm, pe cât posibil, concretizarea unei valori cantitative numite „creativitate”, 
având convingerea că este mai util să ne punem întrebarea : ce fac creatorii ? Suntem de 
acord cu cele patru niveluri (cultură, instituţie, grup de lucru şi persoană) delimitate de 
matricea celor 48 de celule. Însă „persoana” redusă la patru celule dintre cele 48 poate 
fi amplasată atât în context geografic, cât şi conceptual fără a-i ştirbi din realismul ei. Iar 
în ceea ce priveşte misterul, în ciuda strădaniei noastre de a demistifica procesul creativ, 
el continuă încă să persiste. 


Rolurile cercetătorului 


Problema obiectivităţii este una semnificativă. În studiul de caz, cercetătorul deţine două 
roluri majore: fenomenologic şi critic sau, cu ale cuvinte, un rol intern şi unul extern 
(tabelul 1). În cadrul rolului său fenomenologic, cercetătorul încearcă să pătrundă în 
mintea subiectului studiat si să reconstruiască semnificația experienței acestuia prin 
prisma lui — o încercare de a fi obiectiv prin înlăturarea propriilor interpretări. Este un 
rol care îi permite cercetătorului o apropiere maximă de cazul siu, 

. La fel de important, rolul critic presupune evaluarea datelor in scopul explicării şi 
interpretării lor prin distantarea cercetătorului de caz. Aici obiectivitatea este dată de 
eliminarea interpretărilor subiectului, prin distantarea de subiect si prin evaluare „deta- 
şată”. Astfel, scopul celor două roluri, fenomenologie şi critic, este de a obţinere o 


viziune obiectivă, iar ambele implică interpretare. Cercetătorul oscilează încontinuu 
între cele două roluri, 

"Tabelul 1 
Rolurile cercetátorului 


Em 


"riti 


Ín interiorul subiectului În exteriorul subiectului 

Obiectivitate prin eliminarea propriilor 
interpretări subiectului | 
[apropiere de see inăeaarare de abea | 


= 


Fidelitate si validitate 


Dintr-o perspectivă cognitivă şi experimentală, se poate spune că am comite o imprudengá 
dacă am renunţa la binecuvântările exactităţii şi validității în favoarea incertitudinilor me- 
todei studiului de caz, mai cu seamă dacă ne concentrăm asupra studiilor în care N = 1. 
Atât timp cât ne rezumăm la un singur caz, cum putem fi siguri că avem dreptate? Şi, 
atunci când aprecierea cazului este justă, la ce foloseşte ea dacă nu putem generaliza 
rezultatele şi în alte cazuri? Cu un deceniu sau două în urmă existau foarte puţine 
asemenea studii de caz cognitive. Acum, când există mult mai multe, nu ne confruntăm 
cu problema armonizării lor într-o sinteză în egală măsură mai amplă şi mai judicioasă ? 
Cum abordăm problema obiectivitátii — mai ales dacă obligăm cercetătorul să fie absorbit 
de universul creatorului studiat? La aceste întrebări putem oferi numeroase răspunsuri. 
` Ín primul ránd, se poate considera că preocuparea faţă de un caz singular la latitudinea 
„A Si în profunzimea necesare unei abordări adecvate este o cauză pierdută in comparaţie cu 
j alte abordări limitate şi aride. Nu putem empatiza cu o asemenea pozitie. Dimpotrivă, 
avem speranţa că vom ajunge la o sinteză riguroasă prin utilizarea concertată a numeroase 
metode distincte de examinare a unei unice probleme. Fireşte, în acest scop se impune o 
reformulare a întrebărilor. Cu toate că am subliniat unicitatea fiecărui caz, sunt posibile 
câteva generalizări interesante. 

De exemplu, unele studii de caz au condus la aşa-numita regulă a celor zece ani, 
descoperirea conform căreia unui individ sau unui grup restrâns îi sunt necesari aproxi- 
mativ zece ani pentru revizuiri semnificative ale modului propriu de gândire. Aceasta nu 
este un tip de descoperire la care se poate ajunge fără analiza fiecărui caz în parte. La 
suprafaţă, dată fiind rememorarea selectivă şi uitarea, un creator care trăieşte exuberanta 
unei revelații (insight) îndelung aşteptate poate omite cu uşurinţă să menţioneze anii de 
muncă necesari pentru a ajunge la ea. Fără acumularea a 20 sau a mai multor cazuri 
excepţionale şi relevante, nu am fi putut ajunge la o asemenea concluzie ; fără abordarea 
fiecărui caz separat, nu am fi putut să le asamblăm. Pentru mai multe detalii, vezi 
Gruber (1974/1981, 1995) şi Sternberg şi Davidson (1995). 

Pentru o altá exemplificare, să luăm în considerare conceptul de sisteme de activitate. 
Ca un potential rezultat concret, aceste sisteme au stăruit sub ochii noştri decenii şi chiar 
secole întregi. Însă focalizarea, definirea şi demonstrarea modului lor de funcţionare în 
Situaţii specifice au implicat practicarea asiduă a metodei studiului de caz, pornind de la 
un caz şi ajungând la multe altele, după cum am menţionat în capitolul de faţă. 

Descoperirea punctelor comune între cazuri diferite poate fi asociată metodei de 
Portretizare compozitá a lui Francis Galton (1883): după ce sunt aduse la aceleaşi 

dimensiuni, peste fotografiile-portret se suprapun numeroase ipostaze diferite. Portretul 
compus reprezintă „portretul unui tipologii, şi nu portretul unui individ” (Galton, 1883, 
p. 222). Galton a aplicat metoda unor tipologii precum cele ale „englezilor”, criminalilor, 
ofiţerilor din armată, membrilor de familie şi a unor grupuri rasiale. Galton susţine că 
acele imagini „generice” reprezintă „mai mult decât media. (...) Ele sunt generalizări 
realiste pentru că asimilează toate informaţiile şi interpretările” (1883, p. 233). Cu alte 
cuvinte, sunt similare tabelelor statistice de anvergură deoarece includ toate trăsăturile 
care formează un tip specific. Trăsăturile irelevante sunt excluse, iar Galton adaugă că 
reducerea dimensiunilor copiilor duce la eliminarea aproape totală a particularitátilor si 
cu atât mai bine! 

O altă inovaţie fotografică datând din aceeaşi perioadă se datorează cercetării lui 
Eadweard Muybridge, începută în anii 1870. El se arăta preocupat de analiza mişcărilor 
corpului şi a amplasat mai multe seturi de aparate fotografice pentru a realiza o serie de 
fotografii ale unei fiinţe în mişcare — un iepure sau un cal care alcargă, un om în timp 
ce merge - atât de apropiate spaţial, încât privitorul putea surprinde secvenţa propriu-zisă 
a fiecărei mişcări (de Vries, 1971). 

Astfel, fiecare din aceste metode prezintă avantaje, prima pentru că elimină detaliile 
şi reprezintă versiunea statică a unui tip, cealaltă tocmai pentru că surprinde detalii 
foarte subtile şi reprezintă secventele dinamice prin care se desfăşoară activitatea. 

Pentru a întregi metafora vizuală a diferitelor aspecte ale unui studiu de caz, ar trebui 
să adăugăm reprezentarea medicală a unei articulaţii osoase sau a altor structuri unde 
apare îmbinarea perfectă a două segmente distincte. Articulația segmentelor, atât struc- 
turală, cât şi funcţională, este cel mai important aspect al metodei studiului de caz, ea 
lipsind cu desăvârşire din cele mai elaborate tehnici de măsurare si din inferentele 
statistice utilizate de psihologi. 

Atunci când s-a referit la „corelaţia creşterii”, Darwin (1859) avea in vedere tocmai 
evoluţia unei asemenea articulaţii structurale : 


Întreaga structură este într-atât de strâns unită în timpul creşterii şi dezvoltării sale, încât, 
dacă există variaţii minore într-un segment, se acumulează prin selecţie naturală şi produc 
modificări şi în alte segmente (p. 143). 


În metoda studiului de caz dorim să surprindem tocmai acest tip de combinaţie 
aproape perfectă care constituie o îndepărtare considerabilă de noţiunea modernă a 
corelatiei utilizată în cercetarea creativităţii, unde valoarea cuprinsă între r = 0,25 şi 
0,50 poate fi apreciată ca fiind semnificativă. 

Capacitatea şi profunzimea gândirii creatorului îi permit cercetătorului de caz să 
găsească idei similare remarcabilelor mecanisme de adaptare care i-au uluit pe Darwin 
şi pe contemporanii săi. Caietele de însemnări ale lui Darwin despre evoluţie (Barrett, 
Gautrey, Herbert, Kohn şi Smith, 1987; vezi şi Gruber 1974/1981) dezvăluie notițele 
unui individ care a reflectat asupra procesului gândirii şi furnizează direcţii utile de 
cercetare a altor cázuri. În această lucrare am utilizat extensiv cazul lui Darwin. 
Interacțiunea dintre elaborarea obiectivelor, stările emoţionale şi informaţii, precum şi 
multiplele legături cu alţi oameni de ştiinţă sunt evidenţiate pe larg în primele sale caiete 
(Gruber, 1974/1981 ; Keegan şi Gruber, 1983). 

Pe parcursul acestei lucrări am făcut aprecieri aparent contradictorii. Pe de o parte, 
creatorul îşi fixează un nivel înalt de aspirații şi se aşteaptă sau, cel putin, aspiră la o 

creație eficientă, la o contribuţie semnificativă. Totuşi, beneficiul eforturilor de o viaţă 


poate părea neînsemnat. În unul dintre caietele sale de început, Darwin a descris cu 
resemnare această dilemă: 


Să menţionăm că primii astronomi au fost persecutați - şi apoi să adăugăm că binele 
cel mai mare pe care îl pot face oamenii de ştiinţă este să ducă ştiinţa cu câţiva ani 


înaintea vremii lor (Caietul C, p. 123, scris aproximativ în iunie 1838, in Barrett et al., 
1987, p. 276). 


Cu puţin timp înainte, el constatase supliciul gândirii lente : 


Multiplicarea acestor metode modeste, păstrând în minte străduinţa de a produce [in 
perioade de timp îndelungate] rezultate importante, este cel mai chinuitor şi mai laborios 
efort al minţii (Caietul C, p. 123, scris aproximativ în mai 1838, în Barrett er al., 1987, 
p. 263). 


Mai devreme sau mai târziu, interdependenta tuturor formelor de viaţă impietează 
ritmul schimbării. În epoca noastră regăsim problema bufniței tárcate care ne aminteşte 
cât de greu acceptă oamenii aceste constrângeri. Darwin relevase deja un context similar : 
„Până şi scăderea numărului de indivizi ai unei specii de şoimi va avea consecinţe ime- 
diate asupra restului lumii” (Caietul D, p. 135, scris în 28 septembrie 1838, fragment 
din celebrul moment de insight malthusian, în Barrett er al., 1987, p. 375). 

Prin preocuparea noastră faţă de rolul individului în procesul creativ nu trebuie înţeles 
că doar contribuţiile majore sunt creatoare şi valoroase. Contribuțiile minore şi chiar 
inovațiile care se contrapun schimbării pot constitui cele mai importante forme de creaţie 
în anii secolului următor. Dacă procesul creativ e un proces specific organismelor, atunci 
o astfel de expresie a stării organismului este, în mare parte, o expresie modică. 

Într-un text impresionant, Wittgenstein a ilustrat acest sentiment: 


Prima dată când începem să credem într-un lucru, definim credinţa noastră nu printr-o 
singură frază, ci printr-un întreg sistem de fraze. (Lumina limpezeşte încet întregul.) 
(1969, p. 21) 


Notă 


Dorim să le mulțumim colegilor care ne-au pus la dispoziţie propriile teze de doctorat in alcă- 
tuirea acestei lucrări: Richard Brower, Camille Burns, Chantal Bruchez-Hall, Anne Coddington, 
Ruth Daniels, Sara Davis, Nancy Ferrara, Donald Hovey, Linda Jeffery, Robert Keegan, Roberta 
Mitchell, Martha Moorc-Russell, Jeffrey Osowski, Alan Schwartz, Laura Tahir, Fernando Vidal, 
Doris Wallace, Crystal Woodward si Martha Zahaykevich. ` 

Creativitatea din perspectivá istoriometricá 


Dean Keith Simonton 


Ce este creativitatea? Cum poate fi másuratá creativitatea ? Ce factori pot prezice 
apariţia sau manifestarea creativităţii? Cu ce trebuie să înceapă psihologul pentru a 
descifra aceste dileme ? Să abordăm mai întâi ultima problemă fiindcă de răspunsul ei 
depinde soluţionarea multor altor probleme fundamentale. De ceva vreme, psihologii au 
beneficiat de trei principale metode de cercetare. 

În primul rând, psihologii au posibilitatea de a alcătui şi a desfăşura experimente de 
laborator. Creativitatea este deseori definită aici drept soluţia adecvată la probleme ce 
necesită un anumit grad de perspicacitate (vezi Sternberg şi Davidson, 1995). În cazurile 
mai putin frecvente când se solicită producerea unor idei originale, creativitatea este 
evaluată de o comisie de experţi sau prin intermediul altor metode (vezi, de exemplu, 
Amabile, 1996; Martindale, 1973; Sternberg şi Lubart, 1995). Printr-o manipulare 
atentă a situaţiilor în care se manifestă comportamentul studiat, psihologii pot descoperi 


~ conditiile cele mai favorizante pentru dezvoltarea creativităţii. Subiectii sau participanţii 


a experiment sunt deseori studenţi din instituţii de învăţământ superior care solicită 
credite suplimentare la cursurile de introducere în psihologie, deşi uneori subiecţii pot fi 
indivizi ce se autodeclară fără prea multă modestie „creativi”. 

În al doilea rând, cercetătorii din domeniul psihologiei pot întreprinde studii psiho- 
metrice asupra unor subiecţi. De cele mai multe ori, astfel de investigaţii examinează 
subiecţi în funcţie de performanţele lor la aşa-zisele teste de creativitate (Barron şi 
Harrington, 1981). Mai putin frecvente, însă, probabil, mai valoroase sunt investigaţiile 
psihometrice care examinează subiecţi cu incontestabile contribuţii creative. Un exemplu 
clasic îl reprezintă seria de investigaţii întreprinse la Institute of Personality Assessment 
and Reseasch al University of California, Berkeley (de exemplu, Barron, 1969; 
MacKinnon, 1978), unde scriitori, arhitecţi şi alti subiecti creatori de renume au fost 
supuşi unor examinări in extenso cu teste cognitive, scale de personalitate, inventare 
biografice, interviuri şi alte instrumente de evaluare. Scorurile la teste au fost apoi 
corelate cu scorurile obţinute de un grup de control cu variabile similare de vârstă, nivel 
de pregătire şi alte variabile pertinente. Scopul general constă în decelarea diferenţelor 
individuale dintre acele variabile care relevă performanţa creativă în condiţii naturale. 

În al treilea rând, psihologii sunt capabili să examineze acei subiecți creativi cu statut 
creator indubitabil din moment ce s-au bucurat de o reputaţie considerabilă datorită 
contribuţiilor originale la dezvoltarea civilizaţiei umane (Simonton, 19844). Cu alte 
cuvinte, subiecţii utilizaţi în astfel de studii poartă nume care „au marcat istoria” - ca 

Newton, Descartes, Tolstoi, Leonardo da Vinci si Beethoven. Însemnările biografice si 
istorice referitoare la contribuţiile lor sunt cuntificate, iar rezultatele creaţiilor sunt 
deseori supuse analizei de conţinut - în scopul identificării acelor trăsături de persona- 
litate şi circumstanţe socioculturale care determină succesul sociocultural. În asemenea 
studii, creativitatea este, de obicei, evaluată în termenii excelentei diferenţiale, un artist ca 
Michelangelo, de pildă, fiind considerat mai creativ decât un pictor de talia lui Hendrick 
Bloemaert (vezi Simonton, 19842). 

Cea de-a treia şi ultima metodă este denumită abordarea istoriometrică şi constituie 
tema capitolului de faţă. După descrierea amănunţită a abordării, vom prezenta o scurtă 
istorie a dezvoltării conceptuale, pentru a delimita ulterior câteva subiecte centrale pro- 


puse de acest tip specific de cercetare. 


Definirea metodologiei 


În termeni formali, istoriometria este acea „disciplină ştiinţifică în cadrul căreia sunt 
verificate ipotezele nomotetice despre comportamentul uman cu ajutorul analizelor 
cantitative ale datelor istorice despre indivizi” (Simonton, 1990c, p. 3). O astfel de 
abordare devine, mai inteligibilă atunci când o descompunem în trei secţiuni : 


1. istoriometria îşi propune să verifice ipotezele nomotetice cu privire la comporta- 
mentul uman. Principalul obiectiv devine, prin urmare, evidenţierea legilor generale 
sau a relaţiilor statistice care transced specificitátile documentelor istorice — ce se află 
în spatele „numelor, datelor şi locurilor”. Astfel, când se aplică această metodă la cer- 
cetarea creativităţii, studiul istoriometric investighează circumstanţele sau predicțiile 
referitoare la constributia experienţelor de viaţă, a trăsăturilor de personalitate şi a facto- 
rilor de mediu asupra performanţei creative. Această orientare nomotetică se distinge 
clar de abordarea idiografică, ce pune accent mai ales pe particularitátile distincte 
prin care se caracterizează acţiunile individului, fără a lua în considerare dacă 
respectivele principii se pot generaliza la grupuri întregi de indivizi (Runyan, 1982) ; 


2. analizele cantitative reprezintă condiţia sine qua non a studiului istoriometric. Cuan- 


tificarea se realizează în două modalităţi: pentru început, cercetătorul trebuie să 
preschimbe multitudinea de date istorice ambigue şi, în mare măsură, calitative în 
valorile numerice precise şi clare ale variabilelor bine definite, relevante pentru 
ipotezele nomotetice în discuţie, De exemplu, cercetătorul poate analiza nivelul de 
inteligenţă, motivaţia sau traumele din perioada copilăriei în funcţie de un factor 
anume, iar rezultatul obţinut constă într-un ansamblu de valori numerice pe o scală 
Care va exprima valoarea factorului sau intensitatea experienţei investigate. Odată ce 
a obținut aceste rezultate cantitative, istoriometristul poate trece la următoarea etapă 
a analizei, când supune variabilele la o analiză statistică ce îi permite confirmarea sau 
infirmarea ipotezei de lucru, Cele mai utilizate metode statistice în istoriometrie sunt 
regresia multiplă, analiza factorială, ecuaţia structurală, modelul variabilelor latente 
şi analiza secventei temporale ; 

- subiecţii evaluaji în investigația istoriometrică sunt individualităţi istorice, si nu elevi 
Sau sau subiecți voluntari, În esantioanelo istoriometrice sunt incluse personalități 
care au „schimbat istoria” într-un domeniu important de competenţă. În cazul 
particular al creativităţii, cercetătorii istoriometrişti vor studia persoane care au 
dobândit dreptul de a fi. numite „genii creative”. Deseori aceasta înseamnă cá 

participanţii la un studiu istoriometric nu mai sunt în viaţă, însă nu ca o condiţie 
obligatorie. Un câştigător al premiului Nobel pentru literatură sau ştiinţă se va 
califica, fără îndoială, ca subiect în investigaţie chiar dacă el este în viaţă. 


Trebuie să evidentiem întrebuinţarea formei de plural a sintagmei indivizi creativi. 
Aproape fără excepţie, studiile istoriometrice necesită cazuri multiple, unde numărul N 
poate ajunge uneori la mii de creatori eminenti (de exemplu, Simonton, 1976f, 1988b, 
1992c). Eşantionul trebuie să fie îndeajuns de mare dacă se doreşte aplicarea sa la un 
întreg arsenal de metode statistice complexe. În orice situaţie, numărul cazurilor din ana- 
lizele multifactoriale trebuie să depăşească într-o manieră convenabilă numărul variabi- 
lelor supuse investigaţiei. Chiar mai important, numărul cazurilor trebuie să fie îndeajuns 
de mare pentru a garanta relevanta rezultatelor empirice în raport cu un statut nomotetic. 
Intenţionăm să abandonăm acele rezultate care se limitează in general la creatorii de 
renume, fără a putea fi raportate în particular la orice gen de personalitate creativă. Din 
motive de siguranţă, investigaţiile istoriometrice se vor focaliza uneori pe un creator 
prototip, precum Beethoven sau Shakespeare, model al unui tip specific de activitate 
creativă (Derks, 1989, 1994; Ohlsson, 1992; Sears, Lapidus şi Cozzens, 1978; 
Simonton, 1986e, 1987a, 1989b, 1990b). Totuşi, chiar si în asemenea cercetări, numărul 
variabilelor statistice va trebui să fie îndeajuns de mare pentru a putea permite o analiză 
statistică mai complexă. Se recurge uneori la trucuri care presupun, de pildă, schimbarea 
subiectului de analiză de la individ la produsul creativ (compoziţiile, piesele de teatru, 

x poeziile etc.). 

Definiţia prezentată mai sus face posibilă diferenţierea istoriometriei de alte metode 

cu care este uneori confundată. Înainte de toate, investigația istoriometrică trebuie distinsă 
p, de psihoistorie si psihobiografie. Deşi aceste demersuri de cercetare pornesc tot de la 

informaţii istorice, psihoistoricii si psihobiografii apelează la analize cantitative pentru 
‘confirmarea aspectelor simptomatice ale unor indivizi sau situaţii (Elms, 1994). Din 
multe puncte de vedere, aceşti cercetători acordă mai multă atenţie tehnicilor şi situaţiilor 
istorice decât problematicii şi metodologiei ştiinţifice (Simonton, 1983b). Contrastul 
evident dintre focarele atenţiei este redat clar de clasica psihobiografie a lui Leonardo da 
Vinci realizată de Freud (1910/1964), care a încercat să pună pe seama experienţelor din 
prima copilărie atât orientarea sexuală a artistului, cât şi stilul său de lucru. 

Abordarea cliometrică se află într-o legătură mai strânsă cu istoriometria. Asemenea 
istoriometristului, cliometristul utilizează metode de analiză cantitativă a datelor istorice 
în scopul obţinerii unor rezultate finale de o maximă rigurozitate ştiinţifică. Cu toate 
acestea, cliometría se apropie mai mult de psihoistorie deoarece interesul ei principal se 
manifestă mai curând în problemele idiografice decât nomotetice, Un exemplu elocvent 
îl reprezintă lucrarea lui Robert Fogel, care a primit premiul Nobel în 1993 pentru 
aplicarea metodelor cliometrice la istoria economiei. Investigatiile de pionerat ale lui 
Fogel au abordat problematica profitabilităţii economice a sclaviei în sudul Americii, în 
perioada antebelică (Fogel şi Engerman, 1974), şi impactul construirii căilor ferate asupra 
dezvoltării economice a Vestului Americii (Fogel, 1964). . Y 

Prin urmare, istoriometria este unica metodă care întrebuinţează simultan informaţiile 
istorice prin metode cantitative şi nomotetice, Într-o formulare simplificată, putem susţine 
că abordarea integrează elemente din psihometrie, psihoistorie şi cliometrie. Istoriometria 
se concentrează asupra analizei cantitative similar psihometriei şi cliometriei; însă, 

asemenea psihoistoriei şi cliometriei, istoriometria îşi dedică atenţia persoanelor şi 
evenimentelor importante din istorie. În concluzie, istoriometria împarte cu psihometria 
obiectivul comun al teoriilor nomotetice nelimitate de constrângeri spatio-temporale. 


O scurtă istorie a metodologiei 


Aşa cum se cuvine oricărei metodologii dedicate unei forme specifice de analiză istorică, 
istoriometria are o lungă istorie şi, într-adevăr, ca reprezintă, de fapt, cea mai veche 
abordare a cercetării creativităţii ! Primul studiu istoriometric a fost publicat in lucrarea 
Sur l'homme a lui Adolphe Quételet (1835-1868), astronom, meteorolog, matematician, 
sociolog şi poet belgian. În această monografie revizuită în 1835 se află prima cercetare 
cantitativă asupra fluctuatiei productivităţii creative pe parcursul vieţii. Concret, prin 
contorizarea numărului de piese de teatru create în timpul vieţii de dramaturgii francezi 
si englezi, Quételet a descoperit că performanţele se distribuie de-a lungul unei curbe 
grafice al cărei punct maxim depinde de vârsta subiecţilor, iar calitatea performanţelor 
depinde, în mare măsură, de cantitatea lor. Nu numai că aceste concluzii sunt valide şi 
astăzi (Simonton, 1997b), ci acceaşi problematică esenţială a fost abordată după doar 
câteva decenii şi de George M. Beard (1874) şi a devenit, fără îndoială, cea mai veche 
temă de cercetare abordată cu ajutorul metodelor istoriometrice. 

În mod regretabil, au trecut aproape o sută de ani până când acest subiect a fost luat 
din nou în considerare de cercetătorii istoriometrişti (Simonton, 1988a). Desigur că 
metoda ar fi fost neglijată fără meritul lui Francis Galton, pe care îl putem considera 
adevăratul „părinte al istoriometriei”. Savantul, exploratorul şi antropologul englez a 
fost un inovator marcant al metodologiei, iar printre primele sale inovaţii în studiul 
comportamentului se numără analizele istoriometrice publicate în anul 1869 în cartea 
Geniul ereditar. Principala teorie propusă în lucrare se bazează pe ipoteza conform 
căreia performanţele excepţionale tind să se transmită din generaţie în generaţie prin 
moştenirea genetică a aptitudinilor cognitive şi motivationale. În alcătuirea studiului său, 
Galton a adunat numeroase exemple detaliate de profiluri ale indivizilor exceptionali 
pentru a demonstra că frecvența eredității depăşeşte orice predictie posibilă. Chiar dacă 
multe dintre argumentele lui Galton au necesitat ajustări şi validări ulterioare (Bramwell, 
1948; Kroeber, 1944 ; Simonton, 1983c, 1988b, 1991c, 1996), Geniul ereditar a devenit 
mai târziu nu doar un studiu de referinţă in psihologie, ci şi prima cercetare istoriometrică 
veritabilă a creativităţii de nivel superior, 

Mulţi Cercetători au urmat calea deschisă de Galton. Doar câţiva ani mai târziu, un 
botanist suedez pe nume Alphonse de Candolle (1873) a publicat o investigaţie istorio- 
metrică a condiţiilor de mediu care favorizează în cea mai mare măsură activităţile 
creative ale savanților remarcabili, La scurt timp după trecerea în noul secol, psihologul 
englez Havelock Ellis a publicat lucrarea A Study of British Genius, în care a identificat 
factorii biografici şi socioculturali ce stau la baza dezvoltării personalităţii excepţionale, 
inclusiv a creatorilor de marcă (vezi Ellis, 1926), Aproximativ în aceeaşi perioadă, 
Istoriometria traversa Atlanticul, unde şi-a găsit un promotor în persoana ilustrului 
psiholog american James McKeen Cattell (1903, 1910). Popularizarea metodologiei a 
fost extinsă considerabil de Cattell odată cu achiziţionarea în anul 1894 a revistei 
Science, al cărei redactor-şef a fost timp de jumătate de secol şi pe care a transformat-o 

în principalul vehicul de publicare a investigaţiilor istoriometrice (vezi, de exemplu, 
Dennis, 1956; Lehman, 1958). 

Printre multiplele articole publicate în revista Science în prima jumătate a secolu- 
lui XX s-au numărat două studii aparţinându-i lui Fred Woods (1909, 1911) care au 
pecetluit oficializarea metodei. Lucrarea din 1909 a fost intitulată „A new name for a 
new science", iar numele nou era ,istoriometria". Woods a caracterizat istoriometria ca 
un tip de cercetare care contine situaţii istorice de o factură predominant personală supuse 
prelucrării statistice prin metode mai mult sau mai puţin obiective” (1909, p. 703), 
adăugând că „istoriometria posedă aceeaşi legătură cu istoria pe care o întreţine biometria 
cu biologia” (p. 703). Woods a încheiat apoi lucrarea cu enumerarea a 12 studii con- 
siderate de el reprezentative pentru noua metodologie. Lucrarea din 1911, denumită 
»Historiometry as an exact science” a promovat în mod explicit această abordare. Aici 
Woods a notat că metodologia era ideală în cercetarea „psihologiei geniului”. 

În mod regretabil, termenul geniu se referă atât la eminentii lideri de opinie, cát şi la 
creatorii de renume şi însuşi Woods a aplicat metoda istoriometrică la studii de leadership 
istoric (1906, 1913). Cu toate că acest studiu s-a inspirat, de fapt, din numeroase investi- 
gaţii anterioare, inclusiv din una dintre cercetările celebrului Edward L. Thorndike (1936; 
vezi şi Simonton, 1984f), prezentarea unui asemenea tip tradiţional de cercetare nu îşi 
are locul aici. Mai relevante sunt studiile următoare despre geniul creativ care pot fi 
caracterizate fără echivoc drept investigaţii istoriometrice. Dintre aceste cercetări cu 
diverse teme, se distanțează cea mai semnificativă investigaţie, monumentalul studiu între- 

*. prins de Catherine Cox (1926). Pentru a putea aprecia importanţa lucrării, trebuie să o 
; amplasăm într-un context adecvat, a cărui prezentare va începe cu Lewis M. Terman. 
/ Terman a fost fascinat de problematica inteligentei, inclusiv de relatia acesteia cu per- 
| |formanja. La inceputul carierei, el a adaptat versiunea originală a testului de inteligenţă 
E Binet-Simon în limba engleză si a obţinut ceea ce a devenit mai târziu testul Stanford- 
-Binet. În scopul validării teoriilor sale referitoare la efectele unui nivel superior al 
coeficientului de inteligenţă, Terman şi-a structurat renumita cercetare experimentală 
longitudinală asupra copiilor dotati intelectual pe care i-a identificat (1925). Terman 
intenţiona să demonstreze că acei copii cu un coeficient de inteligenţă ridicat se vor 
transforma în adulţi cu performanţe excepţionale. A rezultat o colecţie de cărţi intitulată 
Genetic Studies of Genius, al cărei ultim volum a fost publicat postum (Terman şi Oden, 
1959). Totuşi, instrumentarul metodologic al lui Terman nu s-a limitat la sistemul 
psihometric, Sub influenţa lui "Woods, Terman a considerat că evaluarea coeficientului de 
inteligenţă al indivizilor exceptionali ar fi o variantă validă de practică. În mod semni- 
ficativ, el l-a ales ca subiect de testare pe unul dintre pionierii metodologiei istoriometrice 
şi a întrebuințat metode istoriometrice de măsurare a coeficientului de inteligenţă al 
subiectului. În 1917, Terman a publicat lucrarea cu titlul „The intelligence quotient of 
Francis Galton in childhood”, Pentru că s-a raportat la definiţia coeficientului de inteli- 
gent’ din acea perioadă - obţinut din raportul dintre vârsta mentală şi vârsta cronologică 
a individului —, scorul IQ obținut de autorul Geniului ereditar a fost un nivel de geniu, 
de aproape 200. 
Când Terman a concepat studiul său longitudinal, o asemenea analiză istoriometricá 
pilot încă putea fi îmbunătăţită, Cox, o absolventă în căutarea unui subiect de doctorat, 
a decis să preia tehnica utilizată de Terman în întocmirea biografiei lui Galton şi să 
realizeze o corelaţie dintre nivelurile IQ a 301 indivizi eminenti, 200 dintre ei fiind 

creatori de renume pe plan mondial. Obiectivul propus de ea a fost, în esenţă, contrarul 
obiectivului cercetării longitudinale întreprinse de mentorul ei. Cox a intenţionat să 
demonstreze că adulţii cu performanţe deosebite ar fi fost identificaţi în copilărie ca 
supradotaţi intelectual dacă ar fi fost evaluati cu testul Stanford-Binet. Odată ce a 
îndeplinit acest obiectiv, studiul lui Cox a devenit al doilea volum al colecţiei Genetic 
Studies of Genius (1926). În acelaşi timp, este esenţial să recunoaştem că lucrarea lui 
Cox a însemnat mai mult decât o simplă măsurare a 301 scoruri IQ. În continuare, ea a 
selectat dintre aceştia un eşantion de 100 de subiecti eminenţi pentru a efectua o analiză 
specială în cadrul căreia a evaluat scorurile în funcţie de 67 de trăsături de personalitate. 
De asemenea, Cox a mai corelat scorurile la testele de inteligenţă şi personalitate în 
relaţie cu o variabilă de excelenţă compilată după Cattell (1963). Pentru epoca respectivă, 
rezultatul final a epitomizat măiestria utilizării metodologiei istoriometrice. 

După obţinerea titlului de doctor în ştiinţe, Cox s-a orientat spre alte teme de 
cercetare relevante pentru elaborarea cărora a fost nevoie de metodologii mai tradiţionale. 
În orice caz, mulţi psihologi au publicat în anii următori cercetări întreprinse prin inter- 
mediul metodelor istoriometrice (de exemplu, Albert, 1971 ; Raskin, 1936; Simonton, 
19763; Walberg, Rasher si Parkerson, 1980), iar câţiva psihologi de marcă au inventat 
chiar tehnici şi noţiuni noi care au lărgit sfera cercetării empirice (de exemplu, Dennis, 
1955 ; Farnsworth, 1969; Lehman, 1953 ; Martindale, 1990; McClelland, 1961 ; Suedfeld, 
1985 ; Thorndike, 1950). În plus, cercetătorii din domeniul ştiinţelor comportamentului 
au adus contribuţii semnificative şi la investigarea altor aspecte ale studiului istoriometric 
(de exemplu, Brannigan si Wanner, 1983a, 1983b; Cerulo, 1988, 1989; Gray, 1958, 
1961, 1966; Naroll er al. , 1971 ; Richardson şi Kroeber, 1940). Istoriometria a devenit, 
prin urmare, o abordare de mare succes a creativităţii excepţionale, un succes ce va fi 
evidenţiat prin prezentarea în cele ce urmează a diverselor problematici tratate în literatura 
istoriometrică. 


Subiecte centrale 


Creativitatea este un fenomen extrem de complex şi creativitatea excepţională reprezintă, 
probabil, un fenomen încă şi mai complex (Eysenck, 1995). Prin urmare, există mai 
multe perspective din care istoriometristii au studiat fenomenul. "Totuşi, doar trei perspec- 
tive au dominat câmpul cercetării, şi anume fundamentul de dezvoltare, diferenţial şi 
social al creativităţii istorice (vezi şi Simonton, 1994b, pentru o dezbatere detaliată, şi 
Simonton, 1997d, pentru antologia studiilor istoriometrice ale autorului). 


Perspectiva de dezvoltare a creativității excepționale 


Una dintre trăsăturile caracteristice ale cercetării istoriometrice a creativităţii o constituie 
tocmai abordarea în ansamblul ei biografic - raportarea la întreaga durată de viaţă 
(Simonton, 1987b, 1988a), Creatori iluştri pot fi investigati din momentul concepţiei 
exact până în momentul morţii lor şi în toate situaţiile de viaţă care apar în acest lung 
interval de timp. Însă, pentru a uşura procesul, durata vieţii poate fi împărţită în etape: 
etapa timpurie, în care individul îşi desăvârşeşte potenţialul creativ, şi etapa de maturitate, 
când îşi pune în practică potenţialul acumulat (Simonton, 1984a). 

FUNDAMENTELE CREATIVITĂȚII. Revendicarea cercetării geniului creativ din 
momentul concepției sale de către istoriometristi nu este complet lipsită de temei. La 
urma urmelor, numeroși cercetători au preluat modelul studiului de pionerat al lui Galton 
despre istoria familială (1869) în intenția de a tatona posibilitatea bazei genetice a 
creativității (Bramwell, 1948; Cox, 1926; Simonton, 1983c; Woods, 1906). Alți 
cercetători au studiat dacă asocierea dintre data naşterii creatorului si anotimp poate 
indica tipul si nivelul distinctiilor primite de acesta (Huntington, 1938 ; Kaulins, 1979). 
O particularitate demnă de remarcat este tendința indivizilor eminenti de fi născuți în 
primele luni ale anului, o predispozitie care ar reflecta modificări prenatale. 

Cu toate acestea, marea majoritate a investigațiilor istoriometrice s-au concentrat 
asupra următoarelor şase variabile de dezvoltare : 


1. ordinea la naştere - Galton (1874) a fost primul specialist în ştiinţele comportamen- 
tului ce a asociat performanța creativă cu primul născut al familiei (Schachter, 1963) 
şi multe alte studii au verificat ipoteza apelând la date biografice (Albert, 1980; 
Bullough, Bullough, Voight si Kluckhohn, 1971 ; Goertzel, Goertzel si Goertzel, 1978). 
Un aspect interesant e si faptul cá legátura dintre ordinea la nastere si performantá 
depinde de domeniul creativ. În timp ce specialiştii în ştiinţe exacte si compozitorii de 
muzică clasică se numără mai curând printre primii născuţi (Clark şi Rice, 1982; 
Schubert, Wagner şi Schubert, 1977 ; Terry, 1989), oamenii de ştiinţă revoluționari 
şi scriitorii s-au născut cu precădere mai târziu (Bliss, 1970 ; Sulloway, 1996). Există 
o corespondenţă contrastantă similară între liderii politici conservatori şi cei revolu- 
ţionari (Stewart, 1977) ; 

. precocitatea intelectuală — numerosi cercetători istoriometrişti au examinat legătura 

dintre precocitatea abilităţilor cognitive specifice unui domeniu şi performanţa creativă 

din perioada adultă (Cox, 1926; Simonton, 1991d ; Walberg et al., 1980). Tot sub 
această influenţă, menţionăm cercetarea despre „experienţele cristalizate” necesare 

în orientarea creatorului către adevărata sa cale evolutivă (Walters şi Gardner, 1986). 

Astfel de experienţe pot reprezenta intersectări întâmplătoare cu un volum de poezie, un 

text de matematică sau o pictură, cu potential incitant pentru intelectul tânărului talent ; 

3. traumele copilăriei — o altă serie de cercetări au vizat posibilele consecinţe ale expe- 
rientelor traumatizante, ca pierderea unui părinte sau lipsa ambilor, asupra dezvoltării 
potenţialului creativ (Albert, 1971; Eisenstadt, 1978; Eisenstadt et al., 1989; 
Martindale, 1972; Silverman, 1974; Woodward, 1974). Demn de interes e, mai 
ales, modul în care frecvenţa şi intensitatea acestor experiențe pot dezvălui domeniul 
în care se manifestă creativitatea superioară, din moment ce creatorii din domeniul 
artistic par să provină din medii mult mai dezavantajate decât cei din domeniul 
ştiinţelor exacte (Berry, 1981; Goertzel et al., 1978; Simonton, 1986a) ; 

4. mediul familial - un alt ansamblu de factori de dezvoltare ce aparţine etapei timpurii 
include statutul socioeconomic, afilicrea sau tradiţia religioasă, imigrația sau legăturile 
familiale (Arieti, 1976 ; Berry, 1981 ; Goertzel et al., 1978 ; Lehman şi Witty, 1931 ; 
Moulin, 1955; Raskin, 1936; Simonton, 1976a, 1986b; Veblen, 1919; Wallberg 
et al., 1980). Cu o semnificaţie aparte, se conturează predispozitia indivizilor creativi 
de a aparţine unor medii familiale defavorizate ; h : 

5. educaţia şi pregătirea profesională - cercetătorii istoriometrişti au evaluat şi contri- 
butia educaţiei formale, precum nivelul acesteia sau gradul de excelenţă academică 
(Goertzel et al., 1978; Hudson, 1958; Pressey şi Combs, 1943 ; Simonton, 1983b, 
1986b). O temă strâns legată de această problematică este impactul pregătirii de 

specialitate asupra dezvoltării creativităţii (Gieryn şi Hirsh, 1983; Hayes, 1989; 
Simonton, 1984c, 1986b, 1991b, 1992b). După cum geniile creative de mai tárziu provin 
deseori din medii familiale marginalizate, tot la fel se manifestă si tendinţa celor mai 
mari creatori de a proveni din medii educaţionale sau profesionale nonconformiste ; 
6. modele şi mentori — un număr mare de studii au abordat influenţa contactului cu 
modele, mentori şi experţi asupra dezvoltării talentului creativ (Sheldon, 1979, 1980; 
Simonton, 1975d, 1976f, 1977b, 1978b, 1984a, 1988b, 1992c ; Walberg et al., 
1980). Aceste influențe pot avea diverse consecințe : uneori încurajează dezvoltarea 
creativă, alteori descurajează evoluția (în special când presupune o imitare excesivă 
a acțiunilor celorlalți). Cel mai probabil, efectele pozitive apar atunci când talentul 
creativ este expus la un număr mare de modele si mentori din diverse medii (vezi, de 


exemplu, Simonton, 1984a). 


FORMELE DE MANIFESTARE A CREATIVITÁTII. Odată cu începutul carierei indivi- 
dului creativ, istoriometristul poate studia probabilitatea modificării în timp a contribu- 
tiilor creative. Am menţionat deja că acesta reprezintă cel mai vechi subiect de cercetare 
în domeniu (Beard, 1874; Quételet, 1835/1968), însă Harvey C. Lehman a fost primul 
istoriometrist care i-a dedicat un întreg program de cercetare (1953, 1958, 1962, 1963, 
1966a, 1966b). Studiul constituie o sursă de inspirație pentru multe alte cercetări 
ulterioare (de exemplu, Bullough, Bullough si Mauro, 1978; Dennis, 1966; Diemer, 
1974 ; Han, 1989 ; Simonton, 1977a, 1984b, 1989a ; Zhao si Jiang, 1985, 1986). Unele 
investigații s-au concentrat asupra raportului dintre dimensiunea cantitativă si cea 
calitativă ale produsului creativ de-a lungul carierei (Davis, 1987; Lehman, 1953; 
Over, 1988, 1989; Quételet, 1835/1968; Simonton, 1977a, 1985; Weisberg, 1994), 
altele analizeazá transformarea consecintelor sau a continutului produsului creativ (Inhaber 
si Przednowek, 1976 ; Root-Bernstein, 1989 ; Root-Bernstein, Bernstein si Garnier, 1993 ; 
Simonton, 1992b), în timp ce alte studii se axează pe vârsta la care sunt create operele 
de referință (Abt, 1983; Adams, 1946; Hermann, 1988; Lyons, 1968; Manniche şi 
Falk, 1957 ; Pressey şi Combs, 1943; Raskin, 1936; Simonton, 1975a, 1977b, 1991a, 
1991b, 1992c, 1997b ; Visher, 1947; Zhao, 1984; Zhao si Jiang, 1986; Zusne, 1976). 
Ín plus, un număr de cercetători au evaluat corelatia dintre precocitate, longevitate 
creativă şi rata produselor (Dennis, 1954b; Simonton, 1977b, 1991a, 1991b, 1992b; 
Zhao şi Jiang, 1986; Zusne, 1976). 

Drept urmare a metodologiei istoriometrice, putem concluziona acum cu multă 
convingere că : a) expresia grafică a produsului creativ este curbilinie, de forma unui ,J” 
întors, dependent de factorul vârstă; b) vârsta trebuie definită în termenii perioadei de 
implicare in activitatea creativă sau ai duratei carierei, şi nu în termenii stricti ai vârstei 
cronologice ; €) calitatea produsului creativ este strâns legată de cantitate, astfel încât 
unicul şi cel mai valoros produs pare a fi creat în cea mai prolifică perioadă a întregii 
cariere ; d) factorii generali de vârstă, inclusiv amplasarea în timp a primei, ultimei şi a 
celei mai valoroase contribuţii creative, depind de domeniul specific al activităţii crea- 
tive ; e) diferentele individuale referitoare la productivitatea creativă exprimă un grad 
mai înalt de varianţă a produsului creativ într-un moment dat al carierei decât cele 
referitoare la vârstă, astfel că în ultimii ani de viaţă creatorii cu adevărat prolifici pot fi 


mult mai productivi decât creatorii mai utin valoroşi aflaţi i ierei 
u in culmea lor 
(Simonton, 1988a, 1997b). p : T erm 

Cu privire la problema longevităţii creative, câţiva cercetători au studiat variaţia 
creativităţii în ultimii ani de viaţă ai creatorului (Haefele, 1962 ; Lindauer, 1992, 1993a, 
1993b; Simonton, 1989c). Unul dintre cele mai interesante rezultate relevă „stilul de 
viaţă la vârsta senectutii” la artişti şi „fenomenul cântecului lebedei” la compozitori — 
ambele reprezentative pentru transformarea radicală în modul de manifestare a creati- 
vităţii din perioada finală a vieţii. În cele din urmă, am obligaţia să mentionez nume- 
roasele studii axate pe stadiul final al existenței, care tratează aspecte referitoare la: 
analiza ultimelor zile de viaţă (Harrison şi Kroll, 1985-1986, 1989-1990; Harrison si 
Moore, 1982-1983; Zusne, 1986-1989), specificitatea parcursului vieţii creatorilor din 
diferite domenii (Cox, 1926; Ellis, 1926; Kaun, 1991; Raskin, 1936; Simonton, 
1975a, 1991a, 19972) şi efectul longevităţii asupra productivităţii şi a reputației postume 
(Lehman, 1943; Mills, 1942; Simonton, 1976a, 1977b, 1984d). 

Fluctuatiile productivităţii creative nu constituie singura caracteristică ce poate fi 
anticipată pe parcursul vieţii creatorului. Interesele majore, valorile şi pasiunile creato- 
rului sunt şi ele pasibile de transformări, un aspect sugerat de numeroase cercetări 
istoriometrice (Mackavey, Malley si Stewart, 1991; Sears et al., 1978; Simonton, 
1977a, 1980b, 1983a, 1986e). Spre exemplu, complexitatea informatiilor prelucrate 
poate varia pe parcursul vieţii, in special în ultimii ani ai creatorului (Porter si Suedfeld, 
1981; Suedfeld, 1985 ; Suedfeld şi Bluck, 1993; Suedfeld şi Piedrahita, 1984). Încă şi 
mai uimitoare este cercetarea istoriometrică ce sprijină „ipoteza lui Planck”, şi anume 
supoziţia limitării receptivităţii la inovaţii ştiinţifice a oamenilor de ştiinţă de vârstă 
înaintată faţă de colegii lor mai tineri (Hull, Tessner şi Diamond, 1978; Messerli, 

b 1988; Oromaner, 1977; Stewart, 1986; Sulloway, 1996; vezi si Diamond, 1980; 
Whaples, 1991). 


Psihologia diferențială a creativităţii excepționale 


Toti psihologii care au fundamentat metodologia cercetării istoriometrice — precum 
f Quételet, Galton, J.M. Cattell, Thorndike si Cox — au fost interesați, in mod special, 
de diferențele individuale si au explorat posibilitatea corelatiei dintre variația transversală 
a anumitor variabile predictive cu variabilele de criteriu relevante, precum performanța 
creativă. Investigația istoriometrică a celor mai iluştri creatori ai lumii a permis măsurarea 
scorurilor extreme ale variabilei criteriu. În orice caz, interesul trezit de psihologia 
diferențială aplicată la creativitatea superioară a persistat până astăzi. Unii cercetă- 
tori evaluează abilitățile cognitive, alții se axează pe trăsăturile de personalitate, iar 
alţii cercetează relația dintre inteligență si caracter (Cox, 1926 ; Knapp, 1962; Simonton, 
1976a, 1991d; Thorndike, 1950; Walberg et al., 1980; White, 1931). Probabil, cele 
mai temerare sunt investigațiile în care se aplică metodele psihometrice la datele istorice. 
De pildă, R.B. Cattell (1963) a adaptat Chestionarul de personalitate 16 „PF” la date 
biografice în scopul elaborării unui profil standard al savantului genial. În mod similar, 
numeroși cercetători au apelat la Testul de aperceptie (TAT) pentru a analiza intențiile 
creatorilor în operele artistice si literare (Bradburn si Berlew, 1961 ; Cortés, 1960; 
Davies, 1969; McClelland, 1961, 1975; Winter, 1973). Unul dintre meritele acestor 
studii variate este conştientizarea asemănării pregnante a portretului geniului creativ 
desprins din cercetările istoriometrice cu imaginea redată de investigațiile psihometrice 
întreprinse asupra creatorilor contemporani (Eysenck, 1995; Simonton, 1994b). 

Desigur, cercetătorii sunt incapabili să identifice valoarea predictivă a performanţei 
creative în absenţa unui criteriu adecvat. În mod corespunzător, mulţi cercetători Şi-au 
dedicat atenţia localizării caracteristicilor psihometrice ale celor două variabile de criteriu 
majore recunoscute de istoriometristi. În primul rând, unii istoriometristi au examinat 
productivitatea creativă pe parcursul vieţii. Pe lângă eforturile de a dovedi că acest 
indicator comportamental se bucură atât de o validitate aparentă substanţială, cât şi de o 
fidelitate remarcabilă (Simonton, 1984h, 1991a, 1991b, 1992b), cercetătorii au distins 
câteva principii teoretice aparte de distribuţie (Dennis, 1954a, 1954c ; Lotka, 1926; 
Price, 1963; Simonton, 1988c ; cf. Martindale, 1995; Zusne, 1985; Zusne şi Dailey, 
1982). Mai precis, distribuţia produselor creative nu reprezintă sub nici o formă o 
distribuţie normală, ci mult orientată spre dreapta, cu alungirea porțiunii finale a curbei. 

Alti cercetători au analizat consecinţele psihologice ale personalităţii excepţionale şi 
ale reputației postume, construind, în acelaşi timp, temelia interculturală şi transistorică 
a .consensului declarat (Helmreich, Spence si Thorbecke, 1981; Martindale, 1995; 
Over, 1982; Rosengren, 1985; Simonton, 1984h, 1991c; Zusne, 1987; Zusne şi 
Dailey, 1982 ; cf. Cattell, 1903 ; Galton, 1869). Ín plus, s-a dovedit că între cele două 
criterii ale performanţei creative există o corelaţie pozitivă semnificativă care a oferit, 
astfel, o validitate comună (Davis, 1987; Dennis, 1954a, 1954c; Ludwig, 1992b; 
Price, 1963; Rushton, 1984; Simonton, 1977b, 1991a, 1991b, 1992b). În realitate, un 
foarte mic procent din creatorii din toate domeniile au capacitatea de a se evidentia atât 
prin performanţa creativă, cât şi prin recunoaştere (vezi, de exemplu, Cole şi Cole, 
1972; Green, 1981; Oromaner, 1985). 

În final, trebuie să mentionez două dintre cele mai importante teme care au constituit 
obiectul de studiu în cercetările istoriometrice recente : în primul rând, unii cercetători 
au început să exploreze performanţelor creative la femei (Hayes, 1989; Over, 1990; 
Sicoli, 1995; Simonton, 1992a ; Stariha şi Walberg, 1995) şi, în al doilea rând, numeroşi 
investigatori au reluat vechea problematică a relaţiei dintre geniul creativ şi psihopatologie 
(Davis, 1986; Karlson, 1970; Lester, 1991 ; Ludwig, 1990, 1992a, 1995; Martindale, 
1972; Post, 1994 ; Weisberg, 1994). Ín general, acest tip de studiu istoriometric coincide 
cu cercetările istoriometrice care sugerează că în spatele imaginii proverbiale a „geniului 
nebun” se ascunde o reală veridicitate (Eysenck, 1995), 


Perspectiva psihologiei sociale asupra creativităţii excepționale 


Creativitatea nu reprezintă sub nici o formă o activitatea autistică. Până şi cel mai 
proeminent geniu creator se manifestă într-un cadru social (Csikszentmihaly, 1990). În 
termeni simplificati, creatorii trebuie să îşi comunice efectiv ideile celorlalţi — colegi, 
discipoli, public sau admiratori. Într-adevăr, tocmai acest act reuşit de comunicare atestă 
originalitatea ca formă autentică de creativitate. În mod previzibil, numeroase studii 
istoriometrice au încercat să izoleze acele caracteristici ale produselor creative care 
exercită o putere de atracţie asupra celorlalţi. Aproape toate aceste investigaţii vizează 
produsele estetice şi un mare număr dintre ele includ analize obiective de conţinut ale 
creațiilor literare (Derks, 1989, 1994; Simonton, 1989b, 1990b, 1997e) şi muzicale 
(Simonton, 1984g, 1986a, 1987a, 1994a, 1995b). Existi şi câteva evaluări preliminare 
ale altor forme artistice, de genul producţiilor cinematografice (Boor, 1990, 1992). În 
ultimii ani, unii cercetători au încercat să descopere dacă şi contribuţiile ştiinţifice pot fi 
abordate prin intermediul metodelor de analiză istoriometrică (Donovan, Laudan şi 

Laudan, 1988 ; Faust şi Meehl, 1992; Meehl, 1992; Simonton, 1992b, 19952). În mod 
remarcabil, au fost deja inventate programe computerizate capabile să determine cauzele 
efectului creativ asupra unor genuri variate precum poezia, muzica şi articolele de 
psihologie din reviste (Simonton, 1980b, 1980c, 1984f, 1989b, 1990b, 1992b, 1995b). 

Istoriometriştii au ridicat metodele de analiză la un nivel superior. De exemplu, 
numerosi cercetători au studiat modul în care creativitatea individuală este avantajată sau 
obstructionatà de diferite tipuri de interacțiuni sociale, precum colaborările sau rivalitátile 
(Jackson şi Padgett, 1982; Price, 1965; Simonton, 1984a, 1992b, 1992c), La un nivel 
mult mai înalt, interacţiunile sunt forte sociale care stabilesc conţinutul sau nivelul 
creativităţii manifestate de generaţii întregi de creatori (Simonton, 1984c). Aceste 
influenţe considerabile şi impersonale care provin din Zeitgeist sau Ortgeist sc divid în 
aproximativ patru categorii : 


1. factorii culturali, precum mediul predominant disciplinar sau estetic (Hasenfus, 

Martindale si Birnbaum, 1983; Martindale, 1975; Schneider, 1937; Simonton, 

1975b, 1975c, 1976d, 1976f, 1992a, 1992b, 1996). Un subiect aparte care se 

încadrează în această categorie şi care s-a bucurat de o atenţie considerabilă în 
cercetarea empirică îl constituie invențiile şi descoperirile multiple (Brannigan şi 

Wanner, 1983a, 1983b; Merton, 1961 ; Price, 1963 ; Schmookler, 1966; Simonton, 

1978a, 1979, 1986c, 1986d, 19861), un fenomen fascinant. prin care doi sau mai 

mulţi oameni de ştiinţă ajung in mod independent la acelaşi rezultat creativ. Deşi 
explicaţiile tradiţionale menţionează conceptul de Zeitgeist, cercetarea istoriometrică 
| dezvăluie un proces mult mai complex (Simonton, 1988c) ; 

. factorii sociali includ următoarele variabile : creşterea populaţiei, structura socială si 

poziţia grupurilor minoritare (Hayes, 1989; Kuo, 1986, 1988; Lehman, 1947; 

Matossian şi Schafer, 1977; McGuire, 1976; Simonton, 1977c ; Yuasa, 1974). S-a 

demonstrat, de exemplu, că aspectele stilistice ale artelor vizuale reflectă, in principal, 

tipul de sistem social fie egalitarist, fie cu o structură ierarhică mai rigidă (Dressler 

şi Robbins, 1975); s 

3. factorii economici, în special prosperitatea generală şi modalităţile directe de investiție 
financiară (Inhaber, 1977 ; Kuo, 1988 ; Padgett si Jorgenson, 1982; Rainoff, 1929; 
Schmookler, 1996; Simon si Sullivan, 1989). Există o fărâmă de adevăr în vechea 
teorie conform căreia creşterea economică poate stimula renașterea activităţii creative 
(vezi Davis, 1941), însă fondurile financiare nu reprezintă o garanție exclusivă a 
perpetuării creativității (vezi si Kavolis, 1964) ; 

4. factorii politici (Kuo, 1986, 1988; Price, 1978; Simonton, 1976b, 1976c, 1976g, 
1980a, 1986a, 1986e, 1987a; Winter, 1973). Dintre toti factorii, impactul războiului 
asupra dezvoltării activității creative a stârnit, probabil, interesul majorității cercetă- 
torilor (Cerulo, 1984 ; Price, 1978 ; Simonton, 1976b, 1976e, 1976g, 1980a, 1986a, 
1986e, 19872). O astfel de formă de violenţă sistematică nu are doar o influenţă depri- 
mantă evanescentă asupra dimensiunii şi naturii produselor creative ale vremii, ci” 
poate avea consecinţe şi asupra creativităţii în deceniile ulterioare. 


Literatura istoriometrică despre teoria ciclurilor creativităţii culturale se conturează 
în joncțiune cu cele patru categorii (Gray, 1958, 1961, 1966; Klingemann, Mohler şi 
Weber, 1982; Kroeber, 1944; Lowe şi Lowe, 1982; Marchetti, 1980; Peterson şi 
Berger, 1975; Rainoff, 1929; Sheldon, 1979, 1980; Simonton, 1976c ; Sorokin, 
1937-1941 ; Sorokin si Merton, 1935). Cea mai inovatoare dintre tipurile de investigaţii 

enumerate este, probabil, considerabila cercetare publicată de Martindale ates 1990) 
despre transformările stilurilor în artă. După prezentarea iniţială a teoriei evo lutionismului 
stilisticii creative (1984b, 1986a), Martindale a testat principalele ipoteze ale teoriei cu 
ajutorul metodelor complexe de analiză de conținut aplicate la produsele creative (de 
exemplu, Martindale, 1984a, 1986b; Martindale si Uemura, 1983). A demonstrat în 
mod convingător că presiunile sistematice impuse artistului dea produce creații cât mai 
originale determină apariția si abandonarea stilurilor estetice consecutive. . 

În final, trebuie inchei cu menţiunea că numeroase variabile socioculturale acţionează 
ca factori de dezvoltare şi impulsionează cristalizarea creativităţii excepționale (Simonton, 
1984c). Cu alte cuvinte, aceşti factori definesc mediul în care se dezvoltă tânărul talent 
şi definitivează caracterul şi nivelul performanţelor creative ale viitorului adult. 


Concluzie 


Privirea de ansamblu asupra literaturii istoriometrice a avut rolul de a schiţa contribuţia 
impresionantă a acestei abordări la studiul ştiinţific al creativităţii. Uneori, aceste contri- 
butii reprezintă coroborarea rezultatelor empirice obţinute prin metode mai consacrate. Un 
bun exemplu constă în convergenta investigaţiilor istoriometrice şi psihometrice în ce 
priveşte legătura dintre psihopatologie şi geniul creativ. În acelaşi timp, multe dintre 
descoperirile empirice în literatura istoriometrică nu ar fi putut fi revelate printr-o 
metodologie alternativă, fie ea experiment de laborator, fie investigaţie psihometrică. 
Prin urmare, este categoric că literatura istoriometrică nu e superfluă şi nu reiterează. 
Mai mult, deşi istoriometria a întâmpinat anumite impedimente, ea se bucură de nume- 
Toase atuuri care compensează orice alt prejudiciu (vezi Simonton, 1990a, 1990b). Cel 
mai explicit atu constă, fără îndoială, în capacitatea de susținere a cercetării ştiinţifice a 
creativităţii în forma sa cea mai cuprinzătoare. Subiectii implicaţi în studiul istoriometric 
Sunt exemple incontestabile de genii creative. Fie şi numai din acest motiv, istoriometria va 
continua să aducă o contribuţie aparte la înţelegerea acestui fenomen important. 

Creativitatea si cunoaşterea : confruntarea teoriilor 


Robert W. Weisberg 


O parte importantă a cercetării în domeniul creativității a fost evoluția teoriilor despre 
mecanismele care stau la baza gândirii creative. Au apărut teorii moderne ale gândirii 
creative, ce abordează subiectul din multe unghiuri diferite, de la teoria psihometrică a 
1991), care a deschis drumul, până la cele ce au 
bleme medicale, concepute pe larg (de exemplu, 
t din gestaltism (de exemplu, Wertheimer, 1982), 
tá tradițională (de pidá, Mednick, 1962), teoria 
darwinistă (de exemplu, Campbell, 1960; Simonton, 1988, 1995), concepţiile sociopsi- 
hologice (de exemplu, Amabile, 1983), concepțiile bazate pe investiție (de pildă, 
Sternberg şi Lubart, 1995) si ştiinţa cognitivă modernă (de exemplu, Martindale, 1995). 
În capitolul de faţă tratez o problemă esențială care se pune pentru toate aceste teorii : 
rolul cunoaşterii în creativitate. 

Cu toate că diversele abordări teoretice propuse de psihologi par să fie, la prima 
vedere, foarte diferite, multe dintre ele, inclusiv cele menționate mai sus, conțin O 
„presupunere esențială despre relația dintre cunoaştere si creativitate., Deoarece, prin 
definiție, gândirea creativă depăşeşte cunoaşterea, se presupune, implicit sau explicit, că 
există o tensiune între cunoaştere gi creativitate. Cunoaşterea oferă, poate, elementele 
fundamentale, blocurile cu care se construiesc ideile noi; dar, pentru ca aceste blocuri 
să fie utilizabile, mortarul care ține închegate ideile vechi trebuie să nu fie prea solid. 
Astfel, dacă toată lumea admite că o persoană care speră să creeze ceva nou într-un 
anumit domeniu trebuie să aibă cunoștințe din acel domeniu, este recunoscut si faptul că 
prea multă experiență poate duce la rutină, care face să nu se mai poată depăşi reacția 
stereotipă. Prin urmare, se presupune că relația dintre cunoaştere şi creativitate are 
forma unui U răsturnat, creativitatea maximă apărând în zona medie a cunoaşterii. 

Ideea că relaţia dintre cunoaştere şi creativitate este tensionată are o lungă istorie în 
domeniul psihologiei. Într-adevăr, această idee generală a fost prezentată atât de des şi 
în atât de multe contexte, încât poate fi considerată un loc comun (Frensch şi Sternberg, 
1989). Totuşi, chiar dacă în teoria modernă predomină teoria „tensiunii”, a fost propusă 
şi o altă concepţie privind relaţia dintre cunoaştere şi creativitate. Câţiva cercetători au 
susţinut contrariul ideii de tensiune, şi anume ideea că există o legătură pozitivă între 
cunoaştere şi creativitate. În loc să sfărâme ce e vechi pentru a crea noul, gândirea 
creativă se clădește pe cunoaştere (Bailin, 1988 ; Gruber, 1981 ; Hayes, 1989; Kulkarni 
şi Simon, 1988; Weisberg, 1986, 1988, 1993, 1995b). Această abordare poate fi numită 
teoria „întemeierii”. 


rezultat din efortul de a rezolva prol 
Eysenck, 1993). Alte teorii au evolua 
psihologia experimentală asociationis! 

Scopul capitolului de faţă este analizarea acestor abordări contradictorii ale relaţiei 
dintre creativitate şi cunoaştere, Capitolul începe cu un rezumat al concepției conform 
căreia rolul cunoaşterii în creativitate implică tensiune, făcând o scurtă trecere în revistă 
a lucrărilor ce susțin această idee, Voi trece apoi în revistă cercetările legate de relaţia 
dintre cunoaştere şi creativitate. Studii relevante despre acest subiect provin din mai 
multe domenii înrudite, O serie de studii cantitative despre acest subiect se axează pe 
„regula celor zece ani” în apariţia lucrărilor de nivel superior în domeniile creative (de 
exemplu, Hayes, 1989). S-a descoperit de fiecare dată că persoanele creative au avut 
nevoie de o perioadă mare de timp între primul contact cu domeniul respectiv şi crearea 
primei lor opere importante. Aceste rezultate arată, cel puţin indirect, că posibilitatea de 
a realiza ceva creativ depinde de cunoaşterea profundă a domeniului ales. S-au făcut şi 
numeroase studii de caz calitative, care au analizat evoluţia carierei unor persoane 
remarcabile în mai multe domenii creative (de exemplu, Csikszentmihalyi, 1996; 
Gardner, 1993; Gruber, 1981). În toate aceste studii apar dovezi ale faptului că este 
nevoie de o cunoaştere profundă a domeniului ales înainte de a produce ceva nou. 

Următoarea întrebare este : ce anume se petrece în aceşti ani de dezvoltare ? Cercetă- 
rile au demonstrat rolul numărului mare de ore de exersare deliberată, însemnând mii de 
ore pe parcursul multor ani, pentru a ajunge la un nivel superior de stăpânire a unor 
tehnici complexe (de exemplu, Bloom, 1985; Ericsson, Krampe şi Clemens, 1993). În 
plus, s-a dovedit faptul că viitorii maeştri exersează la un nivel aproape de cel maxim. 

Din această trecere în revistă rezultă concluzia fundamentală că premisa activităţii 
creative este dobândirea unui volum mare de cunoştinţe specifice unui anumit domeniu. 
Integrarea acestor rezultate va necesita o modificare a modului în care concepem relaţia 
dintre creativitate şi cunoaştere. În ultima parte a acestui capitol, voi analiza o altă 
concepţie despre rolul cunoaşterii în gândirea creativă. 


Tensiunea dintre cunoaştere şi creativitate 


În una dintre primele analize ale relaţiei dintre cunoaştere şi creativitate, James (1880) 
afirma că tiparele de gândire ale „minţilor de cel mai înalt rang" au următoarele 
caracteristici : 


În loc de gânduri despre lucruri concrete, care se înşiră răbdătoare pe făgaşul sugestiei 
obişnuite, avem cele mai rarefiate abstracții şi diferențieri, combinaţii de elemente despre 
care nici că s-a mai auzit vreodată, cele mai subtile asocieri de analogii ; într-un cuvânt, 
ni se pare că am picat brusc într-un ceaun cu idei clocotinde, unde totul bolboroseşte şi 
se învolburează într-o mişcare năucitoare, unde tovărăşiile se pot lega şi dezlega cât ai 
clipi, monotonia este ceva necunoscut, iar neprevăzutul pare să fic singura lege (p. 456). 


Aici, James face mai multe afirmaţii importante. În primul rând, „tovărăşiile” ideilor 
se pot lega şi dezlega cât ai clipi, ceca ce arată că este posibilă orice combinaţie de idei. 
Aceasta duce la concluzia că o anumită experienţă acumulată deja nu influenţează 
combinaţiile care apar. O deducție similară rezultă din afirmaţia lui James că procesele 
gândirii acestor „minţi de cel mai înalt rang” duc la combinaţii „despre care nici că s-a 
mai auzit vreodată” — despre care, probabil, n-au auzit nici cel ce gândeşte, nici cei care 
il ascultă. Şi aceasta este o afirmare a independenţei gândirii creative faţă de cunoaştere. 

În acelaşi mod, observaţia lui James că „monotonia este ceva necunoscut” semnalează 
independenţa acestui tip de gândire faţă de cunoaştere. Într-o lucrare ulterioară, James 
(1908) a dus mai departe acest raţionament şi a pus accentul în mod explicit pe influența 
negativă pe care o are obişnuinţa asupra gândirii : 


Puterea obisnuintei, lanţul convențiilor ne retin pe Tărâmul Banalităţii ; nu ne dăm seama 
că suntem legaţi pentru că legăturile sunt invizibile, constrângerile lor acţionând sub 
nivelul constientei. Ele sunt standardele colective ale valorii, codurile de comportament, 
matricele cu axiome încorporate care stabilesc regulile jocului şi ne fac, pe cei mai mulţi 
dintre noi, în majoritatea timpului, să mergem pe fagasurile obişnuinţei — reducându-ne la 
condiţia de automate calificate despre care behaviorismul susţine că este unica stare a 
omului (p. 64). 


Punctul de vedere al lui James ar putea fi considerat o asertiune relativ radicală 
privind rolul cunoaşterii în gândirea creativă. El spune că doar în sensul cel mai larg 
cunoaşterea este legată de creativitatea veritabilă şi că poate să-i dăuneze. 

O poziţie similară au avut şi gestaltiştii (de exemplu, Scheerer, 1963; Wertheimer, 
1982 ; pentru amănunte, vezi Weisberg, 19952), care au propus bine cunoscuta distincţie 
între gândirea „reproductivă” şi cea „productivă”. Prima, care depinde de reproducerea 
comportamentelor precedente ce au avut succes, implică păstrarea vechilor obiceiuri în 
gândire şi eşuează atunci când se cere ceva complet nou. Gândirea productivă este baza 
intuiţiei şi a noutátii reale în gândire. Problema crucială pentru cel care gândeşte 

>. productiv sau intuitiv este capacitatea de a folosi la un nivel general experienţa acumulată, 
“rămânând, în acelaşi timp, capabil să trateze orice problemă nouă în termeni proprii. 
Ñ tfel, el nu rămâne fixat, adică prins în capcana încercării de a folosi anumite cunoştinţe 
in situaţii în care acestea se dovedesc inadecvate (Scheerer, 1963; Wertheimer, 1982). 
Un astfel de comportament ar însemna reducerea la nivelul „automatelor calificate” ale 

lui James (1908). 

Guilford (1950), în analiza sa originală despre gândirea creativă, sublinia rolul 
gândirii „divergente” în dezvoltarea ideilor noi. Acest mod de gândire permite producerea 
unor idei noi prin despărţirea de ideile deja stabilite sau prin abaterea de la ele. De Bono 
(1968), care este, probabil, cel mai celebru consultant din domeniul industrial pe pro- 
bleme de instruire în domeniul creativităţii, e de aceeaşi părere. „Prea multă experienţă 
într-un domeniu poate limita creativitatea, căci ştim atât de bine cum ar trebui să fie făcute 
lucrurile, încât nu ne putem elibera ca să venim cu idei noi.” (De Bono, 1968, p. 228) 

Analiza creativităţii pe care a făcut-o Koestler (1964), frecvent citată, subliniază şi ea 
faptul că gândirea creativă trebuie să iasă din hotarele stabilite de cunoaştere sub forma 
obisnuintei : 


Obişnuinţa este, astfel, a doua natură (...), în orice caz, în ceea ce priveşte importanţa ei 
în viaţa adulţilor; pentru că obiceiurile pe care le-am dobândit prin educaţie au ajuns 
până în această etapă să ne inhibe sau să ne sugrume cele mai multe dintre tendinţele 
impulsive fireşti pe care le aveam la început. În activitatea noastră, nouăzeci şi nouă de 
părţi dintr-o sută, sau poate, nouă sute nouăzeci şi nouă de părţi dintr-o mie sunt cu totul 
automate şi obişnuite (p. 363). 


Amabile (1989, pp. 48-49) îşi rezumă părerile despre creativitate în contextul unei 
discuţii despre modul cum se pot mări şansele de a creşte copii care să gândească creativ. 

Ea prezintă următoarele stiluri de gândire, care se numără printre cele observate adesea 
la adulţii şi copiii creativi: 1) spargerea tiparelor, adică ieşirea din vechile noastre tipare 
de gândire în ce priveşte un anumit lucru; 2) evadarea din scenarii, care este aproape 
acelaşi lucru ; 3) perceperea originală, adică modificarea propriilor obiceiuri. 

Mai mulţi cercetători şi-au manifestat explicit convingerea că situaţiile care necesită 
© gândire creativă sunt atât de neobişnuite, încât experiența cuiva nu le poate fi aplicată 
fără a trece printr-o modificare de mare amploare. Un alt mod de a spune acest lucru este 
că rezultatele gândirii creative „veritabile” sunt atât de neobişnuite, incât nu au nici o 
legătură cu ceea ce a fost înainte. De exemplu, Hausman (1984) afirmă că există o breşă 
între produsul creativ şi trecut: noutatea inerentă creativităţii înseamnă că produsul 
creativ nu poate fi înţeles sau analizat în termenii cunoştinţelor precedente. În acelaşi 
timp, el presupune şi că produsul creativ trebuie să se fi dezvoltat independent de 
cunoştinţele sau experienţa creatorului : 


[Un] obiect creat prezintă o structură complexă care este nouă, nu are precedent şi nu a 
fost prevăzută. El nu poate fi explicat pe baza obiectelor antecedente şi a cunoştinţelor 
disponibile şi, prin urmare, nu este conectat la trecut. În acest sens, el apare în miezul 
discontinuitatii (Hausman, 1984, p. 9). 


Campbell (1960) face o remarcă similară într-o lucrare de mare răsunet, în care 
propune o perspectivă darwinistă asupra gândirii creative. Această perspectivă presupune 
că ideile creative, la fel ca mutatiile care oferă materia primă pentru selecţia naturală, 
sunt rezultatul unor procese ,oarbe". După părerea lui Campbell, acest lucru este 
necesar pentru a duce la un progres real al cunoaşterii : 


Între un medic modern care experimentează şi unul de demult, concentrat asupra viru- 
şilor, se află un imens progres al cunoştinţelor despre mediu. (...) El reprezintă „evadări” 
repetate din limitele cunoştinţelor disponibile, deoarece, dacă aceste extinderi ar fi fost 
doar anticipări bazate pe informaţii, ar fi exploatat deplin sau partial cunoştinţele deja 
dobândite. În schimb, progresele reale trebuie să fi fost rezultatele explorării teritoriilor 
de dincolo de deducție şi previziune si, in acest sens, oarbe. În cazurile acestor progrese 
reale, explorările care au avut succes au fost la origine la fel de oarbe ca si cele ratate 
(1960, pp. 380-381). 


O remarcă similară face Simonton (1995), care a preluat ideea de bază a lui Campbell 


$i a transformat-o intr-o teorie cuprinzătoare a dezvoltării creative si a procesului de 
creaţie : 


În ceea ce priveşte tipurile de probleme care i-au făcut celebri pe creatorii rămaşi în 
istorie, posibilităţile par să fie nelimitate, iar şansele de a găsi soluţia par aproape nule. 
n această privinţă, rezolvarea problemelor se apropie mai mult de un proces aleatoriu, în 
sensul că trebuie să intre în joc procedeul asociaţiilor libere. Doar recurgând la acest 


remediu mai puţin metodic poate creatorul să ajungă la percepții cu adevărat profunde 
(pp. 472-473). 


Observăm aici că părerile sunt unanime în privinţa necesităţii ca gândirea creativă să 
depăşească hotarele cunoaşterii pentru a putea duce la progrese reale. Acest lucru este 
considerat necesar pentru creativitatea veritabilă, deoarece se presupune că o cer anumite 

modificări ale mediului. Voi examina acum, pe scurt, câteva lucrări care sprijină teoria 
tensiunii, de unde vom vedea în ce fel au abordat cercetătorii subicctele relevante. S-a 
arătat că relaţia dintre educaţie şi realizările creative este curbilinie, aşa cum presupune 
teoria tensiunii ; şi s-a demonstrat că experienţa acumulată poate împiedica adaptarea 
eficientă la situaţii noi. Cu alte cuvinte, folosirea propriei experienţe în situaţiile noi are 
ca rezultat un transfer negativ. 


Relaţia în formă de U dintre educaţie şi creativitate 


Simonton (1984, capitolul 4) a analizat relaţia dintre rezultatele creative remarcabile şi 
nivelul educaţiei formale. El a studiat viata a peste 300 de persoane celebre, născute între 
1450 şi 1850, care fuseseră incluse într-un studiu precedent privind esenţa geniului. 
Printre acele personalităţi se numără Leonardo da Vinci, Galilei, Mozart, Rembrandt şi 
Beethoven. În fiecare caz, Simonton a stabilit nivelul educaţiei formale şi a determinat 
nivelul celebrități la care s-a ajuns, folosind o unitate de măsură arhivistică: mărimea 
spaţiului dedicat persoanei respective în mai multe lucrări de referinţă standard. 

Analizând celebritatea în funcţie de nivelul educaţiei, s-a descoperit că relaţia este 
curbilinie, în formă de U răsturnat, cu nivelul maxim al celebrități situat pe la jumătatea 
anilor de studii universitare. Mai puțini sau mai multi ani de studiu (inclusiv studiile 
postuniversitare) au fost asociate cu niveluri mai scăzute de celebritate. Prin urmare, s-ar 
putea sustine că nivelurile mai înalte de cunoaştere (care se presupune că sunt atinse prin 
studiile ulterioare obţinerii licenţei) au un efect negativ asupra creativităţii. 


xperienta acumulată şi transferul negativ 


lebrele studii efectuate de Luchins si Luchins asupra setului de rezolvare a problemelor 


5 (de exemplu, 1959) au arătat că oamenii pot ajunge foarte uşor să greşească în situaţii în 
- care trebuie să rezolve o problemă, ca rezultat al succesului obţinut aplicând o anumită 


soluţie. Cei care au participat la experiment au fost, uneori, atât de hotărâți să aplice 
„orbeşte” la probleme noi soluţia ce avusese succes înainte, încât au trecut cu vederea 
soluţiile mai simple. S-a întâmplat chiar ca o problemă nouă să nu poată fi rezolvată de 
cei cu experienţă în acest sens, în vreme ce participanţii novici au solutionat-o imediat. 
Prin urmare, succesul precedent îi prinsese pe participanţii cu mai multe cunoştinţe în 
capcana modurilor de gândire obişnuite, iar atunci când lucrurile s-au schimbat, astfel 
încât soluţia care avusese succes nu a mai fost bună, nu au fost în stare să se adapteze. 

Recent, această idee a fost dusă mai departe de Frensch şi Sternberg (de exemplu, 
1989), care au arătat că experţii in bridge s-au dovedit mai putin capabili decât novicii 
să se adapteze la modificări ale regulilor jocului. Frensch şi Sternberg au făcut două 
tipuri de modificări. Modificările de suprafaţă au fost legate de numele şi de ordinea 
culorilor ; modificarea profundă sau conceptuală a fost că nu jucătorul ce a câştigat 
ultima levată, ci cel care a pierdut-o joacă primul. Ambele tipuri de modificări au fost 
testate si pe novici, şi pe experti. Experții s-au adaptat la modificări mai greu decât 
novicii şi au fost afectaţi în special de cele profunde. Din nou, cunoştinţele acumulate au 
făcut gândirea mai putin flexibilă când a fost nevoie să se adapteze Ta schimbarile din 
domeniul réspectiv. În ace: iu, ca si in cele efectuate de Luchins si Luchins (1959), 
experţii ar fi fost mai câştigaţi dacă nu ştiau nimic. 

Concluzii 


Această trecere în revistă are ca scop prezentarea concepţiei tensiunii şi a cercetărilor 
efectuate în sprijinul ei. În secţiunea următoare vom studia mai direct problema relaţiei 
dintre cunoaştere şi creativitate. Vom examina două serii de studii înrudite. Prima 
cuprinde lucrări care s-au ocupat de evoluţia carierei maeștrilor recunoscuţi din mai 
multe domenii şi in care s-a arătat că este nevoie de mulţi ani de activitate în domeniul 
Tespectiv ca să apară o contribuţie semnificativă (regula celor zece ani). A doua cuprinde 
dovezi ale faptului că o mare parte din acest timp este dedicat integrării rezultatelor 
obţinute deja în acel domeniu; activitatea la nivel superior apare doar după ani de 
exersare deliberată şi intensă. În plus, există dovezi că persoanele care ating nivelul 
superior pot funcţiona aproape de limita maximă a capacităţii umane, nu la un nivel 
intermediar, aşa cum ne face să credem teoria tensiunii. 


Atingerea nivelului superior de funcţionare în domeniile creative: 
regula celor zece ani 


Hayes (1989) a studiat rolul factorului numit de el „pregătirea pentru producerea unor 
rezultate creative”. Problema fundamentală Cercetati de "Hayés a fost timpul necesar 
pentru atingerea nivelului superior de funcţionare. El a studiat evoluţia carierei unor 
personalităţi din mai multe domenii care necesită o gândire creativă, cum sunt compoziţia 
muzicală, pictura şi poezia. Rezultatele, consecvente în toate domeniile analizate, au 
arătat că până şi cele mai remarcabile şi „talentate” persoane au avut nevoie de mulţi ani 
de pregătire până să creeze operele care le-au făcut celebre. 


Compozitori 


înregistrări ale lucrării. : numărul disponibil de 
ându-se pe acest criteriu, Hayes a identificat pest i i 
er: itoni din x peste 500 de lucrări remarcabile pe 


tă configuraţie, putem 
fără îndoială, cel mai 
fost Concertul pentru 

pian nr. 9 (K. 271), de fapt a douăsprezecea lucrare de acest gen, compus în 1777, adicá 
la mai mult de zece ani din carieră. Aşadar, cu toate cá Mozart şi-a început cariera foarte 
devreme, a trebuit totuşi să treacă o perioadă mare de timp până să se impună. 


Pictori 


Hayes (1989) a făcut o analiză similară a evoluţiei carierei pictorilor. El a studiat 

biografiile a 131 de pictori, pentru a afla în ce moment şi-au început cariera. Apoi a 

determinat momentul apariţiei primei lucrări remarcabile. În acest studiu, au fost 

considerate lucrări remarcabile cele reproduse în cel puţin unul dintre mai multe volume 

standard de istorie a picturii. Evoluţia carierei pictorilor s-a încadrat în acelaşi tipar ca 

în cazul compozitorilor. Există o perioadă iniţială de şase ani, pe care Hayes o numeşte 

noncreativitate, după care apare prima capodoperă. Această perioadă de dezvoltare este 

urmată de alti şase ani în care se observă o creştere rapidă a producţiei de capodopere. 
Nivelul activităţii rămâne stabil circa 25 de ani, apoi vine declinul treptat. 

Şi în acest caz, chiar şi carierele celor mai precoci şi fecunzi pictori, cum este Pablo 

Picasso, se încadrează în această configuraţie. Picasso a început să picteze pe la 9 ani, 

sub îndrumarea tatălui său, pictor şi el. Primele lucrări remarcabile le-a creat când avea 

cam 15 ani. Picasso afirma că a pictat ca Rafael, de la bun început, dar se pare că nu este 

adevărat (Pariser, 1987; Richardson, 1991). Pariser a examinat desenele din copilărie 

ale lui Picasso, Paul Klee şi Toulouse-Lautrec şi a ajuns la concluzia cá toţi trei au trecut 

printr-o fază de dezvoltare, în care au învăţat să deseneze şi să picteze. Până să poată 

P. reprezenta corect obiectele pe pânză sau pe hârtie, au fost siliţi să înfrunte şi să depăşească 

„N problemele de reprezentare pe care le au toţi copiii. Există dovezi că şi aceşti artisti au 

| fost nevoiţi să treacă peste astfel de probleme, la fel ca şi copiii mai puţin talentaţi, doar 

| că au făcut-o, probabil, mai rapid. 


Poeți 


Wishbow (1988, citat de Hayes, 1989) a efectuat un studiu biografic pe un eşantion de 
66 de poeţi celebri. O poezie a fost considerată remarcabilă dacă apărea în una dintre 
marile antologii de poezie. Şi aici găsim acelaşi tipar al evoluţiei carierei: nu a fost 
scrisă nici o poezie înainte de a fi trecut cinci ani din cariera poetului. Mai mult, în cazul 
a 55 dintre cei 66 de poeti studiati, au trecut zece ani până la crearea primei lucrări 
remarcabile. 


Concluzii 


Hayes (1989), după Chase şi Simon (1973), a afirmat că, pentru a avea rezultate creative, 
este necesară pregătirea, în sensul dobândirii unor cunoştinţe profunde într-o anumită 
disciplină. Pentru a funcţiona la nivelul superior în domeniul respectiv, compozitorii, 
pictorii şi poeţii, la fel ca maeştrii şahişti studiati de Chase şi Simon, au nevoie de 
perioade mari de timp în care să-şi însuşească suficiente cunoştinţe şi tehnici. Observati 
că, în acest punct, nu se pot spune prea multe lucruri specifice despre timpul necesar 
dezvoltării capacităţii de a produce lucrări creative remarcabile într-un anumit domeniu. 
Nu putem spune decât că este nevoie de mult timp, mult mai mult decât atunci când se 

învaţă doar elementele de bază ale domeniului respectiv. Expresia „regula celor zece 
ani” este, prin urmare, un pic înşelătoare, întrucât am văzut diferenţe între domeniile 
studiate de Hayes. Și 

Pe lângă aceasta, nu putem spune prea multe despre motivul diferenţelor ce apar între 
domenii în ceea ce priveşte durata medie a perioadei necesare, precum şi despre motivul 
pentru care persoane diferite au nevoie de durate diferite până să creeze prima capo- 
doperă. Diferenţele între persoane pot fi justificate parţial de talent — cu alte cuvinte, de 
capacitatea de a funcţiona într-un anumit domeniu (Gardner, 1993). De asemenea, 
Bloom (1985) şi Feldman (de exemplu, 1986) au adus în discuţie unii factori sociali, 
inclusiv cei familiali, care joacă un rol în stabilirea şanselor ca un individ să ajungă sau 
nu la un nivel înalt de realizare în diferite domenii (vezi şi Csikszentmihalyi, 1996). În 
acest punct al discuţiei, singura concluzie pe care o putem trage este că o perioadă lungă 
de timp pare să fie o condiţie necesară, deşi nu suficientă, pentru apariţia unei contribuţii 
remarcabile. 

În ciuda acestor obiecţii, rezultatele studiului lui Hayes sunt impresionante din mai 
multe puncte de vedere. În primul rând, este remarcabilă uniformitatea rezultatelor în 
cadrul unei discipline, dar şi în general. În fiecare domeniu, analiza a inclus persoane 
din perioade istorice diferite — totuşi, a apărut acelaşi tipar de dezvoltare pe termen lung. 
În plus, s-a găsit acelaşi tipar în domenii diferite, cum sunt pictura şi poezia. Rezultate 
similare au fost obţinute şi de alţi cercetători. Într-un studiu de caz bogat şi original pe 
tema realizării creatoare, Gruber (1981) a analizat dezvoltarea teoriei lui Darwin despre 
evoluţia bazată pe selecţie naturală. Chiar dacă nu putem prezenta aici analiza scrupuloasă 
şi profundă pe care a fătut-o Gruber, tiparul general al progresului lui Darwin sprijină 
ideea necesităţii de a cunoaşte profund domeniul respectiv. 

Studiile făcute de Bloom şi colaboratorii lui (1985) pe baza interviurilor luate unor 
persoane care au obținut rezultate de nivel mondial în diferite domenii (de exemplu, 
sculptură, matematică şi tenis) susţin şi ele regula celor zece ani. De asemenea, Gardner 


(1993) a prezentat studii despre persoane celebre din arii diferite, câte una pentru fiecare. 


„domeniu al inteligenţei” dintre cele şapte decretate de el: Albert Einstein (logică- 
matematică) ; Picasso (vizual-spatial) ; Igor Stravinski (muzică); Martha Graham 
(corporal-kinestezic) ; Mahatma Gandhi (interpersonal) ; Sigmund Freud (intrapersonal) 
si TS. Eliot (limbaj). Una dintre principalele concluzii ale studiilor lui a fost existenţa 
unei perioade mari de dezvoltare în cariera fiecărui subiect înainte de a apărea prima 
lucrare semnificativă. Cu alte cuvinte, carierele acestor celebrităţi ilustrează regula celor 


zece ani. În plus, aceste persoane au creat mai multe capodopere, nu una singură (de 
exemplu, Picasso: Les demoiselles d'Avignon [1907] şi Guernica [1937]), iar Gardner a 


ajuns la concluzia că regula celor zece ani se aplică în cazul fiecăreia. Prin urmare, între 
capodopere a trecut o mare perioadă de timp. 


Anii de „tăcere”: exersare, exersare, exersare 


O întrebare importantă la care cercetările pe tema regulii celor zece ani nu au găsit 
răspunsul : este ce anume se întâmplă în anii de dezvoltare ? Aşa cum am văzut, Hayes 
(1989) a numit „mută” sau „necreatoare” perioada de dinaintea apariţiei unei lucrări 
temarcabile, însă trebuie să precizăm că în acei ani se întâmplă multe, Activitatea din 


perioada „mută” nu are consecinţe pozitive directe în ce priveşte celebritatea acelei 

persoane, de vreme ce nu sunt create capodopere. Totuşi, această activitate trebuie să 
aibă o importanță crucială, deoarece ea pune bazele apariţiei viitoarelor capodopere. 

Se poate presupune că persoana este implicată deplin în însuşirea cunoştinţelor din 
disciplina respectivă, dar rezultatele studiilor lui Hayes nu dovedesc în mod direct acest 
lucru. Studiile biografice ale lui Gardner (1993) si Gruber (1981) aduc dovezi calitative 
ale acestei implicări. Studiile bazate pe interviuri întreprinse de Bloom si colaboratorii 
lui (1985), prezentate pe scurt mai departe, sprijină si ele această concluzie. Informații 
cantitative despre ceea ce se întâmplă în această perioadă ne aduc lucrările recente ale lui 
Ericsson si ale colaboratorilor lui (Ericsson şi Charness, 1994; Ericsson, Krampe si 
Clemens, 1993), care au analizat rolul factorului numit de ei ,exersare deliberată” în 
dezvoltarea competenţei până la nivelul superior. 


Exersarea deliberată şi atingerea nivelului superior de funcționare 


Exersarea deliberată constă într-o serie de activităţi concepute anume pentru a stăpâni 
mai bine o anumită tehnică (Ericsson et al., 1993). Printre acestea se numără: aplicarea 
unor metode organizate, nu o activitate făcută la întâmplare ; implicarea unui îndrumător 
sau instructor, deşi nu la fiecare şedinţă practică; feedback pentru cel ce studiază ; 
ocazii repetate de a remedia problemele legate de respectiva situaţie şi de propria 
activitate pe care le are cel ce studiază. Cu alte cuvinte, respectiva persoană poate repeta, 
sub supravegherea instructorului, acele părţi din tehnică pe care trebuie să le îmbună- 
s tățească şi apoi continuă să exerseze singur. 
Exersarea deliberată este analizată în contrast cu alte două forme de activitate : jocul 
— si munca. Jocul este, desigur, desfăşurarea unei activități de dragul ei. Multe persoane 
afirmă că, în copilărie, au început o anumită formă de activitate ca joc, dar apoi au trecut 
! la exersare, când au început să ia in serios posibilitatea unei cariere în acel domeniu. 
Jocul nu are structura exersării deliberate şi, prin urmare, nu poate aduce progrese 
sistematice. Munca implică realizare sau competiţie, pentru o răsplată exterioară, şi 
executantul trebuie să dea randament maxim. Prin urmare, munca nu oferă ocazii de 
exersare deliberată, deoarece aspectele problematice ale tehnicii nu pot fi izolate si 
repetate. De fapt, este de presupus cá in această situaţie persoanele se străduiesc din 
răsputeri să evite problemele legate de tehnică. š 
După părerea lui Ericsson, nu există, in fond, nici o limitá a nivelului de functionare 
la care poate ajunge o persoană in cazul oricărei tehnici (Ericsson er al., 1993; vezi si 
Bloom, 1985). Existá unele limite largi, stabilite de factorii genetici, dar, dacă persoana 
respectivă este capabilă să desfăşoare acea activitate, atunci, cu suficient de multă exer- 
sare deliberată, poate ajunge la cel mai înalt nivel de execuție. Totuşi, această exersare 
trebuie să dureze ani la rând şi necesită resurse vaste din partea viitorului maestru şi a 
grupului care îl susține (de obicei, familia — vezi Bloom, 1985, şi Feldman, 1986). 
Resursele implică timp şi energie, precum şi accesul la profesori. Exersarea deliberată 
cere mult efort din partea celui care învaţă, deoarece, pentru ca exersarea să fie eficientă, 
el trebuie să-şi concentreze toată atenţia pe întreaga durată a şedinţei. Aceasta limitează 
durata şedinţelor ; prin urmare, exersarea deliberată poate fi efectuată doar pe o perioadă 
„limitată a zilei. Pentru a respecta programul de exersare, cel care învaţă trebuie să-şi 
poată recupera forţele până la şedinţa următoare. Cercetările în care lungimea şedinţelor 
de exersare a variat de la una la opt ore au arătat Că progresele maxime le aduc şedinţele 

de două până la patru ore (Ericsson er al., 1993, p. 370), iar profesorii de muzică 
recomandă şedinţe mai scurte, cu pauze între ele. . 

Pentru a analiza rolul exersării deliberate in dezvoltarea competenţei până la nivelul 
superior, Ericsson şi colaboratorii săi (1993) au studiat muzicieni cu niveluri diferite de 
virtuozitate şi au stabilit amploarea exersării şi a altor activităţi pe care le efectuau. 
Eşantionul a constat într-un grup de violonişti profesionişti de prestigiu şi trei grupuri de 
studenţi la clasa de vioară de la un conservator renumit. Violoniştii de prestigiu făceau 
parte din câte o orchestră simfonică de renume mondial. Pentru a găsi studenţi violonişti 
cu niveluri de măiestrie diferite, au fost folosite criterii indirecte. Li s-a cerut profesorilor 
de la conservator să spună care dintre studenţi au cele mai mari şanse să ajungă solişti 
de renume internaţional ; tot profesorii au desemnat violonistii „buni” din aceeaşi secţie. 
În sfârşit, a fost stabilit un grup de studenţi la clasa de vioară care vizau o carieră de 
profesori de muzică. S-a presupus că nivelul măiestriei acestor studenţi era inferior 
nivelului celorlalţi. : 

Acestor patru grupuri de violonisti li s-au luat interviuri despre activitatea lor, 
muzicală şi de alte tipuri, iar grupurilor de studenti li s-a cerut să-şi noteze timp de o 
săptămână într-un jurnal toate activităţile. Interviurile cuprindeau evaluarea diverselor 
activităţi din punctul de vedere al importanţei în carieră, al efortului necesar şi al plăcerii 
oferite. În evaluările făcute, violoniştii au făcut distincţii între activităţile legate de 
muzică, iar exersarea deliberată a fost considerată de maximă importanţă, dar şi foarte 
obositoare şi neplăcută. Cântatul împreună cu alţii a fost considerat mai plăcut şi mai 
puţin anevoios decât exersarea deliberată, dar, în acelaşi timp, mai puţin important. 
Aceste rezultate se încadrează în structura elaborată de Ericsson şi colaboratorii săi, care 
au presupus că exersarea deliberată este cea mai importantă în dezvoltarea unei tehnici, 
dar cu preţul unui mare efort. S-a descoperit şi că violoniştii cu un prestigiu mai mare 
petreceau mai mult timp exersând, dar şi dormind. Aceasta confirmă ideea că exersarea 
este obositoare şi că e nevoie de somn pentru a se reface după efortul depus. 

; Pe baza acestor interviuri, Ericsson şi colaboratorii săi au stabilit faptul că violoniştii 
cei mai buni au început mai devreme să studieze vioara şi au exersat mai mult pe 
parcursul carierei. Interviurile, împreună cu jurnalele, au permis o estimare a volumului 
de exersare pe care au efectuat-o grupurile de violonişti de la începutul studiilor până la 
Vârsta de 20 de ani. Grupurile s-au diferențiat mult din acest punct de vedere: s-a 
estimat că violoniştii cei mai buni acumulaseră, fiecare, peste 10 000 de ore de exersare, 


in comparaţie cu circa 8 000 de ore în cazul violonistilor buni şi cu 4 000 de ore in cazul 
viitorilor profesori de muzică, 


S I C4 „prea multă exersare" nu pare să împiedice succesul. În 
domeniile studiate de Ericsson şi colaboratorii săi succesul pare să depindă în mod 


pozitiv şi uniform de exersare, nu apare acel U răsturnat din teoria tensiunii. Contradictia 

dintre această concluzie şi studiul lui Simonton (1984) asupra relaţiei dintre educaţie si 
succesul creator va fi analizată ulterior. 

Aceeaşi concluzie poate fi trasă din studiile bazate pe interviuri efectuate de Bloom 
şi colaboratorii lui (1985). Aceşti cercetători au luat interviuri unor personalităţi — peste 
20 din fiecare domeniu — din mai multe sfere de activitate în care s-a ajuns la mari 
succese : sport (jucători de tenis aflaţi printre primii zece în clasamentul mondial şi 
înotători olimpici), muzică (pianişti premiaţi), artă (sculptori premiaţi) şi ştiinţă (neuro- 
logi şi matematicieni ale căror merite deosebite fuseseră remarcate la începutul carierei). 
În toate domeniile menţionate, succesul l-au prefigurat anii de implicare profundă in 
activitate şi sprijinul ferm al mai multor persoane, incluzând rudele şi instructorii. În 
plus, cu toate că în unele dintre domeniile cercetate nevoia de creativitate este mai 
evidentă (de exemplu, sculptură, neurologie şi matematică fata de tenis, înot si cântatul 
la pian), tiparul anilor de pregătire s-a regăsit în toate. 


Problema creativităţii 


S-ar putea aduce obiectia că analiza exersării deliberate nu este relevantă pentru studiul 
creativităţii, deoarece unele domenii, cum sunt interpretarea muzicală sau sportul, 
implică un nivel minim de creativitate. Totuşi, aşa cum am arătat puţin mai sus, mai 
multe dintre domeniile cercetate de Bloom şi colaboratorii lui (1985), implică, fără 
îndoială, creativitatea, deşi numai la nivel calitativ (sculptura, neurologia, matematica). 
În plus, se poate aduce argumentul că interpretarea muzicală şi sportul pot implica un 
grad de creativitate. Instrumentistii de cel mai înalt nivel, cei care au ajuns solişti de 
renume, se pare că se disting pe baza interpretării personale a lucrărilor muzicale. Cu 
alte cuvinte, sunt capabili să emotioneze ascultătorii. 

Această comunicare a emotiei demonstrează, se pare, că interpretul învaţă ceva în 
plus faţă de o serie de mişcări neschimbate şi îndelung exersate, de vreme ce nu toti 
interpreţii sunt în stare să comunice emoția la acelaşi nivel înalt. Pianistii intervievaţi de 
Bloom si colaboratorii lui (1985) au afirmat că faza finală a pregătirii lor a constat in 
studiu sub îndrumarea unei persoane ce poate fi numită „profesor-maestru”, care, in 
majoritatea cazurilor, era un solist de renume internaţional. Astfel de profesori acceptă 
să se ocupe doar de tinerii care, la audiții, se dovedesc foarte dotati şi sunt recomandati 
de profesori foarte respectaţi ce i-au pregătit la nivelul precedent. Pianiştii au spus că 
profesorii-maestri nu se ocupau de perfecţionarea tehnicii de interpretare, ci de cultivarea 
la elev a unui stil personal de comunicare a emotiei prin muzică. Prin urmare, fiecare 
viitor solist trebuie să-şi „creeze” propriul stil de interpretare, iar interpretarea muzicii 
poate fi considerată o activitate creativă. 

Şi activitatea sportivă la cel mai înalt nivel poate avea componente creative. În 
sporturi ca tenisul, baschetul şi hocheiul, ca să menţionăm doar câteva, activitatea de 
bază nu este structurată şi, prin urmare, necesită permanent improvizații. Un sportiv 
care se remarcă în aceste domenii a învăţat deci mai mult decât cum să repete identic o 
serie de mişcări. Astfel, rezultatele studiilor despre interpreţi şi despre sportivi sunt 
relevante pentru înţelegerea gândirii creative. În plus, aşa cum am remarcat mai devreme, 
Studiile despre evoluţia artiştilor şi a oamenilor de ştiinţă pe care le-au efectuat Bloom 
şi colaboratorii lui prezintă rezultate legate de exersare şi de însuşirea cunoștințelor 
din disciplina respectivă care sunt paralele cu cele obținute în cazul muzicienilor si 


sportivilor (1985). 

Importanţa virtuală a rezultatelor obținute de Bloom, Ericsson şi colaboratorii lor 
demonstrează necesitatea analizării carierelor unor persoane din domenii care implică în 
mod incontestabil gândirea creativă. Secţiunea următoare prezintă dovezi ale importantel 
exersării şi acumulării de cunoştinţe în domeniul componistic (inclusiv compoziţia min 
direct”, adică improvizaţia în jazz), care este, indiscutabil, o tehnică creativă, Nu este 
posibilă o estimare relativ directă a tiparelor de exersare şi a altor activităţi în cazul unor 
personalităţi cum e Mozart. Totuşi, dovezile indirecte vin în sprijinul rezultatelor studiilor 
efectuate de Bloom (1985), Ericsson şi colaboratorii lor (1993); cu alte cuvinte, 
cunoaşterea profundă a unei discipline este o condiţie necesară pentru realizările creative, 


Exersarea şi creativitatea în activitatea compozitorilor 


Cine a compus primele şapte concerte pentru pian ale lui Mozart ? 


Analiza modului în care a compus Mozart concertele pentru pian şi orchestră ne oferă o 
dovadă a faptului că exersarea deliberată este importantă pentru a progresa în arta 
compoziţiei. Aşa cum am spus mai devreme, prima capodoperă a lui Mozart identificată 
ca atare de Hayes (1989) a fost Concertul pentru pian nr. 9, K. 271. Lucrarea a fost 
compusă după mai mult de zece ani de la începutul carierei muzicale a lui Mozart, când 
avea 21 de ani. Primele patru concerte pentru pian (K. 37, 39, 40, 41) le-a compus în 
iunie-iulie 1767 - avea 11 ani. Însă formularea „concerte pentru pian compuse de 
Mozart” este inselátoare, deoarece nu contin muzică originală care să-i aparţină lui: ele 
au fost construite pe baza lucrărilor altor cinci compozitori. ` 

Următoarele trei lucrări de acest tip (K. 107, nr. 1-3) au fost compuse in 1772, cánd 
Mozart avea 16 ani. Nici aceste lucrări nu contin muzică originală compusă de Mozart: 
ele se bazează pe lucrări ale lui Johann Christian Bach (fiul mezin al lui J.S. Bach), care 
devenise el însuşi un compozitor remarcabil; Mozart a făcut, pur şi simplu, un aranja- 
ment pentru noi combinatii de instrumente. Aceste lucrári nu sunt numerotate aga cum 
Sunt concertele pentru pian. Primul concert pentru pian cu muzică originalá compusš de 
Mozart a fost nr. 5 (K. 175); el a fost creat in 1773, când Mozart avea 17 ani. Însă 
lucrarea nu a îndeplinit criteriile lui Hayes (1989) pentru a fi declarată capodoperă. 

Acest tipar al evoluţiei arată că experienţele muzicale timpurii ale lui Mozart au 
plicat cunoaşterea lucrărilor altora şi, probabil, folosirea lucrărilor predecesorilor ca 
model de rezolvare a anumitor probleme componistice. Această activitate ar putea fi 
apreciată ca exersare deliberată, efectuată sub îndrumarea tatălui lui Mozart, muzician 
destul de Cunoscut, care poate fi considerat profesor-maestru. În plus, deoarece Mozart 
era şi pianist, a interpretat, probabil, aceste lucrări în concerte, ajungând să le cunoască 
şi mai bine. 

. Un tipar similar apare în ceea ce priveşte simfoniile compuse de Mozart. Prima lui 
simfonie (K. 16) a fost compusă la Londra, in 1764, când avea 8 ani. Alte càteva au fost 
compuse în anul următor. Dacă ne gândim la ele, ne copleşeşte gândul că o persoană 
atât de tânără a putu realiza astfel de lucruri. Însă, la fel ca în cazul concertelor pentru 
pian, Mozart a trecut printr-o importantă perioadă de dezvoltare ca autor de simfonii. 
Primele simfonii sunt foarte diferite de cele ulterioare, mai bine cunoscute de public. 
Ultimele trei simfonii compuse de Mozart, care si 


n unt considerate, în general, cele mai 
reuşite (de exemplu, Zaslaw, 1989), sunt lucrări de mare amploare : sunt alcătuite din 

patru părți ample şi interpretarea lor durează 30-40 de minute. În plus, fiecare conține 
elemente originale, care le situează în istoria muzicii la un nivel înalt al realizării 
artistice. 

Pe de altă parte, simfoniile de început sunt foarte diferite de cele ulterioare din 
punctul de vedere al structurii, al registrului emotional si al originalității. Ele au fost 
compuse atunci când Mozart, împreună cu tatăl lui, se afla la Londra, unde pe tânărul 
compozitor l-a luat sub aripa sa ocrotitoare Johann Christian Bach, stabilit in Anglia, 
care se ocupa cu compoziția si cu impresariatul muzical. Bach compusese mai multe 
simfonii pentru concertele de la Londra organizate impreună cu C.F. Abel, alt compozitor 
german care se bucura acolo de apreciere. (Si Abel compusese simfonii pentru concertele 
lor.) Aceste simfonii „preclasice” erau foarte diferite de cele create de generația urmă- 
toare de compozitori, din care făceau parte Haydn, Mozart la maturitate si tânărul 
Beethoven. Aproape toate sunt alcătuite din trei părți scurte, de obicei in tempo rapid-lent- 
-rapid, si au o structură armonică simplă. 

Primele simfonii ale lui Mozart sunt, ca structură si substanță, foarte apropiate de 
modelul celor compuse de Bach (si Abel). Si ele sunt alcătuite din trei părți scurte, in 
tempo rapid-lent-rapid, si au o structură armonică simplă. Un tipar similar se observă in 
evoluția lui Mozart în domeniul muzicii camerale - de exemplu, la cvartetele de coarde : 
lucrările de început sunt foarte asemănătoare cu lucrările altor compozitori si elementele 
originale apar abia mai târziu. Faptul că un tânăr care dorește să fie compozitor cunoaşte 
lucrările predecesorilor, chiar dacă nu este surprinzător, contrazice ipoteza existenței 
unei tensiuni între cunoaştere si creativitate. Dacă Mozart a învățat copiind lucrările 
altora, de ce nu le-a repetat in continuare? Aceleaşi probleme reies si din studiul 
evoluției interpretilor de jazz. 


"Dezvoltarea capacității de improvizare la interpreții de jazz 


Jazzul este, probabil, cel mai „deschis” si mai „liber” din paleta artelor occidentale. 
Învățarea improvizatiei pare să fie o situație în care, dacă ne-am baza pe ceea ce s-a făcut 
înainte (chiar pe ceea ce noi am făcut înainte), am fi condamnaţi la eşec de la bun 
început. Totusi, şi în acest domeniu, capacitatea creativă apare abia după ce cunoaştem 
profund ceea ce s-a făcut deja, tot sub forma exersării deliberate. Interpretii de jazz, 
chiar şi cei care au ajuns la cel mai înalt nivel al virtuozitátii şi sunt celebri, afirmă că 
învaţă să cânte din înregistrări, executând, notă cu notă, bucăţile solo ale maestrilor din 
generaţiile precedente (Berliner, 1994 ; Kernfeld, 1995; Owens, 1995). Ei repeti solourile 
altora până ce sunt în stare să le redea cu uşurinţă (adesea, un întreg repertoriu de bucăţi 
solo şi de riffuri) şi aceasta formează baza pe care se dezvoltă capacitatea lor de a depăşi 
ceea ce au învăţat şi de a crea muzică originală. Muzica originală poate fi legată de 
modelele pe care le-au „integrat”, în sensul că, adesea, se poate vedea cine a influenţat 
un anumit interpret, însă muzica originală va depăşi muzica modelului, uneori în mod 
radical. Din nou, ne-am fi putut aştepta ca aceşti viitori interpreţi de jazz să se condamne 
singuri la veşnica repetare a lucrărilor altora, însă nu este obligatoriu să fie aşa. 
Analizarea pieselor de jazz interpretate la cel mai înalt nivel a oferit anumite ele- 
mente specifice legate de modul în care capacitatea de improvizație se leagă de cunoaş- 
tere. Owens (1995) a analizat solourile înregistrate de Charlie Parker (1920-1955), care 
€ considerat cel mai mare improvizator din jazzul modern. Parker a jucat cel mai mare 
i i illespie, š ingul anilor '30 la bebop si la jazzul 
rol, aláturi de Dizzy Gillespie, in trecerea de la swingul ani] 

modern din anii "40 si de la începutul anilor 50, Parker a intrat in legendă pentru fluenja 
interpretării si viteza incredibilă, unele dintre solouri fiind înregistrate într-un tempo de 
mai mult de 400 de bătăi pe minut, (În acest tempo, un ascultător nu reuşeşte nici măcar 
Să țină ritmul bătând din picior.) Era celebru şi pentru faptul că nu se repeta niciodată. 

Având în vedere reputaţia lui Parker, este, poate, surprinzătoare afirmaţia lui Owens 
(1995) că Parker poate fi caracterizat ca un improvizator „stercotip”, De-a lungul carierei, 

Parker şi-a creat un repertoriu bogat de formule = tipare de note, de la grupuri de două 

sau trei până la şiruri de circa douăsprezece = pe care le folosea în solouri. O mare parte 
chiar şi din cele mai bune solouri ale lui Parker sunt alcătuite din aceste formule, dintre 
care unele se pot repeta la fiecare opt sau nouă măsuri. 

Formulele lui Parker au fost acumulate în mai multe feluri. Unele pot fi identificate 
în interpretările muzicienilor din generaţia swing precedentă, pe care Parker îi cunoştea 
foarte bine. În cabina lui de la clubul de noapte, în pauzele dintre apariţiile pe scenă, a 
fost auzit cel puţin o dată cântând din memorie un solo al lui Lester Young, un celebru 
interpret de swing. In bucăţile înregistrate de Parker se regăsesc fragmente din solourile 
înregistrate de Young şi de alti interpreţi de swing (de exemplu, Coleman Hawkins). Alte 
formule sunt ceea ce se poate numi „monedă curentă” printre colegii lui Parker, întrucât 
le foloseau multi dintre ci, În sfârşit, Parker însuşi a creat unele formule în timpul exer- 
sării şi al concertelor, 

Prin urmare, capacitatea lui Parker de a cânta fluent şi fără să se repete este pusă de 
autorii analizelor pe seama repertoriului lui de formule bogat şi bine exersat (Kernfeld, 
1995; Owens, 1995). S-a adus argumentul că, la viteza cu care cânta Parker, ar fi fost 
imposibil să compună muzică originală pornind de la zero; trebuia să folosească bucăţi 
deja compuse. Cu cât sunt mai multe formulele de acest tip pe care le stăpânim, cu atât 
sunt mai mici şansele de a ne repeta. 

Johnson-Laird (de exemplu, 1988) a creat recent pe calculator un model de improvi- 
za[ie în jazz, pe baze euristice, şi anume un set de metode empirice care pot fi folosite 
pentru a produce improvizații. Johnson-Laird porneşte de la faptul că interpreţii de jazz 
încep prin a imita creaţiile altora. În analiza lui Johnson-Laird, un aspect esenţial al 
evoluţiei unui interpret de jazz este faptul că, pe baza acestei imitații, muzicianul trebuie 
să-şi dezvolte o capacitate de improvizare care să funcţioneze eficient atunci când cântă, 
deoarece în jazz nu e posibilă reluarea. După părerea lui Johnson-Laird, această capaci- 
tate implică extragerea de către muzician a principiilor improvizatiei din modelele pe 
care le-a integrat. Principiile sunt folosite pentru a alege notele care trebuie să fie cântate 
într-un anumit punct al interpretării, în funcţie, pe de o parte, de structura armonică a 
bucății rspective si, pe de altă parte, de ceea ce tocmai a cântat interpretul. 

. Johnson-Laird (1988) presupune că notele alese de un improvizator trebuie să înde- 
plinească două cerinţe : 1) pe baza cunoaşterii armoniei, interpretul alege notele care se 
potrivesc în acordul respectiv sau care pot fi folosite pentru a face legătura între acorduri ; 
2) interpretul încearcă, de asemenea, să diversifice structura soloului, astfel încât, dacă, 
de exemplu, a cântat o serie de măsuri rapide dintr-o gamă, va cânta apoi o măsură mai 
mare, pentru a face mai interesantă evoluția melodici, După părerea lui Johnson-Laird, 
o schemă de acest tip este plauzibilă ca model de improvizație umană, deoarece solicită 
cel mai putin memoria. EI a creat din acest model un program de calculator, în care se 
introduce o secvenţă de acorduri şi rezultă o serie de note improvizată. 

O problemă care apare ca reacție la analiza improvizatiei făcută de Johnson-Laird se 
referă la formulele recurente care apar chiar şi în solourile celor mai mari improvizatori. 

Modelul lui Johnson-Laird se pare că nu produce astfel de tipare, deoarece nu functio- 
nează decât pe baze euristice. De asemenea, legată de precedenta este şi problema 
stilului improvizaţiei. Cu alte cuvinte, cunoscătorii pot identifica interpreţii când îi aud 
cântând, fapt care se leagă de tiparele improvizatici discutate mai sus. Nu este limpede 
dacă modelul lui Johnson-Laird are un stil care poate fi recunoscut, în felul în care are 
stil Parker. Acest gen de rezultate arată că este posibil ca improvizatia să se bazeze pe 
memorie într-un mod mai direct decât presupune Johnson-Laird. Rămâne deschisă 
problema modului cum funcţionează memoria „în direct” în timpul improvizatiilor, 
despre care in prezent nu stim nimic. 


Cum se compun şlagărele : The Beatles 


Un alt exemplu al rolului exersării în dezvoltarea creativităţii poate fi cariera formaţiei 
Beatles. Primul şlagăr semnat de John Lennon si Paul McCartney a fost „Love Me Do", 
înregistrat în 1962, care a ajuns în acelaşi an pe locul 17 în topul britanic din decembrie. 
El a fost urmat în 1963 de „Please Please Me” (lansat pe 17 ianuarie, pe 22 februarie 
ajunsese pe primul loc ; acesta a fost primul lor şlagăr care a ajuns pe locul 1), „From 
Me to You” (lansat pe 11 aprilie, după două săptămâni a ajuns pe locul 1), „She Loves 
You” (lansat pe 23 august, a rămas patru luni pe locul 1) şi „I Want to Hold Your Hand" 
(lansat pe 29 noiembrie, într-o săptămână a ajuns în fruntea topului, înlocuindu-l pe 
„She Loves You”). Ce fusese înainte de această erupție creatoare? Răspunsul este 
acelaşi ca la Mozart şi la interpreţii de jazz : exersare, exersare, exersare (Davies, 1968 ; 
Lewisohn, 1992). 

Formaţia Beatles a apărut din trupa Quarry Men, creată de Lennon în martie 1957, 


7 când avea 17 ani, la putin timp după ce a primit prima lui chitară. Lennon învățase 


puţină muzică de la mama lui. În iulie, McCartney i-a văzut cântând la un bal. Tatăl lui 
McCartney era muzician, iar Paul învățase să cânte la trompetă si la chitară. După bal, 
s-a întâlnit cu membrii trupei şi le-a cântat. Le-a arătat şi cum să acordeze o chitară, 
lucru pe care băieţii din Quarry Men încă nu-l stăpâneau. Apoi, în aceeaşi lună, 
McCartney a fost invitat să se alăture trupei. În martie 1958, li s-a alăturat George 
Harrison (tocmai împlinise 15 ani). Ringo Starr a fost ultimul inclus în formaţie, în 
1962, cu toate că mai cântaseră de câteva ori împreună în public. Până în acel moment, 
formaţia îşi schimbase de mai multe ori numele, iar stilul ei de muzică trecuse de la 
skiffle, o varietate britanică a folk-ului american, la muzica uşoară americană - rhythm 
and blues, country şi western, rockabilly şi rock and roll. Membrii formaţiei Beatles, la 
fel ca Mozart şi ca jazzmanii, erau şi interpreţi, şi compozitori. În momentul în care 
Lennon şi McCartney au început să compună erau totuşi destul de puţini muzicieni pop 
ce îşi compuneau singuri cântecele. Elvis Presley, unul dintre primii lor idoli, nu a făcut 
aceasta, însă Buddy Holly, Chuck Berry şi Little Richard, alti preferaţi de-ai lor, se 
numărau printre cei care o făceau. 

Nu există informaţii amănunțite despre programul efectiv de exersare al formaţiei 
Beatles, dar ne putem face o impresie despre activitatea lor urmărind concertele. Cu 
toate că Ericsson şi colaboratorii săi (1993) au făcut distincţie între spectacol (ca muncă) 
şi exersarea deliberată, această diferenţiere s-ar putea să nu fie prea clară în cazul 
Beatles, Se pare că ei au folosit concertele de la început ca ocazii de a-şi îmbunătăţi 
execuţia, pe lângă exersarea deliberată şi repetițiile pe care se poate să le fi făcut in alte 
momente (Lewisohn, 1992, p. 23). În concerte, ei cântau de mai multe ori acelaşi 

cântec, având, astfel, ocazia să rezolve problemele de interpretare ca grup şi să-şi cizeleze 
interpretarea personală. În figura 1 prezentăm frecvenţa cumulată a concertelor forma- 
tiei Beatles în cariera lor de interpretare în concerte până în momentul în care s-a produs 
„febra Beatles". De la jumătatea anilor '60, ei au dat circa 400 de concerte pe an - in 
medie, mai mult de unul pe zi. 


1959 1960 198 
Lunile din cariera formaţiei Beatles 


Figura 1. Concertele cumulate ale formaţiei Beatles înainte de „febra Beatles” (1964) 


Informaţiile din figura 1 prezintă doar numărul concertelor şi nu iau în calcul timpul 
petrecut în fiecare concert, care, în unele cazuri, a fost destul de lung. De exemplu, 
putem analiza cele cinci contracte de la Hamburg, Germania. Primul dintre ele, din 
17 august până în 30 noiembrie 1960, a însemnat în total 106 seri şi de fiecare dată au 
stat pe scenă mai mult de cinci ore. AI doilea contract la Hamburg, de la 1 aprilie până 
la 1 iulie 1961, a însemnat 92 de seri şi 503 ore pe scenă. Al treilea, de la 13 aprilie până 
la 31 mai 1962, a adăugat 48 de seri şi 172 de ore pe scenă. Ultimele două contracte la 
Hamburg, în noiembrie şi decembrie 1962, aduc alte circa 90 de ore de spectacol. Prin 
urmare, doar aceste contracte înseamnă peste 270 de seri şi circa 1 250 de ore pe scenă. 

Contractele de la Hamburg au fost cele mai istovitoare din cariera de interpretare în 
concerte a formației Beatles, însă au mai fost şi alte circa 400 de contracte între 1957 şi 
sfârşitul anului 1962. Chiar dacă fiecare dintre ele n-ar fi însemnat decât o oră pe scenă, 
ceea ce reprezintă, fără îndoială, o subestimare, tot ajungem la aproape 2 000 de ore de 
spectacol, fără să luăm în calcul nici o repetiţie sau exersare în afara scenei. Trebuie să 
notăm că acest timp cumulat este inferior celui stabilit de către Ericsson şi colaboratorii 
săi (1993) în cazul tinerilor violonisti şi pianigti, Deoarece cariera lor era în domeniul 
muzicii uşoare, activitatea membrilor formaţiei Beatles implica mai puţină tehnică decât 

interpretarea şi compunerea unor lucrări de muzică clasică, astfel încât era nevoie de mai 
puţină exersare pentru a ajunge la cel mai înalt nivel. În orice caz, membrii formaţiei 
Beatles au muncit din greu înainte de a ajunge la glorie. 

Am văzut deci că începutul carierei formaţiei Beatles poate fi considerat o perioadă de 
exersare intensă. Următoarea întrebare este : ce exersau ei? La fel ca în cazurile celorlalţi 

artişti despre care am vorbit, eforturile inițiale intense ale membrilor formaţiei ya 
aprofundarea lucrărilor altora. Figura 2 prezintă în rezumat, pe parcursul carierei de 
interpretare în concerte a formaţiei Beatles, proporţia în repertoriu a cântecelor compuse 
de Lennon-McCartncy. În primii şase ani (1957-1962), din peste 250 de cântece, circa 
90% erau reluări ale unor cântece compuse si înregistrate de alţii. În primii ani din carieră, 
formaţia Beatles s-a axat pe lucrările altora. Mai mult, versiunile pieselor preluate se deo- 
sebeau foarte puţin de original, Orice element original care a apărut se datora aproape 
exclusiv faptului că membrii formaţiei au uitat sau au înţeles greşit cuvintele. 


Proporția 95 


1957 1958 1959 1960 198 1962 1963 196 1965 1966 
Anul din cariera de interpretare in concert 


Figura 2. Proporția cântecelor proprii în repertoriul formaţiei Beatles în fiecare an 
din carieră. Cifra din partea de sus a fiecărei coloane indică numărul de cântece adăugat 
la repertoriu în fiecare an 


În schimb, din 1963 până în 1966, peste 80% dintre cele 39 de cântece intrate în 
repertoriul formaţiei Beatles le aparţineau. În timpul acestor ani, membrii ei au compus 
multe cântece şi le-au folosit în concerte ; aproape toate cântecele originale pe care le 
interpretau erau ale lor. Prin urmare, Lennon şi McCartney au studiat profund lucrările 
altora înainte de a crea ci înşişi un mare număr de lucrări. 

Dintr-un anumit punct de vedere, rezultatele din figura 2 nu sunt prea impresionante. 
Sigur că formaţia Beatles a interpretat cântecele altora înainte de a crea ceva original: la 
ce altceva ne-am fi putut aştepta ? La începutul carierei pur şi simplu nu avuseseră timp 
să compună multe cântece, aşa încât le-au interpretat pe ale altora. Din acest unghi de 
vedere sceptic, singura diferenţă dintre primele cântece alc formaţiei Beatles şi cele de 
mai târziu e cantitativă, Poate că anii de exersare nu au avut alt efect decât să le dea lui 
Lennon şi McCartney timpul necesar pentru a compune mai multe cântece. 

Totuşi, există dovezi că, pe lângă faptul că sunt relativ puţine, primele cântece 
compuse de Lenno; McCartney sunt considerate inferioare calitativ celor de mai târziu, 
fapt care vine în sprijinul ideii că, în anii de acumulare a informaţiilor, aceştia isi făceau 
ucenicia artistică, Se poate adopta metoda de investigare folosită de Hayes (1989), anali- 
zându-se apariţia pe discuri a cântecelor formaţiei Beatles. Decizia ca un cântec să apară 
Sau nu pe disc se bazează, fără îndoială, pe calitatea lui. 

Mai întâi, ne vom limita analiza la cântecele care au fost prezentate pe scenă într-un 
moment din cei zece ani ai carierei de interpretare în concerte pe care a avut-o formaţia 
Beatles. Unele dintre cântecele compuse de ei, în special la începuturi, nu au fost 
niciodată interpretate în public, lucru pe care îl putem considera o eliminare din Start a 
cântecelor mai puţin reuşite. Prin urmare, relativ puţinele cântece ale cuplului Lennon- 
-McCartney interpretate la începuturi trecuseră deja printr-un proces de selecţie calita- 
tivă. Însă, chiar dacă restrângem analiza la cântecele interpretate pe scenă, observăm că 
multe dintre ele nu apar pe discuri. Figura 3 arată proporţia cântecelor compuse de 
formaţia Beatles în fiecare jumătate a carierei lor de interpretare în concert care au 
apărut pe discuri în orice moment al carierei lor discografice, prelungită până în 1970. 
Proporția cântecelor din ultima parte a carierei este mult mai mare, fapt care vine în 
sprijinul ideii că membrii formaţiei Beatles au avut nevoie să-şi facă ucenicia de 
compozitori. Diferenţa frecvenţelor de înregistrare care apar în figură este semnificativă : 
¥(1) = 26,43, p < 0,0001. 

Se poate obiecta că acele cântece de la începuturi nu au fost înregistrate pentru că 
factorii de decizie din cadrul casei de discuri cu care aveau contract nu au vrut să rite. 
Pe de altă parte, după ce formaţia Beatles a devenit celebră, probabil că orice compuneau 
membrii ei era considerat demn de a fi înregistrat. Prin urmare, se poate să nu se fi 
schimbat calitatea cântecelor, doar criteriile au fost mai putin stricte după ce formaţia a 
căpătat renume. Totuşi, multe dintre cântecele de început au fost ignorate chiar şi după 
ce formaţia ajunsese celebră, când lucrările timpurii trebuie să fi fost reevaluate. Nici 
chiar această reevaluare nu a reuşit să trezească interesul faţă de multe dintre cântecele 
de început. De-abia în ultimii ani, când au fost elaborate antologii exhaustive ale lucrărilor 
formaţiei Beatles, au fost înregistrate multe dintre aceste cântece. 

Jumătăţile carierei formaţiei Beatles 


Figura 3. Cântecele formaţiei Beatles înregistrate pe discuri, în funcţie de perioada 
în care au fost compuse 


În plus, putem lua în discuţie şi cantitatea de elemente originale care apar în diferite 
cântece ale formaţiei Beatles, apelând, în acest caz, la evaluarea făcută de critici şi istorici. 
Pe baza acestui criteriu, este cert faptul că aportul special al formaţiei la muzica uşoară 
a fost adus în perioada 1965-1967, începând cu albumele Rubber Soul şi Revolver şi 

atingánd punctul culminant cu Sergeant Pepper's Lonely Hearts Club Band (de exemplu, 
Lewisohn, 1992), Prin urmare, elementele originale nu apărut In ceca ce putem numi a 
treia fază a carierei formaţiei Beatles, cele trel etape fiind: 1) reluări ale unor cântece 
compuse de alţii; 2) crearea propriilor lucrări ; 3) elemente originale importante, 

În concluzie, evoluția formaţiei Beatles este similară cu cea a lul Mozart gi a inter- 
pretilor de jazz despre care am vorbit mai sus, a grupurilor studiate de Bloom (1985), 
Ericsson (1993) si colaboratorii lor, precum şi a persoanelor analizate de Gardner (1993), 
Toate aceste cazuri au arlitat că anii de studiere profundă a unei discipline premerg 
capacităţii de a crea lucrări originale, 


Problema grupului de control 


Interpretarea datelor despre exersarea cumulată şi relaţia lor cu creativitatea poate ridica 
o problemă. Se poate aduce obiectia că informaţiile despre Beatles nu ne spun nimic prin 
ele însele despre dezvoltarea aptitudinilor creative, Dacă dorim să demonstrăm că anii de 
exersare au o legătură cauzală cu rezultatele creative ale formaţiei Beatles, atunci ar 
trebui să o comparăm cu alte trupe rock care au eşuat, pentru a arăta că formaţia Beatles 
a muncit mai mult decât ele, 

Totuşi, noi discutăm aici ipoteza că pentru dezvoltarea aptitudinilor de la baza 
rezultatelor creative este necesar un volum mare de exersare specifică domeniului 
respectiv, nu aceea că e suficient să exerseze pentru a obține rezultate creative. Pentru a 
crea capodopere este nevoie nu numai de multă exersare, ci şi de reunirea unor tipuri 

œ, diferite de factori externi, mulţi independenţi de intensitatea cu care studiază şi exersează 
„A o anumită persoană. Lucrările unui autor trebuie să fie acceptate de factorii de decizie 
! din acel domeniu si de public înainte de a deveni capodopere, adică înainte de a fi incluse 
în cărţile care trasează istoria unui domeniu, unde sunt găsite de psihologii cognitivi ce 
caută dovezi ale realizării creative. De exemplu, dacă George Martin de la casa de 
discuri Parlophone nu ar fi reacţionat pozitiv la înregistrarea de probă pe care impresarul 
formaţiei Beatles i-a prezentat-o, toată pregătirea lor ar fi fost zadarnică. Aceste aspecte 
sunt discutate pe larg de Weisberg (1986, 1993 ; vezi si Csikszentmihalyi, 1988, 1996). 

Prin urmare, cea mai solidă versiune a ipotezei examinate aici este că nu există vreo 
persoană care să fi avut o contribuţie importantă într-o disciplină creativă fără să fi trecut 
printr-o perioadă de studiere intensă a cunoştinţelor din domeniul respectiv. Dacă putem 
arăta că formaţia Beatles şi-a petrecut un timp apropiat de limita maximă posibilă 
dezvoltându-şi aptitudinile, nu mai este nevoie să examinăm formaţiile care au eşuat, 
deoarece informaţiile relevante vin de la persoane ce au avut succes. În plus, cu toate că 
rămâne deschisă problema dacă a cânta la vioară este sau nu o activitate creativă, analiza 
făcută de Ericsson şi colaboratorii săi (1993) include grupuri de control, în sensul că ei 
au evaluat volumul de exersare efectuată de violonistii aflaţi pe diferite trepte de împlinire 
si au descoperit că violoniştii de pe treptele superioare exersaseră mai mult. 


Rediscutarea argumentelor empirice în favoarea teoriei tensiunii 
La începutul capitolului am analizat pe scurt două dovezi care par să sprijine ferm teoria 


tensiunii; relaţia in formă de U inversat dintre educaţia formală şi rezultatele creative 
(Simonton, 1984) şi studiile de laborator asupra setului de rezolvare a problemelor — cu 

alte cuvinte, transferul negativ atunci cánd metode care anterior au avut succes trebuie 
să fie modificate, ca reacție la schimbările de situaţie (Frensch si Sternberg, 1989; 
Luchins şi Luchins, 1959), Deoarece aceste rezultate intră în conflict cu Concluzia că, 
într-o activitate creativă, exersarea duce la perfecţiune, merită să le mai examinăm o 
dată. Aceste studii sunt doar un mic eşantion din argumentele care susțin teoria tensiunii, 
"Totuşi, de vreme ce ele contrazic in mod evident concluziile trase mai sus, este bine E 
le cercetăm aici, fie şi numai pentru a demonstra că argumentele in sprijinul teoriei 
tensiunii nu sunt atát de solide cum par. 


Educajia formalá si realizárile creative 


La prima vedere, studiul lui Simonton (1984) aduce un argument puternic in favoarea 
teoriei tensiunii, însă rămâne deschisă o problemă. Simonton a cercetat relaţia dintre 
educaţia formală şi realizările creative pe parcursul vieţii, dar nu a examinat direct 
relaţia dintre cunoștințe şi creativitate. Nu stim, în cazul persoanelor creative, care este 
relaţia dintre educaţia formală şi cunoştinţele din domeniul lor. Este posibil ca educaţia 
formală şi cunoştinţele să nu fie legate direct, ceea ce ar însemna că rezultatele obţinute 
de Simonton s-ar putea să nu contrazică, de fapt, teoria noastră. 

Este instructiv să analizăm unele dintre cazurile incluse în eşantionul studiat de 
Simonton. De exemplu, studiile lui Darwin se opresc la nivelul absolvirii facultăţii. Însă, 
atunci când s-a întors din călătoria cu Beagle, este de presupus că avea mai multe 
cunoştinţe directe decât oricine despre evoluţia speciilor (Gruber, 1981). Prin urmare, 
chiar dacă educaţia lui formală se încheiase odată cu obţinerea diplomei de licenţă, 
acumularea de cunoştinţe nu se sfârşise. Momentul în care şi-a formulat teoria evoluţiei 
prin selecţie naturală a fost precedat de ani de studiere a acestei probleme. Alt exemplu 
este Faraday, care a abandonat şcoala la 14 ani şi a intrat ucenic la un legător de cărți 
(Tweney, 1989). Însă citea cu mult interes cărţile pe care le lega şi în următorii ani a 
învăţat mult de unul singur. La 23 de ani a ajuns asistent al lui Humphrey Davy, un savant 
care l-a îndrumat în carieră, cu toate că Faraday l-a depăşit curând pe Davy. În orice caz, 
realizările lui Faraday se bazează pe cunoaşterea profundă a lucrărilor ştiinţifice din acea 
vreme. La fel stau lucrurile şi în cazul lui Mozart: chiar dacă nu avea prea multă 
educaţie formală, educaţia lui muzicală începuse la o vârstă foarte fragedă şi s-a întins pe 
o perioadă îndelungată înainte de a se impune. 

Un aspect semnificativ al studiului lui Simonton este folosirea unui eşantion de cele- 
brităţi născute între 1450 şi 1850. Cunoaşterea s-a schimbat mult în acea perioadă lungă 
81 este greu să facem o extrapolare la educaţia modernă pe baza concluziilor trase din 


nivelurile educaţiei din secolele trecute. De exemplu, dacă ne gândim la faptul că în 


special domeniile ştiinţifice s-au modificat radical în decursul acelei perioade, nu este de 
la sine înţeles că cineva care a obţinut diploma de licenţă la sfârşitul secolului al XIX-lea 
avea „la fel de multă educaţie” în domeniul respectiv ca o persoană ce îşi luase licenţa 
cu 300 de ani înainte. Cu alte cuvinte, din punctul de vedere al cunoştinţelor din acel 
domeniu, cel care şi-a luat diploma mai devreme se poate să fi fost mai aproape de un 
titlu de doctor din zilele noastre, De asemenea, trebuie să semnalăm că, în cadrul 
studiului făcut de Bloom şi colaboratorii lui (1985) pe un eşantion de neurologi şi 
matematicieni din zilele noastre, toti participanţii aveau doctoratul. 

Prin urmare, cu toate că relaţia dintre educaţia formală şi realizările creative s-ar 
putea să fie ca un U inversat, acest lucru nu intră neapărat în contradicţie cu ideea că 
relaţia dintre cunoaştere şi creativitate este pozitivă. Educaţia formală poate fi indepen- 
dentă de cunoştinţele dintr-un anumit domeniu. 


Cunoastere, rigiditate şi creativitate : transferul pozitiv 
în gândirea creativă 


Nu există nici o îndoială asupra faptului că transferul negativ în rezolvarea problemelor 
poate fi demonstrat în condiţii de laborator (Frensch şi Sternberg, 1989; Luchins şi 
Luchins, 1959). Participanţii nu se descurcă uşor atunci când modificările „profunde” 
apărute în situaţia de rezolvare a unei probleme le cer să-şi modifice în mod semnificativ 
răspunsurile care avuseseră succes în situaţiile anterioare. În plus, gradul transferului 
negativ pare să depindă de amploarea experienţei dobândite în situaţia respectivă ; în 
situaţiile modificate de care vorbeam mai sus, competenţa devine dezavantaj. 

Totuşi, există o presupunere importantă pe care trebuie să o analizăm înainte de a 
trage concluzia că acele demonstraţii de laborator vin în sprijinul afirmației generale cá 
gândirii creative nu-i prieşte competența. Demonstrajiile de laborator ale transferului 
negativ sunt interesante, deoarece se presupune că este vorba despre microcosmosuri ale 
unor situaţii reale. Astfel, suntem îndemnați să ne punem întrebarea dacă, în viata reală, 
gândirea creativă este cerută cu adevărat de situaţiile în care au apărut modificări 
„profunde”, ce fac ca experienţa acumulată de subiect să fie dăunătoare. Sau, atunci 
când gândirea creativă se manifestă în viaţa reală, situaţiile sunt doar la suprafaţă diferite 
“ de cele anterioare şi, în acest caz, experiența acumulată este un atu? Sau, poate, este 

vorba despre o conjunctură mixtă? 

Dacă există legături între situaţiile prezente şi cele trecute (cu alte cuvinte, dacă 
situaţiile trecute şi cele prezente se deosebesc doar prin atribute superficiale), subiectului 
îi este de folos să se bazeze pe trecut pentru a răspunde solicitării prezente. Chiar dacă 
nu toate cunoştinţele pot fi aplicate situaţiei actuale, întrucât prezentul este foarte diferit 
de trecut, ele rămân un punct de plecare rezonabil. În plus, la fel de rezonabilă este 
modificarea experienţei acumulate pentru a o adapta la situaţia prezentă. Studii recente 
arată că, în sens contrar ipotezei modificărilor „profunde” pe care se bazează teoria 
tensiunii, numeroase situaţii în care s-au produs progrese creative importante erau 
îndeajuns de asemănătoare cu cele anterioare pentru a se putea folosi cunoştinţele 
acumulate (Weisberg, 1993, 1995b). 

Putem lua în discuţie mai întâi evoluția a două dintre cele mai importante tablouri ale 
lui Picasso, Les demoiselles d'Avignon şi Guernica. În ambele cazuri, schiţele inifale ale 
lui Picasso pentru noua lucrare au urmat fidel lucrări precedente, proprii sau ale altora. 
Apoi ideile din schiţe au fost prelucrate şi dezvoltate, în unul din cazuri în mod radical, 
pe măsură ce Picasso lucra la tablouri, Modificarea radicală a fost o reacţie la lucrările 
altor artişti, În orice caz, în contextul de faţă, important este faptul că realizarea acestor 
noi opere de artă nu a pornit de la respingerea celor anterioare. Dimpotrivă, lucrările noi 
pot fi considerate o dezvoltare a celor anterioare. Tot aşa, mobilele lui Calder (sculpturi 
cinetice nonfigurative, acţionate de vânt) se bazează pe lucrările sale precedente, şi ele 
fiind create ca rezultat al contactului autorului cu lucrările altora. 

Procese similare se observá in activitatea lui Edison, cánd a dezvoltat sistemul de 
iluminare electricá, pentru a face din becul electric un dispozitiv de uz casnic. El a 
folosit un sistem existent, cel al iluminării cu gaz, ca bază a noului sistem. Aparatul de 
zbor a fraţilor Wright s-a bazat şi el pe lucrări precedente, chiar dacă, in acest caz, ele 
au fost mult mai puţin folositoare, De aceea, fraţii Wright au fost siliţi să se bazeze în 
mare măsură pe forţele proprii şi să rezolve multe probleme, mari şi mici, care apăreau 
pe parcurs. Totuşi, nici în acest caz nu găsim exemple de gândire bazată pe asociaţii 
libere şi de respingere deplină a trecutului. Apariţia motorului cu aburi şi a maşinii de 
egrenat bumbac se înscriu pe aceeaşi traiectorie. 

Am dat doar câteva dintre numeroasele exemple ce ar putea fi citate în sprijinul 
concluziei că gândirea creativă este solid înrădăcinată în trecut. Transferul pozitiv al 
experienţei acumulate se poate produce datorită faptului cá multe situaţii din viaţa reală 
care necesită o gândire creativă nu sunt de tipul jocului de bridge în care cartea cea mai 
mică din ultima levată preia conducerea (Frensch şi Sternberg, 1989). Însă există situaţii 
care implică modificări profunde şi ele sunt deosebit de instructive în contextul de fata. 

O situaţie în care s-a dovedit că există modificări profunde este crearea modelului 
dublu elicoidal al moleculei ADN de către Watson şi Crick (Olby, 1974; Watson, 1968). 
În primul rând, Watson şi Crick au stabilit că structura ADN-ului s-ar putea să fie un soi 
de spirală, bazându-se pe cercetările lui Linus Pauling, care cu puţin timp înainte arătase 
că structura proteinei alfa-cheratină este spiralată. Această afirmaţie i-a făcut pe Watson 
şi Crick să-şi concentreze cercetările asupra unor probleme specifice ale structurii, însă 
direcţia iniţială a lucrărilor lor fusese dată de adoptarea orientării lui Pauling. Dezvoltarea 
directă a unei lucrări anterioare a oferit baza creării unui lucru original. 

Dar această descoperire a implicat şi transferul negativ, oferind un studiu de caz 
despre ceea ce se întâmplă într-o situaţie reală atunci când intervine o modificare 
profundă. Spirala dublă a moleculei ADN este alcătuită din două „coloane vertebrale” 
din fosfat şi zahăr legate între ele ca o scară spiralată, cu treptele făcute din perechi de 
baze azotate (adenină, timină, citozină şi guanină). Înainte de a reuşi să determine corect 
perechile de baze (adenină cu timină, citozină cu guanină), Watson a petrecut mult timp 
analizând posibilitatea ca perechile să fie de tipul „cine se aseamănă se adună” — adenină 
cu adenină, timină cu timină etc. S-ar putea ca motivul interesului arătat de Watson 
acestei posibilităţi să fie faptul că avusese de-a face cu astfel de structuri în perioada 
studiilor postuniversitare (Olby, 1974). Watson s-a străduit multă vreme să aplice schema 
„cine se aseamănă se adună” până să renunţe la ea şi să descopere perechile corecte, 
eminamente pe calea eliminărilor succesive (Watson, 1968). 

Din acest exemplu reies mai multe aspecte importante. Îri primul rând, a existat un 
transfer negativ la nivelul perechilor de baze, însă, fără îndoială, în ansamblu a existat 
un transfer pozitiv. Adică, fără presupunerea iniţială a lui Watson şi Crick că molecula 
este spiralată, care reprezintă un transfer pozitiv de la cercetările lui Pauling, s-ar fi 
progresat puţin sau deloc, Într-un astfel de caz nu este posibilă cuantificarea transferului 
pozitiv în raport cu cel negativ, dar se pot culege unele informaţii relevante din compor- 
tamentul pe care l-a avut în aceeaşi perioadă Rosalind Franklin, altă cercetătoare ce se ocupa 
de structura ADN-ului. Conform mai multor surse (de exemplu, Olby, 1974; Watson, 
1968), Franklin a afirmat că ea încearcă să descopere structura făcând cât mai puține 
presupuneri posibil. Cu alte cuvinte, s-ar putea să fi încercat să analizeze structura pornind 
de jos în sus, fără să formuleze nici o ipoteză de lucru. Faptul că Franklin nu a reuşit să 
determine structura ADN-ului înaintea lui Watson şi Crick poate fi seninificativ. Prin 

urmare, cu toate că, evident, nu este un studiu experimental cu un grup de control adevárat, 
rezultatele confirmă concluzia că transferul pozitiv de la situaţii similare care implicau 
analiza macromoleculelor organice le-a fost folositor, în ansamblu, lui Watson şi Crick. 

Pe lângă aceasta, chiar dacă se poate să fi existat un transfer negativ într-un anumit 
moment din procesul definirii de către Watson şi Crick a modelului dublu spiralat, 
trebuie să subliniem faptul cá, în cele din urmă, s-a găsit modelul corect. Ceea ce 
înseamnă că orice transfer negativ a fost depăşit. Watson nu a reacţionat ca subiecţii 
dintr-un experiment cu apă şi recipiente, care, din cauza reuşitei anterioare în rezolvarea 
unor probleme cu soluţii complexe, au devenit incapabili să rezolve o problemă simplă. 
Atunci când Watson a văzut că nu reuşeşte să construiască un model cu perechi de tipul 
„cine se aseamănă se adună”, a renunţat (stimulat de Crick şi de alţii) la structura de 
acest tip. Prin urmare, „orbirea” subiecţilor din experimentele cu apă si recipiente nu 
seamănă cu ceea ce s-a întâmplat în acest caz de realizare creativă : dacă a existat vreo 
schemă fixă, ea a fost depăşită. 

Ar fi interesant să examinăm şi alte cazuri din această perspectivă, pentru a determina 
frecvenţa transferului pozitiv în raport cu cel negativ şi pentru a vedea care s-a încheiat 
cu reuşită şi care cu eşec. Faptul că în cazul spiralei duble a fost învins transferul negativ 
nu exclude, desigur, cazurile în care acesta a fost destul de puternic ca să influenţeze desco- 
perirea fundamentală. În prezent nu dispunem de informaţii care să ne permită tratarea acestui 
subiect. Oricum, concluzia importantă a acestei cercetări este că s-ar putea ca studiile de 
laborator despre transferul negativ în rezolvarea problemelor să aibă o relevanţă limitată 


5A asupra studiului mai cuprinzător al gândirii creative (vezi şi Weisberg, 1995b). 


CUNOAŞTEREA ŞI EURISTICA ÎN DESCOPERIRILE ŞTIINŢIFICE. Simon şi colabora- 
rii lui (de exemplu, Kulkarni şi Simon, 1988; Langley, Simon, Bradshaw şi Zytkow, 
1987) au lansat ideea că descoperirile ştiinţifice pot fi analizate în termeni euristici, unii 
dintre ei putând proveni din acumularea de cunoştinţe de specialitate. Ca exemplu, 
Kulkarni şi Simon au creat un model al felului în care a descoperit Krebs ciclul ornitinei 
şi au tras concluzia că jumătate din elementele euristice ale modelului se bazau pe 
experienţa acumulată în domeniul vizat. În plus, Krebs avea un avantaj special — faptul 
că tehnica folosită o dobândise în timpul studiilor. 

Langley şi colaboratorii săi (1987) mai afirmă că unele descoperiri ştiinţifice sunt 
rezultatul unor elemente euristice foarte generale, care nu se bazează pe cunoaşterea 
profundă a unui domeniu de competenţă. De exemplu, într-o analiză a felului în care 
Kepler a descoperit cele trei legi ale mişcării planetelor ce îi poartă numele, Langley şi 
colaboratorii săi presupun că nu a fost nevoie decât de cele câteva elemente euristice 
vizate, cu tipare în forma seturilor de numere. Cu alte cuvinte, cunoştinţele privind 
mişcarea planetelor nu au fost deloc relevante pentru descoperirea legilor. În baza de 
date a modelului computerizat care a fost creat pentru a simula descoperirea lui Kepler 
nu existau informaţii legate de astronomie. 

În acelaşi fel, Dunbar (de exemplu, 1995) a efectuat simulări ale creativităţii stiingi- 
fice, în care studenţi profani au fost capabili să facă descoperiri ştiinţifice, în condiţii 
controlate din laborator. Studenţilor li s-au pus la dispoziţie informaţii care corespundeau 
rezultatelor obţinute în urma experienţelor şi au fost capabili să folosească o simulare pe 
calculator pentru a concepe şi a desfăşura singuri alte experienţe. Dunbar relatează că 
subiecţii studiilor sale au reuşit să reproducă lucrarea pentru care Monod şi Jacob au 
primit premiul Nobel, descoperirea genelor reglatoare, ce controlează activitatea altor 

gene. Studenţii au reuşit experimentele, în ciuda faptului că au fost aleşi anume cei care 
nu aveau decât cunoştinţe foarte rudimentare de genetică, 

Simularea pe calculator a descoperirilor lui Kepler (Langley er al., 1987) şi simularea 
cu ajutorul studenţilor a descoperirii lui Jacob şi Monod (Dunbar, 1995) ridică întrebări 
interesante legate de modul în care este folosită cunoaşterea în gândirea creativă. Mai 
întâi, aceste rezultate sugerează întrebarea dacă este necesar întotdeauna să existe 
cunoştinţe din domeniul respectiv, Dacă descoperirea lui Kepler poate fi simulată pe 
calculator sau de către studenți care nu au cunoştinţe din domeniul astronomiei, atunci 
Kepler a avut sau nu nevoie de aceste cunoştinţe ? Iar dacă studenţi neştiutori pot simula 
descoperirea lui Jacob şi Monod, de ce au avut nevoie aceştia din urmă de o pregătire de 
nivel înalt? Unul dintre răspunsuri este că Jacob şi Monod au avut nevoie de acele 
cunoştinţe, în primul rând, pentru a înţelege problema respectivă, aşa cum exista ea în 
lume. Cu alte cuvinte, studenţilor care au participat la studiul lui Dunbar (1995) li s-a dat 
partea finală a întregii activităţi. Până în acel moment, fuseseră depuse mari eforturi 
pentru a analiza problema şi a elabora experienţele relevante, care au putut fi folosite 
apoi în exerciţiul de simulare, 

De asemenea, este interesantă întrebarea dacă simulările de acest gen sunt posibile şi 
în cazul altor probleme ştiinţifice. De exemplu, ar fi în stare nişte studenţi neştiutori să 
descopere spirala dublă ? Descoperirea acesteia a implicat mai multe tipuri de compo- 
nente, printre care numărul şi poziţia „coloanelor vertebrale”, structura lor, pasul spi- 
ralei, poziţiile bazelor şi modul lor de împerechere. În ceea ce priveşte toate aceste 
elemente, cu excepţia celui din urmă, studenţii nu ar şti nici măcar de unde să înceapă. 
De exemplu, pentru a afla numărul şi poziţia „coloanelor vertebrale”, ar trebui să fie 
capabili să citească tipare de difracție cu raze X şi, de asemenea, să ştie cum se obţin 
astfel de tipare. Toate acestea nu sunt posibile fără competenţă. Pe de altă parte, odată 
ce problema a fost restrânsă, determinarea împerecherii bazelor este doar un pic mai 
grea decât un joc de puzzle. Prin urmare, problemele ştiinţifice diferite necesită tipuri 
diferite de cunoştinţe — iată o idee care merită o analiză mai profundă. 


Rediscutarea relaţiei dintre creativitate şi cunoaştere: 
cum este folosită cunoaşterea în gândirea creativă ? 


Dacă în acest moment putem afirma că există o legătură pozitivă între creativitate şi 
Cunoaştere, rămâne totuşi deschisă problema modului în care este folosită cunoaşterea în 
gândirea creativă. Întrucât cele mai recente teorii despre gândirea creativă se bazează pe 
ideea tensiunii, accentul a fost pus pe explicarea modului în care subiectul se poate rupe 
de cunoaştere, În consecinţă, s-au spus puţine lucruri despre modul în care sunt dezvoltate 
cunoștințele deja acumulate pentru a acoperi situaţiile noi. Prin urmare, nu putem oferi 
aici prea multe sugestii specifice, dar sunt posibile câteva speculaţii. 


Cunoaşterea teritoriului 
Bailin (1988) susţine că până şi cele mai originale produse creative, în loc să fie 


independente de ceea ce s-a creat anterior, aşa cum au afirmat James (1880), Hausman 
(1984) şi alţii, trebuie să fie legate de trecut. În concepţia lui Bailin, nu poate fi vorba 

despre creativitate în cazul unui produs dacă el nu este profund înrădăcinat în trecut, 
deoarece, pentru ca publicul să fie capabil măcar să înțeleagă acel produs, trebuie să 
existe un cadru de referinţă şi acesta nu poate fi furnizat decât de trecut. Fără un fel sau 
altul de referire la trecut, ar lipsi coerenţa. Produsul nu ar avea nici un înţeles pentru noi. 

Argumentul lui Bailin se încadrează în perspectiva publicului care se confruntă cu 
produsul, dar putem foarte uşor să îl extindem şi la persoana creativă. Atunci când o 
persoană face o inovaţie, indiferent cât de radicală, produsul poate avea sens pentru 
creator doar dacă acesta este capabil să-l raporteze la ceea ce s-a făcut anterior. Prin 
urmare, pentru a crea, în primul rând, acel produs, autorul trebuie să fi început cu ceva 
din trecut. Şi toate modificările aduse, care pot avea rolul de a face din acel produs ceva 
cu totul original, se bazează şi ele, probabil, pe cunoaştere. Altfel, de unde ar putea şti 
cineva cum să modifice un anumit lucru? 

O idee înrudită cu cea de mai sus este aceea că, dacă cineva nu cunoaşte o anumită 
disciplină, nu o poate depăşi. Este rezonabilă presupunerea că toate persoanele care 
activează în domenii creative au motivaţia necesară pentru a produce ceva nou. Aşadar, 
dacă nu ar şti ce s-a făcut deja, nu ar putea face progrese importante. Totuşi, aceasta nu 
ne ajută să înţelegem deplin motivul pentru care este nevoie, se pare, de ani întregi de 
acumulare a cunoştinţelor dintr-un domeniu pentru a ajunge la realizări creative. o 
simplă familiarizare cu subiectul nu ar fi de ajuns? Cineva care ar avea cunoștințe 
rezonabil de profunde dintr-un anumit domeniu ar fi în stare să spună dacă un anumit 
lucru ii este sau nu familiar. Prin urmare, rămâne deschisă problema motivului pentru 
care este necesară o cunoaştere profundă. 


unoaşterea profundă are ca rezultat prelucrarea automată 


O altă posibilitate este aceea că o cunoaştere profundă implică mai multe ocazii de 
exersare a tehnicilor necesare pentru creația într-un anumit domeniu (de exemplu, cântatul 
la pian), ceea ce le face automate. Automatismul tehnicilor pare: să fie necesar în 
producerea unor lucruri originale, cum ar fi crearea unor melodii noi. Însă această 
speculație nu specifică felul în care automatismul duce la lucruri noi. Poate că, atunci 
când o tehnică devine automată, ne putem directiona forțele spre producerea unor lucruri 
noi. Nu mai trebuie să ne gândim la modalitățile de exprimare a ideilor, pur si simplu o 
facem atunci când ideile s-au conturat. Această viziune sugerează că valoarea dobândirii 
unor cunoștințe profunde constă în perfecționarea unei tehnici, astfel încât aplicarea ei 
nu ne mai consumă forţele. i 
Cunoaşterea profundă poate duce, de asemenea, la dezvoltarea elementelor euristice. 
Poate fi vorba despre faptul că înţelegerea procedurilor din anumite domenii, cum sunt 
ştiinţele, necesită timp din cauza complexităţii lor. De exemplu, ca să înţelegem difractia 
cu raze X, trebuie să cunoaştem multe lucruri diferite, dintre care unele se bazează pe 
altele etc. Aşa cum am arătat mai sus, în acest moment nu putem decât să facem 
speculaţii în privinţa modului în care este folosită cunoaşterea în gândirea creativă. 

Care sunt diferentele dintre persoanele care gándesc creativ si cele 
ce nu gándesc creativ ? 


Concluzia că rolul cunoaşterii în gândirea creativă este pozitiv duce la o perspectivă 
diferită asupra problemei diferenţelor individuale din gândirea creativă. S-ar putea ca 
diferenţa fundamentală dintre o persoană ce gândeşte creativ şi una care nu gândeşte 
creativ, presupunând cá au acelaşi nivel de motivare etc., să fie dată de volumul de 
cunoştinţe cu care operează fiecare din ele. O idee înrudită este aceea că, dacă ne situăm 
pe poziţia celui care gândeşte creativ, ar trebui să putem înţelege în mod nemijlocit de 
unde vin ideile creative. Cu alte cuvinte, dacă am şti ce ştie cel care gândeşte creativ, am 
putea înţelege cum a apărut ideea nouă. Ca cxemplu, să examinăm situaţia de mai jos, 
prezentată de De Bono (1968): 


Timp de mulţi ani, fiziologii nu au putut înţelege rostul buclelor largi pe care le fac 
tuburile subțiri din rinichi: s-a presupus că ele nu au nici un rost şi nu sunt altceva decât 
un vestigiu din evoluţia rinichiului. Apoi, într-o bună zi, un inginer a privit buclele şi a 
înţeles imediat că ele ar putea face parte dintr-un multiplicator în contracurent, un bine 
cunoscut dispozitiv din inginerie folosit la creşterea concentraţiei lichidelor, În acest caz, 


privirea unui profan a limpezit o stare de lucruri care constituise multă vreme o enigmă 
(pp. 148-149). 


Pe baza acestui tip de exemple, De Bono a făcut recomandarea ca, atunci când vrem 
să rezolvăm o problemă care ne dă de furcă, să adoptăm un unghi de vedere nou - in 
cazul nostru, al inginerului. Cu alte cuvinte, 
suntem îndemnați să ne rupem de cunostintel 
nu era acolo nimic nou. El a putut să-şi aplice relativ nemijlocit cunoştinţele la situaţia 
nouă care i-a fost prezentată deoarece exista o relaţie directă între ceea ce vedea şi ceea 
ce ştia. Pentru inginer, 


aunui lucru familiar. Comportamentul inginerului poate fi explicat prin teoriile recunoas- 


obligatorie presupunerea că între persoanele 
rentá semnificativă, cu excepţia bagajului de 


Ca exemplu specific al modului in c: 
postulăm existenţa cine ştie cărui proces neobişnuit 


de prestigiu, printre care Pauling, Maurice Wilkins şi Franklin, se ocupau de structura 
ADN-ului. De ce Watson şi Crick au reuşit să-i determine Structura, iar ceilalţi au eşuat? 
De pe poziţia teoriei tensiunii, am putea face presupunerea că este vorba despre ceva 
legat de modul de gândire sau de personalităţile lui Watson şi Crick, care le-a permis să 

se rupă de cunostinjele acumulate şi să creeze ceva original. Însă am văzut deja că una 
dintre pietrele de temelie ale realizării lui Watson şi Crick au constituit-o cunoştinţele 
existente. Aici ar putea fi un răspuns direct la întrebarea de ce Watson şi Crick au avut 
succes, iar ceilalți nu: dacă analizăm diferitele componente ale modelului final al 
moleculei ADN, totalitatea lor era disponibilă doar pentru Watson şi Crick (Weisberg, 
1993). Prin urmare, ei au putut construi modelul, pe când ceilalți nu au putut. Nu mai 
este nevoie de nici o altă explicaţie ; nu trebuie să presupunem că Watson şi Crick 
gândeau diferit (sau mai bine) decât ceilalţi. Atâta doar că ei au avut la dispoziţie tot ce 
trebuia ca să creeze modelul corect al ADN-ului, iar ceilalţi nu. Cu toate că această 
explicaţie a succesului lui Watson şi Crick poate să nu-i mulţumească pe unii („Nu se 
poate să fi fost numai atât! ”), dacă suntem pe calea cea bună, ne permite să înţelegem 
modul în care a apărut cel puţin un rezultat creativ fără să decretăm prezenţa vreunei 
particularităţi extraordinare a persoanelor creatoare. 

O obiecţie legată de această concluzie este exemplul ipotetic al unei persoane având 
cunoştinţe profunde care nu obţine rezultate creative însemnate. Un exemplu este autorul 
de manuale şcolare (care, prin aceasta, se presupune că face dovada unor cunoştinţe 
enciclopedice), dar care nu creează ceva nou. Totuşi, nivelul de competenţă necesar 
pentru a scrie un manual nu este egal cu cel obținut prin studierea profundă a unei 
discipline, Persoanele care scriu textele din manuale nu sunt, în accepțiunea actuală a 
cunoaşterii (oricât de largă ar fi ea), posesoare ale unui volum uriaş de cunoştinţe. 
Desigur, este posibil ca o persoană care posedă un volum uriaş de cunoştinţe să nu creeze 
niciodată ceva original în specialitatea sa. Aşa cum am arătat mai sus, cunoaşterea este 
necesară, dar nu suficientă pentru realizările creative. 


Concluzii 


Capitolul de faţă pledează pentru faptul că relaţia dintre creativitate şi cunoaştere este 
mult mai directă decât presupun în mod tipic teoriile despre creativitate: am putea 
înţelege gândirea creativă determinând cunoştinţele implicate în acea situaţie de cel care 
gândeşte creativ. Motivul pentru care o persoană a produs ceva original, în vreme ce altă 
persoană nu a făcut-o, s-ar putea datora, pur şi simplu, faptului că prima ştia un lucru pe 
care nu-l stia cea de-a doua. Mai mult, aceste cunoştinţe poate că nici nu erau extraordi- 
nare. Această concepţie, dacă este corectă, înseamnă că nu avem nevoie de teorii speciale 
pentru a explica gândirea creativă — nu avem nevoie decât de o teorie completă a 
gândirii. Teoriile gândirii creative s-ar putea să fie teorii ce îşi caută fenomene pe care 
să le explice. 


Notă 


Le datorăm mulțumiri lui Robert Sternberg şi lui Lynn Hasher pentru comentariile pe marginea 
unei versiuni precedente a capitolului de faţă. 

Creativitatea şi inteligenţa 


Robert J. Sternberg şi Linda A. O'Hara 


Care este relaţia dintre creativitate şi inteligenţă ? Creativitatea a fost definită adesea 
ca procesul de înfăptuire a unui lucru nou şi util. Inteligența poate fi definită drept 
capacitatea unei persoane de a se adapta in mod deliberat la circumstanţe, de a le modela 
şi de a le selecta (Sternberg, 1985a). Cu toate că există multe alte definiţii ale inteligenţei 
(vezi „Intelligence and Its Measurement", 1921; Sternberg şi Detterman, 1986) şi ale 
creativităţii (vezi Glover, Ronning şi Reynolds, 1989; Rothenberg şi Hausman, 1976; 
Sternberg, 1988), ele au cel putin câteva elemente comune cu aceste definiţii consensuale, 

Ce se poate spune despre această relaţie? R. Ochse (1990) spunea: „Dacă inteligenţa 
înseamnă selectarea şi modelarea circumstanțelor, ea este creativitate” (p. 104). Pentru 
a alege şi a modela circumstanţele astfel încât să ni se potrivească, avem nevoie de 
imaginaţie, ca să vizualizăm circumstanţele ce ar trebui să existe şi modul în care aceste 
circumstanţe idealizate pot deveni realitate. Pe de altă parte, capacitatea de adaptare la 
circumstanţe - de a se modifica pe sine pentru a se potrivi cu împrejurările — implică, în 
mod caracteristic, puţină creativitate sau deloc şi poate chiar să necesite suprimarea 
creativităţii, ca atunci când ne dăm seama că adaptarea la mediul şcolar sau la cel de la 
locul de muncă înseamnă că nu trebuie să ne exprimăm ideile creative dacă nu vrem să 
avem note mai mici sau să fim mai puţin apreciaţi. Getzels şi Csikszentmihalyi (1972) 
afirmă că creativitatea şi inteligenţa pot reprezenta procese diferite şi în domenii diferite 
de activitate creativă pot fi necesare niveluri foarte variate de inteligenţă. De exemplu, 
s-ar putea ca un nivel înalt al inteligenţei să nu-i fie'indispensabil unui artist, însă ne, 
aşteptăm, fără nici o îndoială, să-l aibă un fizician care a primit premiul Nobel. Se poate 
spune, de asemenea, că în diverse domenii ale comportamentului inteligent este nevoie 
de niveluri foarte diferite de creativitate. 

Creativitatea şi inteligenţa sunt sau nu acelaşi lucru ? Dacă nu, care este relaţia dintre 
ele, în caz că există o asemenea relaţie ? În capitolul de faţă, vom trece în revistă lucrări 
care ilustrează cele cinci răspunsuri posibile la această întrebare: 1) creativitatea este 
un subansamblu al inteligenței; 2) inteligenţa este un subansamblu al creativităţii; 
3) creativitatea şi intgligenta sunt ansambluri care se suprapun partial; 4) creativitatea 
şi inteligenţa sunt, în esenţă, acelaşi lucru (ansambluri care coincid); 5) creativitatea 
şi inteligenţa nu au nici o tangenţă (ansambluri complet diferite). Au fost propuse toate 
aceste tipuri de relaţii. Cea mai convenţională concepţie este, probabil, cea a ansam- 
blurilor care se suprapun partial — cu alte cuvinte, inteligenţa şi creativitatea se suprapun 


Scanned with CamScanner 


CREATIVITATEA, SINELE ŞI MEDIUL 201 
f 

în unele privințe, dar nu si în altele. Totusi, şi celelalte concepții merită să fie luate in 

considerare. 

Ne vom ocupa, pe rând, de fiecare dintre tipurile de relație menționate, fiind conştienţi 
de faptul că aceste relaţii stabilite nu au cum să exprime complexitatea şi amploarea 
teoriilor care au fost emise despre inteligenţă sau despre creativitate. Ne vom concentra 
analiza asupra teoriilor şi cercetărilor legate de inteligența umană, cu toate că, desigur, 
şi inteligenţa artificială poate oferi un unghi de abordare decisiv privind natura creativi- 
tăţii (vezi, de exemplu, Boden, 1991, 1994; Johnson-Laird, 1988; Langley, Simon, 
Bradshaw şi Zytkow, 1987). 


Creativitatea ca subansamblu al inteligenţei 


În versiunea originală a testului de inteligenţă creat de Binet (1896, citat în Brown, 1989) 
-era inclusă o pată de cerneală, pe care copiii trebuiau să o descrie pentru li se a evalua 
imaginația ; însă, ulterior, Binet a renunţat la ea, deoarece nu a putut elabora un sistem 
solid de notare. Mai târziu, în testul elaborat în 1905, Binet şi Simon au inclus itemi 
deschişi, cum ar fi găsirea unor rime, completarea unor propoziţii şi alcătuirea unor pro- 
poziţii pornind de la trei cuvinte date, pentru a stimula creativitatea ; dar, şi de această 
dată, într-o versiune ulterioară a testului el a renunţat la itemii care evaluau creativitatea 
(Brown, 1989). Se pare că problemele lui Binet cu testele de creativitate au prefigurat 
frustrările pe care aveau să le resimtă timp de mai mult de un secol cercetătorii din acest 
domeniu. J.P. Guilford este unul dintre cercetătorii care nu au renunţat la testele de 
reativitate, în ciuda frustrárilor. 


Matricea morfologică a intelectului elaborată de Guilford 


Guilford (1950, 1967, 1970, 1975) a stârnit un ecou uriaş în domeniul creativităţii atunci 
când a afirmat (1950) că creativitatea este un domeniu de studiu relativ neglijat, afirmaţie 
repetată recent (Sternberg şi Lubart, 1996). Guilford a stabilit aproape singur importanţa 
psihometriei în studiului creativităţii. 

În modelul structurii intelectului (SI) pe care l-a creat, Guilford (1967) operează cu 
trei dimensiuni fundamentale ale inteligenţei, ce formează un cub : 1) operaţii — cognitie, 
memorie, producţie divergentă, producţie convergentă, evaluare ; 2) conţinut - figurativ, 
simbolic, semantic, comportamental ; 3) produse — unităţi, clase, relaţii, sisteme, trans- 
formări, implicaţii. Combinând cele cinci operaţii, cele patru conţinuturi şi cele şase 
produse, obținem 120 de factori (o cifră pe care Guilford a mărit-o ulterior). Extrem de 
relevantă pentru creativitate este producţia divergentă, care implică o căutare de informaţii 
pe scară largă şi găsirea mai multor răspunsuri noi la probleme, spre deosebire de un 
singur răspuns corect, ce reprezintă producţia convergentă. Întrucât producţia divergentă 
este doar una dintre cele cinci operaţii ale intelectului, creativitatea poate fi privită ca un 
subansamblu al inteligenţei, Guilford a arătat şi faptul că, în mod caracteristic, fatetele 
care implică creativitatea din modelul inteligenței propus de el nu se puteau măsura pe 
baza testelor de inteligenţă convenţionale (şi nici după o jumătate de secol nu se poate 
face acest lucru). De cele mai multe ori, testele de inteligenţă convenţionale necesită 

iuni i corect dintre mai multe variante. 
operaţiuni convergente pentru a alege un singur răspuns 

Guilford (1975) a identificat câţiva factori implicaţi în rezolvarea creativă a proble- 
melor (vezi şi Ochse, 1990, pentru o trecere în revistă), printre care : a) sensibilitatea la 
probleme - capacitatea de a recunoaşte problemele ; b) fluenta - numărul ideilor ; c) flexi- 
bilitatea — variaţia abordarilor ; d) originalitatea - caracterul neobişnuit. Aceste aptitudini 
pot fi, la rândul lor, împărţite mai departe. De exemplu, Guilford a făcut distincţia între 
fluenta ideatică (capacitatea de a produce rapid diferite idei ca reacţie la anumite cerințe 
prestabilite), fluenta asociativă (capacitatea de a enumera cuvintele asociate cu un cuvânt 
dat) şi fluenta formulării (capacitatea de a organiza cuvintele în expresii sau propoziţii). 
La rândul ei, flexibilitatea poate fi împărţită în flexibilitate spontană (capacitatea de a fi 
flexibil chiar şi atunci când nu este nevoie) şi flexibilitate de adaptare (capacitatea de a 
fi flexibil atunci când e nevoie, ca în anumite tipuri de rezolvare a problemelor). , 

Guilford a elaborat mai multe teste de creativitate, ce au fost apoi adaptate şi extinse 
în bateria de teste a lui Paul Torrance (1974). De exemplu, un test de producţie divergentă 
a unităţilor semantice este: „Numiţi toate lucrurile albe şi comestibile ce vă vin în minte” 
(Guilford, 1975, p. 42). Un test de generare a relaţiilor alternative este: „În ce moduri 
diferite sunt legați tatăl şi fiica ? " (Guilford, 1975, p. 42). Un test de generare de sisteme 
este: „Scrieţi cât mai multe propoziţii cu cuvintele hrană din deşert şi armată” (Guilford, 
1975, p. 42). Alte teste includ găsirea unor titluri ingenioase pentru nişte povestiri 
scurte, enumerarea utilizărilor neobişnuite ale unor obiecte banale - cărămizile sau ume- 
raşele - ori enumerarea consecinţelor unui anumit fapt — de exemplu, că oamenii nu ar 
avea nevoie să doarmă. 

Guilford si Hoepfner (1966) au aplicat 45 de teste de producţie divergentă diferite 
unui eşantion de 204 elevi de clasa a noua şi au găsit o corelaţie medie de 0,37 între 
Testul California de maturitate mentală (California Test of Mental Maturity - CTMM, o 
măsură pentru IQ) şi testele de producţie divergentă semantică, dar şi o corelaţie medie 
de 0,22 între CTMM şi testele de producţie divergentă vizuală-figurativă. Ei au remarcat 
şi că schemele de dispersie ale IQ şi punctele informaţiilor obţinute din rezultatele diver- 
gente erau în formă triunghiulară, în contrast cu distribuţia eliptică obişnuită ce se observă 
în corelaţii. Diagramele triunghiulare arătau că elevii cu un IQ scăzut aveau rezultate 
slabe şi la testele de producţie divergentă, insă cei cu un 1Q ridicat acopereau toată gama 
la testele de producţie divergentă (Guilford şi Christensen, 1973). Această constatare a 
făcut-o şi Daniel Schubert (1973) pe un eşantion din cadrul armatei. 

Modul în care a abordat Guilford testarea a avut o influenţă uriaşă în domeniul 
creativității, dar în zilele noastre şi-a mai pierdut din interes, parţial din cauza faptului 
Că testele par să se lege prea puţin de alte tipuri de evaluare a creativităţii şi măsoară 
aspecte destul de nesemnificative ale fenomenului (Amabile, 1996; Beittel, 1964; 
Merrifield, Gardner si Cox, 1964; Piers, Daniels $i Quackenbush, 1960; Skager, 
Schultz si Klein, 1967; Wallach si Kogan, 1965; Yamamoto, 1964). 


Modelul lui Cattell : 


Cu toate cá Raymond Cattell (1971) este mai cunoscut pentru teoria lui despre inteligenta 
de tip cristalizat si de tip fluid, el a propus si o listă de aptitudini primare, asemănătoare 
cu modelul cu 120 de factori al lui Guilford, dar mai puţin complexă. Lista alcătuită de 
Cattell cuprinde următoarele aptitudini primare : verbală, numerică, spaţială, viteza de 
percepţie (identificarea figurală), viteza de concluzionare (Cunoaşterea vizuală, percepţia 
gestaltică), rationarea inductivă, rationarea deductivă, memoria mecanică, cunoaşterea 

şi îndemânarea mecanice, fluenta vorbirii, fluenta ideatiel, concluzionarea restructurantă 
(Mexibilitatea concluzionării), raportul dintre flexibilitate şi fermitate (originalitate), 
coordonarea motorie generală, abilitatea manuală, sensibilitatea la înălţimea şi tonul 
sunetelor muzicii, capacitatea de reprezentare prin desen, fluenta exprimării, viteza moto- 
rie, ritmul şi sincronizarea muzicale, judecata, Ulterior, Cattell a considerat că aptitudi- 
nile relevante pentru creativitate, originalitatea şi fluenta ideatiei, sunt subansambluri ale 
aptitudinilor primare, 

Cattell (1971) a criticat procedurile alternative analitice factoriale folosite de Guilford, 
care, după părerea lui, l-au făcut pe acesta să supraevalueze rolul gândirii divergente in 
creativitate. (Găsiţi o critică similară în Horn si Knapp, 1973.) Si, la fel cu ceilalţi critici 
ai testelor lui Guilford, Cattell (1971) a susţinut: 


„verdictul că un test măsoară creativitatea este doar o proiecţie a părerii personale pe 
care o are despre creativitate autorul testului. Astfel, în testele intelectuale elaborate de 
studenţii lui Guilford şi de mulți alții care s-au ocupat de creativitate în acest deceniu, 
creativitatea a ajuns să fie considerată, pur şi simplu, ca o ciudățenie sau o fantezie a 
răspunsului în raport cu media populaţiei sau ca producţia de cuvinte pe minut etc. 
Aceasta chiar că seamănă cu confuzia dintre umbră şi corpul solid (p. 409). 


Cattell considera cd, în viata reală, funcţionarea creativă a unei persoane este 
determinată, în primul rând, de nivelul ei general de inteligenţă, în special de inteligenţa 
fluidă (aptitudinea de a rationa), în opoziţie cu inteligenţa cristalizată (cunoştinţele sau 
subiectele învăţate) ; şi apoi de factorii legati de personalitate. 


Teoria lui Gardner despre inteligenfele multiple 


Asemănător, dar mai redus decât setul de aptitudini propus de Cattell este setul tipurilor 
de inteligenţă din cadrul teoriei inteligentelor multiple (IM) formulată de Howard Gardner 
(1983, 1993, 1995). În concepţia lui Gardner, inteligenţa nu este o entitate unitară, ci o 
serie de opt tipuri distincte de inteligenţă. Conform acestei concepții, oamenii pot fi 
inteligenţi în mai multe feluri. De exemplu, un poet e inteligent altfel decât un arhitect, 
care este inteligent altfel decât un dansator. În plus, aceste tipuri de inteligenţă pot fi 
folosite in mai multe feluri, care le includ pe cele creative, dar nu se limitează la ele. 
Astfel, funcţionarea creativă este un aspect (un subansamblu) al inteligentelor multiple. 
Cele opt tipuri de inteligenţă sunt: a) lingvistică (implicată în scrierea unei poezii sau a 
unei schiţe) ; b) logico-matematică (implicată în rezolvarea unui exerciţiu de logică sau 
de matematică) ; c) spaţială (implicată în buna orientare într-un oras străin) ; d) corpo- 
rală-chinestezică (implicată in sport şi dans) ; €) muzicală (implicată în compunerea unei 
sonate sau în cântatul la violoncel) ; f) interpersonală (implicată în găsirea unei modalităţi 
eficiente de înţelegere a celorlalţi sau de intrare în legătură cu ei); g) intrapersonală 
(implicată în atingerea unui nivel înalt de autocunoagtere) ; h) naturalistă (implicată in 
discernerea tiparelor complexe din mediul natural). M 

Gardner (1993) a analizat viata a şapte persoane care au avut o contribuţie extrem de 
creativă la civilizaţia secolului XX, fiecare ilustrând un tip de inteligență din cadrul 
teoriei inteligentelor multiple : Sigmund Freud (intrapersonal’), Albert Einstein (logico- 


3 i icasso i Igor Stravinski (muzicală), T.S. Eliot (lingvistică), 
ei pioase Gandhi (interpersonal). Charles 


artha Graham ă-chinestezică) si Mahatma terpei a 
Darwin ak fi hae em a persoană cu un nivel foarte înalt de inteligenţă naturalistă. 

Gardner subliniază totuşi faptul că majoritatea acestor persoane au dovedit că au me vet 
înalt al mai multor tipuri de inteligenţă, dar si un nivel remarcabil de scăzut în = altor 
tipuri de inteligentá (de exemplu, Freud se poate să fi avut un nivel scăzut de inteligenţă 
spaţială şi muzicală). Ho WEM 

i Chiar dacă pad aborda creativitatea din punctul de vedere al folosirii bt 
multiple pentru a naste idei noi si chiar revolutionare, analiza lui Gardner ( 93) 
depăşeşte cu mult zona intelectului. De exemplu, Gardner semnalează două teme-majore 
în comportamentul acestor giganţi ai creativităţii: de obicei, aveau M bazá pe care se 
sprijincau in momentul marii realizări creative Si, de obicei, au incheiat un „târg 
faustian”, prin care au renunțat la multe dintre plăcerile cărora se dedau oamenii în viaţa 
obişnuită pentru a ajunge la succesul extraordinar din cariera lor. HE 

Mai departe, Gardner îl urmează pe Csikszentmihalyi (1988, 1996), făcând distincţia 

între importanţa domeniului (volumul de cunoştinţe despre o anumită zonă de studiu) şi 
aria de specialitate (contextul în care acest volum de cunoştinţe este studiat şi elaborat, 
incluzând persoanele ce au legături cu respectivul domeniu, cum sunt criticii, editorii şi 
alti „cerberi”"). Ambele sunt importante pentru dezvoltarea şi, în cele din urmă, recu- 
noaşterea creativităţii. 


Inteligența ca subansamblu al creativităţii 


Conform celui de-al doilea model 


» inteligența poate fi privită ca un subansamblu al 
creativităţii. Creativitatea cuprinde 


inteligenţa plus alte lucruri, oricare ar fi ele. 


Teoria investiţiei lansată de Sternberg şi Lubart 


Reprezentativă pentru această categorie este teoria investii 
Sternberg şi Lubart (1991, 1995, 1996) (veţi găsi la Rubenson şi Runco. 


Sternberg şi Lubart 
principale Convergente : 
motivaţia şi mediul, Prin 
care, îmbinându-se, 

Conform acestei 


e formată din şase elemente 
e de gândire, personalitatea, 
t una dintre aceste şase forţe 
l de tip creativ. 

esenţiale pentru Creativitate : 
trei aspecte sunt preluate din 


n ñ gatekeepers, termen prin care sunt desemnati in ultima vreme factorii de decizie 
dintr-un anumit domeniu (n.t. 

„teoria triarhică” a inteligenței umane lansată de Sternberg (1985a, 1988, 1996). Ín 
concepţia autorului, ele sunt interactive şi cooperează în cadrul funcţionării creative. 

Capacitatea de sinteză este capacitatea de a produce idei noi, de înaltă calitate şi 
adecvate problemei respective. Deoarece se consideră că creativitatea este o interacţiune 
între o persoană, o sarcină şi un mediu, ceea ce înțelegem prin nou, de înaltă calitate sau 
adecvat problemei respective poate diferi în funcţie de persoană, de sarcină şi de mediu. 

Primul element-cheie al capacităţii de sinteză c cel numit de Sternberg (19852) 
,metacomponenti”, care este un proces practic de nivel superior folosit la planificarea, 
supravegherea si evaluarea îndeplinirii sarcinilor. Această metacomponentă este legată de 
redefinirea problemelor. Cu alte cuvinte, persoanele creative pot lua problemele pe care 
alţii le văd într-un anumit fel - sau pe care ei înşişi le-au văzut asa - şi le redefinesc 
complet diferit. Din acest punct de vedere, ele „înoată impotriva curentului”. De exemplu, 
ele pot spune că, dacă multi dintre prietenii lor îşi cumpără case într-o anumită zonă, 
acesta nu este un semn de investiţie bună, ci de investiţie proastă, deoarece preţul caselor 
din zona respectivă a fost umflat de cererea masivă. Sau pot lua o problemă pe care o 
abordaseră într-un fel şi o redefinesc. De exemplu, se pot hotări să-şi reducă cheltuielile, 
în loc să încerce să muncească mai mult ca să le poată acoperi. Sternberg şi Lubart arată 
că redefinirea problemelor implică atât o capacitate, cât şi o atitudine — capacitatea de a 
o face eficient, dar şi atitudinea prin care hotărăsc, în primul rând, să o facă. 

Sternberg a elaborat mai multe teste convergente vizând capacitatea de a vedea 
problemele într-un mod nou. În unul dintre tipurile de probleme (Sternberg, 1982; 
Tetewsky şi Sternberg, 1986), care se bazează pe aşa-numita „noua enigmă inductivă” a 
lui Nelson Goodman (vezi Goodman, 1955), subiecţilor li s-au prezentat concepte noi, 
cum ar fi grue (green până în anul 2000 şi blue de atunci încoace) şi bleen (blue până în 
anul 2000 şi green de atunci încoace)*. Apoi, subiecţilor li s-a testat capacitatea de a 
rezolva probleme inductive folosind atât concepte convenţionale, cât şi concepte neobis- 
nuite. Rezultatele acestor teste s-au legat într-o mică măsură de rezultatele testelor 
convenţionale vizând inteligenţa fluidă (adică testele vizând capacitatea de a gândi 
flexibil şi în moduri neobişnuite, cum sunt problemele cu matrice geometrice). Este 
extrem de semnificativ faptul că acea componentă a prelucrării informaţiilor care s-a 
dovedit cea mai potrivită pentru identificarea persoanelor ce gândesc creativ implica 
trecerea dezinvoltă de la un sistem conceptual la altul (green-blue, pe de o parte şi, pe 
de altă parte, blue-green). 

Alt tip de item (Sternberg şi Gastel, 1989a, 1989b) le cerea subiecţilor să rezolve 
probleme analogice sau de alt tip inductiv, dar fie cu premise reale (de exemplu, 
„Păsările pot zbura”), fie cu premise ireale (de exemplu, „Vrăbiile pot juca şotron”). 
Rezultatele la itemii cu premise ireale s-au legat într-o mică măsură de rezultatele 
testelor convenţionale vizând inteligenţa fluidă, iar premisele ireale s-au dovedit cel mai 
bun indicator pentru capacitatea de a schimba modurile de gândire convenţionale. —— 

Partea sintetică a inteligenţei, din punctul de vedere al creativităţii, implică şi ea trei 
componente ale acumulării de cunoştinţe sau procese folosite în învăţare. Aceste trei 
procese, în contextul creativităţii, se bazează pe gândirea intuitivă. Ele se numesc : 
codificarea selectivă - deosebirea informaţiilor utile de cele inutile ; combinarea selec- 
tivă — combinarea fragmentelor de informaţii utile în moduri neobişnuite; comparatia 
selectivă — legarea informațiilor noi de cele vechi în moduri neobişnuite. De exemplu, 


w EE eee, EEA EE 


* O variantă de traducere este „verastru” $i „albaserde” (n.t.). 

modelul atomului creat de Bohr, ca „sistem solar” în miniatură, s-a bazat pe o perspectivă 
comparativ-selectivă, care lega atomul de sistemul solar. Modelul hidraulic al minţii, 
elaborat de Freud, se bazează şi el pe o perspectivă comparativ-selectivă. . 

Sternberg si Davidson (1982 ; vezi şi Davidson, 1986, 1995 ; Davidson si Sternberg, 
1984) au testat această teorie a intuitiei in numeroase studii, dintre care unul se bazează 
pe probleme de intuiţie matematică (de exemplu, „Dacă aveţi într-un sertar, de-a valma, 
şosete albastre şi maro în proporţie de patru la cinci, câte şosete trebuie să luaţi din sertar 
pentru a fi sigur că aveţi o pereche de aceeaşi culoare ?"). Ei au descoperit cá pot fi 
distinse trei tipuri de intuiţie, prin intermediul unor tipuri diferite de probleme, jar 
corelatiile dintre problemele de intuiţie şi testele convenţionale vizând inteligenţa fluidă 
au fost de nivel moderat. Ei au descoperit, de asemenea, că elevii din şcolile elementare 
pot învăţa cum să-şi dezvolte gândirea intuitivă. 

Conform acestei teorii, partea analitică a inteligenţei — cea care este măsurată, parţial, 
prin testele de inteligenţă convenţionale — e şi ea implicată în creativitate. Această capa- 
Citate este necesară pentru a aprecia valoarea propriilor idei şi pentru a decide care dintre 
ele merită să fie dezvoltată. Apoi, dacă o anumită idee merită să fie dezvoltată, capacitatea 
analitică poate fi folosită în continuare, pentru a evalua avantajele şi dezavantajele ideii 
şi, prin urmare, pentru a sugera modurile în care poate fi îmbunătăţită. Persoanele ce au 
o mare capacitate de sinteză, dar o capacitate scăzută de analiză au, probabil, nevoie de 
alţii care să îndeplinească această funcţie de evaluare, ca să nu fie puse în situaţia de a-şi 
dezvolta ideile slabe, nu pe cele valoroase. 

A treia capacitate intelectuală implicată în creativitate este cea de concretizare - 
capacitatea de a folosi abilităţile intelectuale în viaţa de zi cu zi. Având în vedere faptul 
că, adesea, există tendinţa ca ideile creative să fie respinse, este foarte important ca 
persoanele care doresc să aibă un impact creativ să înveţe cum să-şi comunice ideile în 
mod eficient şi cum să-i convingă pe ceilalţi de valoarea ideilor lor. În esenţă, capacitatea 
de concretizare este implicată în „vânzarea” ideii, indiferent dacă e din domeniul artei 
(unde se vinde unei galerii, unor cumpărători potenţiali sau criticilor), al literaturii (unde 
se vinde unui editor sau cititorilor), al ştiinţei (unde se vinde altor oameni de ştiinţă 
relativ conservatori) sau al afacerilor (unde se vinde unor specialişti în investiţii riscante, 
care sunt dispuşi să finanţeze doar propunerile de afaceri foarte promițătoare). Întrucât 
creativitatea se află în interacţiunea dintre persoană, sarcină şi mediu, incapacitatea de 
a vinde corect o idee poate face ca ea să nu fie considerată creativă sau să fie recunoscută 
ca atare doar după moartea autorului. 

Sternberg, Ferrari,. Clinkenbeard şi Grigorenko (1996; vezi şi Sternberg, 1997; 
Sternberg şi Clinkenbeard, 1995) afirmă că, din cauză că aspectele analitic, sintetic şi 
concretizant ale capacităţilor nu sunt legate strâns între ele, elevilor care aleg una dintre 
aceste capacităţi s-ar putea să nu le fie de mare folos studiile ce vizează altă Capacitate - 
5i, mai ales, elevilor creativi s-ar putca să nu lc fie prielnică învăţătura din şcoli, unde, 
în mod tipic, se pune accentul pe memorie şi pe capacitatea de analiză. În cadrul unui 
experiment, ci au descoperit că elevii de liceu care erau instruiți într-un mod mai adecvat 
tiparelor lor aptitudinale (de exemplu, analitic sau sintetic) obțineau rezultate mai bune 
decât cei instruiți într-un mod mai putin adecvat tiparelor aptitudinale. 

Trebuie să vorbim aici despre rolul cunoaşterii în teoria investiţiei, deoarece cunoas- 
terea însăşi stă la baza unui aspect important al inteligenței, numit uneori „inteligenţa 
cristalizatá" (de exemplu, Cattell, 1971 ; Horn si Cattell, 1966). Conform teoriei investi- 
tiei, cunoaşterea este o sabie cu două tăişuri. Pe de o parte, ca sá putem face un domeniu 

să-şi depăşească limitele curente, trebuie să avem cunoştinţele care ne arată în ce punct 
a ajuns acel domeniu. Chiar şi pentru a respinge ideile existente, trebuie mai întâi să 
cunoaştem acele idei. Pe de altă parte, cunoştinţele pot obstructiona creativitatea, 
făcându-ne să mergem pe căile bătute. Ne putem obişnui atât de mult să vedem lucrurile 
într-un anumit fel, încât să ne fie din ce în ce mai greu să le vedem sau chiar să le 
imaginăm altfel. Prin urmare, expertul s-ar putea să renunţe la flexibilitate în favoarea 
cunoaşterii. Există dovezi reale ale faptului că experţii dintr-un anumit domeniu se pot 
adapta mai greu decât novicii la schimbările vizând structura fundamentală a domeniului 
lor de activitate (Frensch şi Sternberg, 1989). 

Conform teoriei investiţiei, lansată de Sternberg şi Lubart (1995), creativitatea 
necesită, de asemenea, investiţii legate de modul de gândire, personalitate, motivaţie şi 
mediu. Modul de gândire se referă la preferința de a gândi în feluri noi, liber alese, în 
loc să ne lăsăm duşi de curent. Pentru a prefera acest mod de gândire, este nevoie de o 
anumită personalitate, capabilă să înoate impotriva curentului, precum şi de o motivaţie 
care să ne menţină perseverenti şi hotărâți să învingem numeroasele obstacole ce apar in 
orice activitate creatoare. Mediul cel mai favorabil creativităţii este cel care elimină 
unele dintre obstacole, reduce riscurile inerente oricărei noi idei sau activităţi şi răsplă- 
teşte persoanele ce îşi asumă aceste riscuri. 

Pentru a testa teoria investiţiei, Sternberg si Lubart (1995) le-au cerut subiecţilor să 
realizeze produse creative în patru domenii, alegându-şi două subiecte dintr-o listă 
bogată : scrisul (de exemplu, „gaura cheii”, „2983”), pământul (de exemplu, „Pământul 
din punctul de vedere al unei insecte”, „începuturile lumii”). publicitatea (de exemplu, 
„varză de Bruxelles”, „butoni”) şi ştiinţa (de exemplu, „Cum ne-am putea da seama 
dacă sunt ascunse printre noi făpturi de pe alte planete ? ”). Ei au constatat că există doar 
corelaţii moderate atât între cele patru domenii, cât şi între media evaluărilor creativităţii 
produselor si testele vizând inteligenţa fluidă, deşi cea mai mare parte a creativităţii s-ar 
putea să depindă parţial de persoanele testate (vezi Runco, 1987). 


erarhia lui Smith 


Altă concepţie interesantă despre inteligenţă ca subansamblu al creativităţii este cea 
bazată pe Taxonomia obiectivelor educaţionale (Taxonomy of Educational Objectives) a 
lui Bloom, testată de Leon Smith (1970, 1971). Presupunerea fundamentală a taxonomiei 
este că procesele cognitive pot fi plasate într-un şir cumulativ şi ierarhic, începând cu 
categoria principală a cunoaşterii şi continuând cu categoriile înţelegerii, adaptării, 
analizei, sintezei şi evaluării. Capacitatea intelectuală este necesară în primele patru pro- 
cese, iar capacitatea creativă în ultimele două: sinteza şi evaluarea. Întrucât categoriile 
sunt cumulative şi ierarhice, sinteza şi evaluarea necesită capacităţile ce stau la baza 
nivelurilor precedente (adică inteligenţa), cărora li se adaugă comportamentul nou — crea- 
tivitatea, Aşadar, în concepţia lui Smith, inteligenţa este un subansamblu al creativităţii. 

Smith (1970) a lucrat cu 141 de elevi de clasa a XI-a, folosind un test de inteligenţă, 
două de creativitate şi teste taxonomice. El s-a bazat pe testele de inteligenţă şi de creati- 
vitate pentru a prezice rezultatele la testele taxonomice, prin intermediul unci analize de 


regresie multiplă. A descoperit că procentul de variaţie justificat de inteligență a fost 
semnificativ pentru fiecare dintre primele patru categorii (cunoaştere - 34%, înţelegere — 
53%, aplicare - 50% şi analiză - 28%). Creativitatea nu a justificat în mod aie d 
Nici o altă variaţie a acestor patru categorii, ceea ce corespunde teoriei. În plus, în 

conformitate cu teoria, atât inteligenţa (contribuind cu 49% si, respectiv, 31%), cât si 
creativitatea (contribuind cu 20% şi, respectiv, 14%) au adus în subtestele de sinteză şi 
evaluare a contribuţiilor semnificative, independente şi generale la variaţia legată de 
diferențele individuale, 


Creativitatea şi inteligenţa ca ansambluri care se suprapun parţial 


Ideea că creativitatea şi inteligenţa sunt ansambluri care se suprapun partial implică 
faptul că unele aspecte ale creativităţii şi inteligenţei sunt asemănătoare, însă altele sunt 
diferite, Analizând asemănările, Barron (1963) a spus: 


Dacă deíinim originalitatea ca fiind capacitatea de a reacţiona la situaţiile stimulante în 
mod adaptiv şi, în acelaşi timp, neobişnuit şi dacă definim inteligenţa doar ca o capacitate 
de a rezolva problemele, atunci la nivelurile înalte ale capacităţii de a rezolva problemele 
manifestarea inteligenţei este şi o manifestare a originalității. Cu alte cuvinte, problemele 
foarte grele şi rareori rezolvate necesită, prin definiţie, o soluţie originală (p. 219). 


Subliniind diferenţele dintre inteligenţă şi creativitate, Roe (1963/1976) afirma : 


Procesul creativ este, probabil, cel mai apropiat de rezolvarea problemelor, dar există 
câteva aspecte prin care se deosebeşte de acesta. În rezolvarea problemelor, scopul vizat 
este bine definit şi sunt adecvate modalităţile de abordare logice şi sistematice — chiar 
dacă nu sunt folosite întotdeauna. În procesul creativ nu există, în general, un astfel de 
scop limpede si sunt răspândite modurile de gândire ilogice. Newell, Shaw şi Simon 
(1958) consideră că „activitatea creativă pare să fie, pur şi simplu, o categorie specială de 
activitate de rezolvare a problemelor caracterizată prin noutate, neconventionalism, 
perseverenţă şi dificultatea de a formula problemele”. O deosebire importantă este măsura 
în care se implică persoana în întregul ei; în procesul creativ, implicarea e uriaşă, iar 
elementele noncognitive şi emoţionale sunt prezente în număr mare, însă ele împiedică 
rezolvarea eficientă a problemelor (p. 172). 


George Shouksmith (1973) a propus o altă modalitate de a face distincţie între crea- 
tivitate şi inteligenţă. El a afirmat că evaluarea corectitudinii sau a „calităţii de a fi exact” 
a unui răspuns e o încercare de a măsura raţionamentul logic sau inteligenţa, în vreme ce 
evaluarea „calităţii de a fi bun”, adică a gradului în care o reacţie ori soluţia unei pro- 
bleme este adecvată sau oportună în cazul respectivei probleme ori situaţii, e măsura crea- 
tivitátii. Zona suprapunerii ar reprezenta răspunsurile care sunt şi exacte, Si bune. 

Unul dintre motivele pentru care concepţia despre creativitate şi inteligenţă ca ansam- 
bluri care se suprapun parţial ar putea fi cea mai convenţională îl oferă faptul că ea este 
cea mai cunoscută, datorită numărului impresionant de lucrări ale autorilor ei. Exemple 
sunt cercetările efectuate de Catherine Cox şi Lewis Terman asupra geniilor din istoria 
omenirii (Cox, 1926) şi toate studiile pe diferite profesiuni făcute de câţiva cercetători de 
la Institutul pentru Evaluarea şi Cercetarea Personalităţi (IECP)" de la Berkeley, Univer- 
sity of California, cum ar fi Donald MacKinnon (1962, 1967, 1975), Frank Barron (1963, 
1969), Ravenna Helson (1971/1976) şi Harrison Gough (1957). 


* Institute of Personality Assessment and Research (IPAR) (n.t.). 

Cele 301 genii ale lui Cox 


Catherine Cox (1926) a publicat, în colaborare cu Lewis Terman, valorile estimative ale 
nivelului de inteligență (IQ) pe care l-au avut 301 dintre cele mai celebre persoane care 
au trăit între 1450 si 1850. Cei doi şi-au ales subiecţii din lista de 1 000 de persoane 
alcătuită de James McKeen Cattell, care a decretat celebritatea acestora pe baza spaţiului 
dedicat în dicționarele biografice. Ei au eliminat din lista lui Cattell persoanele care 
aparţineau ereditar aristocrației (cu excepția celor ce s-au distins şi prin altceva decât 
prin naştere), persoanele născute înainte de 1450, cele care depăşeau nivelul 510 de pe 
lista originală şi unsprezece nume pentru care nu existau documente scrise. Au rămas, 
astfel, 282 de persoane ale căror IQ-uri au fost încadrate in Grupa A. În plus, ei au 
alcătuit o grupă B, cu 19 cazuri diverse dintre persoanele de deasupra nivelului 510 de 
pe lista originală, ceea ce a crescut totalul general la 301. 

Pentru a estima IQ-ul, Cox, Terman şi Maud Merrill (Cox, 1926) au studiat: bio- 
grafii, scrisori, alte texte şi documente legate de primele studii ; natura primelor studii ; 
primele creaţii ; vârsta la care au început să citească şi la care au avut primul succes la 
matematică ; activităţi precoce tipice; moduri neobişnuit de inteligente de aplicare a 
cunoştinţelor ; recunoaşterea asemănărilor sau deosebirilor ; cantitatea şi genul lectu- 
rilor ; gama lucrurilor de care erau interesaţi ; situaţia şi succesele şcolare ; maturitatea 
în atitudine sau în gândire apărută devreme ; tendinţa de a face distincţii, generalizări 
sau teoretizări ; poziţia familiei în societate. Fără îndoială, valorile IQ-ului sunt, inevita- 
bil, subiective. Totuşi, dintr-un anumit punct de vedere, valorile estimative au, în ceea ce 

Ba priveşte inteligența din realitate, o validitate ecologică pe care nu o găsim în testele 
- standard pentru IQ. Valorile publicate ale IQ-ului reprezentau media estimărilor făcute 
B de cei trel experti evaluatori mentionati mai sus, si anume Cox, Terman si Merrill. Dife- 
rentele dintre evaluatori au fost de 0,90 la estimarea pentru perioada copiláriei si 0,89 la 
estimarea pentru perioada tineretii (calculate din intercorelatii in Cox, 1926, pp. 67-68). 

Un exemplu de factori care au contribuit la estimările lor poate fi găsit într-o descriere 
a lui Francis Galton (nu se află pe listă; s-a născut în 1822 şi a publicat Hereditary 
Genius în 1869), al cărui IQ a fost estimat de Terman la valoarea 200. „Francis cunoştea 
literele de tipar la 12 luni şi ambele alfabete la optsprezece luni... Când avea 2 ani şi 
jumătate a citit o cărticică, Cobwebs to Catch Flies, şi înainte de a împlini 3 ani ştia să 
semneze.” (Cox, 1926, pp. 41-42) La 4 ani cunoştea toate substantivele, adjectivele şi 
verbele active din latină, făcea adunări şi înmulţiri, desluşea texte în limba franceză şi 
putea să spună cât este ceasul. La 5 ani dădea citate din Walter Scott. La 6 ani era 
familiarizat cu Iliada şi Odiseea. La 7 ani citea Shakespeare, de plăcere, şi putea memora 
o pagină citind-o de două ori. Este limpede că documentele despre Galton il arată a fi 
fost un copil-minune. 

Cox a tras concluzia că media IQ-urilor acestui grup, 135 pentru copilărie şi 145 
pentru tinereţe, este, probabil, prea scăzută din cauza instrucţiunilor de a regresa către 
o medie de 100 pentru persoanele care nu au fost selectate (în vreme ce valorile medii ale 
acestui grup erau 135 şi 145) ori de câte ori nu existau informaţii. Şi inexactitatea 
informaţiilor se poate să fi scăzut media. Una dintre problemele semnalate de Cox despre 
informaţii a fost corelatia strânsă, de 0,77, între IQ si soliditatea informaţiilor. Cu cât 

| informaţiile erau mai sigure, cu atât era mai mare IQ-ul, iar cu cât era mai mare IQ-ul, 
cu atât erau mai sigure informațiile pe care se baza acesta. Ea a tras concluzia că, dacă 

ar fi avut la dispoziţie informaţii mai sigure, toate valorile IQ-urilor estimate ar fi fost 
mai mari. În consecinţă, ea a corectat estimările iniţiale, crescând media grupului la 155 
pentru copilărie şi 165 pentru tinereţe. Valorile corectate ale IQ-ului din tinereţe, pe 
grupuri de ocupaţii, sunt redate în tabelul 1. a 

Tabelul 2 oferă un eşantion de subiecti din setul de informaţii al lui Cox. Aşa cum 
Cox are grijă să precizeze, IQ-urile nu reprezintă estimări ale nivelului inteligenţei 
persoanei reale, ci estimări ale documentaţiei privind acea persoană. „IQ-ul lui Newton 
sau al lui Lincoln ce apare în aceste pagini este IQ-ul acelui Newton sau Lincoln care 
apare în documentaţia păstrată. Dar, după cum bine ştim, documentatiile sunt incom- 
plete.” (Cox, 1926, p. 8) 

Cox (1926, p. 55) a descoperit că între IQ şi gradul de celebritate există o corelaţie 
de 0,16, plus sau minus 0,039, după ce au fost corectate inexactităţile informaţiilor. 
Dean Simonton (1976) a reexaminat informaţiile cu care a operat Cox, folosind tehnicile 
de regresie multiplă, şi a arătat că acea corelaţie dintre inteligenţă şi gradul de celebritate 
pe care a găsit-o Cox era produsul inexactitatii informaţiilor şi, mai ales, al unei pártiniri 
din punct de vedere temporal în selectarea subiecţilor — cei născuţi mai de curând aveau 
atât un IQ mai scăzut, cât şi un grad de celebritate mai mic. În analiza lui Simonton, 
relaţia dintre inteligență şi gradul de celebritate era zero dacă anul naşterii era sigur 
(Simonton, 1976, pp. 223-224). În orice caz, Cox (1926) a recunoscut rolul pe care îl 
joacă în celebritate alţi factori decât IQ-ul şi a tras concluzia că „un nivel înalt, dar nu 
cel mai înalt al inteligenţei combinat cu cel mai înalt grad de perseverenţă duce la o 
celebritate mai mare decât nivelul maxim de inteligenţă combinat cu mai puţină perse- 
verentá" (p. 187). 


Institutul pentru Evaluarea si Cercetarea Personalitatii 


Institutul pentru Evaluarea si Cercetarea Personalitátii (IECP) a fost fondat la Berkeley, 
University of California, in 1949. Scopul lui era dezvoltarea Si folosirea tehnicilor de 
evaluare psihologicá in studierea persoanelor care funcţionează normal, in contrast cu 
persoanele bolnave. Stimulul ce a determinat aparitia acestui centru a fost experienţa 


Si scriitori; Helson a studiat matematicieni de ambele sexe ; Gough a studiat cercetători 

| Artisti 
[Mai — 1] 
[wu ESCA PIE 


Tabelul 2 


| Napoleon Bonaparte 


(Arouet) Voltaire 


Francis Bacon 


J.W. Goethe 


WAN II 
E 


Un studiu tipic implică numirea şi ierarhizarea celor mai creative persoane dintr-un 
domeniu de către experţi în acel domeniu - cum sunt profesorii, cadrele superioare, 
redactorii de ziare şi criticii — şi aplicarea unei baterii de teste (printre care multe dintre 
testele de gândire divergentă ale lui Guilford, câteva teste de măsurare a inteligenţei şi 
diferite teste de personalitate autodescriptive şi de obiectivare, cum sunt testul de 
apercepţie tematică TAT - Thematic Apperception Test - si Rorschach — Rorschach 
Inkblot Test) persoanelor care acceptă să participe la un atelier de evaluare organizat la 


eu ea NUS 

Berkeley pe parcursul unui weekend prelungit pe trei zile. Acest porte M 
membri ai personalului numeroase ocazii de a lua interviuri si de a-i sm vo EE ga 
în interacţiunile neoficiale, teste de situaţie, discuţii în grup, sara ie ae ive isd 
exercitii. De obicei, zece participanţi sunt evalua(i pe durata unui wee ee : asi iud 
sau şapte membri ai personalului. Clasificarea făcută pe baza acestor evalu = a i 
cu clasificarea persoanelor mai puţin creative din domeniul respectiv, n p: 
vârstă si zona geografică in care igi desfăşoară activitatea, ce au fost evaluate prin 
intermediul unei baterii de proceduri trimise prin poştă. A i 

Descrierea relaţiei dintre evaluările creativităţii şi inteligenţei a fost doar o parte din 
studiile efectuate la IECP. O importanţă mult mai mare a fost acordată variabilelor 
personalităţii identificate la persoanele creative, de care nu ne vom ocupa pe larg în 
capitolul de faţă. Un studiu efectuat pe 343 de ofiţeri din armată a scos la lumină unele 
variabile ale personalităţii care deosebesc persoanele creative de cele inteligente. Barron 
(1963) a descoperit că subiecţii care au avut rezultate bune la creativitate, dar slabe la 
inteligenţă (evaluarea a fost făcută cu ajutorul testului de stăpânire a conceptelor = 
Concept Mastery Test -, ce include sinonime-antonime si analogii verbale) s-au descris 
ca „afectaţi, agresivi, exigenti, dependenţi, dominanti, vigurosi, nerăbdători, cu spirit 
de iniţiativă, sinceri, sarcastici, puternici, influentabili" (p. 222). Cei care au avut 
rezultate bune la inteligenţă, dar slabe la originalitate s-au descris ca „blânzi, optimişti, 
plácuti, linistiti, altruişti” (Barron, 1963, p. 222). Barron a remarcat: 


Atunci când se compară aceste autodescrieri cu felul în care personalul unităţii îi descrie 
pe subiecţii şi originali, şi inteligenţi, se observă că inteligenţa reprezintă modul cum 
funcţionează principiul realităţii în comportament şi stă la baza caracteristicilor de tipul 
decalării adecvate a exprimării impulsului şi organizării eficiente a energiei instinctuale 
pentru realizarea scopurilor în lumea luată ca atare (1963, p. 223). 


Barron (1963) a rezumat numeroasele studii efectuate de IECP în felul următor : 


Pe întreaga arie a inteligenţei şi creativităţii se obţine o corelare pozitivă slabă, probabil 
în jur de 0,40; totuşi, sub un IQ de aproximativ 120 inteligenţa măsurată este un factor 
neglijabil în creativitate, iar variabilele motivationale şi stilistice, pe care cercetările 
noastre au pus un mare accent, sunt factorii determinanji majori ai creativităţii (p. 224). 


Importanţa relativă a variabilelor legate de inteligenţă şi de personalitate sau de moti- 
vaţie poate fi demonstrată prin următoarea anecdotă despre Edison. Într-o bună zi, Cyms 
Eaton, care era cam surd, i-a cerut lui Thomas Edison, şi el cam surd, să născocească 
un aparat capabil să-i ajute pe cei cu probleme auditive. Edison a refuzat, spunând: „Nu 
doresc să aud chiar atât de bine” (Crovitz, 1970, p. 56). 

Există trei descoperiri esenţiale legate de concepţiile convenţionale conform cărora 
inteligenţa se măsoară prin IQ şi creativitate, ce sunt acceptate unanim (vezi, de exemplu, 
Barron şi Harrington, 1981; Lubart, 1994). Prima este faptul că, în general, persoanele 
creative au un IQ peste medie, adesea mai mare de 120 (vezi Renzulli, 1986). Această 
cifră nu este limitativă, ci exprimă faptul că persoanele cu un IQ scăzut sau chiar mediu 
nu apar des printre oamenii foarte creativi. Media IQ-ului în cazul geniilor studiate de 
Cox (1926) a fost estimată la 165. Barron a găsit la scriitorii creativi de care s-a ocupat 
un IQ mediu de 140 sau mai mult, pe baza rezultatelor lor la testul Terman de stăpânire 
a conceptelor (Terman Concept Mastery Test - Barron, 1963, p. 242). Şi în cazul 

celorlalte grupuri din studiile efectuate la IECP, adică matematicienii si cercetátorii 
ştiinţifici, inteligenţa depăşea media. Anne Roe (1952, 1972), care a făcut evaluări 
amănunțite similare ale unor savanţi de renume înainte de formarea grupului de la IECP, 
a estimat IQ-ul subiecţilor ei între 121 şi 194, cu medii între 137 şi 166, în funcţie de 
tipul testului — verbal, spatial sau matematic. 

A doua este faptul că la valori peste 120 IQ-ul pare să nu mai aibă pentru creativitate 
importanţa pe care o are la valori sub 120. Cu alte cuvinte, corelaţia dintre creativitate 
şi IQ s-ar putea să fie strânsă sub valoarea de 120, dar slabă sau absentă la IQ-uri de 
peste 120. (Această relaţie este numită adesea „teoria pragului”. Observati deosebirea 
faţă de „teoria certificării”, emisă de Hayes, 1989, pe care o prezentăm mai jos.) În 
studiul privind arhitecţii, unde media IQ-ului a fost 130 (mult peste medie), corelatia 
dintre inteligenţă şi creativitate a fost de -0,08, care nu se deosebeşte în mod relevant de 
zero (Barron, 1969, p. 42). În schimb, în studiul privind ofiţerii din armată, în care 
subiecţii aveau o inteligenţă medie, corelatia a fost de 0,33 (Barron, 1963, p. 219). Aceste 
rezultate arată că persoanele cu un nivel extrem de înalt de creativitate au adesea un IQ 
mare, însă nu este obligatoriu ca persoanele cu un IQ mare să fie extrem de creative. 

Unii cercetători (de exemplu, Simonton, 1994 ; Sternberg, 1996) au sugerat că un IQ 
foarte mare ar putea obstructiona de-a binelea creativitatea. Persoanele cu un IQ foarte 
mare pot fi atât de bine răsplătite pentru capacităţile lor de tip IQ (analitice), încât nu-şi 
mai dezvoltă potenţialul creator, ce rămâne în stare latentă. Trecând în revistă rezultatele 
obţinute de Cox (1926), Simonton (1976) a constatat că la conducătorii celebri apare o 
corelaţie negativă relevantă între IQ şi celebritate: -0,29. Simonton (1976) a explicat: 


...conducătorii trebuie să fie intelesi de mulţimi pentru a putea ajunge celebri, spre deo- 
sebire de creatori, ce se adresează doar unei elite intelectuale. (...) Creatorii din domeniile 
ştiinţei, filosofiei, literaturii, artelor vizuale şi muzicii nu au nevoie să ajungă celebri în 
timpul vieţii ca să fie apreciaţi de posteritate, în vreme ce conducătorii militari, politici sau 
religioşi trebuie să aibă adepţi contemporani cu ei pentru a deveni celebri (pp. 220, 222). 


A treia descoperire este faptul că între IQ şi creativitate există o corelaţie variabilă, 
a cărei valoare se situează, în general, între slabă şi moderată (Flescher, 1963 ; Getzels 
şi Jackson, 1962; Guilford, 1967; Herr, Moore şi Hasen, 1965; Torrance, 1962; 
Wallach şi Kogan, 1965; Yamamoto, 1964). Corelatia depinde partial de tipul aspectelor 
creativităţii şi inteligenţei care sunt măsurate şi de modul cum sunt măsurate, precum şi 
de tipul domeniului în care se manifestă creativitatea. Rolul pe care îl are inteligenţa în 
domeniul artistic, de exemplu, este diferit de cel pe care îl are în domeniul ştiinţific 
(McNemar, 1964). 


Modelul cu trei cercuri 


Aceste informații sugerează altă conceptualizare a relaţiei dintre creativitate şi inteligenţă, 
în care cele două se suprapun parţial (de exemplu, persoanele creative au nevoie de un 
anumit nivel al IQ-ului), dar nu sunt identice, De exemplu, Renzulli (1986) a propus un 
model „cu trei cercuri”, în care înzestrarea se află la intersecţia dintre aptitudini peste 
nivelul mediu (măsurate prin mijloace convenţionale), creativitate şi implicarea profundă 
în îndeplinirea sarcinilor. Astfel, cercurile aptitudinii şi creativităţii se suprapun parţial. 

Renzullideoseleste înzestrarea „şcolară” de cea »creativ-productivá" , făcând observaţia 
A înzestrarea de un tip nu o implică neapărat pe cea de celălalt tip. Înzestrarea şcolară 
este convențională, legată de examene şi de învăţarea unor lecţii, în vreme ce înzestrarea 
e naşterea unor idei creative. Persoanele care au un tip de înzestrare 
se doosebese, adesea, de persoanele ce au celălalt tip de înzestrare. Prin urmare, trebuie 
fim foarte atenţi atunci când folosim testele IQ convenţionale la identificarea celor 
strati, deoarece riscăm să-i trecem cu vederea pe cei înzestrați creativ-productiv, 
à idee este prezentată pe larg mai departe, în secţiunea despre creativitate şi 
inteligentă ca ansambluri complet diferite, 


Mednick şi testul asociaţiilor distante 


Un inconvenient evident al testelor aplicate si al evaluărilor făcute de cercetătorii de la 
IECP, precum şi de Anne Roe şi Guilford este volumul mare de timp si de cheltuieli 
implicate în aplicarea testelor şi în notarea lor subiectivă. Spre deosebire de ei, Mednick 
(1982) a elaborat un test de capacitate creativă, numit „testul asociaţiilor distante” 
(Remote Associates Test — RAT), care are 30 de itemi, este notat obiectiv şi durează 40 de 
minute, Testul se bazează pe teoria lui conform căreia procesul gândirii creative înseamnă 
aşezarea elementelor asociative în combinaţii noi, ce fie se conformează unor anumite 
cerințe, fie sunt utile într-un fel sau altul (Mednick, 1962). Întrucât capacitatea de a face 
aceste combinaţii şi de a ajunge la o soluţie creativă depinde, inevitabil, de prezenţa 
materiei prime a combinațiilor (adică a elementelor asociative) în bagajul de cunoştinţe 
al unei persoane şi întrucât probabilitatea şi viteza de obtinere a soluţiei creative sunt 
influențate de organizarea asociaţiilor pe care le face persoana respectivă, teoria lui 
Mednick sugerează faptul că între creativitate şi inteligenţă există o legătură foarte 
strânsă, că sunt ansambluri ce se suprapun parţial. 

RAT le cere subiecţilor să ofere un al patrulea cuvânt care este asociat pe departe cu 


trei cuvinte date. Iată mostre (nu sunt itemi din testul real) de cuvinte date (Mednick, 
1962, p. 227): 


1. rat blue cottage 
2. railroad girl class 

3. surprise line birthday 
4. wheel electric high 

5. out dog cat" 


: Vom da mai departe si ráspunsurile (nota 1), lăsându: 
încerca mai întâi să le găsească singuri. 

Între RAT şi WISC (Wechsler Intelligence Scale for Children - 
Wechsler pentru copii), SAT verbal şi testele de inteligenţă verbală 


-le cititorilor plăcerea de a 


Scala de inteligenţă 
Lorge-Thorndike au 


ws 
* O adaptare in limba română ar fi următoarea : 


1. şoarece dulce soia 

. 2. paşaport femeie portelan 
3. surpriză alai aniversare 
4. cap electric tele 


5. acaret câine pisică (n.t.). | 


Scanned with CamScanner 


CREATIVITATEA, SINELE ŞI MEDIUL al? 


fost observate corelaţii de 0,55, 0,43 si, respectiv, 0,41 (Mednick şi Andrews, 1967). 
Corelaţiile cu testele de inteligență cantitativă au fost mai scăzute (r = între 0,20 si 
0,34). Corelaţiile cu alte metode de măsurare a performanţelor creative au fost mai puţin 
constante (Andrews, 1975), 


Teoriile implicite 


Alté abordare a subiectului care trimite la modelul cu cercuri suprapuse partial se bazează 
pe teoriile populare implicite sau credinţele populare despre inteligenţă şi creativitate. 
Sternberg (1985b) le-a cerut unor profani şi unor specialişti din patru domenii (fizică, 
filosofie, artă si afaceri) să-i dea informaţii care, prin intermediul unei tehnici de anali- 
zare a datelor numită „scalare multidimensională non-metrică”, să poată dezvălui teoriile 
lor implicite despre creativitate şi inteligenţă (ca şi despre înţelepciune). 

Sternberg a descoperit că teoriile populare implicite despre creativitate par să aibă 
opt componente principale: a) lipsa ideilor înrădăcinate (capacitatea de a privi lucrurile 
din unghiuri noi); b) integrare si caracter intelectual; c) simţ estetic şi imaginaţie ; 
d) capacitate de decizie şi flexibilitate ; e) perspicacitate (intuiţie, acuitatea perceptiilor, 
discernământ sau înţelegere); f) dorinţa de împlinire şi de a-şi vedea recunoscute 
meritele ; g) curiozitate vie; h) intuiţie. Teoriile implicite despre inteligenţă cuprindeau 
şase componente: a) capacitatea reală de a rezolva problemele ; b) talent în exprimarea 
verbală ; c) echilibru şi integrare intelectuale ; d) concentrarea forţelor asupra țintei şi 
atingerea ei; e) inteligenţă contextuală (adică inteligenţă în viaţa de zi cu zi) ; f) gândire 
fluidă. Aşadar, cele două structuri au o porţiune suprapusă - de exemplu, importanţa 
stabilirii şi atingerii țintelor şi a gândirii in mod flexibil (fluid) şi fără idei înrădăcinate. 
Când le-a cerut subiecţilor să evalueze creativitatea şi inteligenţa unor persoane descrise 
imaginar, Sternberg (1985b) a găsit o corelaţie de 0,69 între valorile celor două. 


Creativitatea şi inteligenţa ca ansambluri care coincid 


Haensly şi Reynolds (1989) susţin că creativitatea şi inteligenţa trebuie să fie considerate 
ca un „fenomen unitar”, adică un ansamblu comun. Ei afirmă că creativitatea este o 
expresie a inteligenței, 

Unii cercetători, cum sunt Weisberg (1986, 1988, 1993) şi Langley şi colaboratorii 
săi (1987), au susţinut că mecanismele ce stau la baza creativităţii nu sunt diferite de 
cele pe care se bazează rezolvarea normală a problemelor, de tipul implicat în problemele 
ce nu par, la suprafaţă, să ceară o gândire creativă. În opinia acestor cercetători, un 
produs este considerat creativ atunci când procese obişnuite dau rezultate extraordinare. 
Perkins (1981) numeşte această viziune concepţia „nimic deosebit”. Conform acesteia, 
dacă vrem să înţelegem creativitatea, ne sunt suficiente studiile despre rezolvarea normală 
a problemelor. 

De exemplu, Weisberg şi Alba (1981) au pus subiecţii să rezolve celebra problemă a 
Celor nouă puncte, în care se cere să se unească toate punctele — aşezate în forma unui pătrat, 
pe trei rânduri de câte trei - prin patru linii drepte, fără să treacă de două ori prin acelaşi 
punct şi fără să ridice creionul de pe foaie, Problema poate fi rezolvată doar dacă subiec- 
tii îşi duc liniile dincolo de perimetrul punctelor (vezi nota 2). De obicei, se consideră 

că soluţia acestei probleme depinde de intuiţia cá trebuie să se „spargă limitele” S 
Weisberg si Alba au arătat că subiecților nu le-a fost uşor să rezolve problema nici după 
ce li s-a dat această idee. Cu alte cuvinte, ceea ce trebuie să avem pentru a putea rezolva 
problema celor nouă puncte nu se limitează la un soi de intuiție extraordinară. 


Creativitatea si inteligența ca ansambluri complet diferite 


Numeroşi cercetători au făcut mari eforturi pentru a demonstra că creativitatea este 
diferită de inteligență, si anume că sunt ansambluri complet diferite (de exemplu, 
Getzels si Jackson, 1962; Torrance, 1975; Wallach si Kogan, 1965). Cu toate că nici 
unul dintre ei nu dă de înțeles că creativitatea si inteligența nu ar avea nici o legătură, ba 
mulți chiar neagă deschis ideea, este limpede că aceasta e direcția în care se îndreaptă. 
Tinta lor pare să fie concentrarea atenției asupra greselii de a se baza pe testele IQ tradi- 
tionale pentru identificarea copiilor foarte înzestrați. O povestioară relatată de Donald 
MacKinnon (1962; el consideră că a fost spusă întâi de Mark Twain) ilustrează acest 
subiect şi arată importanța recunoaşterii talentului potențial, pentru a-i asigura un mediu 
care să-i favorizeze dezvoltarea si manifestarea. Povestea spune : 


--a fost odată un om care voia să-l întâlnească pe cel mai mare general de pe pământ. Tot 
întrebând unde l-ar putea găsi, până la urmă a auzit că generalul e mort si că sufletul lui 
a urcat în Rai. Ajuns la poarta Raiului, omul i-a spus Sfântului Petru ce doreşte şi atunci 
sfântul i-a arătat un suflet care se afla pe aproape. „Păi, bine”, a izbucnit omul nostru, 
„ăsta nu e cel mai grozav dintre toți generalii. L-am cunoscut când trăia, n-a fost decât un 
cizmar de trei parale”. „Ştiu prea bine”, i-a răspuns Sfântul Petru, „dar, dacă ar fi fost 
general, ar fi fost cel mai grozav dintre toţi” (MacKimmon, 1962, p. 484). 


Riscul de a nu reuşi să identifice talentu 
de Hayes (1989) la teoria pragului de 120 în IQ, 
blurile care se suprapun parţial. Conform teoriei certificării, 


S-ar putea ca şansele cuiva de a se 
pentru a obţine o diplomă de licenţă, 


Care asigură accesul la unul dintre tipurile de posturi unde se poate manifesta creativitatea. 


* Ínorigi 
n original, outside the box („în afara cutiei”), joc de cuvinte intraductibil : i 
tibil : 
cele nouă puncte seamănă cu o cutie gi exis e sere ala ua 


tă expresiile to be first out of the box with somethin, 
t e 
„a fi primul care face un anumit lucru”) si to come out o, the box wi i 
x with 
arunca/lansa într-o acţiune”) (n.t.). ji "ena 2: 

Getzels şi Jackson 


Getzels şi Jackson (1962) au folosit cinci forme de măsurare a creativităţii în evaluarea 
unui grup de 245 de elevi şi 204 eleve din clasele VI-XII şi au comparat rezultatele cu 
cele obținute la testele IQ (un test Binet, unul Henmon-Nelson sau un WISC) pe care 
subiecţii le făcuseră deja la şcoală. Scopul cercetătorilor era să identifice două gru- 
puri de elevi (unul cu un nivel înalt de inteligenţă, dar nu şi de creativitate, celălalt cu un 
nivel înalt de creativitate, dar nu şi de inteligenţă) şi să le studieze comportamentul în 
şcoală, sistemul de valori, visurile şi realizările bazate pe imaginaţie, precum şi mediul 
familial. 

Cele cinci forme de măsurare a creativităţii au fost asociaţiile de cuvinte, modurile de 
folosire a obiectelor, formele ascunse, fabulele şi problemele fictive. Acestea sunt exemple 
tipice de teste de creativitate, folosite şi de alţi cercetători. 

În cazul asociaţiilor de cuvinte, copiilor li s-a cerut să dea cât mai multe definiţii ale 
unor cuvinte cu totul banale (de exemplu, bolt, bark, sack"). De exemplu, un punctaj foarte 
bun au obţinut cei care au scris pentru bolt „a fixa, a fugi cât te tin picioarele, a mânca 
hulpav, val de stofă, calul sare într-o parte, fulger” (Getzels şi Jackson, 1962, p. 17). 

În cazul modurilor de folosire a obiectelor, copiilor li s-a cerut să descopere cât mai 
multe întrebuinţări ale unor obiecte: care, de obicei, au un rol stereotip. Acest test este 
similar unor itemi din testele lui Guilford, cum ar fi: ce se poate face cu o cărămidă, cu 
o agrafă pentru hârtii sau cu o scobitoare. Notarea a depins de numărul şi de originalitatea 
intrebuintárilor. Punctajul obţinut s-a bazat pe numărul întrebuinţărilor şi originalitatea 
lor. Pentru „cărămidă” (brick), un punctaj bun a primit răspunsul: „Cărămizile pot fi 
folosite la construcţii. De asemenea, se pot folosi ca prespapier. Sau ca să nu se închidă 
uşa. O cărămidă fierbinte poate încălzi patul. Poate fi aruncată, ca armă. Se poate scobi 
şi folosi ca scrumieră” (Getzels şi Jackson, 1962, p. 18). 

In cazul formelor ascunse, care constituie o parte a bateriei de teste obiectiv-analitice 
ale lui Cattell, copiilor li s-au arătat 18 figuri geometrice simple, fiecare dintre ele 
urmată de patru figuri complexe. Li s-a cerut să descopere în formele complexe figurile 
simple. 

În cazul fabulelor, copiilor li s-au prezentat patru fabule din care lipseau ultimele 
rânduri. Li s-a cerut apoi să compună câte trei finaluri diferite pentru fiecare fabulă : 
unul moralizator, unul umoristic şi altul trist. Iată, de exemplu, „Câinele cel răutăcios” : 


Em oc forage. EU A 
* Toate trei sunt polisemantice si au acceasi grafie ca substantiv sau verb (bolt poate fi si 
adverb). Bolt înseamnă, printre altele, „săgeată”, „fulger”, „trăsnet”, »cui", ,nit", »bolt", 
„Zăvor”, pivot”, „legătură (de vreascuri)", „cupon, bucată (de stofă)”, „înghițire pe nerăsu- 
flate (a mâncării)”, „a goni”, „a fugi mâncând pământul”, „(despre cai) a sări într-o parte”, 
„a fixa (cu un bulon etc.)", „a zăvori”, „a înfuleca”, „a dezerta dintr-un partid”, „(ca un) 
glonţ”, „(ca o) săgeată”, Bark înseamnă, printre altele, „scoarţă”, „coajă (de copac)”, „a 
tăbăci”, „a scoate coaja/scoarta (unui copac)”, »(fam.) a jupui (pielea)" si are omonimul 
bark - „a lătra”, „(fig.) a se răsti”, , (fam.) a tusi (răguşit)”, „(argou) a face reclamă (strigând 
la uşa magazinelor)”, „lătrătură”, „răsteală”, „Jăcăniv/lătrat (de mitralieră) , »(fam.) tuse 
răguşită/țignafes”, Există trei omonime sack : 1. Sac", »geanti' ` »tolbá (a postasului) 3 
„rochie largă fără cordon", „a pune in sac”, „(argou) a concedia”; 2. „a jefui”, „jaf”; 


3. (înv.) „vin sec" (n.t.). 

A fost odată un câine afurisit care, cum trecea cineva pe aproape, se nápustea pe tácute la 
călcâiele omului şi îl muşca, iac-aşa. Până la urmă, stăpânul a fost silit să lege la gâtul 
potăii un clopoțel, ca să se audă când se mişcă. Ei bine, câinelui lucrul acesta = piat 
tare mult si s-a pornit să cutreiere prin oras clopotind, mândru nevoie-mare. Insă un dulău 
bătrân i-a spus... (Getzels si Jackson, 1962, p. 18) 


Şi aici punctajul a depins de numărul, gradul de adecvare si originalitatea finalurilor 
propuse. 

Ë cazul problemelor fictive, copiilor li s-au dat patru paragrafe complexe, fiecare cu 
multe afirmaţii legate de cifre, şi li s-a cerut să compună cu informaţiile date cât mai 
multe probleme matematice. Un exemplu este despre o persoană care cumpără o casă cu 
atâția bani, plăteşte în numerar atâția bani si plăteşte rate lunare pentru garanție si pentru 
alte cheltuieli. Întrebarea „Cât timp trebuie să treacă până ce domnul Smith reuşeşte ca 
din economiile la încălzire să compenseze cheltuielile de izolare a casei?” a fost mai 
bine cotată decât întrebarea „Câţi bani mai datorează domnul X după suma plătită în 
numerar ? ” (Getzels si Jackson, 1962, p. 19). 

Corelatiile intre testele de creativitate au fost de la 0,153 intre fabule si formele 
ascunse până la 0,488 între problemele fictive si asociaţiile de cuvinte. Media corelatiilor 
între IQ şi scorurile la creativitate a fost 0,26. Cea mai slabă corelaţie a apărut între IQ 
şi fabule, 0,12 la fete si 0,13 la băieţi ; cea mai mare a fost 0,39 între 1Q şi problemele 
fictive, la fete, şi 0,38 între IQ şi asociaţiile de cuvinte, la băieţi. Trebuie să subliniem 
faptul că media IQ-ului în acea şcoală era 132, dincolo de zona în care se aşteaptă o 
relaţie strânsă între IQ şi creativitate. Astfel, aceste corelaţii vin în sprijinul poziţiei 
critice a lui Burt (1962/1970), care afirmă că testele de creativitate ar putea face parte 
din bateriile obişnuite de teste pentru factorul general de inteligenţă. McNemar (1964) a 
estimat corelatia dintre rezultatele cumulate ale testelor de creativitate şi IQ, pe care Getzels 
Si Jackson nu au dat-o, la valoarea 0,40. McNemar a spus că această valoare de 0,40 este 
foarte scăzută, din cauza erorilor de evaluare uzuale, a gamei restrânse a IQ-ului (o medie 
de 132) şi a faptului că pentru IQ a fost folosită o combinaţie de teste Stanford-Binet, 
Henmon-Nelson şi Wechsler. O valoare a corelatiei în care s-au luat în considerare aceşti 
factori diminuanti ar sprijini şi mai mult ideea formulată şi de Burt, şi de McNemar că 
testele de creativitate folosite aici se aseamănă mult cu testele de inteligenţă. 

Grupul cu un nivel înalt de creativitate din studiul lui Getzels şi Jackson (1962) - 
15 băieţi si 11 fete — a fost alcătuit din acei elevi care s-au situat între primii 20% la 
testele de creativitate, dar nu şi între primii 20% la testele IQ. Membrii grupului cu un 
nivel înalt de inteligenţă - 17 băieţi şi 11 fete — au fost printre primii 20% la IQ, dar nu 
şi la creativitate, Wallach şi Kogan (1965) i-au criticat pe Getzels şi Jackson pentru că au 
pus laolaltă testele de creativitate, cu toate că nu erau mai strâns corelate între ele decât 
erau cu testele IQ. 

Getzels şi Jackson (1962) au acordat o mare importanţă faptului că, în ciuda unei 
diferențe de 23 de puncte între valorile medii ale IQ-ului la grupul cu un nivel înalt de 
creativitate (127) şi la grupul cu un nivel înalt de inteligenţă (150), în mod surprinzător, 
rezultatele şcolare ale celor două grupuri erau în aceeaşi măsură superioare celor obținute 
de elevii şcolii, in general, McNemar (1964), într-o critică tăioasă, a afirmat că, dacă 
autorii şi-ar fi dat osteneala să prezinte corelaţiile dintre IQ, creativitate şi rezultatele 
şcolare ale întregului grup, ar fi reicsit că „talentul creativ nu este la fel de important ca 
IQ-ul pentru rezultatele şcolare — adică tocmai contrariul poziţiei lor” (p. 879). 

Getzels şi Jackson (1962) au constatat că elevii din grupul cu un nivel înalt al IQ-ului 
erau mai apreciaţi de profesorii lor decât cei din grupul cu un nivel înalt de creativitate. 
Elevii cu un IQ înalt îşi doreau în măsură mult mai mare decât cei din grupul cu un nivel 
înalt de creativitate să aibă acele calităţi pe care le considerau importante pentru succes 
şi pe care credeau că le văd cu ochi buni profesorii. La elevii cu un IQ înalt, relaţia dintre 
calităţile pe care le considerau importante pentru ei şi cele ce credeau că duc la succesul 
adulților era foarte strânsă: r = 0,81. Cu alte cuvinte, aceşti elevi se dovedeau foarte 
bine orientaţi spre succes. La elevii cu un nivel înalt de creativitate, a apărut o relaţie, 
practic, nulă (r = 0,10) între calităţile care le păreau lor importante şi cele ce considerau 
că duc la succesul adulţilor. Ei păreau să nu se sinchisească de standardele succesului 
adulţilor şi, într-adevăr, mult mai mulţi dintre ei au declarat că aspiră către cariere 
neobişnuite - cum ar fi aventurier, inventator sau scriitor — decât în cazul elevilor cu un 
IQ înalt, care doreau mai degrabă să devină doctori, avocaţi şi profesori. 

Simţul umorului s-a dovedit a fi o calitate ideală mult mai importantă pentru grupul 
cu un nivel înalt de creativitate decât pentru grupul cu un IQ înalt. Elevii foarte creativi 
au pus simţul umorului pe locul al treilea dintre 13 calităţi, după buna înțelegere cu 
ceilalţi şi echilibrul emoţional, între calităţile pe care şi le doresc pentru eul ideal, în 
vreme ce elevii cu un IQ înalt l-au pus pe locul al nouălea ; pentru ci, notele mari, IQ-ul 
mare şi concentrarea asupra țintei au fost considerate mai importante pentru eul ideal. 

În cadrul diferitelor teste cu final deschis şi desene, elevii cu un nivel înalt de 
creativitate au fost mult mai bine cotati decât elevii cu IQ înalt la temele fără stimulare, 
finalurile neaşteptate, umor, nepotriviri şi joacă, precum şi violenţă. Elevii foarte creativi 
păreau să folosească stimulul doar ca punct de pornire pentru a se exprima, în vreme ce 
elevii cu IQ înalt se concentrau asupra stimulului, considerându-l ideea care trebuia să 
fie comunicată sau sarcina ce trebuia să fie îndeplinită. Prezentăm mai jos unele exemple 
semnificative. 

Ca răspuns la stimulul imaginii percepute cel mai frecvent ca un bărbat care şade în 
avion, cu scaunul lăsat pe spate, întorcându-se dintr-o călătorie de afaceri sau de la o 
şedinţă de lucru, un elev cu un IQ înalt a scris: 


y 


Domnul Smith se întoarce acasă dintr-o călătorie de afaceri plină de succes. Este foarte 
fericit şi se gândeşte la minunata lui familie şi la bucuria de a fi din nou în sânul ei. Vede 
deja imaginea, cam peste o oră, când avionul va ajunge la aeroport, iar doamna Smith şi 
cei trei copii vor fi cu toţii acolo să-l întâmpine (Getzels si Jackson, 1962, p. 39). 


Despre aceeaşi imagine, un elev cu nivel înalt de creativitate a scris: 


Omul se întoarce de la Reno, unde s-a dus să divorțeze de nevastă. Nu mai putea trăi cu 
ca, i-a spus judecătorului, pentru că îşi punca atâta cremă pe faţă noaptea, încât capul îi 
aluneca pe pernă şi-l pocnea pe el în cap. Acum tocmai se gândeşte să inventeze o cremă 
de faţă care să nu alunece (Getzels şi Jackson, 1962, p. 39). 


Atunci când li s-a cerut să facă un desen intitulat „Leapşa in curtea şcolii”, la elevii 
cu un IQ înalt s-a observat o tendinţă mult mai mare decât la elevii cu un nivel înalt de 
creativitate de a desena detalii şi de a denumi porţiuni din desen, cum ar fi desenarea 
unei clădiri, scriind pe ea „şcoală”, şi s-au concentrat asupra comunicării şi a asigurării 
că vor fi intelesi, în vreme ce elevii foarte creativi s-au arătat mult mai puţin interesaţi 

de detaliile specifice ale instructiunilor si de riscul de a fi intelesi gresit. De exemplu, la 
«desenul cu leapşa, unul dintre elevii foarte creativi a dat înapoi foaia de hârtie goală, 
căreia îi modificase titlul în „Leapşa în curtea şcolii - pe viforniţă” (Getzels şi Jackson, 
1962, p. 43), 


Wallach şi Kogan 


Wallach şi Kogan (1965) au susţinut că un mare defect al lucrării lui Getzels si Jackson 
(1962) este faptul că creativitatea nu e măsurată corect în situaţiile de tipul test pe care 
le-au folosit. Pentru a corecta acest defect, Wallach şi Kogan au elaborat o serie de teste 
de tipul jocului, fără cronometrare, pe care le-au aplicat unui grup de 151 de elevi din 
clasa a cincea. Cele cinci teste de creativitate erau evaluate pe baza originalității şi a 
numărului de răspunsuri şi includeau : 


1. exemple - „Numiţi toate lucrurile rotunde, lucrurile care fac zgomot, lucrurile 
pătrate şi lucrurile ce se mişcă pe roti care vă vin în minte”. Pentru lucrurile 
rotunde, „colacul de salvare”, „gaura de şoarece”, „picătura de apă” au fost 
considerate răspunsuri originale, spre deosebire de „nasture”, „farfurie” şi 
„mânerul uşii” ; 

2. moduri de utilizare diferite — „Numiţi toate felurile în care puteţi folosi un ziar, 
un cauciuc de maşină, un pantof, un nasture, un cuţit, un dop de plută, o cheie, 
un scaun”. Pentru ziar, „să-l rup când sunt furios” a fost un răspuns original, spre 
deosebire de „să fac coifuri de hârtie” (Wallach şi Kogan, 1965, p. 32); 

3. asemănări — „Arătaţi în ce fel se aseamănă şi ”: pisica şi 
şoarecele, laptele şi carnea, perdeaua şi carpeta, cartoful şi morcovul, trenul şi 
tractorul, băcănia şi restaurantul, vioara şi pianul, radioul şi telefonul, ceasul şi 
maşina de scris, pupitrul şi masa. Pentru lapte şi carne, „sunt supuse controlului 
Buvernamental" a fost un răspuns original, spre deosebire de „provin de la 
animale” (p. 33); 

4. semnificaţiile formelor - »Spuneti-mi tot ce credeţi că poate reprezenta aceasta”. 
Elevilor li s-au arătat opt desene cu diferite combinaţii de figuri geometrice. La 
un desen cu un triunghi înconjurat de trei cercuri, „trei şoricei care mănâncă o 
bucată de brânză” a fost un răspuns original, spre deosebire de „trei oameni 

aşezaţi în jurul mesei” (p. 35); 

5. semnificaţiile liniilor — la fel ca în cazul semnificatiilor formelor, dar cu linii. 
Pentru o linie orizontală simplă, răspunsul „şir de furnici” a fost original, spre 
deosebire de „băţ” (p, 35). 


Wallach şi Kogan (1965) au mai folosit zece teste de inteligenţă generale, care 
includeau subteste din WISC, SCAT (School and College Ability Tests - teste de capacitate 
pentru şcoli şi universităţi) si STEP (Sequential Tests of Educational Progress - teste 
succesive pentru progresele la învăţătură). Ei au găsit corelaţii de 0,41 între testele de 
Creativitate, 0,51 între testele de inteligenţă şi 0,09 între testele de creativitate şi cele de 
inteligenţă. 

Wallach şi Kogan (1965, 1972) au împărțit subiecţii în patru grupe, pe baza rezul- 
tatelor la diferitele teste : nivel înalt de creativitate şi nivel înalt de inteligență (HC-HI, 

high creativity - high intelligence), nivel scăzut de creativitate şi nivel înalt de inteligenţă 
(LC-HI, low creativity - high intelligence), nivel înalt de creativitate şi nivel scăzut de 

inteligență (UCLA, high creativity = low intelligence) şi nivel scăzut de creativitate şi 
nivel scăzut de inteligentă (LC-L/, low creativity = low intelligence). 

În grupul C-H1, subiectii aveau cel mai înalt nivel de încredere în sine, autocontrol 
şi libertate de exprimare, erau extravertiti şi simpatizaţi de colegi, aveau cea mai mare 
durată de concentrare si cel mai înalt nivel de interes faţă de învățătură şi erau cei mai 
sensibili la stimulii fizionomici ; cu alte cuvinte, erau capabili să explice conotatiile 
afective şi expresive ale stimulilor, depăşind simpla descriere fizică sau geometrică. De 
asemenea, aveau un comportament foarte perturbator, de atragere a atenţiei, dând dovadă 
de entuziasm si exces de zel, În general, recunoșteau existenţa unor stări de nelinişte, 
care păreau să aibă pentru ci un rol energizant. 

În grupul LC-HI, subiecții erau mult mai reţinuţi, iar concentrarea lor asupra succe- 
selor la învăţătură era atât de mare, încât priveau eşecul şcolar ca pe o catastrofă. De 
asemenea, erau mai putin inclinati să atragă atenţia în moduri perturbatoare şi să exprime 
idei neconvenţionale, însă şi ei erau simpatizati de colegi. Erau cel mai puţin nelinistiti 
dintre toate grupurile. Randamentul lor era maxim în situaţiile de stres provocat de 
verificarea cunoştinţelor. Păreau să sc teamă exagerat de comiterea unei greşeli. Faptul 
că sesizau perfect aşteptările celorlalţi îi făcea să se poarte „aşa cum trebuie”. 

În grupul HC-LI, subiecţii erau cei mai dezavantajati din clasă. Erau cei mai prudenti 
şi mai nehotiráti, cei mai lipsiţi de încredere în sine, cel mai putin simpatizati de colegi, 
cei mai nemulţumiţi de propriile rezultate şi cel mai puţin capabili de concentrare. Aveau 
un comportament foarte perturbator, de atragere a atenţiei, semnalând un protest incoerent 
faţă de situaţia lor critică. În general, reactionau la eşecul şcolar prin izolare şi dădeau 
randament maxim în situaţiile în care lipsea stresul provocat de verificarea cunoştinţelor. 
Pareau să se teamă excesiv de verificarea cunoştinţelor, invers decât grupul LC-HI. La 
fel ca grupul HC-HI, erau mai dispuşi să afirme existenţa unor relaţii între evenimente 
destul de diferite, 

În grupul LC-LI, subiecţii păreau să compenseze rezultatele slabe la învăţătură prin 
activităţi sociale, Erau mai extravertiti, mai putin nehotărâţi şi mai încrezători in sine 
decât cei din grupul HC-LI. 


Torrance 


Torrance (1963) a reprodus studiul lui Getzels şi Jackson (1962) si a obţinut rezultate 
asemănătoare. De asemenea, el a urmărit mai departe subiecţii din eşantionul pe care au 
lucrat cei doi şi a constatat că 55% din grupul cu un nivel înalt de creativitate aveau o 
carieră neconvenţională, în comparaţie cu doar 9% din grupul cu un nivel înalt de 
inteligenţă, ceea ce susține validitatea ecologică a testelor de creativitate (Torrance, 
1975). În alt studiu de validitate previzional pe termen lung, făcut pe 236 de elevi de 
liceu cărora li s-au aplicat în 1959 Testele Torrance de gândire creativă (TTCT) şi care 
au fost testati din nou in 1971, Torrance (1975) a descoperit o corelaţie a criteriilor de 
0,51 între rezultatele cumulate ale bateriei testelor de creativitate şi rezultatele creative 
ulterioare. 

Pentru elaborarea TTCT, Torrance (1975) a făcut experimente cu diferite limite de 
timp sau cu timp nelimitat, precum şi cu diferite instrucţiuni, şi a constatat că în nici una 
dintre cele câteva mii de testări cu 77CT nu s-a manifestat stresul datorat situaţiei de 
testare, pe care Wallach şi Kogan (1965) au încercat să-l elimine folosind teste de tipul 


jocurilor, 

Rezumánd 388 de corelatii din mai multe studii prezentate oral si publicate, Torrance 
(1975) a observat că „toate informaţiile păreau să pledeze pentru concluzia ES aceste 
două variabile [inteligenţa si creativitatea] sunt legate doar in mică măsură (1975, 
p. 287). „Valoarea medie a celor 114 coeficienţi de corelare la testele care vizau formele 
a fost de 0,06 ; pentru cele 88 de corelaţii la testele care vizau cuvintele media a fost de 
0,21 ; iar pentru cele 178 de corelaţii la testele de vocabular şi la cele de forme, cumulate, 
media a fost de 0,20." (Torrance, 1975, p. 287) El a subliniat concluzia că, „indiferent 
ce test IQ alegem, ar fi excluşi 70% dintre cei mai creativi copii dacă s-ar folosi doar 
IQ-ul pentru identificarea înzestrării” (Torrance, 1963, p. 182). 


Efectele exersării 


Recent, unii cercetători au sugerat că creativitatea şi inteligenţa pot fi complet diferite din 
Cauza efectelor exersării (Ericsson, 1996 ; Ericsson şi Faivre, 1988; Ericsson, Krampe 
şi Tesch-Rómer, 1993). Conform acestei concepţii, înalta calificare de orice fel, inclusiv 
cea creativă, apare ca rezultat al exersării deliberate, efectuată de cei care se străduiesc 
să-şi îmbunătăţească rezultatele. Prin urmare, înalta calificare creativă nu este, de fapt, 
o aptitudine, ci un rezultat al exersării deliberate într-un anumit domeniu şi, mai ales, în 
desfăşurarea unei activităţi creative într-un anumit domeniu. Într-adevăr, numeroşi 
cercetători au vorbit despre regula celor zece ani (de exemplu, Gardner, 1993 ; Simonton, 
1994), conform căreia se pare că rezultatele creative importante apar după zece ani de 


. activitate într-un anumit domeniu. 


Ericsson şi colegii lui au efectuat numeroase studii, arătând că înalta calificare de 
diferite tipuri pare, într-adevăr, să fie legată de exersarea deliberată. În mai multe dome- 
nii, exersarea deliberată este legată de celebritate. După studierea unor oameni de ştiinţă 
celebri, Roe (1952) a tras concluzia că nivelul rezultatelor într-un anumit domeniu depinde 
mai puţin de aptitudinile cuiva, fiind „în funcţie de ardoarea cu care munceşte” (p. 170). 
Totuşi, în prezent dovezile se bazează mai ales pe corelaţii, ceea ce înseamnă că este greu 
de evaluat inlánguirea cauzelor. Este posibil, de exemplu, ca persoanele cu talent creativ 
sau de alt fel să aibă o motivaţie mai puternică pentru exersarea deliberată decât cele 
lipsite de talent. Cu toate acestea, concepţia despre creativitate ca exersare deliberată nu 
poate fi eliminată şi, fără îndoială, exersarea deliberată uşurează activitatea creativă şi 
poale că îi este chiar necesară, indiferent dacă îi e sau nu suficientă. 


Concluzii 


În cel mai rău caz, creativitatea pare să implice aspectele sintetice, analitice şi practice 
ale inteligenţei ; cel sintetic pentru a produce idei, cel analitic pentru a evalua calitatea 
acestor idei şi cel practic pentru a pal o modalitate de a comunica ideile şi de a-i 
convinge pe ceilalţi de valoarea lor. Însă, dincolo de elementele de bază, nu există un 
Consens între cercetătorii din acest domeniu, 

n ciuda unui volum mare de tercetări, psihologii încă nu au căzut de acord în 
privinţa naturii relaţiei dintre creativitate şi inteligenţă, nici măcar în privinţa naturii 
acestor structuri. Au fost propuse toate relaţiile stabile posibile între creativitate şi 
inteligenţă şi pentru fiecare există cel puţin câteva dovezi. Partea proastă a acestei situaţii 
€ faptul că nu putem fi siguri de prea multe aspecte ale relaţiei dintre creativitate şi 


Scanned with CamScanner 


CREATIVITATEA, SINELE SI MEDIUL 25 


inteligenţă, iar dreptul legitim al creativităţii la o zonă distinctă de cercetare este încă 
dezbătut de savanții „rigizi” şi cei „flexibili”. Controversa este veche. În 1879, Francis 
Galton spunea: „Nici un fenomen din vreo ramură a cunoaşterii nu-şi poate asuma 
statutul şi meritele unei ştiinţe câtă vreme nu a fost evaluat si cuantificat" (Crovitz, 1970, 
p. 24). Partea bună este că persoanele care caută un subiect de cercetare important şi 
deschis îşi pot alege relaţia dintre creativitate şi inteligenţă. Această problemă are o mare 
importanţă teoretică, iar răspunsul la ea s-ar putea să afecteze vieţile multor copii şi 
adulţi. Prin urmare, avem nevoie cât mai repede posibil de răspunsuri valabile. 


Note 


Lucrarea menţionată aici s-a încadrat în programul Javits Act (grantul R206R50001), gestionat 
de Biroul de Cercetare şi Perfecţionare a Învăţământului din cadrul Ministerului Învăţământului din 
SUA (Office of Educational Research and Improvement, US Department of Education). Rezultatele 
şi opiniile exprimate în acest raport nu reflectă poziţiile sau politicile adoptate de Biroul de Cer- 
cetare şi Perfecţionare a Învăţământului sau de Ministerului Învăţământului din SUA. 


1. Răspunsurile la itemii din mostra de RAT: 1. cheese (brânză); 2. working (serviciu) ; 
3. party (petrecere) ; 4. chair of wire (scaun) ; 5. house (casă). 
2. Soluţia la problema celor nouă puncte este următoarea: 

Motivatia si creativitatea 


Mary Ann Collins si Teresa M. Amabile 


Un şablon larg răspândit despre persoanele creative este faptul că clc lucrează cu un 
soi de intensitate nebunească, uitând adesea de mâncare, de somn şi de alte trebuinte, ca 
să-şi vadă de munca lor creativă, Fără îndoială, această concepţie este una dintre sursele 
credinţei larg răspândite că creativitatea îşi are rădăcinile în nebunie. Cu toate că legă- 
tura dintre creativitate şi alienare rămâne discutabilă, există nenumărate dovezi anecdotice 
şi empirice că, pentru a ajunge la rezultate creative, este nevoie de un înalt nivel de moti- 
vatie. De exemplu, scriitorul John Irving a declarat că lucra la romanele lui câte 12 ore 
pe zi, zile la rând. Atunci când a fost întrebat ce îl făcea să muncească atâta, chiar şi 
după ce ajunsese deja celebru şi bogat, a răspuns: „Factorul nemărturisit este iubirea. 
Motivul pentru care pot lucra atât de mult la cărţile mele este că nu muncesc pentru 
mine” (dintr-un interviu citat în Amabile, 1989, p. 56). 

Ce motivaţie stă la baza activităţii creative? Este ea, în general, iubirea despre care 
vorbea Irving ? Rezultă oare din dorința de a dobândi mai multă avere şi glorie sau actio- 
nează alte forte motivationale? Capitolul de faţă trece în revistă teoriile şi cercetările 
legate de motivaţia creativităţii, arătând că, deşi un joc complicat al forţelor motivationale 
poate genera creativitate, motivaţia răsărită din implicarea personală în muncă - iubirea, 
dacă vreţi — este crucială pentru a ajunge la niveluri înalte de creativitate în orice domeniu. 


Primele concepţii despre motivaţie şi creativitate 


Pentru mulţi dintre primii teoreticieni ai creativităţii, răspunsul la întrebarea „Care este 
forța motoare a creativităţii ? ” ținea strict de nivelul elementar. Părerea unanimă era că 
un comportament creativ este asociat cu tenacitatea urmăririi scopului (Cox, 1926), 
pasiunea (Bruner, 1962), dăruirea (Henle, 1962), implicarea totală (Roe, 1952) şi 
perseverenţa (Newell, Shaw si Simon, 1962). Totuşi, s-a acordat mai puțină atenţie 
factorului care determină acest nivel înalt al motivatiei. 

Primele teorii despre natura motivatici care stă la baza creativităţii s-au bazat cu 
precădere pe tradiţia psihodinamică. Multe dintre aceste teorii prezentau comportamentul 
Creativ ca pe o modalitate de a reduce tensiunea creată de alte dorinţe, care sunt inaccep- 
tabile. De exemplu, Freud (1908/1959, 1915/ 1957) a afirmat că adulţii îşi pot sublima sau 
deturna energia excesivă a libidoului în direcţii mai acceptabile din punct de vedere social, 
inclusiv manifestările creative. Freud afirma că, la fel ca rolul pe care îl are joaca pentru 


Scanned with CamScanner 


7 


CREATIVITATEA, SINELE ŞI MEDIUL aud 


copii, activitatea creativă le permite adulţilor să-şi rezolve stările conflictuale si le oferă 
ocazia de a da conţinut emoţional unei lumi fictive. Alţi teoreticieni adepţi ai psihodina- 
micii au sugerat că creativitatea ar putea fi motivată de nevoia de a compensa impulsurile 
agresive sau distructive inconştiente (de exemplu, Fairbain, 1938 ; Segal, 1957; Sharpe, 
1930, 1950; Stokes, 1963). Alţii au afirmat că cul axat pe realitate ar putea utiliza imbol- 
durile şi procesele regresive, amorale ale sinelui inconştient, pentru a produce idei crea- 
tive prin intermediul „regresiei în slujba eului" (Bellak, 1958; Kris, 1952). 

Deşi convingerea că creativitatea este un mijloc de îndeplinire a nevoilor inconştiente 
sau de rezolvare a conflictelor psihologice a persistat la unii teoreticieni (Abra, 1995; 
Klein, 1976; Ochse, 1990; Storr, 1988), alţii au prezentat creativitatea ca un mijloc de 
a îndeplini necesităţi mai marcat pozitive, de rang mai înalt. De exemplu, Gedo (1983, 
in curs de apariție) a susţinut cu argumente că creativitatea se poate baza pe dorinţa 
salutară a unei persoane de a lua în stăpânire mediul în care trăieşte, un concept pe care 
White (1959) l-a etichetat drept motivaţie „bazată pe utilitate" (effectance). Forţa moti- 
vationalá a nevoii de a lua în stăpânire a fost demonstrată si de un studiu efectuat pe o 
perioadă de 25 de ani pe un grup de femei cu un nivel înalt de creativitate (Cangelosi şi 
Schaefer, 1992). Studiul a identificat trei necesităţi psihologice de bază care păreau să fie 
motorul activităţii creative a acestor femei : autocunoasterea ; autodisciplina şi stăpânirea 
de sine; echilibrarea emoţiilor. 

Chiar dacă abordarea psihodinamică a propus câteva motive care pot face oamenii să 


1 fie creativi, aceste idei erau, într-o anumită măsură, tangentiale faţă de dezvoltarea unor 


perspective mai solide asupra raportului dintre motivaţie şi creativitate. Direcţia predo- 


< minantá a lucrărilor teoretice şi practice s-a format din convingerea că creativitatea este 


motivată de delectarea si de satisfacția pe care le obţine o persoană din implicarea într-o 
activitate creativă. O urmare logică este ideea că creativitatea poate fi inhibată de 
presiuni externe, care micşorează delectarea inerentă acelei activităţi. 

Unele dintre primele formulări ale acestor idei se datorează unor teoreticieni pentru 
care creativitatea apare doar în lipsa reglementărilor externe. Unul dintre primii astfel de 
teoreticieni a fost Carl Rogers (1954), care considera că creativitatea este motivată de 
tendinţa oamenilor de a se realiza, de nevoia de a-şi manifesta deplin potenţialul. Rogers 
credea că nevoia de realizare există la toată lumea, însă sunt necesare anumite condiţii 
pentru ca ea să poată fi exprimată deplin în realizări creative. Rogers a insistat, mai ales, 
asupra faptului că creativitatea apare mai degrabă în contextul autoevaluării decât în cel 
al preocupării faţă de evaluarea făcută de alţii. Aşadar, persoanele creative trebuie să 
pună preţ pe propria evaluare a muncii lor, o condiţie care are mai multe şanse să apară 
într-un mediu caracterizat prin absenţa evaluării exterioare şi prezenţa libertăţii. Impor- 
tanta absenței controlului a fost semnalată şi de Koestler (1964), care considera că această 
libertate îi este necesară omului pentru a ajunge la formele de gândire inconştiente, 
ludice, de unde susţinea el că izvorăsc intuitiile creative. 

Idei umaniste asemănătoare cu ale lui Rogers au fost formulate de Maslow (1943, 
1959, 1968). El a subliniat faptul că creativitatea de tipul autorealizării nu este motivată 
de dorinţa de reuşită şi nici rezultatul „muncii prin intermediul controlului represiv al 
impulsurilor şi dorințelor interzise” (Maslow, 1968, p. 144), asa Cum susţinea tradiţia 
psihodinamică. În schimb, pentru el, creativitatea de tipul autorealizării este exprimarea 
spontană a unei persoane ale cărei nevoi mai importante au fost îndeplinite. Totuşi, 
Maslow a admis faptul că există şi altfel de creativitate decât cea de tipul autorealizării. 

El considera că persoanele care au un talent special pot fi creative şi înainte de a fi ajuns 
să se realizeze. Ă ce 
Printre primii teoreticienii au mai fost alţii ce au susținut că o parte esenţială a creativi- 
“ii este pasiunea pentru activităţile respective şi delectarea pe care o produc (Bruner, 
1962; Henle, 1962 ; Torrance, 1962 ; vezi şi Torrance, 1995). După părerea lui Torrance 
(1962), „folosirea capacităţii lor [a persoanelor creative] creative este, în sine, o 
recompensă, iar pentru ele este cea mai mare recompensă” (p. 120). În acelaşi mod, 
Golann (1962) a recunoscut importanţa implicării profunde în activitate atunci când a 
afirmat că creativitatea este motivată de dorinţa de a interactiona deplin cu mediul, 
Pentru a-şi manifesta „la maximum potenţialul perceptiv, cognitiv şi expresiv” (p. 590). 
Laun simpozion pe tema cercetárii in domeniul creativităţii ce a avut loc la University 


de o „consacrare detaşată”, în care pasiunea, dăruirea şi interesul profunde pe care le are 
© persoană faţă de acea activitate se combină cu o detaşare critică. Ea a mers însă şi mai 
departe, propunând condiţiile care pot duce la această „Consacrare detaşată” : 


Starea de interes profund combinat cu detaşarea poate fi atinsă, cu alte cuvinte, dacă eul 
se pune în slujba acelei sarcini, în loc să o domine, Forţele care asigură îndeplinirea sar- 
cinii derivă, în mare parte, din perceperea necesităţilor sarcinii înseşi, nu din nevoile 
proprii ale persoanei respective (Henle, 1962, p. 46). E 


Crutchfield (1962) a exprimat şi mai limp 
legate de eu sau extrinsece, in cazul cărora „ob 
de a atinge alt Scop, nu scopul în sine” (p. 121), si motivele le 
sece, în cazul cărora persoana respectivă e mânată de 
obţinerea soluţiei creative insesi” (p. 121). El a a 

Rolurile jucate de motivația intrinsecă si cea extrinsecă 


Identificarea celor două tipuri de motivație — una care favorizează creativitatea şi alta ce 
ii dăunează - a reprezentat un mare succes în studierea forțelor care stau la baza 
creativităţii. Din nefericire, atenţia acordată acestor două tipuri de motivaţie avea să 
scadă timp de aproape două decenii, în care cercetătorii şi-au concentrat energia asupra 
identificării caracteristicilor legate de personalitate (de exemplu, MacKinnon, 1962 ; 
Wallach şi Kogan, 1965) si a capacităţii cognitive (de exemplu, Newell et al., 1962) în 
cazul persoanelor creative. Apoi, conceptele de motivaţie intrinsecă şi motivaţie extrin- 
secă au apărut din nou, ca părţi integrante ale unui model care afirma că există trei 
componente esenţiale implicate în producerea lucrurilor creative: motivaţia legată de 
activitate, intrinsecă, capacităţile adecvate acelui domeniu (calificarea şi talentul în 
domeniul de activitate) şi procesele adecvate creativităţii (capacitatea cognitivă şi stilurile 
de lucru care duc la producerea unor lucruri originale — Amabile, 19832, 1983b). 
Construind pe baza creată de teoreticieni cum sunt Rogers (1954) şi Crutchfield (1962), 
Amabile (1983a) a propus o ipoteză dublă despre modul în care motivaţia afectează 
creativitatea: „Starea motivată intrinsec favorizează creativitatea, în vreme ce starea 
motivată extrinsec îi dăunează” (p. 91). Motivația intrinsecă e definită ca motivaţia 
pentru angajarea într-o activitate în primul rând de dragul acesteia, deoarece persoana 
respectivă consideră că acea activitate este interesantă, îi aduce satisfacţie sau o stimu- 
lează intens ; este caracterizată de concentrarea asupra stimulării şi a delectării produse 
de munca însăşi. În opoziţie cu ea, motivaţia extrinsecă este definită ca motivaţia pentru 
angajarea într-o activitate mai ales pentru a ajunge la un scop exterior muncii înseşi, cum 
ar fi obţinerea unei recompense râvnite, câştigarea unei competiţii sau îndeplinirea unei 
™, cerințe; este caracterizată de concentrarea asupra recompensei externe, a recunoaşterii 
externe şi a orientării externe a muncii (Crutchfield, 1962; Harlow, 1950; Hunt, 1965; 
, Greene si Nisbett, 1973; Taylor, 1960). „Ipoteza motivatiei intrinsece”, formu- 
de Amabile, a constituit una dintre pietrele de temelie ale modelului componential 
al creativităţii care îi aparţine (Amabile, 1983a, 1983b), iar alte lucrări teoretice şi 
practice despre creativitate au început să pună şi ele accentul pe motivaţie. 


Motivația intrinsecă şi creativitatea 


Dezvoltând modelul componential creat de Amabile, Sternberg si Lubart (1991, 1992, 
1995, 1996) au propus teoria investiţiei în creativitate, în care motivaţia era una dintre 
cele şase resurse cerute, Ei au afirmat că motivația concentrării asupra activității este 
esenţială pentru creativitate şi au susţinut faptul că această orientare, chiar dacă se 
datorează, de cele mai multe ori, unor factori de motivaţie intrinseci, poate fi dată şi de 
unii factori de motivaţie extrinseci care măresc concentrarea unei persoane asupra 
activităţii sale. Modelul interactionist al comportamentului creativ al lui Woodman şi 
Schoenfeldt (1989, 1990) recunoaşte, de asemenea, faptul că motivaţia intrinsecă este o 
componentă personală care favorizează realizările creative. Runco şi Chand (1995) au 
remarcat şi ei necesitatea motivatiei intrinsece în procesul creativ, cu toate că i-au 
atribuit un rol secundar faţă de procesele cognitive. 

În modelele interactive recente care analizează modul în care se dezvoltă capacităţile 
creative ale unui individ într-o societate, Csikszentmihalyi (1990a) si Gardner (1993) au 

privit motivaţia intrinsecă drept o caracteristică personală ce joacă un rol in creativitate, 
Dezvoltánd lucrarea despre conformism a lui Crutchfield, Csikszentmihalyi a afirmat că 
nivelurile înalte de motivaţie intrinsecă, însoţite de niveluri relativ scăzute de motivaţie 


extrinsecă, ar putea ajuta persoanele creative să fie mai independente de domeniul lor de ' 


activitate, deoarece sunt mai puţin susceptibile la presiunile nevoii de conformare. 

Studiul lui Csikszentmihalyi despre descoperirea problemelor (Csikszentmihalyi şi 
Robinson, 1986; Getzels şi Csikszentmihalyi, 1976) l-a făcut să afirme că identificarea 
problemelor care au potenţial de rezolvare creativă este provocată, parţial, de un mare 
interes şi de curiozitatea faţă de un anumit subiect, precum si de perseverenta ce îşi are 
rădăcinile în recompensele intrinsece primite de cei implicaţi în prelucrarea informaţiilor. 
În mod similar, Mansfield şi Busse (1981) au afirmat că dăruirea deplină în îndeplinirea 
unei activităţi, descrisă de ei ca implicarea pasionată care caracterizează motivarea 
intrinsecă, este importantă pentru descoperirile ştiinţifice. 

Aşadar, teoriile cele mai răspândite despre rolul motivatiei în creativitate admit faptul 
că motivaţia intrinsecă este benefică pentru creativitate ; această afirmaţie este spriji- 
nită de un volum tot mai mare de lucrări practice. Studierea personalităţii unor indivizi 
foarte creativi a dus la concluzia că aceştia sunt total absorbiți de munca lor şi daruiti ei 
(Barron, 1963 ; MacKinnon, 1962). Într-o serie de studii longitudinale, în care subiecţii 
au fost monitorizati de pe báncile şcolii elementare până au devenit adulti, Torrance 
(1981, 1983, 1987) a constatat cá persoanele ce fáceau ceea ce le place aveau ocupaţii 
mai creative, Un studiu despre tineri talentaţi din domenii ştiinţifice a arătat că indivizii 
creativi aveau niveluri de motivaţie intrinsecă mai înalte decât ale colegilor (Heinzen, 
Mills şi Cameron, 1993). Folosind metoda studiului de caz, Gruber (1986; Gruber şi 
Davis, 1988) a observat şi el că persoanele foarte creative arată o implicare profundă în 
munca lor, manifestată sub forma fascinatiei faţă de o serie de probleme, care îi sprijină 
in muncă ani la rand. 

Cercetările au descoperit, de asemenea, că persoanele creative sunt „puse în priză” 
de activităţile dificile, semn al unei motivații intrinsece intense. Albert (1990) a remarcat 
că creatorii cei mai celebri îşi aleg problemele dificile, riscante, care le procură o imensă 
delectare prin ocazia de a-şi pune la lucru talentul, şi se implică în ele cu mare pasiune. 
Şi Perkins (1988) descrie modul în care persoanele creative sunt încântate de proble- 
mele complexe şi sunt atrase de ocaziile de a rezolva probleme dificile, ce deschid 
noi orizonturi. Efectele căutării unor confruntări pe măsura propriilor puteri au fost 
descrise pe larg de Csikszentmihalyi în lucrarea sa despre trăirile „expansive” (1990b ; 
Csikszentmihalyi şi Csikszentmihalyi, 1988). EI a afirmat că o persoană ajunge la o stare 
de motivare intrinsecă intensă atunci când este implicată într-o activitate în 
care obstacolele sunt pe măsura nivelului ei de competenţă (Csikszentmihalyi şi 
Csikszentmihalyi, 1988). Această stare de expansivitate a fost descrisă ca trăirea unci 
implicări optime într-o activitate - un punct culminant psihologic în care apar sentimente 
de bucurie intensă, iar concentrarea este maximă, astfel încât şi timpul pare să treacă mai 
încet. Pe măsură ce o persoană devine mai pricepută într-un domeniu, ea caută probleme 
din ce în ce mai grele cu care să îşi pună la încercare talentele, pentru a continua să simtă 
exaltarea, Csikszentmihalyi (1990b) a afirmat că persoanele implicate în activităţi creative 
Caută cu ardoare trăirile expansive şi că sunt mult mai multe şanse ca din astfel de stări 
să rezulte creativitate, Heinzen (1989) a constatat şi el că niveluri moderate de dificultate 
duc la producerea unui mare număr de soluţii posibile ale unei probleme. S-a demonstrat 

că această fluentš a ideatiei este legată de creativitate. Cu cât apar mai multe soluții, cu 
atât sunt mai multe şanse ca unele dintre ele să fie creative. 

Forţa motivatiei intrinsece este atât de mare, încât simplul fapt că ne gândim la 
motivele intrinsece de a face un lucru poate fi de ajuns ca să stimuleze creativitatea în 
acea activitate (Greer si Levine, 1991 ; Hennessey şi Zbikowski, 1993), mai ales pentru 
cei care au o implicare profundă în domeniul vizat (Amabile, 1996). Într-adevăr, motivaţia 
intrinsecă poate contribui la implicarea profundă. Investigația longitudinală a lui Carney 
(1986) pe un grup de studenţi la Arte Plastice a demonstrat că subiecţii la care desenul 
din testul de aperceptie tematică (Thematic Apperception Test - TAT) cuprindea multe 
imagini intrinsece — reliefând bucuria de a crea lucrări de artă - au rămas în acel 
domeniu şi după terminarea studiilor şi au avut mai multe şanse de succes. 

Un studiu recent a sugerat existenţa unor orientări motivationale relativ stabile către 
o anumită activitate (Amabile, Hill, Hennessey şi Tighe, 1994). În cercetare s-a folosit 
Work Preference Inventory (WPI - Inventarul de preferinţe ocupaţionale) şi au fost 
identificate atât motivații intrinsece, cât şi motivații extrinsece „la nivelul trăsăturilor de 
caracter”. Acest chestionar de personalitate foloseşte componentele principale ale moti- 
vatiei intrinsece (autodeterminare, competenţă, implicare în muncă, curiozitate, delectare 
si interes) şi ale motivatiei extrinsece (preocupare faţă de competenţă, evaluare, recu- 
noaştere, bani sau alte forme de recompensă palpabilă, precum şi constrângere exte- 
rioară). Persoanele la care, pe această scală, nivelul motivatiei intrinsece a fost mai înalt 
s-au dovedit în mod consecvent a fi şi cele ale căror rezultate au fost considerate mai 
creative (Amabile et al., 1994). in plus, persoanele care lucreazá intr-un domeniu 
creativ (de exemplu, artişti profesionişti, cercetători ştiinţifici şi studenţi la instituţii de 
artă) sunt, de obicei, mai motivate intrinsec faţă de activitatea lor decât restul lumii 


= (Amabile et al., 1994; Amabile, Phillips si Collins, 1996; Pollak, 1992). 


P 


kemana extrinsecă yi creativitatea 


EFECTUL DE SUBMINARE. Cealaltă parte a ipotezei motivatiei intrinsece, afirmaţia că 
motivaţia extrinsecă subminează creativitatea, a fost tinta mult mai multor lucrări de 
cercetare şi tema unor dezbateri mai aprige. Pentru a înţelege paradigmele folosite cel 
mai frecvent în aceste cercetări, este bine să analizăm felul în care teoreticienii au privit 
relaţia dintre motivaţia intrinsecă şi cea extrinsecă. În forma ei originală, ipoteza 
motivatiei intrinsece a creativităţii reflecta concepția social-psihologică predominantă, 
conform căreia motivațiile intrinsecă şi extrinsecă sunt invers proporţionale, Astfel, se 
considera că nivelurile înalte de motivaţie extrinsecă exclud nivelurile înalte de motivaţie 
intrinsecă (Calder şi Staw, 1975; Lepper et al., 1973). Cu toate că Amabile (1983a) a 
admis faptul că în analiza consecinţelor afective ale intervenţiei unor factori de motivaţie 
extrinseci s-ar putea descoperi situaţii în care motivatia intrinsecă şi cea extrinsecă s-au 
acumulat (Porter şi Lawler, 1968; Vroom, 1964), cele mai multe dintre cercetările 
izvorâte din ipoteza ei originală despre motivaţia intrinsecă s-au bazat pe presupunerea 
că prezenţa constrângerilor extrinsece reduce interesul intrinsec faţă de o activitate şi 
duce la niveluri de creativitate mai scăzute. VE us 

Folosind o paradigmă luată din cercetarea legată de motivaţia intrinsecă (Lepper et al., 
1973), în aceste cercetări, de obicei, subiecţii au fost puşi să îndeplinească o sarcină 
creativă interesantă fie în prezenţa, fie în absenţa unei anumite constrângeri extrinsece 
sau a unui anumit factor de motivaţie extrinsec. Mai multe studii din această linie, 

precum si unele bazate pe alte paradigme au arátat efectele nocive pe care le au asupra 
creativității factorii de motivație si constrângerile extrinsece. Unul dintre primele studi 
de acest fel a încercat să stabilească dacă este sau nu afectată creativitatea atunci cànd 
creatorul se aşteaptă ca rezultatul să-i fie evaluat. Amabile ( 1979) le-a cerut unor 
studente să facă nişte colaje de hârtie „aiurite” in prezenţa unei constrângeri extrinsece 
(se aşteptau la evaluare) şi fără constrângere. Celor din grupul supus constrângerii li s-a 
spus că lucrările le vor fi evaluate de absolvenţi ai unor institute de arte plastice ; celor 
din grupul de control li s-a spus că cercetătorul care făcea testul era interesat de starea 
lor de spirit în timp ce fac colajul şi că lucrarea nu va fi folosită ca sursă de informaţii. 
Ulterior, un juriu alcătuit din artişti plastici a notat colajele din punctul de vedere al 
gradului lor de creativitate, comparându-le între ele. Această tehnică, numită „a evaluării 
consensuale” (Amabile, 1982b), le cere experţilor din domeniul respectiv să-şi folosească 
părerile subiective despre creativitate şi implică, în mod caracteristic, un înalt nivel al 
concordantei membrilor juriului. Rezultatele acestui studiu au arătat că subiecţii care au 
făcut colajele în perspectiva evaluării au fost mult mai puţin creativi decât cei ce nu se 
aşteptau la vreo evaluare. 


supus constrângeri sau controlului, ceea ce duce la reducerea autonomiei, se reduce şi 
creativitatea (Amabile şi Gitomer, 1984; Amabile er al., 1996; Greenberg 199. 
Hennessey, 1989; Koestner, Ryan, Bernieri si Holt, 1984). De exemplu, copiii cărora li 

fotografiat au spus poveşti mai puțin creative decât cei care s-au implicat, pur si EN 
1986). 


în ambele activități, fără vreo condiționare (Amabile, Hennessey şi Grossman, 

Ca si în cazul motivatiei intrinsece, simpla concentrare asupra motivelor extrinsece 
de a face un lucru poate fi suficientă pentru a afecta creativitatea. De exemplu, scriitorii 
creativi care s-au concentrat asupra motivelor extrinsece scrisului au compus poezii mai 
puțin creative decât atunci când nu intra în joc motivația extrinsecă (Amabile, 1985). De 
asemenea, în studiul lui Carney (1986) legat de imaginile din TAT ale grupului de 
studenți la Arte Plastice, cei ale căror desene conțineau mai multe imagini extrinsece 
aveau mai puține şanse să rămână în domeniul artei după terminarea studiilor, în afară de 
cazul când ar fi avut succes imediat. 

Mecanismul cel mai probabil de producere a efectului de subminare a creativităţii pe 
care îl au motivele extrinsece este legat de atenţie. Amabile (1983b) a sugerat că 
motivele extrinsece pot împărți atenţia persoanei respective între scopurile extrinsece şi 
activitatea pe care o efectuează (vezi şi Lepper şi Greene, 1978). Această scădere a 
concentrării asupra activităţii se deosebeşte de concentrarea atenţiei şi implicarea în 
activitate, care caracterizează nivelurile înalte ale motivatiei intrinsece (Csikszentmihalyi, 
1978; Ruscio, Whitney si Amabile, in curs de aparitie). 

Acest mecanism este ilustrat de metafora labirintului (Amabile, 1987). În această 
metaforă, problema creativă este reprezentată ca un labirint cu mai multe ieşiri care 
reprezintă soluţiile valabile ale problemei. O soluţie directă, algoritmică sau progresivă, 
este reprezentată de o cale dreaptă de la intrare până la ieşire. La soluţiile mai neobişnuite 
sau creative se poate ajunge doar printr-o abordare mai euristică şi prin explorarea 
labirintului, adică a spaţiului problemei. Persoanele care sunt motivate cu precădere 
extrinsec în găsirea unei soluţii vor apela la ieşirile din labirint mai convenţionale, mai 

puţin creative, deoarece nu sunt destul de implicate in activitate pentru a căuta ieşiri mai 

" originale. Pe de altă parte, persoanele motivate intrinsec vor petrece mai mult timp 
căutând alte soluţii, deoarece activitatea le produce delectare. Lucrările practice ale lui 
Ruscio et al. (în curs de apariţie) au adus argumente în favoarea acestei viziuni. 


EFECTELE POZITIVE ALE MOTIVATIEI EXTRINSECE. Chiar dacă numeroase studii 
sprijină ideea că motivele extrinsece duc la obţinerea unor soluţii mai putin creative, 
există din ce în ce mai multe studii, în special cele care cercetează efectele recompenselor 
sau ale evaluării, ce arată că motivele extrinsece pot, în anumite situaţii, să nu dăuneze 
creativităţii. Problema dacă recompensa stimulează sau obstrucţionează creativitatea este 
foarte controversată (Eisenberger şi Cameron, 1995 ; Eisenberger şi Selbst, 1994). Dacă 
unele dintre cercetările care arată că motivaţia extrinsecă are efecte pozitive asupra 
creativităţii se pot încadra în limitele ipotezei originale a motivatiei intrinsece (Amabile, 
19832), alte cercetări recente au dus la o revizuire a descrierii efectelor motivatici 
extrinsece (Amabile, 1993, 1996). 

Unele studii, elaborate în tradiţia modificării comportamentului, au arătat efecte pozitive 
ale recompensei asupra unor aspecte diferite ale funcţionării creative (de exemplu, 
Campbell şi Willis, 1978 ; Eisenberger şi Selbst, 1994; Glover, 1980; Halpin şi Halpin, 
1973; Locurto şi Walsh, 1976 ; Milgram şi Feingold, 1977 ; vezi recenziile din Amabile, 
1983a, 1996). Ín majoritatea acestor studii, subiecţilor li s-a arătat cum să aibă succes, 
adică „să fie creativi”, în îndeplinirea unui anumit tip de activitate şi au fost recompensati 
pentru creşterea nivelului acestor comportamente, În mod specific, numeroase studii au 
folosit o forma de test de creativitate in care comportamentele vizate erau fluenta (numărul 

Qe răspunsuri diferite), flexibilitatea (varietatea răspunsurilor), complexitatea (de exemplu, 
umărul cuvintelor din răspunsuri) şi originalitatea (raritatea statistică a ráspunsului, 
Efectul benefic al recompensel a fost cel mai vizibil la comportamentele care puteau fi 
modificate cu uşurinţă prin intermediul unor procedee algoritmice sau progresive (cy 
alte cuvinte, complexitatea, fluenta si flexibilitatea), În cazurile în care wa constatat câ 
recompensa a crescut originalitatea, subiecţilor 1i sc ceruse anume să încerce să dea 
răspunsuri neobişnuite, În schimb, în lucrările precedente ce demonstrau efectul submi- 
nant pe care il are recompensa asupra creativităţii au fost implicate activităţi mai curistice 
sau cu final deschis, cum ar fi scrierea unei povestiri sau executarea unui colaj, Atunci 
când Amabile (1979) a luat una dintre aceste activităţi curistice (realizarea unui colaj) şi 
a fàcut-o algoritmică, spunându-le subiecţilor cum să execute un colaj pe care juriul sâ-] 
considere creativ (de exemplu, ruperea bucăţilor, folosirea mai multor bucăţi), a constatat 
Că evaluarea externă a mărit creativitatea. 

Totuşi, această distincţie între algoritmic şi euristic nu a putut explica toate efectele 
pozitive ale motivelor extrinsece asupra creativităţii care au fost descoperite. Un număr 
din ce în ce mai mare de lucrări arată efectele benefice ale motivelor extrínsece chiar şi 
în cazul activităţilor euristice. Unul dintre primele studii din această categorie a fost 
experimentul menţionat mai sus, efectuat de Amabile, Hennessey şi Grossman (1926), în 
care copiii erau răsplătiți prin ocazia de a mânui un Polaroid înainte de a spune o 


poveste, Atunci când copiii au încheiat.un târg cu cercetătorul, spunerea unei poveşti în 
schimbul jocului cu aparatul de fotografiat, efectul recompensei s-a dovedit a fi cel tipic 


de subminare. În mod surprinzător însă, poveştile copiilor care s-au jucat cu aparatul 
Fără să fi încheiat un astfel de târg au fost, de fapt, mai creative decât ale unui grup de 
control. Copiii au privit, probabil, răsplata necondiționată ca pe un „cadou”, care i-a 
făcut să se simtă bine şi le-a mărit implicarea în activitatea de spunere a poveştilor. 


Altă serie de studii a fost destinată găsirii răspunsului la întrebarea dacă efectele 
subminante ale recompensei asupra creativităţii ar 


intrinsec şi 
istanteze de 


mis o răsplată dacă acceptá sá 
plata fără a fi Conditionati de 


păreau să fie chiar mai ci 
" La locul de muncă, e v ori constructiv sau care duce 
recunoaşterea rezul de asemenea, să favorizeze Creativitatea 


a: mabile si Gi skiewicz, 1987). 
In plus, studiile de caz ale lui Gruber (1986; Gruber si Davis ) 


ii c „ ca Darwin si Newton, care erau, fárá 
in activitate, motivele intrinsece ale Creaţiei erau contrabalansate 


plicare a eului, ce îi făcea să nutrească ideea că vor revoluţiona 
gândirea lumii. 

CONCEPTIA REVIZUITÁ DESPRE RELATIA DINTRE MOTIVATIA EXTRINSECÁ ŞI 
CREATIVITATE. Lucrările deja descrise, împreună cu progresele teoretice în definirea 
motivatiei extrinsece, au dus la o nouă concepţie despre modul în care aceasta afectează 
creativitatea (Amabile, 1993, 1996). În primul rând, conceptul de motivaţie extrinsecă 
a fost perfecţionat, incluzând două fajete: constrângere şi informaţie (Deci şi Ryan, 
1985). În multe situaţii, motivaţia extrinsecă este percepută ca o constrângere externă, 
dar sunt momente în care poate, fără indoială, să fie percepută ca sursă de informaţii 
utile şi dorite. Pe baza acestei distincţii, Amabile (1993) a identificat două tipuri de 
factori de motivare extrinseci: factori de motivare extrinseci sinergetici, care oferă 
informaţii sau îi permit persoanei respective să-şi desfăşoare mai bine activitatea şi care 
pot acţiona împreună cu motivele intrinseci, şi factori de motivare extrinseci nonsiner- 
getici, ce fac persoana respectivă să se simtă constrânsă şi sunt incompatibili cu motivele 
intrinsece. Prin urmare, cu toate că motivaţia intrinsecă poate fi invers proporţională cu 
unele tipuri de motivaţie extrinsecá (nonsinergetică), ea se poate combina favorabil cu 
alţi factori de motivare extrinseci, sinergetici. Acest concept de sinergie motivaţională a 
contribuit la revizuirea ipotezei motivatiei intrinseci (cunoscută acum ca „principiul 
motivatiei intrinsece") : „Motivația intrinsecă favorizează creativitatea ; motivaţia extrin- 
secă de tipul constrangerii este nocivă pentru creativitate, însă motivaţia extrinsecă de 
tipul informării sau al încurajării poate fi favorabilă, în special dacă nivelurile iniţiale ale 
motivatiei intrinsece sunt înalte” (Amabile, 1996, p. 119). 

Alţi teoreticieni ai creativităţii au afirmat, de asemenea, că la persoanele creative 
unele tipuri de motivaţie extrinsecă şi motivele intrinsece pot coexista (Rubenson şi 

= Runco, 1992; Sternberg, 1988). Se consideră că mai ales la persoanele foarte creative, 

i cu precádere la oamenii de stiintá, dorinţa intensă de a le fi recunoscute meritele şi im- 

— |plicarea lor profundă, intrinsecă in muncă sunt coexistente (Mansfield şi Busse, 1981). 

|» Csikszentmihalyi (1988) a afirmat că talentul de a descoperi probleme, deşi e susţinut şi 

p de motive intrinsece, este alimentat de nemulțumirea faţă de starea de lucruri din acel 
domeniu, care, consideră el, poate fi determinată de motive extrinsece, cum e dorința de 
a fi recunoscut. 

Amabile (1993, 1996) descrie două mecanisme prin care factorii de motivare extrin- 
seci sinergetici pot avea efecte pozitive asupra creativității. În cazul celui dintâi, „factorii 
extrinseci în slujba celor intrinseci” - factorii de motivare extrinseci sinergetici, care 
întăresc senzația de competenţă sau măresc implicarea în activitate —, aceştia pot acționa 
împreună cu o motivație intrinsecă la nivel înalt. Al doilea mecanism prin care factorii 
de motivare extrinseci sinergetici pot influența pozitiv creativitatea este „armonizarea 
ciclului activitate-motivatie”, în care diferite tipuri de motivație joacă un rol în diferite 
porţiuni ale procesului creativ. De exemplu, Amabile spune că nivelurile înalte ale moti- 
vației intrinsece sunt importante mai ales atunci când se pune accentul pe originalitate. 
Aşadar, atunci când cineva încearcă să identifice o problemă sau să elaboreze soluțiile 
posibile, faptul că este implicat intrinsec in acea activitate si nu e distras de preocupări 
extrinsece îl ajută să producă idei mai originale, Totuşi, în alte porțiuni din procesul 
creativ, în care se pune accentul pe perseverenţă sau pe evaluare, factorii de motivare 
extrinseci sinergetici pot juca un rol mai important decât interesul intrinsec. Factorii de 
molivare extrinseci sinergetici il pot face pe creator să rămână implicat într-o problemă 
în perioadele în care el trebuie să acumuleze tehnicile şi informaţiile necesare pentru a 
rezolva problemele dintr-un anumit domeniu. De asemenea, după ce a ajuns la o soluţie 

valabilă, factorii de motivare extrinseci sinergetici îl pot ajuta pe creator să valideze şi să 
le comunice în mod adecvat acea soluție celorlalţi din domeniul respectiv. ] 
Alti teoreticieni ai creativităţii s-au ocupat de problema porțiunii din procesul creatiy 
pe care o influențează forțele motivationale, Una dintre primele abordári ale acestei 
Probleme ii aparţine lui Crutchfield (1962), şi anume afirmaţia că motivele extrinsece 
Pot avea rolul de a pune o persoană în contact cu un subiect care îi poate stârni interesul, 
Acest lucru este compatibil, într-o anumită măsură, cu identificarea de către Amabile a 
rolului motivelor intrinsece în păstrarea energiei în perioada oarecum plicticoasă de 
acumulare a tehnicilor dintr-un domeniu, cu toate că, în viziunea ei, selecţia iniţială a 
problemelor e alimentată de motive intrinsece. Modelul creativităţii ştiinţifice propus de 
Mansfield şi Busse (1981) acceptă şi el faptul că motive diferite acţionează asupra unor 
Parti diferite ale procesului creativ, Ei au afirmat că selecţia problemelor este influenţată 
atât de nevoia intrinsecă a creatorului de a fi original, cât şi de dorinţa extrinsecă de a 
ajunge la recunoaşterea profesională, Efortul prelungit necesar rezolvării problemelor 
este posibil datorită angajării profunde în activitate, care include senzaţia de implicare 
intrinsecă în acea problemă. În Sfârşit, verificarea şi elaborarea soluției sunt susţinute 
atât de angajarea profundă în activitate, cât şi de nevoia de recunoaştere profesională. 
Abordând problema din alt unghi, Runco (1994; Runco şi Chand, 1995) a afirmat că 
motivaţia intrinsecă este adesea o consecinţă a descoperirii unei probleme, care trezeşte 


interesul persoanei respective şi duce la apariţia dorinţei de a-şi folosi timpul pentru a 
căuta rezolvarea. 


Implicaţiile reale la locul de muncă şi în şcoală 


incorpora această perspectivă în 
c s Si aleagá temele pentru Proiectele indi- 
viduale sau colective. La locul de muncă, angajaţii — mai ales cei cu activităţi în care 


- trebuie să fie încurajați să exploreze ideile ce îi 


Adesea, problema care se pune atât în clasă, cât 
motivaţiei intrinsece. Studiile de imunizare menţionate 


trinse 1 e anterior (Hennessey et al., 1989; 
Hennessey si Zbikowski, 1993) au arătat că o modalit: s 


lennessey si owski, 196 ate de a o păstra este creşterea 
er €i. Motivația intrinsecă şi creativitatea copiilor pot fi mărite dacă părinţii şi 
profesorii discută cu ei d i i i de a învăţa; motivaţia 
intrinsecă şi creativitatea i i i ú 
angajaţii să-şi poată comi 
de muncă. 

societate pe aceste constrângeri extrinsece. Cu toate că este imposibil să se elimine 
preocupările extrinsece din cele mai multe zone ale învăţământului şi ale activităţii 
profesionale, se poate încerca să li se reducă importanţa sau să li se modifice caracterul. 
De exemplu, profesorii pot reduce importanţa evaluárilor pe bază de note pur şi simplu 
vorbind mai putin despre ele in clasă. Ei pot, de asemenea, să pună accentul pe caracterul 


informativ al acestor evaluări — ca indicaţii pentru dezvoltarea capacităţilor -, şi nu pe 
caracterul lor de control. Eficienţa acestei tehnici de scădere a importantei factorilor de 


motivare extrinseci sau de reinterpretare a lor a fost demonstrată de studiile de imunizare 


(Hennessey et al., 1989; Hennessey şi Zbikowski, 1993). 

Noile concepţii teoretice despre sinergia motivationala au implicaţii şi în mărirea 

componentei motivationale a creativităţii (Amabile, 1993). În primul rând, orice factori 
extrinseci care întăresc senzaţia de competenţă fără să submineze sentimentul autodeter- 
minării vor influenţa pozitiv motivaţia intrinsecă. Aceştia sunt factorii de motivare extrin- 
seci sinergetici. Aşa cum sugerează Deci şi Ryan (1985), recompensa, recunoaşterea şi 
feedbackul care confirmă competenţa au acest tip de efect. În plus, factorii de motivare 
extrinseci care au rolul de a creşte în mod nemijlocit implicarea în activitatea în sine vor 
acţiona în interesul motivatiei intrinsece. De exemplu, scopurile generale ale proiectelor, 
care îi dezvăluie executantului natura sarcinii ce trebuie să fie îndeplinită, mai degrabă 
vor spori decât vor reduce motivaţia intrinsecă şi creativitatea ; la fel stau lucrurile şi 
cu recompensele care pun la dispoziţie anumite lucruri - cele care implică mai mult 
timp, mai multă libertate sau mai multe resurse pentru a urmări idei entuziasmante. 
(Bursele „pentru genii” acordate de MacArthur Foundation exemplifică acest tip de 
recompensă.) În acelaşi mod, feedbackul rezultatului va întări motivaţia intrinsecă şi 
creativitatea dacă este de tipul informativ-constructiv, nu reprezintă o ameninţare şi 
vizează munca, nu persoana. 
„ Conceptul de sinergie motivafionalá ne face să ne aşteptăm ca întreaga funcţionare 
creativă să poată fi îmbunătăţită dacă motivaţia intrinsecă este foarte intensă în acele faze 
ale procesului creativ în care gândirea originală are importanţă maximă - faza de identi- 
ficare a problemelor şi cea de producere a ideilor. Cu toate acestea, factorii de motivare 
extrinseci sinergetici pot juca un rol favorabil în acele faze în care originalitatea este mai 
putin importantă — fazele de pregătire şi de validare a ideilor. De exemplu, unii savanţi 
declară că simt un mare entuziasm în faza de producere a ideilor şi în prima fază a 
validării ideilor atunci când lucrează la probleme extrem de complicate. Totuşi, implicarea 
lor în proces scade uneori, când apar obstacole în procesul lent şi plictisitor de punere 
la punct a detaliilor pentru finisarea, validarea şi comunicarea clară a ideii. (Efecte 
similare pot fi observate şi la redactarea tezelor de doctorat!) Unii factori de motivare 
extrinseci, cum sunt termenele de predare fixe sau promisiunea unor recompense şi 
recunoasteri externe, nu pot dăuna decât în mică măsură în aceste faze, de vreme ce nu 
mai predomină gândirea flexibilă, originală. De fapt, câtă vreme nu afectează sentimentul 
autodeterminării, aceşti factori de motivare au rolul de a face persoana respectivă să 
rămână implicată în activitate. De altfel, aceşti factori de motivare extrinseci pot chiar să 
mărească gradul de adecvare sau valoarea lucrării, punând creatorul în acord cu cerințele 
exterioare. 

Pentru creşterea creativităţii este important nu numai să analizăm separat fiecare 
dintre componentele creativităţii (aptitudinile specifice domeniului, procesele relevante 
pentru creativitate şi motivaţia intrinsecă a activităţii in sine), ci şi interacţiunea lor. 
Imaginaţi-vă componentele ca trei cercuri care se suprapun partial. Modelul componential 

al creativităţii (Amabile, 1983, 1996) afirmă că creativitatea este maximă n ae în ad 
cale trei componente se suprapun cel mai mult — adică acolo unde aptitudinile specifice 
domeniului se îmbină cu interesul intrinsec maxim şi cu procesele gândirii Creative. Cu 
alte cuvinte, oamenii au cele mai multe şanse de a fi creativi în interiorul „intersecţiei 
creativității”. Identificarea intersecţiei poate reprezenta, în sine, un pas important către 
creşterea creativităţii. Aceasta poate fi foarte important, pentru persoanele înzestrate, 
care au, probabil, talente în mai multe domenii diferite 5i, de asemenea, un inalt nivel 
al gândirii creative, Aceste persoane trebuie să se străduiască - iar mentorii lor trebuie 
să le sprijine în această direcţie = să descopere ce anume le interesează cel mai mult. În 
acele zone de maximă pasiune sunt cele mai mari şanse ca creativitatea lor să se 
manifeste la cel mai înalt nivel. 


Orientările viitoare 


Viitorul cercetărilor legate de relaţia dintre motivaţie şi creativitate ascunde multe noi 
probleme entuziasmante. În primul rând, cu toate cá teoreticienii creativităţii au început 
să analizeze influența pe care motivaţia o poate avea asupra diferitelor faze ale procesului 
creativ, până în prezent nu a fost efectuat nici un studiu care să valideze aceste idei. Con- 
ceptul de armonizare a ciclului activitate-motivajie trebuie să fie testat atât prin studii de 
laborator, care separă procesul creativ în părțile lui componente, cât şi prin cercetări de 
teren sau interviuri cu persoane creative. Cunoaşterea momentului în care anumite tipuri 
de motivaţie pot face cel mai mare bine sau cel mai mare rău îi va ajuta pe profesori şi 
pe conducătorii de întreprinderi să creeze medii mai favorabile dezvoltării creativităţii. 
Altă zonă ce oferă mari posibilităţi de explorare e identificarea proceselor cognitive 
specifice prin intermediul cărora acţionează motivaţia asupra creativităţii. Un studiu 
recent a folosit proceduri de gândire cu voce tare şi microcodificarea comportamentului 
subiecţilor pentru a descoperi diferenţele dintre modurile în care persoane cu diferite 
niveluri de motivaţie intrinsecă prelucrează un set de sarcini creative. Comportamentul 
persoanelor cu un nivel mai înalt al motivaţiei intrinsece demonstra o mai mare implicare 
în activităţi şi, la rândul lui, acest comportament prevestea gradul de creativitate al 
rezultatelor (Ruscio er al., în curs de apariţie). Alte tehnici cognitive pot contribui în 
continuare la identificarea diferitelor strategii folosite de persoanele motivate intrinsec 
sau extrinsec. 
Zona cea mai promițătoare pentru in 
vitate ar putea fi studierea interac! 
mentului creativ şi alţi factori imp 


vestigatiile viitoare legate de motivaţie şi creati- 
ţiunilor dintre contextul motivational al comporta- 
ortanti pentru creativitate (Amabile 1996; Runco şi 
Chand, 1995). De exemplu, diferenţele individuale legate de personalitate sau d 
experiență pot influența modul în care sunt interpretate motivele sau constrângerile 
extrinsece $i se reacționează la ele (Amabile, Phillips si Collins, 1994). Cheek si Stahl 
(1986) au constatat că efectele pe care le are evaluarea asupra creativităţii depind de 
gradul de timiditate al unei persoane, persoanele cele mai timide fiind cel mai intens 
perturbate de iminenţa unei evaluări. Mai multe Studii au relevat şi faptul că nivelul 
calificării influenţează reacţia la evaluare (Conti şi Amabile, 1995 ; Pollak, 1992; Hill, 
Amabile, Coon si Whitney, 1994). Subicctii cu un nivel de calificare mai scăzut au fost 
mai creativi atunci când se aşteptau la evaluare, în vreme ce subiecţii cu un nivel de 
calificare mai înalt au fost mai creativi în absenţa evaluării. S-ar putea ca subiecţii mai 


Scanned with CamScanner 


y 


CREATIVITATEA, SINELE ŞI MEDIUL 291 


putin calificaţi să perceapă evaluarea ca o ocazie de a primi informaţii utile despre 
propria competenţă şi, prin urmare, să o interpreteze ca factor de motivare extrinsec 
sinergetic. Au apărut şi dovezi ale faptului că impactul recompensei asupra creativităţii 
poate fi diferit la copiii privilegiați din punct de vedere financiar faţă de cei dezavantajati 
(Johnson, 1974; Torrance, 1995). Pe lângă variabilele individuale ale diferenţelor 
menţionate, pot exista variabile legate de situaţie sau de context care să se combine cu 
motivaţia şi să influenţeze creativitatea. S-a constatat că impactul asupra creativităţii pe 
care îl are evaluarea prevăzută variază în funcţie de tipul de activitate ce precedă lucrarea 
creativă (Conti, Amabile si Pollak, 1995). Subiectii care se implicaserá într-o activitate 
creativă înainte de a li se da sarcina experimentală au fost mai creativi atunci când nu se 
aşteptau la evaluare. Nu s-a constatat nici un efect al evaluării la subiecţii care nu 
avuseseră puţin mai devreme ocazia de a fi creativi. Impactul concurenţei asupra 
creativităţii poate fi afectat şi de influenţe contextuale. Cercetări care nu au avut un 
Caracter experimental asupra efectelor concurenţei la locul de muncă au arătat că 
rezultatele creative sunt mai bune atunci când concurenţa este între grupuri, nu în 
interiorul grupurilor (Amabile, 1988; Amabile şi Gryskiewicz, 1987). 

Considerăm că în întreaga activitate legată de creativitate, fie ea teoretică, practică 
sau aplicată, trebuie să existe un efort constant în direcţia abordării mai integrate. Felul 
în care privim relaţia dintre motivaţie şi creativitate nu poate fi de sine stătător, ci trebuie 
să fie completat de atenţia acordată personalităţii, talentului, culturii, cunoaşterii şi altor 
factori care afectează procesul creativ. Ceea ce putem spune cu siguranţă este că 
îndrăgirea activităţii desfăşurate favorizează creativitatea. De asemenea, putem afirma 
cu certitudine că, atunci când factori exteriori activităţii respective deturnează atenţia de 
la delectarea dată de muncă sau o diminuează, creativitatea este afectată negativ. Mai 
mult, ştim acum că nu întotdeauna factorii extrinseci dăunează iubirii faţă de activitatea 
respectivă. Deşi cercetările au început să identifice condiţiile în care preocupările 
exterioare sunt nocive pentru interesul simţit şi pentru creativitate, pentru a cunoaşte mai 
bine aceste aspecte complexe este nevoie de o abordare de tip integrant. 

Implicatiile unei perspective sistemice 
in studierea creativitàtii 


Mihaly Csikszentmihalyi 


Psihologii au tendinta de a privi creativitatea ca pe un proces exclusiv mental. Ín 
capitolul de faţă pornesc de la ideea că această abordare nu poate arăta adevărata 
amploare a fenomenului creativităţii, ce este un eveniment cultural şi social în aceeaşi 
măsură în care este psihologic. Pentru a dezvolta această idee, voi folosi un model 
sistemic al procesului creativ, care ia în calcul trăsăturile lui esenţiale. 

Cercetarea recentă din domeniul creativităţii a acumulat din ce în ce mai multe 
informaţii din perspectiva sistemică. Pornind de la observaţiile lui Morris Stein (1953, 


1963) şi de la informaţiile bogate prezentate de Dean Simonton (1988, 1990), care - 


demonstrează influenţa factorilor economici, politici şi sociali asupra ratei realizărilor 
creative, este din ce în ce mai limpede că trebuie să fie luate în calcul variabilele exte- 
rioare persoanei dacă dorim să explicăm de ce, când şi unde anume ideile sau produsele 
noi apar într-o cultură şi se înrădăcinează în ea (Gruber, 1988; Harrington, 1990). 
, Magyari-Beck (1988) a mers până la a sugera că, datorită complexităţii ei, creativitatea 
are nevoie, pentru a putea fi cunoscută deplin, de o nouă disciplină, ,creatologia". 

Abordarea sistemică pe care o prezentăm aici a fost descrisă anterior şi aplicată la 
exemple istorice şi anecdotice, precum şi la informaţiile acumulate pentru a lămuri 
diferite probleme (Csikszentmihalyi, 1988b, 1990, 1996; Csikszentmihalyi, Rathunde şi 
Whalen, 1993 ; Csikszentmihalyi şi Sawyer, 1995 ; Feldman, Csikszentmihalyi şi Gardner, 
1994). În contextul de faţă, voi descrie mai riguros şi voi dezvolta implicaţiile ei, pentru 
a înţelege mai bine modul în care poate fi studiată o lucrare genială. 


De ce este necesară o abordare sistemică ? 


Când am început să studiez creativitatea, acum mai bine de 30 de ani, eram convins, la 
fel ca majoritatea psihologilor, că ea este un proces exclusiv intrapsihic. Presupuneam că 
putem privi creativitatea prin prisma proceselor gândirii, emoţiilor şi motivatiilor 
persoanelor care produc lucruri originale. Însă, pe măsură ce treceau anii, munca mea 
devenea tot mai frustrantă. De exemplu, în studiul nostru longitudinal despre artisti, a 
fost din ce în ce mai limpede faptul că unele dintre persoanele cu cel mai mare potenţial 
creativ îşi întrerup activitatea artistică şi încep să se ocupe de lucruri banale, în vreme 
ce altele, care par lipsite de însuşiri creative, perseverează şi, în cele din urmă, produc 

lucrări de artă ce sunt considerate realizări creative importante (Csikszentmihalyi, 1990 ; 
Csikszentmihalyi si Getzels, 1988; Getzels si Csikszentmihalyi, 1976). Dau un singur 
exemplu : tinerele de la Institutul de Arte Plastice dovedeau un potential creativ la fel de 
mare ca al colegilor lor sau chiar mai mare. Totuşi, după 20 de ani, nici una dintre ele 
nu obținuse recunoaşterea exterioară, în vreme ce mai mulţi dintre colegii lor reuşiseră 
să ajungă cunoscuţi. 

Psihologii au înţeles dintotdeauna că ideile originale bune nu se transformă automat 
în produse creative acceptate, Pornind de la această informaţie, există două strategii posi- 
bile. Prima a fost elaborată de Abraham Maslow (1963) şi implică negarea importanţei 
recunoaşterii publice. După părerea lui, nu rezultatul procesului contează, ci procesul 
însuşi. Din acest unghi de vedere, o persoană care reinventează formula relativităţii dată 
de Einstein este tot atât de creativă cât a fost Einstein. Un copil care vede lumea cu ochi 
noi este creativ ; calitatea experienţei subiective este cea care stabileşte dacă o persoană 
e sau nu creativă, nu verdictul dat de lume. Eu, chiar dacă sunt convins că dimensiunea 
principală a vieţii personale este calitatea experienţei subiective, nu cred că creativitatea 
poate fi evaluată pe baza ei. Dacă acceptăm faptul că creativitatea trebuie să aibă un sens 
util, atunci ea trebuie să fie legată de un proces care are ca rezultat o idee sau un produs 
recunoscut şi adoptat de ceilalţi. Originalitatea, prospetimea perceptiilor, capacitatea de 
gândire divergentă sunt nişte lucruri foarte bune luate independent, ca trăsături personale 
avantajoase. Însă, fără o anumită formă de recunoaştere publică, ele nu înseamnă crea- 
tivitate. De fapt, se poate spune că aceste trăsături nici măcar nu sunt necesare pentru 
realizarea creativă. 

În practică, studiile legate de creativitate au recunoscut întotdeauna acest lucru. Orice 
test de creativitate, indiferent dacă implică răspunsuri la diferite probleme de gândire 
divergentă sau le cere unor copii să creeze poveşti ori modele din plăcuţe colorate, este 
evaluat de membrii unui juriu sau de evaluatori care stabilesc originalitatea răspunsurilor. 
La bază stă presupunerea că o calitate obiectivă, numită „Creativitate”, este prezentă in 
produsele respective şi că membrii juriului şi evaluatorii o pot recunoaşte. Noi ştim însă 
că experţii care alcătuiesc juriul nu au un standard exterior, obiectiv, pe baza căruia să 
evalueze răspunsurile „creative”. Judecata lor se bazează pe experiența acumulată, 
pregătire, influenţele culturale, tendinţele actuale, valorile personale, idiosincrasii. Aşa- 
dar, faptul cá ideile sau produsele sunt sau nu creative nu depinde de calităţile lor, ci de 
efectul pe care sunt capabile să-l producă asupra celor care vin in contact cu ele. Astfel, 
ceea ce numim creativitate este un fenomen compus dintr-o interacţiune între creator şi 
public. Creativitatea nu este produsul unor persoane izolate, ci al unor sisteme sociale 
care judecă produsele unor persoane. 

A doua strategie folosită pentru a integra faptul că verdictele sociale sunt atât de 
importante pentru creativitate nu este negarea importanţei lor, ci separarea procesului 
creativităţii de cel al persuasiunii şi declararea necesităţii prezenţei amândurora pentru 
ca ideile sau produsele creative să fie acceptate (Simonton, 1988, 1991, 1994). Însă această 
Stratagemá nu rezolvă problema epistemologică. Dacă o persoană nu este în stare să con- 
vingă lumea că a avut o idee creativă, cum putem fi siguri că a avut-o într-adevăr ? Iar dacă 
reuşeşte să-i persuadeze pe ceilalţi, sigur că îi va fi recunoscută creativitatea. Prin urmare, 
este imposibil să separăm creativitatea de persuasiune ; ele ori înving, ori eşuează îm- 
preună. Imposibilitatea nu este doar metodologică, ci şi epistemologică şi, probabil, 
ontologică. Cu alte cuvinte, dacă prin creativitate înțelegem capacitatea de a adăuga 
culturii un lucru nou, nu putem nici măcar să ne gândim să o separăm de persuasiune. 

Desigur, putem să nu fim de acord cu această definiţie a creativităţii. Unii preferă să 
o considere proces intrapsihic, o experienţă inefabilă, un fapt subiectiv care nu trebuie 
neapărat să lase vreo urmă obiectivă. Dar orice definiţie a creativităţii ce se doreşte 
obiectivă şi, prin urmare, cere o dimensiune intersubiectivă trebuie să accepte faptul că 
în structura ei publicul este la fel de important ca individul căruia i se atribuie. 


Descrierea modelului sistemic 


Prin urmare, pornind de la o perspectivă strict individuală asupra creativităţii, am fost 
silit de fapte să adopt o concepție ce include mediul in care acţionează persoana res- 
pectivă. Acest mediu are două aspecte remarcabile : cel cultural sau simbolic, pe care îl 
numim aici „domeniu”, şi cel social, numit „aria de specialitate”. Creativitatea este un 
proces care poate fi observat doar la intersecţia dintre persoană, domeniu şi aria de 
specialitate (figura 1). 

Domeniul e o componentă necesară a creativităţii, deoarece este imposibil să se 
introducă o variaţie fără referirea la un tipar deja existent. „Nou” are sens doar prin 
raportare la „vechi”. Gândirea originală nu poate exista in vid. Ea trebuie să opereze cu 
un set de obiecte, reguli, reprezentări sau însemnări care există deja. Cineva poate fi 
creativ ca tâmplar, bucătar, compozitor, chimist sau preot, deoarece domeniile tâmplăriei, 
gastronomiei, muzicii, chimiei si religiei există, iar rezultatele obţinute pot fi evaluate pe 
baza tradiţiilor din domeniul respectiv. Fără reguli nu pot fi excepții, iar fără tradiţie nu 
poate fi noutate. i 


kee 


Selectează Transmite 
lucrurile, informaţii 
originale 

Lucruri 

originale 

Aria de <` VAUW 
specialitate —— 
Stimulează apariţia 


Mediul sociocultural 
al persoanei 


lucrurilor originale 


Figura 1, Viziunea sistemică a creativităţii, Pentru ca creativitatea să se manifeste, trebuie 
ca din domeniu să fie transmis către persoana respectivă un set de reguli şi practici. Persoana 
trebuie, în continuare, să provoace o nouă variaţie a conţinutului domeniului. Apoi variaţia 
trebuie să fie selectată de aria de specialitate, pentru a fi inclusă în domeniu 

Creativitatea se manifestă atunci când o persoană provoacă o schimbare într-un 
anumit domeniu, iar această schimbare este transmisă mai departe în timp. Unii Damen 
au mai multe şanse de a provoca astfel de schimbări, fie datorită calităţilor personale, fie 
din cauză că au norocul de a se afla într-o postură favorabilă fată de acel domeniu - au 
mai mult acces la el sau pozitia lor sociala le permite mai mult timp de experimentare, 
De exemplu, până nu demult, cele mai multe descoperiri ştiinţifice au fost făcute de 
oameni care aveau şi mijloacele, şi timpul necesare: unii preoti, cum a fost Copernic, 
perceptori ca Lavoisier sau medici ca Galvani işi puteau permite să-şi construiască 
laboratoare şi să se concentreze asupra ideilor lor. Şi, desigur, toate aceste persoane 
trăiau în culturi în care existau o tradiţie de observare sistematică a naturii şi o tradiţie 
de notare si de simbolizare matematică, lucru ce a făcut posibile impărtăşirea ideilor şi 
evaluarea făcută de alte persoane cu o pregătire similară. 

Dar cele mai multe dintre ideile noi sunt uitate rapid. Schimbările nu sunt adoptate 
decât dacă ele sunt validate de un anumit grup îndreptăţit să decidă ce trebuie şi ce nu 
trebuie să fie inclus în domeniul respectiv. Aceşti „cerberi” sunt ceea ce numim aici 
„aria de specialitate”. Termenul arie este folosit adesea pentru a desemna o întreagă 
disciplină sau un tip de activitate. În contextul de faţă însă, eu voi da termenului un sens 
mai restrâns şi îl voi folosi pentru a desemna doar organizarea socială a acelui domeniu - 
profesorii, criticii, redactorii de ziare, custozii muzeelor, directorii de agenţii şi membrii 
comitetelor de conducere ale fundațiilor, care stabilesc ce aparţine şi ce nu aparţine 
domeniului respectiv. În domeniul fizicii, părerea unui număr foarte mic de profesori 
universitari de prim rang a fost suficientă pentru a adeveri faptul că ideile lui Einstein 
sunt creative. Sute de milioane de oameni au acceptat verdictul acestei arii de specialitate 
minuscule şi s-au minunat de creativitatea lui Einstein, fără să aibă habar despre ce este 
vorba. S-a spus că, în SUA, 10 000 de persoane din Manhattan constituie aria de 
specialitate din arta modernă. Ei hotărăsc care picturi sau sculpturi noi merită să fie 
privite, cumpărate şi incluse în colecţii — şi, prin urmare, adăugate acelui domeniu. 

In acest sens, psihologii implicaţi în cercetarea legată de creativitate constituie şi ei 
o arie de specialitate. De obicei, ea este alcătuită din profesori sau absolvenţi ai unei 
instituţii de învăţământ superior care evaluează rezultatele unor preşcolari sau ale unor 
elevi. Ei hotărăsc care răspunsuri la teste şi care mozaicuri sau seturi de lucrări 
(portofolii) trebuie să fie considerate creative. Prin urmare, este adevărat că testele de 
Creativitate o pot măsura — câtă vreme recunoaştem faptul că ceea ce înţelegem prin 
„Creativitate” nu este o calitate obiectivă reală, ci se referă doar la acceptarea de către 
o arie de specialitate alcătuită din membrii unui juriu. Acest tip de creativitate, chiar 
dacă face parte din domeniul cercetării legate de creativitate, s-ar putea să nu aibă nimic 
Comun cu creativitatea din orice alt domeniu. La fiecare nivel, de la nominalizările 
pentru premiul Nobel până la mázgiliturile unui tánc de 4 ani, ariile de specialitate sunt 
implicate intens in evaluarea produselor noi si in luarea deciziei dacă ele sunt sau nu 
Creative - cu alte cuvinte, dacă reprezintă un pas inainte destul de mare pentru a fi 
incluse în domeniul respectiv, 

Modelul sistemic este analog celui folosit de savanţi pentru a descrie procesul 
evoluţiei. Evoluţia se produce atunci când organismul unui individ creează o variaţie care 
este selectată de mediu şi transmisă gneratici următoare (vezi, de exemplu, Campbell, 
1976; Csikszentmihalyi, 1993; Mayr, 1982), Variația care apare la nivel individual 
corespunde aportului unei persoane la creativitate ; selecţia este aportul ariei de specia- 
litate, iar transmiterea este aportul domeniului la procesul creativ (cf. Simonton, 1988; 

Martindale, 1989). Asadar, creativitatea poate fi privitá ca un caz special de evolutie ; in 
particular, ea reprezintă pentru evoluţia culturală ceca ce mutatia, selecţia şi transmiterea 
variațiilor genetice reprezintă pentru evoluţia biologică. 

În evoluţia biologică nu are nici un sens afirmaţia că un pas benefic a fost făcut doar 
ca urmare a unei anumite mutații genetice, fără a (ine cont de condiţiile de mediu. De 
exemplu, o modificare genetică în urma căreia se ameliorează mărimea sau gustul 
porumbului ar fi inutilă dacă, în acelaşi timp, porumbul ar deveni mai vulnerabil la 
secetă sau la boli. Mai mult, o mutație genetică imposibil de transmis generaţiei următoare 
este şi ea inutilă din punctul de vedere al evoluţiei. Aceleaşi considerente sunt valabile şi 
pentru creativitate atunci când o considerăm forma pe care o ia evoluţia la nivelul 
cultural. Pentru a fi creativă, o variaţie trebuie să fie adaptată mediului social şi să poată 
fi transmisă de-a lungul timpului. 


Contextul cultural 


Ceea ce numim creativitate implică întotdeauna modificarea unui sistem de simboluri, 
iar această schimbare, la rândul ei, afectează gândurile şi sentimentele membrilor culturii 
respective. Schimbarea care nu ne afectează modul de gândire, simtire sau acţiune nu 
este creativă. Aşadar, creativitatea presupune existenţa unei comunităţi de oameni care 
au acelaşi mod de a gândi şi de a acţiona, care învaţă unii de la alţii si îşi imită reciproc 
acţiunile. Este util să ne gândim că creativitatea implică modificarea „memelor” — 
"unităţile de imitație despre care Dawkins (1976) a spus că sunt cărămizile culturii. 
„Memele” se asemănă cu genele prin faptul că poartă instrucţiunile de lucru. Notele unui 
cântec ne spun ce să cântăm; reţeta unei prăjituri ne arată ce ingrediente să amestecăm 
şi cât trebuie să stea în cuptor. Dar, în vreme ce instrucţiunile genetice sunt transmise în 
codurile chimice pe care le moştenim în cromozomi, instrucţiunile cuprinse în „meme” 
se transmit prin învăţare. În general, învăţăm „memele” şi le reproducem fără modifi- 
cări ; atunci când apar cântece sau reţete noi, este vorba despre creativitate. 
„Memele” par să se fi modificat foarte lent pe parcursul istoriei omenirii. Una dintre 
primele. „meme” a fost forma dată de strămoşii noştri uneltelor de piatră pe care le 
foloseau ca să scobească, să cioplească, să răzuiască şi să zdrobească. Forma acestor 
lame-cuţit de silex a rămas neschimbată pe parcursul paleoliticului — sau epoca de pia- 
trá — aproape un milion de ani - care reprezintă pentru istoria omenirii cam 199 de părţi 
din 200. De-abia acum circa 50 000, în paleoliticul superior, oamenii au început să 
folosească unelte noi: lame-cutit speciale pentru anumite operaţiuni şi chiar unelte cu 
care să se facă alte unelte. Ca să apară prima modificare a „memei” uneltei, a fost nevoie 
să treacă aproape un milion de ani; însă, după ce a fost făcut acest prim pas, formele noi 
s-au succedat cu o viteză din ce în ce mai marc. Timp de sute de generaţii, oamenii, 
uitându-se la lama-cutit de piatră pe care o ţineau in mână, au facut alta identică şi le-au 
transmis totul copiilor lor. „Mema” uneltei conţinea instrucţiunile reproducerii ei. Apoi 
însă, cineva a descoperit un procedeu mai eficient de cioplire a lamelor de piatră şi a 
apărut o nouă „memă”, care a început să sc reproducă în mintea oamenilor şi să aibă 
urmaşi - adică unelte noi, ce nu existau înainte — din ce în ce mai diferiţi de părinţii lor. 
„Mema” unui raclor sau a unui topor din silex aparţine domeniului tehnologic, ce 
include toate produsele artificiale pe care le folosesc oamenii pentru a reuşi să stăpânească 
mediul material. Printre primele domenii se numără limbajul, arta, muzica, religia — 

fiecare incluzând un set de , meme" legate între ele prin reguli. De la Tetragerea ue 
placiatiuni, acum circa 15 000 de ani, „memele” şi domeniile —_— pd. prolif erat, 
desigur, într-o măsură care ar fi fost imposibil de prevăzut cu c gin E x mai 
devreme în perioada de evoluţie, În zilele noastre, domeniul tehnologic, Pon „este 
împărțit în atâtea subdomenii, încât nimeni nu e în stare să stăpânească de unul singur 
nici măcar o frântură din el. 


Culturile privite ca o serie de domenii 


Este util, în acest context, să privim culturile ca sisteme de domenii interdependente. Nu 
vrem să spunem prin aceasta că o cultură nu este aliceva decât un sistem de domenii 
interdependente - în definitiv, antropologii folosesc peste o sută de definiţii diferite ale 
culturii şi nici una dintre ele nu poate fi exhaustivă. Vrem să spunem doar că, pentru a 
înţelege creativitatea, este util să privim cultura în acest fel. Tabelul 1 prezintă câteva 
întrebări şi ipoteze care derivă din această definiţie a culturii şi care sunt importante 
pentru înţelegerea creativităţii. 

Culturile se deosebesc prin modul în care sunt stocate „memele” (adică procedeele 
tehnice, tipurile de cunoaştere, stilurile de artă, sistemele de credinţe). Dacă acestea sunt 
înregistrate oral şi pot fi transmise doar din mintea unei persoane în mintea alteia, 
tradiţiile trebuie să fie respectate cu stricteţe, ca să nu se piardă informaţii. Prin urmare, 
creativitatea nu are mari şanse să fie apreciată şi, în orice caz, ar fi greu să fie 
identificată. Apariţia unor noi mijloace de stocare şi de transmisie (de exemplu, cărţi, 
calculatoare) va influența rata de producere a lucrurilor originale şi acceptarea lor. 

Altă dimensiune a diferenţei culturale este accesibilitatea informaţiei. Cu timpul, 
persoanele care au avantaje de pe urma capacităţii de a controla „memele” stabilesc 
graniţe în jurul cunoştinţelor lor, astfel încât să nu aibă acces la ele decât câţiva iniţiaţi. 
Membrii castei preotesti din toată lumea s-au succedat, păstrând caracterul ezoteric al 
cunoştinţelor lor, ferite de atingerea mulţimii. Chiar şi în perioada civilizaţiei egiptene, 
grupările de meseriaşi ţineau ascunsă o mare parte a cunoştinţelor lor tehnice. Până nu 
demult, în Occident, cunoaşterea limbilor latină şi greacă împiedica accesul maselor la 
educaţia superioară. Cu cât există mai multe astfel de bariere, cu atât sunt mai scăzute 
şansele ca persoanele cu potenţial creativ să joace un rol într-un anumit domeniu. 

Gradul de disponibilitate a „memelor” influenţează şi el rata creativităţii. Atunci 
când cunoştinţele sunt concentrate în câteva centre, biblioteci sau laboratoare ori când 
cărţile şi şcolile sunt rare, cele mai multe dintre persoanele cu potenţial creativ vor fi, 
în realitate, împiedicate să înveţe destul de mult ca să poată îmbunătăţi cunoştinţele 
existente deja, 

Culturile se deosebesc prin numărul domeniilor pe care le recunosc şi prin ierarhia 
din cadrul acestora, De exemplu, în culturile occidentale filosofia s-a dezvoltat din 
religie, iar apoi celelalte discipline academice s-au desprins de filosofie. Multă vreme 


religia a fost regina disciplinelor şi a impus „memele” care puteau fi incluse în diferite 
domenii ; acum, domeniile academice sunt mult mai in 


d dependente, cu toate că se poate 
spune că matematica a devenit termenul de referință pentru evaluarea celorlalte domenii. 

Tabelul 1 ž 
Întrebări si ipoteze legate de modul în care cultura afectează rata creativității 


Cum sunt stocate informaţiile (de exemplu, oral sau in scris) ? 
Cu cât este stocarea mai riguroasă şi mai durabilă, cu atât îi 
asimileze cunoştinţele existente si, prin urmare, să se plaseze 
pentru următorul pas în activitatea inovatoare. 
Cât de accesibile sunt informaţiile (de exemplu, există restricţii bazate pe un limbaj 
ezoteric, acces limitat la pregătire sau statut dobândit prin moştenire)? 
Cu cât sunt mai accesibile informaţiile, cu atât este mai largă categoria de persoane 
care pot participa la procesele creative. 
Cât de disponibile sunt informaţiile (de exemplu, difuzarea lor este limitată din cauza unor 
constrângeri materiale sau sociale) ? 
Vezi întrebarea 2. 
Cât de mare este gradul de diferenţiere în acea cultură (din câte domenii separate - cum 
sunt religia, filosofia şi matematicile — este alcătuită) ? 
Cu cât sunt mai diferenţiate domeniile din acea cultură, cu atât sunt mai specializate 
informaţiile ; prin urmare, progresele ar trebui să fie făcute mai uşor. 
Cât de integrată este acea cultură (conţinutul diferitelor domenii poate fi transpus în 
termenii celorlalte - de exemplu, ştiinţa e sau nu compatibilă cu religia)? 
Cu cât este mai integrată acea cultură, cu atât va fi mai relevant progresul dintr-un 
domeniu pentru întreaga cultură. Aceasta poate face ca o inovaţie din oricare domeniu 
să fie acceptată mai greu, însă, după ce a fost acceptată, va fi răspândită mai uşor. 
Cát de deschisă este acea cultură faţă de alte culturi ? 
Cu cât este mai expusă acea cultură la informaţiile şi cunoştinţele din alte culturi, cu 
atât sunt mai multe şanse de apariţie a inovatiilor. 


este mai uşor cuiva să 
într-o poziţie favorabilă 


Creşterea numărului domeniilor şi emanciparea lor treptată a fost una dintre trăsăturile 
istoriei omenirii. Multă vreme, aproape toate aspectele gândirii şi exprimării culturale au 
fost unificate în ceea ce putem numi domeniul religios. Artele plastice, muzica, dansul, 
literatura, protofilosofia şi protoştiinţa au făcut parte dintr-un amalgam de credinţe şi 
ritualuri legate de supranatural. În prezent, fiecare domeniu se străduieşte să devină 
independent de celelalte, să-şi stabilească propriile reguli şi sfera legitimă de autoritate. 

Culturile în care domeniile separate sunt legate între ele în mod evident — şi acestea 


“sunt, de obicei, cele mai simple — se vor împotrivi apariţiei noutăţilor în orice zonă, 


deoarece aceasta implică modificarea întregii culturi. Pe de altă parte, o noutate, odată 
acceptată într-un domeniu dintr-o astfel de cultură, va influența întregul sistem. 
,Memele" noi apar cel mai frecvent în culturile care, datorită fie aşezării geografice, 
fie practicilor economice, sunt expuse unor idei şi credințe diverse. Negustorii greci au 
cules informaţii din Egipt, Orientul Mijlociu, nordul Africii, zona Mării Negre, Persia 
şi chiar din Scandinavia, iar aceste informaţii răzlețe s-au amestecat in creuzetul 
oraselor-state ioniene şi alice, În Evul Mediu, la curtea regilor sicilieni erau binevenite 
tehnicile si cunoştinţele din China şi Arabia, ca şi din Normandia. În perioada Renaşterii, 
Florenţa era un centru de comerţ şi producţie, ca şi Veneţia ; mai târziu, amploarea 
comerţului maritim din Peninsula Iberică, Ţările de Jos şi Marea Britanie a mutat acolo 
centrul schimburilor de informaţii. Chiar şi acum, când difuzarea informaţiilor este 
aproape instantanee, sunt mai multe şanse ca ideile noi şi folositoare să apară în centrele 
în care oameni aparținând unor culturi diferite pot să se influenţeze reciproc şi să facă 


schimb de idei. 

‘Thhelul 2 ereativitdgii 
Întrebări şi iporeze legate de modul fn care domeniul afectează rata creativity 


Cum sunt înregistrate Informaţiile"? á — ra 
Cu et este mal limpede şi mal precis sisemul de notație, cu atât se asimilează mai uşor 
cunoştinţele existente yl so fice pasul următor către inovare, 

CM de bine Integrate sunt Informaţiile din acel domeniu ? : 
Dacă informaţiile sunt foarte Integrate, s-ar putea să fie greu de modificat; însă, dacă 
sunt prea slab organizate, este greu să fle recunoscute inovațiile valoroase. 

Cât de Important este acel domeniu pentru cultura respectivă”? , . 

În anumite momente, un domeniu sau altul se plasează în fruntea culturii respective (de 

exemplu, religia în Evul Mediu, fizica în prima parte a secolului XX) şi atrage către el 

minţile bine Inzestrate, făcând, astfel, să crească gansele de manifestare a creativităţii, 

Cât de accesibil este acel domeniu ? i Ta 
Atunci când, fie accidentul, fie deliberat, un domeniu ajunge să fie identificat cu o 
elită, este mal greu să se introducă în el inovaţii. 

Care este gradul de autonomie al acelui domeniu faţă de restul culturii respective ? 
În anumite momente, un domeniu poate ajunge să domnească peste celelalte (de exem- 
plu, religia sau politica peste arte sau ştiinţe) ; în acest caz, este mai greu să se producă 
modificări într-un domeniu subordonat. 


Rolul domeniului în procesul creativ 


` Culturile sunt alcătuite din mai multe domenii: muzică, matematici, religie, diferite 


tehnologii etc. Inovaţiile care au ca rezultat contribuţii creative nu apar direct în cultură, 
ci în unul dintre aceste domenii. Tabelul 2 prezintă câteva considerente importante pentru 
înţelegerea rolului pe care îl joacă domeniile în acest proces. 

De obicei, în decursul timpului, un domeniu îşi dezvoltă propriile „meme” şi un 
sistem de notație. Limbile naturale şi matematicile stau la baza majorităţii domeniilor. Pe 
lângă ele, există sisteme de notație convenţionale pentru muzică, dans şi logică, precum 
şi sisteme mai puţin convenţionale pentru instruire şi pentru evaluarea rezultatelor în 
numeroase domenii. De exemplu, Jean Piaget (1965) a făcut o descriere detaliată a 
modului în care sunt transmise regulile într-un domeniu foarte neconvențional, jocul cu 
bile răspândit printre copiii elveţieni. Acest domeniu s-a transmis de-a lungul a multe 
generajii de copii şi constă în nume specifice pentru bilele de diferite mărimi, culori şi 
compoziţii. Mai mult, el conţine mai multe reguli secrete, pe care copiii le învaţă unul 
de la altul în timpul jocului. Aşadar, chiar şi fără un sistem de notație, domeniile pot fi 
transmise peste generaţii prin imitație şi instruire. 

Un factor evident este stadiul de dezvoltare al domeniului respectiv, Sunt momente în 
Care sistemul simbolic al unui domeniu este atât de difuz şi de slab integrat, încât e 
aproape imposibil să se stabilească dacă un lucru nou aduce sau nu o îmbunătăţire a sta- 
diului respectiv, Chimia era într-o astfel de Situaţie înainte de adoptarea tabelului periodic, 
care a integrat şi a raţionalizat cunoștințele despre elemente. În secolele pecedente poate 
că au existat multi chimişti potential creativi, dar lucrările lor au fost prea deosebite 
pentru a putea fi evaluate pe baza unui standard comun. Sau, dimpotrivă, sistemul de 
simboluri poate fi organizat atât de strict, încât nu pare posibilă nici o inovaţie ; aceasta 
seamănă cu situaţia din domeniul fizicii de la sfârşitul secolului al XIX-lea, înainte de 

revoluţia declanșată în gândire de teoria cuantelor. Ambele exemple arată că creativitatea 
întâmpină mai multe greutăţi înainte de o revoluţie paradigmatică. Pe de altă parte, 
nevoia unei noi paradigme face ca, atunci când, în ciuda greutăților, apare totuşi o 
inovaţie viabilă, ea să fie considerată o realizare creativă de prim rang. " 

În orice perioadă istorică există anumite domenii care îi atrag mai mult pe tinerii 
înzestrați decât in alte momente, mărind, astfel, şansele de manifestare a creativităţii. 
Atracția unui domeniu depinde de mai multe variabile: poziţia lui centrală în cultura 
respectivă, faptul că oferă ocazia unor descoperiri şi anumite înlesniri, recompensele 
intrinsece izvorând din activitatea în acel domeniu. De exemplu, în Florenţa, la inceputul 
secolului al XV-lea, nu s-ar fi produs Renaşterea fără descoperirea ruinelor romane, care 
a adus un volum uriaş de cunoştinţe noi despre tehnicile de construcţie şi despre modelele 
din sculptură, atrăgând mulţi tineri care, altfel, s-ar fi apucat de diferite meserii, spre 
arhitectură şi artele plastice. Revoluţia cuantică din fizică de la începutul secolului XX 
a fost atât de entuziasmantă pe plan intelectual, încât timp de mai multe generaţii unele 
dintre minţile cele mai luminate s-au îndreptat către fizică sau i-au aplicat principiile la 
disciplinele învecinate, cum sunt chimia, biologia, medicina şi astronomia. În zilele 
noastre, un entuziasm similar înconjură biologia moleculară şi informatica. 

Aşa cum a observat Thomas Kuhn (1962), tinerii potential creativi nu sunt atraşi de 
domeniile în care toate problemele fundamentale au fost rezolvate şi care, prin urmare, 
se arată plicticoase — adică oferă puţine şanse de a obţine recompensele intrinsece si 

^ ©. extrinsece care încununează rezolvarea unor probleme importante. Un domeniu în care 
lucrul original poate fi evaluat obiectiv si care are reguli clare, un sistem de simboluri 
bogat şi complex şi o poziţie centrală în cultura respectivă este mai atrăgător decât unul 
lipsit de aceste caracteristici. 

Domeniile se deosebesc şi din punctul de vedere al accesibilităţii. Uneori, regulile si 
cunoştinţele sunt monopolizate de o clasă sau o castă protectionist’, iar accesul celorlalţi 
este interzis. Gândirea creativă în creştinism a fost stimulată de Reformă, care a pus 
Biblia şi comentariile despre ea la îndemâna mult mai multor oameni, lucru imposibil 
mai înainte, când o castă preoțească rigidă interzicea citirea ei directă. Accesibilitatea 
informaţiei, mărită enorm de Internet, poate şi ea să favorizeze apariţia unei noi culmi a 
creativităţii în multe domenii, aşa cum a făcut cu patru secole în urmă apariţia tiparului. 

În sfârşit, unele domenii sunt mai uşor de modificat decât altele. Aceasta depinde 
parţial de gradul de autonomie a unui anumit domeniu faţă de restul culturii sau faţă de 
sistemul social pe care se sprijină. În Europa, până în secolul al XVII-lea, era greu să fii 
creativ în numeroasele ramuri ale ştiinţei pe care Biserica avea un interes legitim să le 
protejeze — după cum o arată cazul lui Galilei. În Uniunea Sovietică, dogma marxist-leni- 
nistă avea prioritate faţă de domeniile ştiinţifice şi ideile originale care intrau în conflict 
cu ea erau respinse. Cel mai celebru caz, desigur, este al lui Lisenko, care a aplicat teoria 
lui Lamark la noi soiuri de grâu, întrucât această teorie era mai „marxistă” decât 
paradigma Darwin-Mendel. Chiar şi în zilele noastre, unele subiecte din ştiinţele sociale 
(şi chiar din fizică şi biologic) sunt considerate mai puţin oportune din punct de vedere 
politic decât altele şi, în consecinţă, cercetările legate de ele sunt limitate. 

Creativitatea este motorul evoluţiei culturale. Noţiunea de evoluţie nu implică ideea 
că schimbările culturale urmează in mod necesar o direcţie unică sau că rezultatul modifi- 
cărilor aduse de creativitate este îmbunătăţirea culturilor. La fel ca folosirea ei în biologie, 
şi în acest context evoluție înseamnă creşterea complexităţii de-a lungui timpului. În schimb, 

complexitatea este definită pe baza a două procese complementare (Csikszentmihalyi, 
1993, 1996). În primul rând, ea înseamnă că toate culturile tind, de-a lungul timpului, 
să devină diferențiate ; cu alte cuvinte, dezvoltă domenii cu un grad din ce în ce mai 
mare de autonomie. În al doilea rând, domeniile dintr-o cultură devin din ce în ce mai 
integrate, adică se leagă între ele şi îşi sprjină reciproc obiectivele, aşa cum diferitele 
organe din corp se sprijină în funcţionare unele pe altele. 

În acest sens, creativitatea nu sprijină întotdeauna evoluţia culturală, În general, ca 
favorizează diferenţierea, însă poate foarte uşor să diuneze integrării. Ideile, tehnologiile 
sau formele de exprimare noi strică adesea armonia dintre domenii şi acest lucru poate, 
măcar temporar, să pericliteze complexitatea unei culturi. Ieşirea fizicii de sub tutela 
religiei, impusă de descoperirile lui Galilei, a inaugurat o eră de imense diferențieri in 
Ştiinţă, plătită însă printr-o egală lipsă de integrare a culturii occidentale. Probabil - dacă 
va continua evoluția culturii — în viitor viziunile creative vor restabili relaţia dintre dome- 
niile actualmente divergente, iar această integrare va restabili, temporar, complexitatea 
culturii, cel puţin până ce noi paşi către diferenţiere o vor distruge din nou. 


Contextul social 


Chiar şi psihologii cei mai preocupați de individ sunt de acord cu faptul că, pentru a fi 
considerată creativă, o nouă „memă” trebuie să fie apreciată pe plan social. În lipsa unei 
forme de preţuire socială, este imposibil să se deosebească ideile care sunt, pur şi 
simplu, bizare de cele ce sunt, într-adevăr, creative. Dar se consideră, de obicei, că 
această validare socială urmează actul creativ individual şi poate fi separată de el - cel 
putin, pe plan conceptual. Afirmația fermă pe care o facem aici este că nu putem, nici 
măcar în principiu, să despártim reacţia societăţii de contribuţia individuală : cele două 
sunt inseparabile. Câtă vreme ideile sau produsele nu sunt validate, putem vorbi despre 
originalitate, dar nu despre creativitate. 

În prezent, toată lumea este de acord că picturile lui van Gogh dovedesc o mare 
creativitate. De asemenea, este la modă să ne batem joc de burghezii ignoranti din vre- 
mea lui, care nu i-au recunoscut geniul şi l-au lăsat să moară singur şi sărac. Implicatia, 
desigur, este cá noi suntem mult mai isteti şi, dacă am fi fost în locul lor, am fi adorat 
picturile lui van Gogh. Dar trebuie să ne amintim că acum o sută de ani acele pânze nu 
erau altceva decât lucrările originale rezultate din halucinatiile unui sociopat singuratic. 
Ele au devenit creative de-abia după ce mai mulţi pictori, critici şi colecționari le-au inter- 
pretat pe baza unor noi criterii estetice şi le-au schimbat statutul de încercări mediocre 
în cel de capodopere, 

Fără această modificare în sfera evaluării, van Gogh nu ar fi nici acum considerat 
creativ, Dar ar fi fost el creativ, oricum, chiar dacă noi nu am fi ştiut acest lucru? După 
părerea mea, această întrebare este prea metatizică pentru a putea fi acceptată într-o 
abordare ştiinţifică. Dacă întrebării nu i se poate răspunde din principiu, de ce să o mai 
punem? Cea mai bună strategie este să recunoaştem că în ştiinţe, ca şi în arte, creativi- 
tatea e in aceeaşi măsură rezultatul modificării standardelor şi al apariţiei unor noi 
criterii de evaluare cât e al realizărilor originale individuale, 

Condițiile legate de societate care sunt relevante pentru creativitate 


rH 


Al doilea element principal al modelului sistemic este societatea sau suma ariilor de 
specialitate care acţionează într-un cadru spatiu-timp. Ariile de specialitate sunt alcătuite 
din persoane care lucrează într-un anumit domeniu şi au puterea de a-l modifica. De 
exemplu, toti contabilii care lucrează după aceleaşi reguli alcătuiesc aria de specialitate 
a contabilităţii, iar un nou mod de a tine contabilitatea trebuie să fie acceptat de ei pentru 
a putea fi considerat o îmbunătăţire creativă. Prin urmare, o societate poate fi definită ca 
suma indivizilor din ariile de specialitate legate între ele — de la arhitecţi la paznicii 
grădinilor zoologice şi de la mame la utilizatorii terminalelor de calculator. 

Tabelul 3 prezintă unele dintre modurile în care societatea poate influenţa frecvenţa 
şi intensitatea noilor „meme”. Şi aici, ca şi în tabelele precedente, lista va fi utilă atât ca 
unealtă euristică, pentru familiarizarea cititorului cu unele dintre implicaţiile perspectivei 
| bazate pe sisteme, cât şi ca sursă de ipoteze pentru un studiu mai aprofundat care ar putea 
îmbogăţi cercetarea legată de creativitate. 


Tabelul 3 
Întrebări şi ipoteze legate de modul în care societatea afectează rata creativităţii 


Este diponibil un surplus de energie? 
Într-o societate în care întreaga energie fizică şi mentală trebuie să fie investită în acti- 
vit&ti legate de supravieţuire există mai puține şanse ca inovațiile să fie încurajate sau 
recunoscute. 

Societatea apreciază şi încurajează creativitatea? 

Indiferent de condiţiile, materiale, societăţile se deosebesc între ele prin gradul de 

apreciere a inovației. 

Structura socială şi economică favorizează schimbările? 

Anumite tipuri de economie (de exemplu, cea bazată pe rente) nu au interes să permită | 

apariţia schimbărilor; societăţile bazate pe comerţ sunt mai deschise in fata acestora. 

Cât de mari sunt mobilitatea şi situaţiile conflictuale? 

Atât amenințările externe, cât şi dezbinarea internă par să încurajeze producerea şi 

acceptarea lucrurilor noi; acest lucru s-ar putea să fie valabil şi în cazul mobilităţii 

sociale. 

Cât de complex este sistemul social? 

Atât diferenţierea, cât şi integrarea din cadrul societăţii afectează rata producerii şi 

adoptării lucrurilor noi. 


În condiţii de egalitate din celelalte puncte de vedere, o societate care deţine mai 

multe bunuri materiale este mai bine plasată pentru a sprijini procesul creativ. O societate 

mai bogată poate face ca informaţiile să fie mai accesibile, permite o rată mai mare a 
specializării şi experimentării şi este mai bine pregătită să recompenseze şi să transpună 

| în fapt ideile noi. Societăţile care luptă pentru a-şi asigura mijloacele de trai au mai 
| puţine şanse de a încuraja şi de a recompensa apariţia lucrurilor noi, mai ales dacă produ- 
| cerea lor este costisitoare. Doar societăţile care au mari rezerve materiale îşi pot permite 
să construiască domuri, universităţi, laboratoare ştiinţifice. Până şi compunerea muzicii, 
scrierea poeziilor sau pictarea tablourilor necesită o piaţă in care nevoile legate de 
subzistență să nu fie pe primul loc. Dar se pare că există adesea un decalaj între belsugul 

social si creativitate; impactul bogăției s-ar putea să se manifeste de-abia peste câteva 

generaţii. Astfel, surplusul material dobândit de SUA în secolul al XIX-lea a fost folosit 
mai întâi pentru a construi infrastructura material a societăţii (canale, căi ferate, fabrici) 
şi abia apoi a fost investit în sprijinirea ideilor noi, cum au fost telefonul sau producţia 
pe scară largă a automobilelor şi a avioanelor, . 

Dar, pentru a transpune în fapt ideile noi, nu este suficient să existe resurse materiale — 
€ important şi interesul faţă de ele, Uncori, societăţile care dispuneau de resurse bogate şi 
erau amplasate la confluenţa marilor căi comerciale se fereau de ideile noi, De exemplu, 
în Egipt, după o deosebită inflorire a creativităţii, care a avut ca rezultat realizări uluitoare 
în arhitectură, artă, tehnologie, religie şi administraţia publică, conducătorii au hotărât, se 
pare, că politica ideală este „nu da vrabia din mână pe cioara de pe gard”, În consecinţă, 
timp de milenii, cele mai multe opere de artă egiptene au fost create după canoane univer- 
sale, modele comune şi metode uniforme, în câteva ateliere centrale supravegheate de preoţi 
sau funcţionari publici. Arnold Hauser (1951), sociolog al artei, scrie că „originalitatea 
subiectului nu a fost niciodată la mare prej în Egipt — de fapt, era universal interzisă ; 
artistul îşi concentra ambiția asupra perfecțiunii şi a preciziei execuţiei” (p. 36). 

Faptul că o societate este sau nu deschisă lucrurilor noi depinde, parţial, de organiza- 
rea ei socială. De exemplu, într-o societate de agricultori, cu o structură feudală stabilă, 
tradiţia este mai irnportantă decât noul. Pe de altă parte, societăţile bazate pe comerţ, cu 
o burghezie care este puternică şi care luptă să fie acceptată de aristocrație, sunt, de 
obicei, favorabile lucrurilor noi. Atunci când autoritatea centrală tinde spre absolutism, 
sunt mai puţine şanse ca experimentele să fie încurajate (Therivel, 1995). Societatea 
chineză antică este un bun exemplu de autoritate centrală sprijinită de un aparat birocratic 
puternic, care a reuşit să împiedice timp de secole întregi răspândirea ideilor noi. În 
ciuda uriaşelor progrese culturale timpurii şi a numărului mare de persoane creative, 
societatea chineză considera că folosirea prafului de puşcă pentru arme şi a caracterelor 
mobile pentru tipărirea cărţilor nu sunt idei bune. Desigur, se poate să fi avut dreptate ; 
totuşi, în prezent China se străduieşte să prindă din urmă cât mai repede ideile noi pe 
care le-a refuzat reverentios în trecut. 

Societăţile de rentieri, în care clasele conducătoare trăiesc din profiturile arendării 
pământurilor, pensii sau investiţii stabile, au fost, din punct de vedere istoric, refractare 
la schimbări, deoarece orice lucru nou era privit ca o ameninţare potenţială la starea de 
fapt care asigura mijloacele de trai ale oligarhiei. Această situaţie s-ar putea să devină din 
nou relevantă, întrucât SUA înclină spre o economie în care pensiile şi programele de pen- 
sionare sunt principala sursă de venit pentru un număr din ce in ce mai mare de persoane. 

o idee diferită, mai controversată, este aceea că la societăţile egalitariste tendinţa de 
a sprijini procesul creativ e mai mică decât la cele în care un grup relativ mic de oameni 
controlează un procent disproporționat al resurselor - mai ales în domeniul artistic, 
Aristocraţiile sau oligarhiile pot fi mai capabile să sprijine creativitatea decât democratiile 
sau regimurile socialiste, pur şi simplu pentru că, atunci când averea şi puterea sunt 
concentrate in mai puţine mâini, este mai uşor să se folosească o parte din ele pentru 
experimente riscante sau „Care nu sunt necesare”, În afară de aceasta, dezvoltarea unei 
clase fără ocupaţie are ca rezultat, adesea, un rafinament al cunoaşterii ce, la rândul lui, 
determină apariţia unor criterii mai riguroase pe baza cărora aria de specialitate evaluează 
contribuţiile originale. 

Societăților aşezate la confluenţa unor diferite curente culturale le este mai uşor să se 
folosească de sinergia diferitelor idei, atât de importantă în procesul creativ, Acesta este 
motivul pentru care unele dintre cele mai mari opere de artă, ca şi primele ştiinţe, s-au 

dezvoltat in oraşe care erau centre comerciale. Renaşterea italiană s-a datorat, partial, 
influențelor arabe si din Orientul Mijlociu pe care negustorii şi însoțitorii lor le-au adus 
în Florența si în porturile Venetia, Genova şi Napoli. Faptul că perioadele de instabilitate 
socială coincid adesea cu creativitatea (Simonton, 1991) se datorează, probabil, sinergiei 
care rezultă atunci când interesele şi perspectivele unor clase de obicei separate ajung să 
se sprijine reciproc. Oraşele din 'Toscana au sprijinit cel mai mult creativitatea într-o 
perioadă în care nobilii, negustorii şi artizanii se luptau aprig între ei şi când nu treceau 
bine câţiva ani că, în urmă preluării puterii de altă grupare, iar porneau în exil o mulţime 
de oameni. 

Adesea, şi amenințările externe determină societatea să recunoască ideile creative 
care, în alte condiţii, s-ar fi putut să nu atragă prea multă atenţie. Dacă în secolul 
al XV-lea Florenţa şi-a cheltuit o proporţie atât de mare a resurselor pentru artă, aceasta 
se datorează, în parte, concurenţei dintre conducătorii oraşului şi rivalii lor din Siena, 
Lucca şi Pisa, pe care încercau să-i întreacă prin frumuseţea bisericilor şi a pieţelor 
publice (Heydenreich, 1974). Motivul pentru care fizica energiilor înalte a devenit un 
domeniu atât de important după al doilea război mondial este că, practic, fiecare naţiune 
dorea să aibă tehnologia de construire a propriului arsenal nuclear. 

În sfârşit, complexitatea unei societăţi se sprijină şi pe rata de inovaţie pe care o poate 
suporta. Un grad prea mare de diferenţiere, ca şi opusul lui, prea multă uniformitate, nu 
favorizează producerea unor lucruri noi, care să fie acceptate şi păstrate. Condiţiile 
ideale pentru creativitate există într-un sistem social foarte diferențiat pe arii de specia- 
litate şi roluri, dar şi unit prin ceea ce Durkheim (1912/1967) numea legăturile „soli- 
daritátii organice”. 


Rolul ariei de specialitate 


Recunoaşterea faptului că şi cultura, şi societatea sunt implicate în structura creativităţii 
în aceeaşi măsură în care este persoana poate pune investigația pe drumul cel bun, dar, 
cu siguranţă, nu răspunde la toate întrebările. De fapt, ea scoate la lumină o mulţime de 
noi întrebări. Ideile noi apar adesea în procesul colaborării artistice sau ştiinţifice 
(Csikszentmihalyi şi Sawyer, 1995 ; Dunbar, 1993), iar colegii joacă un rol important in 
sprijinirea creativităţii unei persoane (Mockros si Csikszentmihalyi, în curs de apariţie). 

Poate cea mai importantă dintre întrebările noi scoase la lumină de această perspectivă 
e: cine este îndreptăţit să decidă ce anume este creativ ? Conform abordării concentrate 
asupra persoanei, subiectul nu reprezintă o problemă. De vreme ce presupune că 
creativitatea îşi are sediul în persoana respectivă şi se exprimă prin lucrările acesteia, nu 
mai este nevoie decât de un „expert” care să-i recunoască existenţa. Prin urmare, dacă 
nişte educatori de la grădiniţă cad de acord asupra faptului că desenul unui copil este 
creativ sau câţiva fizicieni care au obținut premiul Nobel consideră că teoria unui tânăr 
savant e creativă, discuţia este încheiată şi tot ce mai rămâne de aflat e cum a reuşit acea 
persoană să creeze desenul sau teoria, 

Dar, dacă este adevărat că atribuirea e o parte integrantă a procesului creativ, aşa cum 
susţine modelul sistemic, atunci trebuie să ne întrebăm care sunt condiţiile ca o nouă 
„memă” să fie acceptată în domeniul respectiv. Cine are dreptul să decidă dacă o nouă 
„memă” este cu adevărat un pas înainte sau doar o greşeală care trebuie să fie înlăturată ? 
În ce mod sunt influențate de procesul de atribuire verdictele legate de creativitate 


(Kasof, 1995)? 


Scanned with CamScanner 


260 MANUAL DE CREATIVITATE 

În modelul sistemic, „cerberii” care au dreptul să adauge unui domeniu „meme” sunt 
desemnaţi colectiv prin „aria de specialitate”, Unele domenii, cum este cel al limbilor şi 
literaturii asiriene, pot avea o arie de specialitate foarte restrânsă, alcătuită cam dintr-o 
duzină de savanţi din toată lumea. Altele, cum este ingineria electronică, pot avea mii de 
specialişti a căror părere contează în recunoaşterea unui lucru nou viabil. Pentru 
produsele de larg consum, cum sunt băuturile răcoritoare sau filmele, aria de specialitate 
poate include nu numai gruparea restrânsă a promotorilor produselor şi a criticilor, ci şi 
publicul larg. De exemplu, New Coke nu face parte din cultură deoarece, chiar dacă a 
trecut cu bine de evaluarea ariei de specialitate restrânse a specialiştilor în băuturi, nu a 
trecut testul gustului publicului. 

Tabelul 4 prezintă unele dintre modurile în care aria de specialitate influenţează 
probabilitatea acceptării sau respingerii lucrurilor noi. Primul subiect care trebuie să fie 
luat în discuţie este accesul ariei de specialitate la resursele economice. În unele domenii 
este aproape imposibil să se creeze lucruri noi în lipsa accesului la fonduri. Pentru 
construirea unei catedrale sau pentru turnarea unui film, este nevoie de colaboratori şi de 
materiale, care trebuie să stea la dispoziţia artistului candidat la creativitate. Până şi 
pentru a publica poezii - care este, fără îndoială, unul dintre cel mai putin costisitoare — 
este nevoie de o maşină de imprimat, de hârtie şi de puncte de distribuire. Nu este 
surprinzător faptul că, de-a lungul istoriei, creativitatea în arte şi ştiinţe a înflorit în 
societăţile care aveau suficiente fonduri pentru a finanța activitatea experimentală. 
Capodoperele din Florenţa au fost realizate cu profiturile obținute de bancherii oraşului 
din toată Europa; capodoperele din Veneţia au fost rodul comerțului maritim. Pictorii 
şi savanții olandezi au proliferat după ce negustorii olandezi au preluat monopolul pe 
rutele maritime ; a venit apoi rândul Franţei, Angliei, Germaniei şi, în sfârşit, al SUA. 
Pe măsură ce resursele se acumulau într-un loc, creau condiţiile apariţiei activităţii 
inovatoare. 


Tabelul 4 
Întrebări şi ipoteze legate de modul în care aria de specialitate afectează rata creativităţii 


Aria de specialitate este capabilă să obţină resurse de la societate ? 

O arie de specialitate tinde să stagneze dacă nu le poate asigura celor care lucrează în 

cadrul ei recompense fie financiare, fie legate de poziţia socială. 

Aria de specialitate este independentă de alte arii de specialitate şi instituţii ale societăţii ? 

Atunci când o arie de specialitate este exagerat de dependentă in judecăţile ci de 
considerente religioase, politice sau economice, nu sunt multe şanse să selecteze cele 
mai bune „meme” noi. Pe de altă parte, şi independenţa deplină faţă de restul societăţii 
reduce eficienţa acelei arii de specialitate. 

n ce măsură exercită domeniul o constrângere asupra judecăților ariei de specialitate ? 
Atunci când criteriile unui domeniu nu arată în mod specific care lucru nou reprezintă 
un pas înainte, aria de specialitate are o mai mare libertate în evaluarea creati ităţii, Si 
prea puţină, şi prea multă libertate a ariei de specialitate dăunează creativităţii. 

Cat de instituţionalizată este aria de specialitate ? 

Pentru ca aria de specialitate să existe, este nevoie de un anumit grad de organizare 

internă, Excesul de energie investit în autoconservare are ca rezultat, de obicei, o arie 
de specialitate care devine extrem de birocratică şi inaccesibilă schimbărilor. 

Cât de mari sunt schimbările pe care le sustine aria de specialitate? | 

Criteriile prea liberale de acceptare a lucrurilor noi pot avea ca rezultat destabilizarea 

domeniului ; criteriile prea înguste au ca ) domeniu static, 

O arie de specialitate poate atrage minţile originale în măsura în care oferă un scop 
pentru experimente şi promite recompense în cazul reuşitei. Aşa cum vom vedea, chiar 
dacă persoanele ce încearcă să modifice un anumit domeniu sunt, în general, motivate 
intrinsec = cu alte cuvinte, găsesc delectare în activitatea însăşi pe care o desfăşoară in 
acel domeniu =, trebuie să ţinem cont şi de atracţia recompenselor extrinsece, cum sunt 
banii şi gloria. 

Leonardo da Vinci, una dintre cele mai creative persoane rămase în istorie datorită 
aportului său în arte şi ştiinţe, s-a plimbat toată viaţa dintr-un oraş în altul, ca reacţie la 
modificarea situaţiei pieţei, Cârmuitorii din Florența, ducii din Milano, suveranii pontifi 
de la Roma şi regele Franţei „au înflorit şi au secat”, dacă vorbim despre banii pe care 
iau dedicat unor noi picturi, sculpturi sau cunoştinţe ştiinţifice de vârf; şi, când averile 
acestora secau, Leonardo se muta acolo unde putea să-şi continue activitatea nestingherit. 

Marea amploare a impresionismului parizian s-a datorat, parţial, dorinţei noilor clase 
mijlocii de a-şi împodobi locuinţele cu tablouri ; la rândul lui, acest fapt a atras tinerii 
pictori ambiţioşi din toate colțurile lumii. Este adevărat că primii beneficiari ai belşugului 
au fost pictorii tradiționali; dar, întrucât arta lor devenise atât de perfectă, încât era 
de-acum plicticoasă - mai ales că noile tehnici fotografice, făceau ca tablourile după 
natură să nu mai fie ceva deosebit -, în cele de urmă au profitat pictorii care s-au rupt 
de tradiţie şi au introdus „meme” noi. 

Poziţia centrală a unei arii de specialitate din punctul de vedere al valorilor legate de 
societate determină şi probabilitatea de a atrage noi persoane cu aptitudini inovatoare. În 
această perioadă istorică, unii tineri străluciți de ambele sexe sunt atraşi către aria de 
specialitate a ştiinţelor informatice, deoarece oferă cele mai entuziasmante ocazii noi de 


"izbânzi intelectuale; alţii sunt atraşi de oceanografie, deoarece ar putea contribui la 


salvarea ecosistemului planetar ; alţii aleg bursa, care oferă accesul la puterea financiară ; 
alţii se orientează către medicina de familie, deoarece este specialitatea medicală cea mai 
sensibilă la nevoile sociale. În orice arie de specialitate care este capabilă să atragă un 
număr uriaş de tineri înzestrați sunt mari şanse să se producă descoperiri epocale. 
Orice arie de specialitate are nevoie de autonomie, pentru a putea face evaluările 
strict pe baza valorii pentru acel domeniu, nu pe baza unor considerente străine de el; 
însă gradul de autonomic poate varia considerabil. Uneori, ariile de specialitate devin 
anexe ale puterii politice, răspunzând în fata societăţii, luată în ansamblu, nu în fata 
domeniului respectiv. De exemplu, lucrările artiştilor renascentişti nu au fost evaluate de 
o arie de specialitate estetică, ci au fost examinate de autorităţile ecleziastice. Când 
Caravaggio a pictat acel portret foarte original al Sfântului Matei care stă într-o poziţie 
relaxată, starețul mânăstirii care comandase tabloul l-a respins, pentru că arăta prea lipsit 
de sfinţenie. În Uniunea Sovietică, activişti de partid pregătiţi anume desemnau lucrările 
noi care sunt acceptabile în pictură, literatură, muzică, cinematografie, chiar şi dintre 
teoriile ştiinţifice, în funcţie de gradul în care sprijineau ideologia politică. 
Autonomia unei arii de specialitate depinde, într-o anumită măsură, de codificarea 
domeniului pe care îl slujeşte, Atunci când domeniul e secret şi foarte strict codificat, 
cum e cazul asiriologiei sau biologiei moleculare, decizia privind „memele” noi care 
merită să fie acceptate este luată de o arie de specialitate relativ restrânsă, obligată să 
respecte tradiţia şi regulile domeniului, Pe de altă parte, în cazul cinematografiei sau al 
muzicii uşoare, care sunt mult mai accesibile publicului larg, ştim cu toţii că aria de 
specialitate formată din experti nu este capabilă să-şi impună decizia privind creativitatea 
lucrărilor. Din aceleaşi motive, creativitatea este mai efemeră în domeniul artistic decât 

în cel ştiinţific. Lucrările de artă care păreau pline de originalitate la începutul secolu- 


lui XX ne pot părea acum banale şi anoste. Este interesantă comparatia intre listele e 
câştigătorii premiului Nobel pentru literatură si pentru ştiinţe ; în comparaţie cu oamenii 
de ştiinţă, puţini dintre scriitorii din trecut sunt consideraţi şi acum creativi. , 

Pentru a stabili si a păstra criteriile, o arie de specialitate trebuie să aibă un anumit 
grad de organizare. Totuşi, de multe ori, în loc să se preocupe de interesele domeniului, 
membrii ariei de specialitate îşi folosesc cea mai mare parte a energiei urmărindu-şi 
propriile interese, ceea ce scade şansele ca ideile noi să fie evaluate pe baza valorii lor. 
Biserica nu este singura care a împiedicat răspândirea ideilor noi de teamă să nu-şi piardă 
privilegiile. Toate industriile se confruntă cu problema ignorării ideilor noi care necesită 
modificarea stării de fapt, deoarece au fost investite prea multe eforturi şi fonduri în 
metodele de producţie existente. 

Altă dimensiune importantă ce diferenţiază ariile de specialitate este măsura în care 
sunt deschise sau închise din punct de vedere ideologic la „memele” noi. Gradul de 
deschidere al unei arii de specialitate depinde, pe de o parte, de organizarea ei internă şi, 
pe de altă parte, de relaţia ei cu întreaga societate. În general, instituţiile cu ierarhie 
strictă, în care se pune mare pret pe cunoştinţele din trecut, privesc noul ca pe o 
ameninţare. Din acest motiv, bisericile, academiile şi anumite sectoare de afaceri bazate 
pe tradiţie promovează, de obicei, în funcţii de conducere persoane mai vârstnice, ca 
modalitate de a se proteja de schimbări prea mari. De asemenea, creativitatea nu este 
bine văzută în ariile de specialitate unde interesele personale cer să existe un grup 
restrâns de iniţiaţi care să perpetueze aceleaşi practici stabilite, indiferent de eficienţa 
lor; în acest context, ne vine în minte exemplul unor sindicate. 

Dar prudenta este importantă pentru aria de specialitate şi nu întotdeauna din cauza 
intereselor personale. Atunci când o arie de specialitate este prea deschisă şi acceptă 
orice lucru nou, fără discriminare, domeniul riscă să-şi piardă credibilitatea, iar structura 
lui internă riscă să devină confuză şi incontrolabilă. Cei ce răspund de evaluarea lucrurilor 
noi sunt siliţi să facă o echilibristică de înaltă clasă când hotărăsc care idee nouă merită 
să fie păstrată. Dacă o anumită perioadă istorică este stagnantă, probabil că nu e din 
cauză că trăiesc în ea persoane fără potential creativ, ci din pricina incompetentei ariilor 
de specialitate respective. 

Se poate obiecta că unele dintre cele mai influente idei sau procese noi par să apară 
chiar şi în absenţa unui domeniu sau a unei arii de specialitate care să le primească. De 
exemplu, ideile lui Freud au avut un impact uriaş înainte de a exista domeniul psihanalizei 
sau aria de specialitate a analiştilor care să le evalueze. Calculatoarele individuale au fost 
adoptate pe scară largă înainte de a exista o tradiţie şi un grup de experţi capabili să 
decidă care este bun şi care nu. Însă, în aceste cazuri, absenţa contextului social este 
aparentă, nu reală. Freud, care era implicat în domeniul deja existent al psihiatriei, nu 
a făcut altceva decât să-i lărgească limitele, până când contribuţiile lui conceptuale au 
ajuns de sine stătătoare, ca domeniu separat. Iar prima arie de specialitate din psihanaliză 
a fost alcătuită din reprezentanţi ai lumii medicale care s-au întâlnit cu Freud ca să 
discute despre ideile lui şi care au fost convinşi în aşa măsură, încât s-au considerat 
profesionişti din noul domeniu. Fără colegi şi fără discipoli, ideile lui Freud puteau fi 
originale, dar nu ar fi avut nici o influenţă asupra culturii şi, prin urmare, nu ar fi fost 
creative, În acelaşi fel, calculatoarele individuale nu ar fi fost acceptate dacă nu existau 
un domeniu — limbajele informatice care au permis crearea unor programe şi, prin 
urmare, diverse aplicaţii — şi o arie de specialitate embrionară — persoanele familiarizate 


Scanned with CamScanner 


CREATIVITATEA, SINELE $1 MEDIUL 263 


cu calculatoarele din institutii, cu jocurile video ete., ce puteau deveni ,experti” în 
această tehnologic nouă, 

| În orice caz, ideca esenţială este că volumul creativităţii într-un anumit moment nu 
este determinat doar de numărul persoanelor originale care încearcă să modifice dome- 
niile, ci şi de gradul de receptivitate al ariilor de specialitate la inovaţie. Rezultă că, dacă 
cineva doreşte să mărească frecvenţa de manifestare a creativităţii, s-ar putea să fie mai 
avantajoasă intervenţia la nivelul ariilor de specialitate decât la nivelul individual. De 
exemplu, unele organizaţii mari, cum este Motorola, pentru care invențiile tehnologice 
sunt esenţiale, cheltuiesc un volum mare de fonduri pentru a-i face pe ingineri să gán- 
dească mai creativ. Aceasta este o strategie bună, pe partea ci, dar nu va reuşi să 
determine vreo creştere a creativităţii decât dacă aria de specialitate — în acest caz, 
conducerea - e capabilă să recunoască ideile noi valoroase şi are mijloacele de a le 
transpune în realitate, adică de a le include în domeniu. Dacă în interiorul unei organi- 
zatii, cum este Motorola, inginerii şi conducerea alcătuiesc aria de specialitate care 
evaluează creativitatea ideilor noi, întreaga piaţă a produselor electronice devine aria de 
specialitate ce evaluează produsele organizaţiei, după ce acestea au fost transpuse în 
realitate în cadrul ei. Astfel, la un anumit nivel de analiză, sistemul este reprezentat de 
organizaţie, iar inovatorii, conducătorii şi inginerii din sectorul de producţie sunt părţile 
componente ; însă, la un nivel de analiză superior, organizaţia devine doar un element 
dintr-un sistem mai mare, care include întreaga industrie. 


Poziţia persoanei în procesul creativ 


De îndată ce ajungem la nivelul individual, suntem pe un teren mai familiar. La urma 
urmei, cea mai mare parte din cercetarea legată de psihologie presupune că creativitatea 
este o trăsătură individuală, care poate fi înţeleasă studiind persoanele. De exemplu, o 
analiză recentă a tezelor de doctorat despre acest subiect a arătat că şase dintre cele zece 
teze scrise de doctori în psihologie în anul 1986 se axează pe trăsăturile individuale 
(Wehner, Csikszentmihalyi şi Magyari-Beck, 1991) si cá nici una dintre ele nu se ocupá 
de efectele culturii gi ale grupurilor sociale. Procesele cognitive, temperamentul, primele 
experiente si personalitatea au fost subiectele abordate cel mai frecvent. 

Modelul sistemic ne permite să privim într-un mod teoretic coerent aportul persoanei 
în procesul creativ. În primul rând, ne atrage atenţia asupra faptului că o persoană, 
înainte de a putea introduce într-un domeniu o variaţie creativă, trebuie să aibă acces la 
el şi să dorească să înveţe cum să acţioneze conform regulilor lui. Aceasta implică faptul 
că motivaţia este importantă - un subiect bine cunoscut celor din aria de specialitate a 
creativităţii. Însă sugerează, de asemenea, prezența unui număr de factori suplimentari 
care, de obicei, sunt ignorati - de exemplu, faptul că factorii cognitivi şi motivationali se 
combină cu starea în care se află domeniul şi aria de specialitate. 

În al doilea rând, modelul sistemic confirmă din nou importanta factorilor individuali 
care participă la procesul creativ. Oumenii care au şanse să facă inovaţii au, de obicei, o 
personalitate ce favorizează încălcarea regulilor şi nişte prime experiențe care le trezesc 
dorința de a face acest lucru. Gândirea divergentă, identificarea problemelor şi toți 
ceilalţi factori studiaţi de psihologi sunt relevanţi în acest context. ; 

În sfârşit, capacitatea cuiva de a convinge aria de specialitate de meritele lucrului nou 
pe care l-a creat este un aspect important al creativităţii personale. Ocaziile de a intra în 

legătură cu aria de specialitate, reţeaua contactelor, trăsăturile personalităţii ce fac să 
poată fi luat in serios, capacitatea de a se exprima astfel încât să fie înţeles — toate fac 
parte din trăsăturile caracteristice care favorizează aportul creativ. x i 

Dar nici una dintre aceste caracteristici personale nu este suficientă în sine şi s-ar 
putea ca cle să nu fie nici măcar necesare. Unii oameni de ştiinţă conservatori şi lipsiţi 
de imaginaţie au avut contribuţii remarcabile la progresul ştiinţei dând, pur şi simplu, 
peste fenomene noi importante şi s-a considerat că nişte pictori primitivi cum au fost 
Rousseau Vamesul sau „Grandma” Moses, care încercau să picteze în stil tradiţional, dar 
nu erau in stare să redea lucrurile destul de realist, şi-au adus aportul la istoria artelor. 
În acelaşi timp, este adevărat, probabil, faptul că, în cazul persoanelor care ajung să 
stăpânească un domeniu şi doresc apoi să-l modifice, un procent mai mare din rezultate 
vor fi considerate creative. Aşadar, vom trece acum rapid în revistă caracteristicile 
acestui tip de persoane, începând cu analizarea factorilor legaţi de mediul sociocultural 
care au legătură cu crearea unor lucruri noi. 


Mediul sociocultural al persoanelor creative 


Unul dintre primele aspecte ce trebuie să fie analizat este dacă o anumită persoană s-a 
născut într-un mediu sociocultural în care există un surplus de energie suficient de mare 
pentru a încuraja dezvoltarea curiozitátii si a interesului în sine (tabelul 5). Chiar dacă 
se spune că nevoia este mama descoperirilor, lipsurile prea mari nu par să ducă la o 
gândire inovatoare. Atunci când nu este asigurată supraviețuirea — aşa cum s-a întâmplat 
şi se mai întâmplă încă în cea mai mare parte a lumii -, mai rămâne prea puţină energie 
pentru învăţare şi experimentare. Lipsa cărţilor, a accesului la învăţământ şi a stimulării 
intelectuale au efecte negative evidente. Nu este imposibil ca o persoană talentată să 
răsară dintr-un ghetou sau dintr-o țară din Lumea a Treia, însă un mare potenţial se 
pierde din lipsa accesului la uneltele de bază dintr-un domeniu. 

Grupările etnice, ca şi familiile care le alcătuiesc, se deosebesc prin importanţa pe 
care o acordă diferitelor domenii. Tradiţia iudaică a pus accentul pe importanţa învăţă- 
turii, iar familiile americane de provenienţă asiatică le-au inculcat copiilor lor o puternică 
motivaţie intelectuală şi artistică (Kao, 1995). Unele grupuri culturale pun accentul pe 
aptitudinile muzicale, altele se concentrează asupra ingineriei sau a tehnologiei. Aceste 
tradiţii ajută la concentrarea interesului copilului asupra unui anumit domeniu, creând, 
astfel, condițiile preliminare ale viitoarelor inovaţii. 

Capitalul cultural al unei persoane este alcătuit din aspiraţiile legate de învăţământ ale 
părinţilor, cunoştinţele de alt tip decât cel intelectual pe care le primeşte acasă, şcoala 
vieţii pe care i-o oferă familia şi comunitatea. În plus, implică ocaziile de a învăţa, care 
includ şcoala, existenţa unor îndrumători, accesul la cărți, calculatoare, muzee, instru- 
mente muzicale etc, Chiar şi în familiile foarte sărace, faptul că părinţii le citesc copiilor 
diferite cărţi se pare că îi ajută pe copii să se implice în activităţi intelectuale şi să se rupă 
de condiţiile defavorabile (Beattie şi Csikszentmihalyi, 1981). Aspiratiile părinţilor la 
atingerea unui anumit nivel de educaţie sunt o componentă importantă a capitalului 
cultural pe care il are un copil. 

Alt aspect important al mediului sociocultural care se leagă de creativitate este accesul 
copilului la aria de specialitate, În multe domenii este obligatoriu pentru un tânăr să fie 
instruit de experţi cât mai devreme (Bloom, 1985). Şansa ca o persoană să poată studia 
fizica sau muzica destul de mult timp ca să fie capabilă de inovaţii depinde, parţial, de 

existenţa unor laboratoare sau a unor conservatoare în care să poată exersa şi să-şi poată 
însuşi cunoştinţele de ultimă oră din domeniul respectiv. Părinţii trebuie să-şi poată 
permite să plătească lecţii particulare şi mai trebuie să aibă timpul şi mijloacele necesare 
pentru a duce şi a aduce copilul de la lecţii şi de la concursuri. Adesea, cariera persoanelor 
creative este determinată de şansa întâlnirii cu mentori care să le deschidă nişte uşi, iar 
aceste întâlniri norocoase au mai multe şanse să se producă în locurile în care aria de 
specialitate este reprezentată de mai multe persoane - anumite structuri universitare, 
laboratoare sau centre de activitate artistică, 

S-a constatat că multe persoane creative au crescut în condiţii atipice, la marginea 
societăţii. Multe au rămas orfane de mici, au fost silite să lupte din greu împotriva 
sărăciei şi a prejudecitilor implicite sau au fost izolate, percepute ca diferite de colegii 
lor (Csikszentmihalyi şi Csikszentmihalyi, 1993). De exemplu, toate cele şapte genii 
creative din secolul XX descrise de Gardner (1993) au fost străine de societăţile în care 
şi-au desfăşurat activitatea : Einstein a plecat din Germania în Elveţia, în Italia şi apoi în 
SUA ; Gandhi a crescut in Africa de Sud; Stravinski a părăsit Rusia; Eliot s-a stabilit 
în Anglia; în copilărie, Martha Graham s-a mutat din sud în California, unde a luat 
contact cu arta asiatică; Freud era evreu în Viena catolică, iar Picasso a părăsit Spania 
şi s-a stabilit în Franţa. Se pare că o persoană care şi-a găsit un loc confortabil în sânul 
societăţii are mai puţine motive să schimbe starea lucrurilor. 


Tabelul 5 
Întrebări şi ipoteze legate de modul în care mediul sociocultural afectează rata creativităţii 


Familia şi comunitatea dispun de un surplus energie? 
De obicei, un copil va fi descurajat să-şi manifeste curiozitatea şi interesul atunci când 
condiţiile materiale ale existenţei sunt prea defavorabile. 

În mediul social al copilului există o tradiţie a respectului faţă de învăţătură şi cultură? 

Tradițiile etnice si familiale pot juca un rol foarte important în dirijarea interesului 

copilului către anumite domenii. 

Familia este capabilă să-l iniţieze pe copil într-un anumit domeniu ? 
Capitalul cultural (cele învăţate acasă şi în şcoală) este esenţial pentru ca un copil să 
devină competent într-un anumit domeniu 

Familia este capabilă să-l pună pe copil în legătură cu aria de specialitate respectivă ? 

Profesorii particulari, mentorii şi contactele sunt adesea indispensabile pentru ca o 

persoană să poată avansa atât de mult, încât ideile ei să fie acceptate, 

Condiţiile de la începutul vieţii favorizează conformismul sau inovaţia? 

Caracterul marginal (social, etnic, economic, religios) pare să fie mai favorabil dorinței 

de a încălca normele decât un mediu convenţional, din clasele de mijloc. a, 


Calitățile personale 


Prezenţa unor condiţii prielnice din punctul de vedere al mediului sociocultural este 
indispensabilă, dar, neîndoielnic, insuficientă pentru a aduce un aport creativ. Persoana 
respectivă trebuie să aibă, în plus, capacitatea si înclinația de a introduce lucruri noi in 
domeniul ei de activitate. Acestea sunt trăsăturile pe care psihologii le-au studiat cel mai 
frecvent şi către ele ne vom întoarce acum (tabelul 6). Întrucât trăsăturile caracteristice 
ale persoanelor creative au fost studiate intens, lé voi prezenta rapid şi fără să le pot arăta 
toate meritele. 

Talentul sau capacitatea înnăscută se referă la faptul cà este mai uşor să fii Creativ 
dacă te-ai născut cu o înzestrare fizică adecvată, care te ajută să stăpâneşti tehnicile din 
domeniul respectiv. Marii muzicieni par să fie încă din primii ani de viaţă neobişnuit de 
sensibili la sunete, iar artiştii plastici se arată sensibili la culori, lumină şi forme inainte 
de a începe să se ocupe de meseria lor. Dacă extindem definiția creativității la domenii 
cum este baschetul — si, în principiu, nu există nici un motiv să nu o facem =e limpede 
că un jucător creativ cum este Michael Jordan dispune de o coordonare fizică excep- 
tională. În acest moment ştim foarte putin despre relația dintre organizarea creierului şi 
capacitatea de a activa în diferite domenii. Totuşi, nu ne-ar surpinde să aflăm că interesul 
sau talentul pentru anumite domenii pot fi moştenite. Afirmația lui Howard Gardner 
(1983, 1993) despre existenţa a şapte sau mai multe forme de inteligenţă pare să vină şi 
ea în sprijinul ideii că fiecare dintre noi s-ar putea să vină pe lume cu tendinţa de a 
corespunde unei anumite zone din realitate şi, prin urmare, de a acţiona mai eficient 
într-un anumit domeniu decât în altul. Multe persoane creative manifestă de la vârste 
fragede aptitudini care sunt aproape la nivelul copiilor-minune descrisi de Feldman 
(1986). Pe de altă parte, un număr aproape egal de persoane care au avut contribuţii 
creative comparabile cu primele par să fi avut o copilărie obişnuită şi nu au fost consi- 
derate excepţionale decât în pragul maturității. 


Tabelul 6 
Întrebări şi ipoteze legate de modul în care calităţile personale afectează rata creativităţii 


În anumite domenii (de exemplu, muzica şi matematica) zestrea genetică poate juca un 
rol important în dirijarea interesului către un anumit domeniu şi în stăpânirea lui. 
Persoana respectivă este curioasă, interesată, motivată intrinsec ? 

Este nevoie de o uriaşă motivaţie intrinsecă pentru a determina o persoană să-şi însu- 

şească „memele” relevante şi să persevereze în procesul riscant al inovației. 
Persoana respectivă are o gândire divergentă şi este interesată de descoperiri ? 
Capacitatile cognitive, cum sunt fluenta, flexibilitatea şi orientarea spre descoperiri, 
par să-i fie necesare unei persoane pentru a se angaja cu succes în procesul producerii 
unor lucruri noi. 
Persoana respectivă are trăsături caracteristice relevante ? 
Pentru a fi capabilă să facă inovaţii valabile, o persoană trebuie să aibă trăsăturile adec- 
vate — care pot varia în funcţie de aria de specialitate şi de perioada istorică. În gene- 
ral, ea trebuie să fie perseverentă, deschisă experiențelor si să adopte comportamente 
aparent contradictorii. 


B Persoana respectivă are un talent? 


Este sigur că deocamdată ştim puţine lucruri despre relaţia dintre structurile sistemului 
nervos central şi creativitate, cu toate că în zilele noastre se fac multe afirmaţii, bazate 
pe puţine argumente. De exemplu, cercetarea legată de lateralizarea cerebrală i-a făcut 
pe mulţi să afirme că persoanele stângace sau ambidextre, care se presupune că îşi 
folosesc emisfera cerebrală dreaptă mai mult decât cele ce lucrează cu mâna dreaptă, au 
mai multe şanse să fie creative, Se pare că există extrem de multi stângaci în anumite 
domenii, cum sunt artele plastice, arhitectura şi muzica ; multe persoane de excepție, de 
la Alexandru Macedon şi Leonardo da Vinci, Michelangelo, Rafael, Picasso, Einstein 
până la cei trei candidati la preşedinţia SUA la alegerile din 1992 —, Clinton, Bush, 
Perot — au fost stángace (Coren, 1992 ; Paul, 1993). Oricát ne-ar ispiti astfel de tendinte 


Scanned with CamScanner 


267 


CREATIVITATEA, SINELE ŞI MEDIUL 


care sunt la modă, există, de asemenea, dovezi că stângacii sunt mult mai inclinati către 
o serie de patologii rare (Coren, 1992, pp. 197-220) ; prin urmare, indiferent care este 
diferenţa la nivel neurologic dată de obisnuin(a de a folosi o mână sau alta, s-ar putea ca 
ca să nu fie legată direct de creativitate, ci de o deviere de la normal ce poate lua o formă 
pozitivă sau negativă, = 

Cea mai remarcabilă trăsătură a persoanelor creative este, probal 
nepotolită, un interes mereu nou faţă de tot ce se întâmplă în jurul lor. Această sete de 
experienţe este privită adesea ca parte a „caracterului copilăros” atribuit persoanelor 
creative (Csikszentmihalyi, 1996; Gardner, 1993). Fără acest interes, o persoană nu are 
cum să se implice într-un domeniu atât de mult încât să-l poată schimba. Altă modalitate 
de a descrie această trăsătură este referirea la motivaţia intrinsecă a persoanelor creative. 
Ele îşi află răsplata în însăşi activitatea pe care o desfăşoară, fără să aibă nevoie de 
recompense sau de recunoaştere din exterior. Refrenul lor sună cam aşa: „Se poate 
spune că toată viaţa am muncit în fiecare zi şi e la fel de drept să spui că toată viata nu 
am muncit nici măcar într-o zi”./O astfel de atitudine ajută enorm o persoană să-şi vadă 
de treabă în lungile perioade din procesul creativ în care nu se arată la orizont nici o 
recunoaştere externă. 

Importanţa pe care o are pentru creativitate motivaţia este stabilită de multă vreme. 
Cox (1920) a spus că, dacă trebuie să pariem pe cel care are mai multe şanse să facă o 
mare descoperire creativă, cineva foarte inteligent, dar nu foarte motivat sau cineva mai 
puţin inteligent, dar mai motivat, să pariem fără şovăială pe cel de-al doilea. Întrucât 
introducerea unui lucru nou într-un sistem este întotdeauna o treabă riscantă şi care, de 
obicei, rămâne nerăsplătită, e nevoie de o motivaţie foarte puternică pentru a nu o lăsa 
baltă. O formulare recentă a faptului că persoanele creative acceptă să îşi asume riscuri 
este modelul „economic” al lui Sternberg şi Lubart (1995). 

Atributele stilului cognitiv creativ care au fost cel mai intens studiate sunt gândirea 
divergentă (Guilford, 1967) şi orientarea către descoperiri (Getzels şi Csikszentmihalyi, 
1976). Gândirea divergentă - descrisă, in general, prin fluentá, flexibilitate şi originalitatea 
operaţiunilor mentale — este măsurată, de obicei, cu ajutorul testelor psihologice aplicate 
copiilor ; aceste teste arată corelaţii slabe cu formele de măsurare a creativităţii aplicate 
copiilor, cum ar fi originalitatea poveştilor spuse sau a desenelor executate (Runco, 
1991). Nu se ştie dacă aceste teste au vreo legătură cu creativitatea în situaţiile „reale” 
ca adult, cu toate că s-au făcut astfel de afirmaţii (Milgram, 1990; Torrance, 1988). 
Orientarea către descoperiri sau tendinţa de a găsi şi de a formula probleme acolo unde 
alţii nu au văzut nici una a fost şi ea măsurată în anumite situaţii, cu rezultate încuraja- 
toare (Baer, 1993 ; Runco, 1995). Aşa cum au observat Einstein şi multi alţii, rezolvarea 
problemelor este mult mai simplă decât formularea lor. Orice persoană competentă din 
punct de vedere tehnic poate rezolva o problemă care este deja formulată; dar este 
nevoie de originalitate pură pentru a formula acea problemă (Einstein şi Infeld, 1938). 

Unii savanţi contestă ideea că descoperirea problemelor şi rezolvarea problemelor im- 
plică procese de gândire diferite ; de exemplu, economistul şi psihologul Herbert Simon 
(1985, 1989), laureat al premiului Nobel, a afirmat că toate realizările creative sunt rezul- 
tatul procesului normal de rezolvare a problemelor. Însă dovezile pe care le aduce, bazate 
pe simularea pe calculator a unor mari descoperiri ştiinţifice, nu sunt relevante pentru acest 
subiect, deoarece în calculator au fost introduse informaţiile deja selectate, algoritmii 
logici deja aleşi şi o procedură standard de recunoaştere a soluţiei corecte — lucruri ce nu 
existau în cazul descoperirilor reale din istorie (Csikszentmihalyi, 1988a, 1988c). 

De o investigaţie exhaustivă s-a bucurat şi personalitatea indivizilor creativi (Barton, 
1969, 1988). Teoria psihanalitică a subliniat faptul că unul dintre semnele distinctive ale 
creativităţii este capacitatea de a regresa în subconştient fără a pierde controlul eului 
conştient (Kris, 1952). Folosirea pe scară largă a chestionarelor de tip multifactorial 
pentru investigarea personalităţii arată că, de obicei, persoanele creative au unele trăsături 
foarte pronunțate, cum ar fi introversiunea şi încrederea în sine, şi altele rudimentare, 
cum ar fi contormismul şi siguranța morală (Csikszentmihalyi şi Getzels, 1973 ; Getzels 
şi Csikszentmihalyi, 1976; Russ, 1993). 

Există o tradiţie de mult înrădăcinată a asocierii creativităţii cu boala mentală sau a 
geniului cu nebunia (Jacobson, 1912; Lombroso, 1891). Studii recente au adăugat 
dovezi acestei tradiţii, demonstrând în mod convingător că rata diverselor probleme 
patologice ca sinuciderea, alcoolismul, dependenţa de droguri, precum şi rata internării 
în aziluri de boli nervoase este mult mai mare decât ar fi normal în anumite domenii 
„Creative”, cum sunt teatrul, poezia şi muzica (Jablow şi Lieb, 1988; Jamison, 1989; 
Martindale, 1989; Richards, 1990). Totuşi, rezultatele menţionate nu demonstrează alt- 
ceva decât că unele arii de specialitate, cele care nu se bucură de prea multă aprobare în 
cultura noastră, sunt asociate cu problemele patologice fie din cauză că atrag persoane 
extrem de sensibile (Mitchell, 1972; Piechowski, 1991), fie din cauză că nu pot oferi 
decât cariere depresive. S-ar putea ca aceste rezultate să aibă doar o slabă relevanţă — sau 
nici una - pentru creativitatea însăşi. 

Una dintre ideile pe care le-am dezvoltat pe baza studiilor mele este aceea că 
persoanele creative sunt caracterizate mai puţin prin trăsături unice şi mai degrabă prin 
capacitatea lor de a folosi întregul spectru al dimensiunilor personalităţii. Astfel, nu 
sunt, pur şi simplu, introvertite, ci pot fi atât extravertite, cât şi introvertite, în funcţie de 
faza din proces în care se află într-un anumit moment. Atunci când adună idei, un savant 
creativ este sociabil, dornic de companie; când începe să lucreze, se poate izola 
săptămâni la rând. Persoanele creative sunt sensibile şi distante, dominatoare şi umile, 
masculine şi feminine, după cum o cere situaţia (Csikszentmihalyi, 1996). Ceea ce le 
determină comportamentul nu este o structură internă rigidă, ci cerinţele interacțiunii lor 
cu domeniul în care îşi desfăşoară activitatea. 

Pentru a-şi dori să introducă într-un domeniu lucruri noi, o persoană trebuie să fie, 
în primul rând, nemulțumită de situaţia din acel moment. Se zice că Einstein mărturisea 
că a cheltuit atâta timp pentru a crea o fizică nouă pentru că nu reuşea să o înţeleagă pe 
cea veche. O sensibilitate mai mare, naivitatea, aroganta, nerăbdarea şi standardele 
intelectuale mai ridicate au fost citate ca motive ale faptului că unele persoane sunt 
incapabile să accepte starea convenţională a cunoştinţelor dintr-un anumit domeniu şi 
simt nevoia să se rupă de ele. 

Valorile au şi ele un rol în construirea unei cariere creative, Există indicii că, atunci 
când o persoană pretuieste foarte mult obiectivele financiare şi sociale, sunt mai puţine 
şanse să suporte multă vreme nesiguranța implicată în producerea lucrurilor noi şi va 
prefera o carieră mai convenţională (Csikszentmihalyi, Getzels şi Kahn, 1984; Getzels 
şi Csikszentmihalyi, 1976). O persoană care este atrasă de rezolvarea problemelor 
abstracte (valoarea teoretică) şi de ordine şi frumusete (valoarea estetică) are mai multe 
şanse să persevereze, 

Modul în care se dezvoltă aceste tipare ale cunoaşterii, personalităţii şi motivatiei nu 
se cunoaşte încă prea bine. Unele se pot afla sub control genetic strict, în vreme ce altele 
se pot dezvolta sub îndrumarea conştientă a persoanei care se autoorganizează. Oricum, 


Scanned with CamScanner 


CREATIVITATEA, SINELE ŞI MEDIUL 269 


prezenţa acestor trăsături la o persoană este în măsură să o facă mai creativă, în cazul în 
care combinarea cu celelalte elemente ale sistemului — aria de specialitate $1 domeniul — 
se întâmplă să fie prielnică, 


Integrarea sistemului creativ 


Pentru ca o persoană să poată funcţiona bine în sistemul creativ, trebuie să-şi integreze 
regulile din domeniu şi opiniile ariei de specialitate, astfel încât să poată alege cele mai 
promițătoare idei pentru a le dezvolta şi să facă aceasta într-un mod acceptabil pentru 
colegi. Practic, toate persoanele creative afirmă că unul dintre avantajele de care se 
bucură este încrederea că sunt capabile să spună care dintre ideile lor sunt proaste, astfel 
încât să renunţe la ele înainte de a-şi irosi prea multă energie. De exemplu, Linus Pauling, 
care a primit de două ori premiul Nobel, a fost întrebat, la petrecerea oferită când a 
împlinit 60 de ani, cum a reuşit să facă atâtea descoperiri epocale. Se zice că răspunsul 
a fost: „E simplu. Te gândeşti la o grămadă de idei şi le elimini pe cele proaste”. Insă, 
pentru a fi în stare să facă acest lucru, o persoană trebuie să aibă o reprezentare internă 
foarte puternică a ideilor bune si proaste, iar aceasta trebuie să fie foarte apropiată de cea 
acceptată de aria de specialitate. 

Un exemplu extrem de lucid al modului în care o persoană integrează sistemul este 
dat de inventatorul Jacob Rabinow, care deține peste 200 de patente pentru o gamă largă 
de invenţii (Csikszentmihalyi, 1996). Pe lângă faptul cá este un inventator prolific, el are 
o poziție importantă si în aria de specialitate, deoarece lucrează la Oficiul pentru Brevete 
şi, prin urmare, hotărăşte care invenții făcute de alte persoane merită să fie recunoscute. 
Descriind lucrurile necesare pentru a gândi original, Rabinow menţionează, în primul 
rând, importanța domeniului : 


| 
| 
| 
[ 


Prin urmarc, pentru a gándi original, ai nevoie de trei lucruri. În primul rând, ai nevoie 
de o imensă cantitate de informaţii - o uriaşă bază de date, dacă vrei un termen la modă. 
Dacă eşti muzician, trebuie să ştii o mulţime de lucruri despre muzică, adică să fi ascultat 
muzică, să ţii minte muzică, să poti repeta un cântec, la nevoie. Cu alte cuvinte, dacă te-ai 
născut pe o insulă pustie şi n-ai ascultat niciodată muzică, nu prea ai şanse să ajungi un 
Beethoven. Ai putea, dar şansele nu sunt mari. Poţi imita păsările, dar nu vei scrie Sim- 
fonia a V-a. Aşadar, ai crescut în condiţii în care ai putut aduna o mulţime de informaţii. 
| Prin urmare, trebuie să ai genul de memorie potrivit pentru genul de lucruri pe care vrei 
i să faci, Şi... devii din ce în ce mai bun făcând lucrurile pe care le faci bine, iar în cele din 
urmă, devii un mare jucător de tenis sau un mare inventator sau orice, deoarece tinzi să 
faci acele lucruri pe care le faci bine şi, cu câte le faci mai mult, cu atât îţi este mai uşor, 
iar cu cât îţi e mai uşor, cu atât le faci mai bine, până te trezeşti că ai ajuns unilateral, dar 
eşti al naibii de bun la acel lucru şi eşti jalnic la toate celelalte, pentru că nu le faci bine. 
Acest lucru îl numesc inginerii feedback pozitiv. Diferenţele mici de la începutul vieţii 
devin diferenţe enorme atunci când ai ajuns să tot faci acel lucru timp de 40, 50, 80 de 
ani, ca mine, Aşa că, în orice caz, în primul rând, trebuie să ai baza de date 


(Csikszentmihalyi, 1996, p. 48). 


vorbeşte despre rolul persoanei respective, ce tine, în principal, de 


Apoi, Rabinow : 
lelectarea pe care o simte atunci când se joacă (sau lucrează?) cu 


motivaţie, sau de d 
1 conţinutul acelui domeniu : 


Scanned with CamScanner 


270 MANUAL DE CREATIVITATE 
4, Nu-i vorbă că unii ar putea să 
Iele, Aga că, dacă le-o ceri, igi 
u ceva”, Dar sunt alţii, ca mine, 
ti o idee şi puţin îți pasă dacă 
ciudat, ce nu s-a 


Apoi trebuie să doreşti să ai idei, pentru că te pasioncaz: 
facă acel lucru, dar nu se sinchisesc, Sunt interesaţi de a 
răspund, de parcă și-ar face un hatâr: „Da, bine, găsesc et 
cărora le place să facă acea treabă, E amuzant să gases! d 
nimeni nu o acceptă, E, pur gi simplu, amuzant să-ți vină în minte ceva 


mai văzut (Csikszentmihalyi, 1996, p. 48). 


În cele din urmă, se concentrează asupra importanței pe care o are reproducerea în 


minte a criteriilor de evaluare folosite de aria de specialitate : 

Şi apoi trebuie să ştii să te lepezi de toate prostiile care iti vin în minte. Nu poti să te 
gândeşti doar la soluţii bune sau să compui doar muzică minunată. Trebuie să te gândeşti 
la multă muzică, multe soluţii, multe poezii, multe lucruri de orice fel. Şi, dacă eşti bun, 
trebuie să fii în stare să arunci imediat gunoaiele, fără să le fi pomenit măcar. Cu alte 
cuvinte, îţi vin multe idei si le respingi pentru că eşti bine pregătit şi zici „astea-s 
gunoaie”, Apoi o vezi pe cea bună şi zici: „Oho, asta sună bine, la să vedem cum arată 
mai departe”. Şi începi să o dezvolţi,.. Şi, apropo, dacă nu eşti bine pregătit, dar ai 
idei şi nu ştii dacă sunt bune sau rele, le trimiţi la Biroul de Standarde, Institutul Naţional 
de Standarde”, unde lucrez, iar noi le evaluăm. Şi le aruncám la coş (Csikszentmihalyi, 


1996, p. 49). 


Concluzii 


Este sigur că psihologii interesaţi de fenomenul creativităţii vor continua să-şi concentreze 

atenţia asupra persoanei şi asupra proceselor ei de gândire. La urma urmei, calităţile 
speciale ale geniilor creatoare sunt atât de ispititoare, încât nu ne putem înfrâna curiozi- 
tatea faţă de ele. Ceea ce încearcă acest capitol să facă totuşi este să arate că creativitatea 
nu poate fi recunoscută decât dacă acţionează în cadrul unui sistem de norme culturale 
şi nu poate produce nimic nou dacă nu îşi asigură sprijinul colegilor. Dacă aceste 
concluzii sunt acceptate, rezultă că apariţia creativităţii nu depinde doar de numărul 
persoanelor înzestrate, ci şi de accesibilitatea diferitelor sisteme de simboluri şi de 
sensibilitatea sistemului social la ideile noi. În loc să ne concentrăm exclusiv asupra 
persoanelor, este mai rezonabil să ne concentrăm asupra comunităţilor care ar putea sau 
nu ar putea să producă genii. În ultimă instanţă, comunitatea, nu persoana este cea care 
face să se manifeste creativitatea. 


Notă 


Capitolul de faţă a fost elaborat parţial cu sprijinul acordat de Spencer Foundation. 


* Bureau of Standards, National Institute of Standards (n.t.), 

moralitate 139 
motivaţia „bazată pe utilitate” 229 
motivaţie 228-246 ; vezi şi motivaţie exurinsecă, 
ivaţie intri 
abordarea sistemică şi — 267 
armonizarea ciclului activitate~ 237 
factorii contextuali şi — 240-241 
- în procesul de creaţie 19-20, 22-23, 
228-246 
strategii practice în şcoală şi — 238-240 
strategii practice la locul de muncă şi ~ 
238-240 
— şi diferenţele individuale 240-241 
teoria psihodinamică şi — 228-230 
motivaţie centrată pe sarcină. Vezi motivaţie 
intrinsecă 
motivaţie extrinsecă 231-238 
consecinţe pozitive ale — 235-238 
definiţia — 231 
efectele de subminare ale — 233-235 
efectele sinergetice ale — 237-238 
stabilitatea — 233 
strategiile la locul de muncă şi — 238-240 
strategiile şcolare şi — 238-240 
tehnica de „imunizare” 236, 238-239 
motivaţie intrinsecă 231-238 
abordarea sistemică şi — 267 
definiţia — 231 
stabilitatea — 233 
strategii la locul de muncă şi — 238-240 
studii experimentale 96-97 
- şi creativitatea 20, 23, 41, 231-238, 267 
motivaţie umanistă 229 
motivatori sinergetici extrinseci 237-239 
Mozart, Wolfgang Amadeus 
exersare deliberatá 182-183 
regula celor zece ani 176-177 
muncă, distincţia față de excrsarca deliberată 
179 
Muybridge, Eadweard 142 
muzicieni 
exersarea deliberată a ~ 179-181 


problema creativităţii — 181-182 
valori estimate ale IQ-ului — 211 


N 


nevoi fundamentale, femei creative 229 
noaconformism şi motivaţie intrinsecă 230 
o 
oameni de ştiinţă 
efectele cunoştinţelor anterioare ale — 
193-194 
euristica şi — 193-194 
valorile estimate ale IQ-ului — 211 
obişnuinţă, influenţa negativă 173 
optimizare 109 
ordinea la naştere, istoriometrie 153 
orientarea către descoperiri 267 ; vezi şi rezol- 
varea problemelor 
orientarea nomotcticá 148-149 


P 


"Parker, Charlie 183-184 


participarea eului 230 
percepție, studii experimentale 89-91 
personalitate 
abordarea psihometrică şi — 57-58 
abordarea sistemică şi — 268 
relaţia dintre — şi creativitate 19-21, 22-23 
— şi inteligenţa 212 
perspectiva de dezvoltare şi istoriometria 
152-155 
perspectiva occidentală, istoria creativităţii 
30-32 
perspectiva răsăriteană asupra istoriei creativi- 
diii 31 
perspective sociale şi de personalitate 19-21 
persuasiune, în recunoaşterea creativităţii 248 
Piaget, Jean 123-124 
domeniul de întreprindere a activităţii lui — 134 
structuralismul lui — 123-124 
pianişti, problema creativităţii 181 
Picasso, Pablo 
efectele cunoaşterii asupra lui — 191 
regula celor zece ani 177 
pictori, regula celor zece ani 177 
poeti, regula celor zece ani 177 » 
precocitatea ca fundament al creativitátii 153 
pregătire profesională 153-154 
prelucrare automată 195 
Preschool and Kindergarten Interest 
Descriptor 58 

primii născuţi 153 
principiul motivajiei intrinsece 237 
probe cu final deschis 
manipularea instructajului şi ~ 87-89 
- şi restructurarea cognitivă 87-88 
problema celor nouă puncte 215-216 
proces primar, sursă a creativităţii 17 
procese asociative, măsurare 56, 68 n. 2 
procese ianusiene 89 
procese omospatiale 89 
produsele creaţiei, măsurare 60-62 
programul BACON 8 
psihobiografie 121, 149 
psihologia diferenţială 155-156 
psihologia eului 41-42 
psihopatologie 
abordarea sistemicá si — 268 
legătura dintre — şi geniul creativ 156, 268 


R 


Rabinow, Jacob 269 
recompensă, efecte pozitive 235-236 
regresie de adaptare 17 
„regula celor zece ani” 176-178 
compozitorii şi — 176-177 
pictorii şi ~ 177 
poeţii şi ~ 177 
— şi problema creativitate-IQ 222 
relaţia în formă de U inversat dintre creativitate 
şi educaţie 175, 191 
Renaştere 31 
reprezentări, studii experimentale 89-91 
restructurare cognitivă 87, 97-88 
rezolvarea problemelor 
manipularea informaţiilor în — 105-108 
modelul lui Guilford 201-202 
psihometria şi — 56-57 
rigiditate 191-192 
ritmul cardiac şi rezolvarea creativă a proble- 
melor 92 
romantism 35-36 
Rousseau, Jean-Jacques 35-36 


s 


Scala de personalitate creativă (Creative 
Personality Scale) 63 

Scala semantică a produselor creative (Creative 
Product Semantic Scale) 60 

Scales for Rating the Behavioral Characteristics 
of Superior Students 58 

Science 151-151 


scriitori, valori estimative ale 1Q-ului 211 
selecţie naturală, funcţia creativităţii 37-38 
simţul umorului 219 
sinectică 16 
sisteme de feedback pozitiv 137 
sisteme homeostazice 137 
Smith, Adam 36-37 
societăţi autoritare 258-259 
societăţi democratice 258 
societăţi egalitariste 258 
stil cognitiv 85 
stilul de gândire normativă, importanţa pentru 
creativitate 23 
stiluri de gândire, procesul de creaţie 23 
stimulare senzorială, abordarea experimentală 
94-96 
structuralişti 
abordarea lui Piaget 123-124 
diferenţele între ~ şi abordarea gestaltistă 123 
studii-replică, în cercetarea experimentală 103-104 
supervizare 96-97 


T 


talent 
dezbaterea despre distictia între ~ şi creativi- 
tate 34-35 
istoria conceptului de — 34-35 
~ în modelul sistemic 266 
„târg faustian” 204 
tehnica „imunizării“ 236, 238 
tehnica brainstorming 16 
Tehnica de evaluare consensualá (Consensual 
Assessment Technique) 61, 234 
tehnica genezei perceptuale 90, 103 
tehnici bazate pe recompense 98-101 
tehnici operaţionale 
diferenţele individuale în impactul ~ 100-101 
generarea comportamentului inovator şi ~ 
98-100 
studii experimentale 98-101 
teoria freudiană 228 
teoria generativităţii, focus operational 99 
teoria gestaltistă 
diferenţa dintre — şi teoria structuralistă 123 
~ şi metode 122-123 
teoria ierarhică a lui Smith 207-208 
teoria inteligenţei a lui Gardner 203-204 
teoria investiţiei 
privire de ansamblu asupra = 22, 204-207 
rolul cunoaşterii în ~ 206 
~ şi asumarea riscurilor 267 
teste empirice 207 

teoria lui Getzel si Jackson 217-220 

teoria lui Sternberg si Lubart 204-207 

teoria lui Wallach si Kogan 220-221 

teoria pragului 
creativitate si imeligență 63-64, 213, 216 
distincţia intre ~ si teoria certificării 216 

teoria „tensiunii” 171-172, 175-176, 180, 
189-194 

teoria triarhicá a inteligenţei 205 

teorii ciclice, creativitate culturalá 157-158 

teorii implicite 
inteligenţă şi creativitate 215 
măsurare 59-60 

teorii interactioniste 21-24 

Terman, Lewis, studiul geniului 40-41, 151 

teste de autoevaluare 57-58 

Testul asociaţiilor distante (Remote Associates 
Test) 214-215 

Testul de funcţionare creativă (Creative 
Functioning Test) 90 

Testul de identificare (Identification Task) 90 

Testul instanţelor (Instances Test) 54 

Testul Torrance de gândire creativă (Torrance 
Test of Creative Thinking) 18 
descrierea — 54-55 
IQ-ul şi corelatia moderată a inteligenţei 
221-222 

Testul utilizărilor (Uses Test) 54 

Testul utilizărilor neobişnuite (Unusual Uses 
Test) 17 

The Royal Society 33 

timiditate si strategii motivationale 240 

toleranță față de ambiguitate, psihometrie 57 

transfer negativ ° 
domeniile de întreprindere a activităţii şi — 
133-137 
efectele ~ asupra rezolvării problemelor 175 
— versus transfer pozitiv 191-192 

transfer pozitiv 


- şi rigiditatea 191-192 
— versus transfer negativ 191-192 
traumele copilăriei 153 UU 
traumele copilăriei, precursori ai creativităţii 
153 
trăiri ,expansive" 232 
trásáturi sociale, studii de creativitate 19-21 
tulburare psihică. Vezi psihopatologie 


U 


umor. Vezi simţul umorului 

unde EEG alfa, efectele stimulării senzoriale 
94-95 

utilizarea indicatorilor, probleme de 
perspicacitate 87 

utilizarea mâinilor 266 


v 


validitate 
abordarea studiului de caz si — 141-143 
testele de gândire divergentă şi — 55 
validitate de conţinut 82 
validitate externă, studii experimentale 81 
validitate internă, studii experimentale 81 
validitate predictivă, teste de gândire divergentă 
55, 65 
valorile şi creativitatea 139 
Van Gogh, Vincent 134-135 
violinişti, exersare deliberată 180 


w 


Wertheimer, Max 122-123 
Wright, fraţii 192 


Zeitgeist 28, 157 

Volum coordonat de 


Robert J. Sternberg 


MANUAL 
de creativitate 


„Manualul de creativitate îşi propune să ofere publicului, într-un singur volum, 
cea mai cuprinzătoare şi mai avizată colecţie de texte din domeniul creativității. 


Capitolele au fostastfel concepute încât să fie accesibile tuturorcelor interesatide ` 


gândirea creativă. Deşi autorii sunt cercetători de renume din domeniul ştiinţelor. 
comportamentale, tratatul îi va atrage şi pe cititorii preocupaţi de ştiinţele naturale 
şi umaniste, mai ales pentru că numeroase exemple şi chiar'studii de caz s-au 


inspirat din acestea. Robert J. Sternberg 


„Manualul de creativitate reprezintă traducerea parţială a volumului Handbook 
of Creativity, una dintre publicaţiile de mare circulație şi de o excepţională 
actualitate ştiinţifică ale prestigiosului ‘concern editorial Cambridge University 
Press. 

Ne-a animat intentia de a le oferi cercetatorilor, universitarilor, profesorilor Si 
studenţilor o actualizare în complexa problematică a creativităţii, prin prisma 
unora dintre cele mai prestigioase voci ale lumii ştiinţifice de azi. 

Opiniile cuprinse în volum sunt legitimate ştiinţific si devin puncte de reper prin 
larga lor vehiculare internaţională. La aceste opinii se vor referi, desigur, mult 
timp, cursurile academice din întreaga lume, comunicarile științifice din cadrul 
manifestărilor internationale, programele de formare profesională în domeniile 
atât de diverse ale manifestării creativităţii, ca parte a talentului individual şi 


colectiv, Colecţia «Talentum» a Editurii Polirom invită publicul român interesat să“ 


fie părtaş la aceste dezbateri.” : 
patas Carmen Crețu 

